
प्रकाशकीय 


228) पुस्तकों ने संसार.में सबसे अधिक 'स्थीति प्राप्त की है, उनमें 
गांधीजी की आत्म-कथा' का प्रमुख स्थान है । विश्व की शायद ही कोई 
ऐसी महत्त्वपूर्ण भाषा बची हो, जिसमें इस मूल्यवान पुस्तक का अनुवाद न 
हुआ हो । 

आज से कई वर्ष पूर्व अनुभव किया गया कि ऐसी जीवनोपयोगी पुस्तक 
का लाभ हमारे विद्यार्थियों को भी मिलना चाहिए ।। विस्तृत 'आत्म-कथा' 
में से वालोपयोगी अंश चुनकर तथा कुछ प्रसंग 'दक्षिण अफ्रीका के सत्याग्रह 
का इतिहास' में से लेकर यह संस्करण तैयार किया गया। हमें यह सूचना देते 
हुए हर्ष होता है कि विद्याथियों के लिए यह पुस्तेक बहुत ही उपयोगी पाई गई 
और इतनी लोकप्रिय हुई कि इसके वारह्‌ संस्करण अवतक निकल चुके हैं। 
तेरहवां पाठकों के हाथ में हैं । 

गांधीजी के प्रयोग और उनके विचार मानव-जीवन को उदात्त बनाने- 
वाले हैं । अतः इनकी उपयोगिता सर्वकालिक और सारवदेशिक है । हमारे 
बाल और युवक विद्यार्थियों के लिए तो यह और भी महत्त्व की है; क्योंकि 
भारत के नवनिर्माण की जिम्मेदारी उन्हीं पर है और उन्हें इस भारी दायित्व 
के योग्य अपने को बनाना हैं । 

पुस्तक की भाषा इतनी सरल और विषय इतने रोचक हैं कि वालक 
और युवा, सब आसानी से समझ सकते हैं । 

हम आशा करते हैं कि इस पुस्तक की लोकप्रियता उत्तरोत्तर बढ़ेगी 
और भविष्य में इसकी लाखों प्रतियां खपेंगी । 

सम्पादकीय 


अरसे से यह महसूस किया जा रहा था कि आत्म-कथा' का एक 
संक्षिप्त संस्करण निकले, जिसमें गांधीजी के जीवन की मुख्य-मुख्य घटनाएं 
आ जाय॑ और उसकी स्फूत्ति तथा शिक्षा में किसी प्रकार की कमी न हो । 
इस संस्करण के तैयार करने में मुख्य ध्यान इस वात पर रखा गया हैं 
कि यह स्कूलोपयोगी हो, इसलिए इसमे बहुत से लंबे विवरण और चर्चा, जो 
स्कूल-जीवन में विशेष उपयोगी नहीं हो सकते, 'आत्म-कथा' में से कम कर 
दिये गए हैं । दक्षिण अफ्रीका के सत्याग्रह-सम्बन्धी कुछ भाग, जो मूल 
“आत्म-कथा' में विस्तार-भय से छोड़ दिया था, वह दक्षिण अफ्रीका के 
सत्याग्रह के आधार पर इस संस्करण में जोड़ दिया है । 
भाषा, जहां तक संभव हुआ है, मल हिंदी संस्करण की ही रखी गई हैं। 
जहां नया अनुवाद करता पड़ा हैं, -वहां भी भापा को सरल और सुवोध 
बनाने का प्रयत्न किया गया है । गांधीजी का जीवन इतना महान्‌, इतना 
खुला और ऐसा व्यापक हे कि उसको जाने और उससे स्फत्ति पाये बिना 
हिंदुस्तान का मनुष्य कैसे रह सकता है ? जिस महापुरुष के कार्यों ने 
भारतीय राष्ट्र के प्रत्येक अंग को छुआ है--छआ ही नहीं, उसको 
प्रभावित भी किया ज्ञान से भछा हिंदुस्तानी विद्यार्थी कैसे 
अछता रखा जा सकता हैं ? क्योंकि गांधीजी की बालकोचित सरलता, 
पारदर्शी निप्कपटता, दुर्देमनीय उत्साह, असीम कार्यशक्ति और सबसे 
बढ़कर हरेक पर अपनी छाप डालनेवालछा उनका प्रेम-भाव, ये ऐसे गण 
जिनकी छाप “आत्म-कथा' के पाठक पर पड़े बिना नहीं रह सकती । 
और इन गणा का उदाहरण एक विद्यार्थी के जीवन को बनाने के लिए बहत 
ही आवश्यक है । इस दृष्टि से यह 'आत्म-कया' विद्यार्थियों तथा नवयुवकों 
के वड़ें काम की चीज हैं | हमे आशा है कि भारत के विद्यार्यीगण और 
नवयवक, जिनके कंधों कल के हिंदुस्तान का बोझ पड़नेवाला है, 
अपने छिए इस संस्करण को बहुत उपयोगी पायेंगे । 

संक्षिप्त 
अआत्म-कथा 
१ 


बचपन 


मेरे पिता--कबा गांधीको धन जोड़नेका लोभ नथा। 
इससे हम भाइयोंके लिए वह बहुत थोड़ी सम्पत्ति छोड़ गये थे। 
पिताजीने शिक्षा केवल अनुभवसे प्राप्त की थी। स्कूली शिक्षा 
उन्होंने उतनी ही पाई रही होगी, जिसे आज हम 'अपर प्राइमरी' 
कहते हैं। इतिहास-भूगोलका ज्ञान उन्हें बिल्कुल न था, मगर 
व्यावहारिक ज्ञान इतने ऊँचे दर्जेका था कि सूक्ष्म-से-सूक्ष्म प्रदनों- 
को सुलझानेमें या हजारों आदमियोंसे काम लेनेमें उन्हें कठिनाई 
न होती थी। धार्मिक शिक्षा नहींके बरावर थी, परन्तु मन्दिरोंमें 
जानेसे, कथा-पुराण सुननेसे, जो धर्म-ज्ञान असंख्य हिंदुओंको 
सहजमें मिल जाता है, वह उन्हें मिला था। अपने अन्तिम दिनों- 
में एक विद्वान्‌ ब्राह्मणकी सलाहसे, जो कि हमारे कुदुंबके मित्र थे, 
उन्होंने गीता-पाठ शुरू किया था, और नित्य पूजाके समय कुछ 
: इलोक ऊँचे स्वरसे पाठ किया करते थे। न 

वह कुदुब-प्रेमी, सत्यप्रिय, शूर और उदार परन्तु, क्रोधी थे। 
रिश्वतसे सदा दूर भागते थे, और इसी कारण अच्छा न्याथ करते 
थे, ऐसी प्रसिद्धि उनकी, हमारे कुदुंबमें तथा बाहर भी, थी । वह्‌ 
राजकोटमें कुछ समय तक प्रधानमत्री रहे थे और राज्यके बड़े 
वफादार थे। एक बार असिस्टेंट पोलिटिकल एजेंटने राजकोटके 
ठाकुरसाहबकी शानके खिलाफ कुछ शब्द कहें, तो उन्होंने उसका 
विरोध किया । साहब बिगड़ पड़े और कवा गांधीको माफी माँगन- 


८ संक्षिप्त आत्मकथा 


का हुक्म दिया। माफी माँगनेसे इन्कार कर देनेपर कुछ घंटों 
हवालातमें भी रहे, पर वह डिगे नहीं, इससे अन्तमें साहवने उन्हें 
छोड़ देनेकी आज्ञा दी । 
मेरे मनपर ऐसे संस्कार हैं कि मेरी माताजी साध्वी स्त्री थीं, 
बह बहुत भावुक थीं। पूजा-पाठ किये बिना कभी भोजन न करतीं, 
वेष्णव-मन्दिर रोज जातीं । मेने जवसे होश सम्भाला, याद नहीं 
पड़ता कि उन्होंने चातुर्मासका व्रत कभी छोड़ा हो | कठिन-से- 
कठिन ब्रत वह लेतीं और उन्हें पूरा करतीं । बीमार पड़ जानेपर 
भी वह लिये हुए ब्रतोंको न छोड़तीं । ऐसा एक समय मुझे याद है, 
जब उन्होंने चांद्रायणब्रत किया था । उसमें बीमार पड़ गई ,पर ब्रत 
न छोड़ा । चातुर्मासमें एक समयके भोजनका ब्रत तो उनके लिए 
मामूली बात थी। इतनेसे संतोष न पाकर एक बार, चातुर्मासमें 
उन्होंने हर तीसरे दिन उपवासका नियम लिया। लगातार दो-तीन 
उपवास उनके लिए मामूली बात थी । एक चातुर्मास में उन्होंने 
सूयनारायणके दर्शन करनके बाद ही भोजन करनेका नियम लिया। 
इस चौमासेमें हम बच्चे बड़ी उत्सकतासे बादलोंकी ओर देखा 
करते कि कब सूर्य निकलनेकी खबर माँ को दें और वह कब भोजन 
करें । चौमासेम वहुत वार सू्य-दर्शन दुर्लभ होते हें। मुझे ऐसे 
दिन याद हें, जबकि हम सर्यको देखते और चिल्लाते, “माँ, माँ 
सूरज निकला ! ” और मां जल्दी-जल्दी आतीं, तबतक सर्य छिप 
जाता | वह यह कहती हुई लौट जातीं, “कोई बात नहीं भगवान्‌ 
की मरजी नहीं कि आज भोजन मिले।” और जाकर अपने 
कामों में लग जातीं। 
व्यवहार-कुशछ भी थीं। राज-दरवारकी सब बातें 
जानती थीं। रनवासमें वह ब॒ुद्धिमती समझी जाती थीं। बचपनमें 
में माक साथ दरवारगढ़ जाया करता था, और मांजी साहब 
(ठाकुर साहबकी विधवा माता ) से उनकी जो वातचीत होती वह 
कुछ-कुछ मुझे अबतक याद है। 
इन माता-पिता के यहाँ आश्विन बदी १२ संवत १९२५ 


स्क्लमें ९ 


(अर्थात्‌ २ अक्तूबर १८६९ ईसवीको) पोरवन्दर अथवा 
सुदामापुरी में मेरा जन्म हुआ। 

बचपन पोरबन्दरमें ही बीता। ऐसा याद पड़ता है कि किसी 
पाठशालामें पढ़ने बैठाया गया था । मुश्किलसे कुछ पहाड़े सीखे 
होंगे, वाकी तो और लड़कों के साथ गुरुजी को गाली देना सीखनेके 
अलावा और कुछ सीखा, याद नहीं है, इससे यह अनुमान करता 
हूँ कि मेरी बुद्धि मन्द रही होगी और स्मरण-शक्ति कच्ची । 


र्‌ 
स्कूलमें 


पोरबन्दरसे पिताजी “राजस्थानिक कोर्ट' के सदस्य होकर 
जब राजकोट गये तब मेरी उम्र कोई सात सालकी रही होगी । 
राजकोटकी देहाती पाठशालामें भरती कराया गया।उन दिनोंका 
मुझे भली-भाँति स्मरण है। मास्टरोंके नाम-धाम भी याद हैं। 
पौरवन्दरकी तरह वहाँकी पढ़ाईके सम्वन्धमें कोई खास बात 
जानने लायक नहीं । मेरी गिनती साधारण श्रेणीके विद्यार्थियों- 
में रही होगी। पाठशालासे ऊपरके स्कूलमें और वहाँसे हाईस्कूल 
तक पहुंचनेमें मेरा वारहवाँ वर्ष बीत गया। में झूठ बोला होऊं, ऐसी 
याद नहीं पड़ती । न किसीक्यू दोस्त वनानेका स्मरण है। में बहुत 
संकोची लड़का था, मदरसेमें अपने काम-से-काम रखता । घंटी 
बजते-बजते पहुँच जाता और स्कूल बंद होते ही घर भाग आता । 
भाग आता' शब्द का प्रयोग जानवूझकर किया है; क्योंकि मुझे 
किसीके साथ बातें करना नहीं रुचता था--मुझे यह डर भी बना 
रहता था कि कोई मेरा मजाक न उड़ाये। 

हाईस्कूलके पहले वर्षकी परीक्षाके समयकी एक घटना 
उल्लेखनीय है । शिक्षा-विभागके इंस्पेवटर, जाइल्‍स साहब, मुआ- 
इनेके लिए आये । उन्होंने पहले दर्जेक विद्यार्थियों को पाँच शब्द 
लिखवाये | उनमें एक शब्द था कैटल ((८(0८)। उसके हिज्जे 

मेंने गलत लिखे। मास्टरने मुझे अपने बूटसे ठोकर देकर चेताया, 
पर में कहाँ समझनेवाला था ? मेरें दिमागम यह वात नहीं आई 
कि मास्टर साहब मुझे सामनेके लड़केकी स्‍्लेट देखकर हिज्जे 
दुरुस्त करनेका इशारा कर रहे हैं। मेंने यह मान रखा था कि 
मास्टर तो इसके लिए तैनात हे कि कोई लड़का दूसरेकी नकल न 
कर सके । सव लड़कोंके पाँचों शब्द सही निकले, अकेला में ही 
वेवकूफ बच गया मेरी बेवक्फी वादको मास्टरने वतलाई । पर 
मेरे मनपर उसका कोई असर न हुआ । मुझे दूसरे लड़कोंसे तकल 
करना कभी त आया। 
ऐसा होते हुए भी मास्टर साहवके प्रति मेरा आदर कभी न 
घटा | बड़े-बूढ़ोंक दोष न देखनेका गुण मुझमें स्वाभाविक था। 
बादको तो इन मास्टर साहबके दूसरे दोष भी मेरी नजरमें आये। 
फिर भी उनके प्रति मेरा आदर ज्यों-का-त्यों कायम रहा। में 
इतना जानता था कि बड़े-बूढ़ोंकी आज्ञाका पालन करना चाहिए, 
जो वे कहें करना चाहिए; वे जो कुछ करें, उसका काज़ी हमें न 
बनना चाहिए। 
इसी बीच दूसरी दो घटनाएँ हुईं, जो मुझे सदा याद रही ह। 
मामूलीतौर पर मुझे कोसंकी पुस्तकोंके अलावा कुछ भी पढ़नेका 
शौक न था सबके पूरा करना चाहिए, डाँट सही नहीं जाती. थी, 
मास्टरसे छल-कपट करना नहीं था, इन कारणोंसे में सबक पढ़ता, 
पर मन न लगा करता । इससे सबक बहुत वार कच्चा रह जाता। 
ऐसी हालतमें दूसरी पुस्तक पढ़नेको जी कंसे चाहता ? परन्तु 
पिताजीकी खरीदी एक पुस्तक अप वियु-मक्ित र -भक्ति' नाटकपर मेरी 
नजर पड़ी । इसे पढ़नेकों दिल चाहा । बड़े अनुराग और चावसे 
मन उस पढ़ा। इन्हीं दिनों काठके वक्‍समें शीशोसे तस्वीर दिखाने- 
वाले भी फिरा करते । उनमें मेने श्रवणका अपने माता-पिताको 
काँवरमें बेठाकर यात्राके लिए ले जानेवाला चित्र देखा । दोनों 
चीजोंका पुझपर गहरा असर पड़ा। मनमें श्रवणके समान होने- 
के विचार उठते। श्रवणकी मृत्यपर उसके माता-पिताका विलाप 

मुझे अब भी याद है । उस ललित छन्दको मेने वजाना सीख 
लिया था। मुझे बाजा सीखनेका शौक था और पिताजीने एक 

बाजा ला भी दिया था। 
इसी समय कोई नाटक-कम्पनी आईं और मुझे उसका नाटक 
देखनेकी छुट्टी मिली । इसमें हरिश्चन्द्रकी कथा थी। यह नाटक 
देखनेसे मेरी तृप्ति नहीं होती थी । बार-बार उसे देखनेको मन 
हुआ करता, पर वार-बार जाने कौन देता ? पर अपने मनमें मेंने 
हरिश्चन्द्रका नाटक सैकड़ों बार खेला होगा । हरिश्चन्द्रके सपने 
आया करते । यही धुन लगी कि 'हरिइ्चन्द्रकी तरह सत्यवादी 
सब क्यों न हों? 'यही धारणा होती कि हरिइ्चन्द्रके जैसी विपत्तियाँ 
भोगना और सत्यका पालन करना ही सच्चा सत्य है। मेने तो यही 
मान रखा था कि नाटकमें जंसी विपत्तियाँ हरिश्चन्द्रपर पड़ी 
हैं, वेसी ही वास्तवमें उसपर पड़ी होंगी ! हरिइचन्द्रके दु:खोंको 
देखकर और उन्हें याद करके में खूब रोया हूँ । आज मेरी बुद्धि 
कहती है कि सम्भव है, हरिश्चन्द्र कोई ऐतिहासिक व्यक्ति न हों, 
में 


पर मेरे हृदयमें तो ०2 नम रा किपफल न हे 
मानता हूं कि आज भी यदि में उन नाटकों को पढ़े, तो आँसू आये 


विना न रहें। 


३े 

#०.4 

हाईस्कूलमें 
जब मेरा विवाह हुआ तब में हाईस्कूलमें पढ़ता था । हाई- 
स्कूलमें में मन्द-बुद्धि विद्यार्थी नहीं माना जाता था। शिक्षकोंका 
प्रेम तो मैंने सदा प्राप्त किया था। हर साल माता-पिताको विद्यार्थी- 
की पढ़ाई तथा चाल-चलनके सम्बन्धमें प्रमाण-पत्र भेजे जाते। 
इनमें किसी दिन मेरी पढ़ाई या चाल-चलनकी शिकायत नहीं की 
गई । दूसरे दर्जेके बाद इनाम भी पाये और पाँचवें तथा छठे दरजे- 
में तो क्रशः चार और दस रुपये मासिक की छात्र-वृत्तियाँ भी 
मिली थीं । इस सफलताम मेरी योग्यताकी अपेक्षा भाग्यका 

ज्यादा जोर था । ये छात्र-वत्तियाँ सव लड़कोंके लिए नहीं, सौराष्ट्‌ 
प्रान्त के विद्याथियोंके ही लिए थीं और उस समय चालीस- 
पचास विद्यार्थियोंके दरजेमें सौराष्टर-काठियावाड़के विद्यार्थी हो 
ही कितने सकते थे ? 
मेरी यादके अनसार अपनी होशियारीपर मुझे नाज न था। 
इनाम अथवा छात्र-वृत्ति मिलती तो मुझे आइचर्य होता, परन्तु 
हाँ, अपने चरित्रका मुझे बड़ा खयाल रहता था । सदाचारमें यदि 
चक होती तो मझे रुछाई आ जाती । यह मेरे लिए बर्दाश्तसे 
बाहर था कि मेर हाथों कोई ऐसी वात हो कि शिक्षकको शिकायत 
का मौका मिले या वह मनमें भी ऐसा सोचें । मुझे याद हैं कि एक 
बार मार खानी पड़ी थी; उसमें मार खानेका तो दुःख न था, पर 
इस बातका पछतावा था कि में दण्डका पात्र समझा गया में खूब 
रोया । यह घटना पहले या दूसरे दर्जेकी है । दूसरा प्रसंग सातवें 
दर्जेका है । उस समय द 4 कक इयाथत व लय मे थे । वह 
कड़ा अनशासन रखते थे, किर भी विद्यार्थियोंमे प्रिय थे । वह 
वाकायदा काम करते और काम लेते और पढ़ाते भी अच्छा थे। 
उन्होंने ऊँचे दर्जेके विद्याथियोंके लिए कसरत, क्रिकेट अनिवार्य 
कर दी थी । मेरा मन उसमें न लगता था । अनिवार्य होनेके 
पहले तो में कसरत, क्रिकेट या फुटवालमें कभी जाताहीन 
था। न जानेमें मेरा संकोची स्वभाव भी एक कारण था। अब 
में देखता हँ कि कसरतकी यह अरुचि मेरी भूल थी । उस 
समय मेरे एसे गलत विचार थे कि कसरतका शिक्षा के साथ कोई 
सम्बन्ध नहीं। वाह्में समझमे आया कि विद्याभ्यासमें व्यायाम- 
का अर्थात्‌ शारीरिक शिक्षाका मानसिक शिक्षाके समान ही 
स्थान होना चाहिए। 
फिर भी में कहना चाहता हूँ कि कसरत में न जानेसे हानि 
न हुई । कारण, मेने पुस्तकोंम खली हवामें घमनेकी सिफारिश 
पढ़ी थी । यह मुझे पसन्द आई और तभीसे घमने जानेकी आदंत 
मुझे पड़ गई, जो अवतक है | घूमना भी व्यायाम तो है ही और 

इससे मेरा शरीर ठीक-ठीक गठीला हो गया। 

व्यायाम की जगह घुमना जारी रखनेकी वजह से शरीरसे 
कसरत न करनेकी भूलके लिए तो मुझे सजा नहीं भोगनी पड़ी, 
पर दूसरी एक भूलकी सजा में आजतक भोग रहा हूँ। पता नहीं 
कहाँसे यह गलत खयाल मुझे मिल गया था कि पढ़ाईमें सलेखकी 
जरूरत नहीं है । यह विलायत जानेतक वना रहा | बादमें तो में 
पछताया और शरमाया । मेने समझा कि अक्षरोंका खराव होना 
अधूरी शिक्षाकी निशानी है। अतः हरेक नवयुवक या यूवती 
मेरे इस उदाहय्णखे-सवक ठे और समझ कि सुन्दर अक्षर शिक्षा- 
का आवश्यक अंग हैं। न 

इस समयके मेरे विद्यार्थी-जीवनकी दो बातें लिखने-जेसी हैं । 
चौथे दरजेसे कुछ विषयोंकी शिक्षा अंग्रेजीमें दी जाती थी, पर 
में कुछ समझ ही नहीं पाता था । रेखागणितमें में यों भी पीछे 
था, और फिर अंग्रेजीमें पढ़ाये जानेके कारण और भी समझमें न 
आता था । शिक्षक समझाते तो अच्छा थे, पर मेरी समझमें ही 
कुछ न आता था। में बहुत बार निराश हो जाता । परिश्रम करते- 
करते जब रेखागणितक तेरहवें प्रमेयपर पहुँचा, तब मुझे एकाएक 
छगा कि रेखागणित तो सबसे आसान विषय है। जिस बातमें 
केवल वुद्धिका सीधा और सरल प्रयोग ही करना है, उसमें मुहिकिल 
ब्रया है? उसके बादसे रेखागणित मेरे लिए सहज और मजेदार 
विषय हो गया । 

संस्क्रृत मुझे रेखागणितसे भी अधिक मुश्किल मालूम पड़ी। 
रेखागणितमें तो रटनेकी कोई वात न थी; परन्तु संस्क्तमें मेरी 
दृष्टिसे अधिक काम रटनेका ही था। यह विषय भी चौथी कक्षा- 
से शुरू होता था| छठी कक्षामें जाकर तो मेरा दिल बेठ गया । 
संस्कृत-शिक्षक बड़े सख्त थे । विद्यार्थियोंको बहुतेरा पढ़ा देनेका 
उन्हें लोभ था । संस्कृत और फारसीके दर्जेमें एक प्रकारकी होड़- 
सी लगी रहती थी । फारसीके मौलवी साहव नरम आदमी थे। 
विद्यार्थी आपसमें वातें करते कि फारसी तो बहुत सरल हैं, 

> ॥॥ आंखे. 

फारसीके अध्यापक भी बड़े मुलायम हैं । विद्यार्थी जितना काम 
कर लाते हैं, उतनेसे ही वह निभा लेते हैं | _सहज होनेकी बातसे - 
में भी ललचाया और एक दिन फारसीके दर्जमं जाकर बठा । 
संस्कृत-शिक्षकको इससे दुःख हुआ और उन्होंने मुझे बुलाकर 
कहा--“तुम सोचो तो कि तुम किसके लड़के हो ? अपनी घामिक 
भाषा न सीखोगे ? अपनी कठिनाई मुझे बताओ। मेरी तो इच्छा 
रहती है कि सब विद्यार्थी अच्छी संस्कृत सीखें । आगे चलकर 
उसमें रस-ही-रस मिलेगा । तुमको इस तरह निराश न होना 
चाहिए। तुम फिर मेरे दर्जेमें आ जाओ |” 

में शरमाया । शिक्षकके प्रेमकी अवहेलना न कर सका |.आज्‌ 


व आप शा कर दया कृतज्ञ हैं; क्योंकि जितनी संस्कृत 
मेंने उस समय पढ़ी थीं, यदि उतनी भी न पढ़ा होता तो आज में 
संस्कृत-शास्त्रोंका जो रसास्वादन कर पाता हूँ वह न कर पाता। 
बल्कि अधिक संस्क्रत न पढ़ सका, इसका पछतावा होता हैं, 
क्योंकि आगे चलकर मेने समझा कि किसी भी हिन्दू-बालकको 
संस्क्ृतके अध्ययनसे वंचित नहीं रहना चाहिए। 

अब तो में यह मानता हूँ कि भारतवर्षके उच्च शिक्षण-क्रममें 
अपनी भापाके अलावा राष्ट-भाषा हिन्दी,संस्कृत, फारसी, अरबी 
और अंग्रेजीको स्थान मिलना चाहिए। इतनी भाषाओं की गिनती- 
से किसीकों घबरानेकी जरूरत नहीं, यदि भाषाएँ ढंगसे सिखाई 
जायोँ और सब विषय अंग्रेजीके द्वारा ही पढ़ने, समझनेका वोझ 
हमपर न हो, तो उपयुक्त भाषाओंकी शिक्षा भार-रूप न होगी, 
वल्कि उनमें बड़ा रस आने लगेगा । फिर जो एक भाषा शास्त्रीय 
पद्धतिसे सीख लेता है उसे दूसरी भाषाओंका ज्ञान सुलभ हो 
जाता हैं। 

वास्तवमें तो हिन्दी, गुजराती, .संस्कृत इन्हें एक ही भाषा 
मानना चाहिए। यही वात फारसी और अरबीके लिए भी कह 
सकते हैं । फारसी यद्यपि संस्क्रतके जेसी है, और अरबी ह्ब्र्कि 
जंसी, तथापि दोनों भाषाएँ इस्लामके जन्मके पश्चात्‌ फली-फूली 

हैं, इसलिए दोनोंमें निकट सम्वन्ध है । उर्दूको मेंने अलग भाषा 
नहीं माना, क्योंकि उसके व्याकरणका समावेश हिन्दीमें होता 
है। उसके शब्द फारसी और अरबी ही हें ! ऊँचे दरजे की उर्दू 
जाननेवालेके लिए अरबी और फारसी जानना आवश्यक होता 


है, बैसाकि उच्चकोटिक गुजरात दिवी पतन उच्चकोटिके गुजराती, हिन्दी, बंगला, मराठी जानने- 
वालेक लिए संस्कृत जानना जरूरा हूं। "थाओ 

है 

यह लिखते हुए मेरे हृदयको बड़ी व्यथा होती है कि १३ वर्ष- 


की उम्रमें मेरा विवाह हुआ । आज में अपनी आँखोंके सामने 
१२-१३ वर्षके वच्चोंको देखता हूँ और जब मुझे अपने विवाह- 
का स्मरण हो आता है तब मुझे अपने ऊपर तरस आता है, और 
उन वच्चोंकों इस वातके लिए बधाई देनेकी इच्छा होती हे कि वे 
मेरी-सी हालतसे बच गये । तेरह सालकी उम्रमें हुए मेरे विवाह- 
के समर्थनमें एक भी नैतिक दलील मुझे नहीं सूझती । यह में पहले 
कह आया हूँ कि जब मेरी शादी हुई तब में हाईंस्कूलमें ही 
पढ़ता था। हमारे वर्तमान हिन्दू-समाजमें ही एक ओर पढ़ाई और 
दूसरी ओर शादी दोनों साथ-साथ चल सकते हें। 

एक और दु:खद प्रसंग यहाँ लिखना हैं और वह है मेरा एक 


बुरे आदमीकी सोहवतमें पड़ जाना। यह मेरे जीवनका एक 
दुःखद प्रकरण हैं। उस व्यक्तिकी मित्रता पहले मेरे मँझले भाईके 
साथ थी। वह उनका सहपाठी था। में उनके कई दोषोंको जानता 
था, परन्तु मेंने उसे अपना वफादार साथी मान लिया था। मेरी 
माताजी, बड़े भाई और पत्नी, तीनोंको यह संगत वुरी लगती 
थी । पत्नीकी चेतावनीकी तो मुझ-जेसा अभिमानी पति परवाह 
ही क्या करता ? हाँ, माताकी आज्ञाका उल्लंघन करना मेरे लिए 
कठिन था। बड़े भाईकी बात भी टाल नहीं सकता था; परन्तु 

में उन्हें यों समझा देता कि आप जो उसकी बुराइयाँ बताते हें, 
उन्हें तो में जानता हूँ पर उसके गुणोंको आप नहीं जानते । मुझे 
वह गलत रास्ते नहीं ले जा सकता । क्योंकि मेंने उसका साथ 
उसे सुधारनेकी नीयतसे किया है । मेरा विश्वास हैं कि यदि वह 
सुधर जाय तो वह अच्छा आदमी सावित होगा ! यह तो में 
नहीं मानता कि इन वातोंसे उन्हें संतोष हो गया, पर उन्होंने 
मुझपर विश्वास रखा और मुझे अपनी राह चलने दिया। 

आगे चलकर मुझे यह मालूम हुआ कि मेरा यह अनुमान 
सही नहीं था | सुधार करनेके लिए भी मनृष्यको गहरे पानी में 
नहीं उतर जाना चाहिए। जिनका सुधार हमें करना हो उनके 
साथ मित्रता मुमकिन नहीं है। मित्रतामें अद्वेत-भावना होती है। 
ऐसी मित्रता संसारमें बहुत कम ही पाई जाती हैं। समान गृण 
और शीलवालोंमें ही मित्रता शोभती और निभती है। मित्रका 
एक-दूसरेपर असर पड़े बिना नहीं रह सकता, इस कारण मित्रता- 
में सुधारकी गुंजायश बहुत कम होती है । मेरा मत यह है कि अन्त- 
रंग मित्रता अनिष्ट है, क्योंकि मनृध्य दोषकों बहुत जल्दी 
अपनाता हे । गुण-ग्रहण करनेमें प्रयासकी जरूरत है ।'अऔत्त्मा और 
इंड्वरकी मित्रता चाहनेवालेकों एकाकी रहना चाहिए या फिर 
सारे जगतके साथ मंत्री करना उचित है । ये विचार सही हों या 
गलत परत्तु इसमें शक नहीं कि मेरा अन्तरंग मित्रताका प्रयास 
निप्फल रहा । +- 

४४ जिन दिनों इस मित्रसे मेरा सम्बन्ध हआ था, राजकोटमें 
'सूधार' की लहर ऊंची उठ रही थी । इस मित्रने खबर दी कि 
बहुतेरे हिन्दू शिक्षक छिपे-छिपे मद्य-मांसका सेवन करते हैं। 

गजकोटक दूसरे प्रसिद्ध व्यक्तियोंके नाम भी उसने बताये। 
लक कितने ही विद्याथियोंके नाम भी मेरे पास आये । 
यह देखकर मुझे तो आब्चर्य हुआ और दुःख भी । जब मैंने इसका 
कारण दर्यापत किया तो यह बताया गया कि हम मांस नहीं खाते 
इसीलिए हमारा राष्ट्र कमजोर है । अंग्रेज जो हमपर हुकूमत कर 

रहें हैं इसका कारण उनका मांसाहार हैं । में कितना हट्टा-कट्ठा 
और मजबूत हूँ, और कितना दौड़ सकता हूँ यह तो तुम्हें माठ्म 
ही । इसका कारण भी मेरा मांसाहार ही है। मांसाहारी को 
फोड़ें-फुंसी नहीं होते और हुए तो जल्दी अच्छे हो जाते हैं । हमारे 
अध्यापक मांस खाते हैं, इतने-इतने मशहर आदमी खाते हें, सो 
क्या सव विना सोचे-समझे ही ? तुम्हें भी जरूर खाना चाहिए। 
जाकुश्ती देखो कि तुम्हारे बदनमें कितनी ताकत आ जाती हैँ 
ये सारी दलीलें कोई एक दिनमें ही सामने नहीं आईं । अनेक 
उदाहरणोंसे सजाकर ये कई वार पेश की गईं । मेंझले भाई तो 
फिसल चुके थे। उन्होंने भी इन वातों का समर्थन किया, अपने 
भाई और इन मित्रक मुकाबलेमें में दुवंछठ था। उनका बदन 
अधिक गठीला और शरीर-बल मुझसे बहुत अधिक था | वें 
साहसी थे। इन मित्रके पराक्रमक काम मुझे मोह लेते थे। वह 
जितना चाहे दौड़ सकता था। चाल भी वहुत तेज थी । लंवी और 
ऊँची कुदानमें उन्हें कमाल हासिल था । मार सहनेकी शक्ति भी 
बसी ही थी । इस शक्तिका प्रदर्शन भी वह समय-समय पर करते 
थे | अपने अन्दर जिस शवित का अभाव होता है उसे दूसरेमें 
देखकर मनृष्यका आबइ्चर्यान्वित होना स्वाभाविक है। यही मेरे 
विपयमें हुआ । आइ्चर्यसे मोह पंदा हुआ | मुझमें दौड़नेकी 
शक्ति नहीं के वरावर थी । मेरे मनने कहा, “में भी इस मित्रके 
समान बलवान हो जाऊँ तो क्या अच्छा हो ? ” 
दूसरे, में बड़ा डरपोक था । चोर, भूत, साँप आदिक भयसे 
भयभीत बना रहता था, रातको अकंले कहीं जानेकी हिम्मत 
नहीं पड़ती । अँबेरेमें कहीं न जा सकता था। रोशनी के विना 
सोना भी प्रायः असम्भव-सा था। इधरसे भूत आ जाय, उधरसे 
चोर आ जाय और कहींसे साँप निकल आवबे तो ? यह डर बना 
रहता | इसलिए रोशनीका होना तो आवश्यक था। इधर अपनी 
पत्नीके सामने भी, जोकि पास ही सोती और अब कुछ-कुछ 
युवती हो चली थी, ये भयकी बातें करते हुए संकोच होता, क्योंकि 

में इतना जान गया था कि वह मुझसे अधिक साहसी है, इस कारण 
में उससे कुछ शरमाता भी था | उसने साँप वगरा का डर तो 
कभी जाना ही नहीं था। अँधेरेमें अकंछी चली जाती। मेरी इन 
कमजोरियोंका उस मित्रकों पता था। वह तो मुझसे कहता कि 
में तो जीते साँपको भी हाथसे पकड़ लेता हूँ । चोरसे नहीं डरता, 
भूत-प्रेतको तो मानता ही नहीं, और इन सवका कारण मांसा- 
हार ही है, यह उसने मेरे मनमें जमा दिया। 
इन्हीं दिनों कवि नर्मदका यह कवित्त, पाठशालाओं में 
गाया जाता-- 
अंग्रेजों राज करे, देशो रहे दवाई, 
देशी रहे दवाई जोने बेना शरीर भाई, 
पेलो पांच हाथ पूरो. पूरो पाँचसेने ॥ 
इन सवका मेरे मनपर पूरा असर हुआ | में मानने लगा कि 
मांसाहार अच्छी चीज है । उससे मुझमें वल और साहस आयगा। 
यदि सारा देश मांसाहार करने लगे तो अंग्रेजों को हटाया जा 
सकता है! 
मेरे माता-पिता वेष्णव थे और में उनका परम-भकत था । 
में जानता था कि उन्‍हें मेरे मांसाहारका पता चल जाय तो बे विना 
मौतके तुरन्त ही प्राण छोड़ देंगे । सत्यका जाने-अनजाने सेवक 
तो में था ही। यह नहीं कह सकता कि मांसाहार करनेपर माता- 
पितासे झूठ वोलना पड़ेगा, यह ज्ञान मुझे उस समय नहीं था। 
लेकित मेरा मन तो सुवारके रंगमें रँगा हुआ था। मांसाहार- 
का शौक नहीं था। स्वादके खयालसे मुझे मांसाहार नहीं आरम्भ 
करना था। मुझे तो बलवान और साहसी वनना था और दूसरों- 
को वेसा ही वनमेको समझाना था और फिर अंग्रेजोंको हराकर 
भारतकों आजाद कराना था। 'स्वराज्य' शब्द तो उस समय 
कानमें भी नहीं पड़ा था। इस सुधारकी धुनमें में अपना होश 
खो वेठा। और जव गुप्त रूपसे उसे करनका प्रवन्ध हो गय- 
तव झूठ-मूठ ही मेंने अपने मनको समझा लिया कि अपनी बाता 





आँखें खुलों १९ 


को माता-पितासे छिपाना सत्यसे भटकना नहीं है। 

नियत दिन आया । उस दिनकी अपनी हालतका वर्णन 
करना कठिन है । एक तरफ था 'सुधार' का उत्साह और जीवन- 
में एक महत्त्वपूर्ण परिवर्तन करनंकी नवीनता, और दूसरी ओर 
था चोर की भाँति छिषकर काम करने की शर्म। में नहीं कह 
सकता कि इनमें किसकी प्रधानता थी । हम लोग नदी किनारे 
एकांतकी खोजमें चले। दूर जाकर ऐसा कोना तलाश किया जहाँ 
कोई सहसा देख न सके, और वहाँ मेंने पहले-पहल मांस देखा। 
साथ भटियारेके यहांकी डबल रोटी थी । दो मेंसे एक भी चीज 
न भाई । मांस चमड़े-सा लग रहा था। खाना असंभव हो गया, 
मुझे क॑ आने लगी । खाना बीचमें ही छोड़ देना पड़ा । 

मेरी वह रात बड़ी कठिनाईसे व्नाईसे कटी । नींद किसी तरह न 
आती थी। सपनेमें ऐसा मालूम होता था मानो बकरा मेरे शरीर- 
के भीतर जिंदा है और में *** में *** करता है। में चौंक-चौंक 
उठता, पछताता, पर फिर सोचता कि मांसाहार के बिना तो गति 
ही नहीं, यों हिम्मत नहीं हारनी है । मांसाहार एक कर््तंव्य हें 
और मुझे हिम्मतसे काम लेना चाहिए। 

५ 
आँखें ३ 

मेरे मित्र हार माननेवाले न थे। उन्होंने अब मांसको भाँति- 
भाँतिसे पकाकर रुचिकर वनाना तथा सजाकर रखना शुरू किया। 
नदी किनारेके वजाय किसी वावरचीसे साँठ-गाँठ करके गुप्त 
रूपसे राज्यके एक भवनमें लेजाने का प्रवन्ध किया । वहाँके 
भोजन-भवन तथा मेज-कुर्सीके ठाठ-बाटने मुझे लभा लिया । 

इसका ठीक असर पड़ा । रोटीसे जो नफरत थी, ढीली पड़ 


गई। बकरे परकी दया गायब हो गईं और मांसका तो नहीं, पर 
मांसवाले पदार्थोका जीभको चस्का लग गया । यों एक साल बीता 

होगा, और इतने समयमें पाँच-छ: वार मांसाहारका मोका मिला 
होगा, क्योंकि वार-बार दरबार-भवनका प्रवन्ध होना कठिन था 
और न सदा मांसके स्वादिष्ट उत्तम पदार्थ तेयार हो सकते थे । 
इसके सिवा ऐसे भोजनोंपर खर्च खासा बठता था। मेरे पास तो 
कानी कौड़ी भी न थी। में देता क्या ? इस खर्च का इंतजाम तो 
उस मित्रक ही जिम्मे होता था। मुझे आजतक पता नहीं कि 
उसने क्‍या इंतजाम किया था । उसका इरादा तो था मुझे मांसकी 
चाट लगा देना, मुझे फंसा देना। इसलिए खर्चका भार भी वह 
खुद उठाता था, पर उसके पास कोई कारहूँका खजाना तो था ही 
नहीं । इस कारण ऐसे खाने तो कभी-कभी ही संभव थे । 

जब-जव ऐसे खानोंमें शरीक होता तब-तव घर खाना न 
खाया जाता । जव माँ खानेको वुलाती तो बहाना बनाना पड़ता, 
“आज खाना नहीं है । खाना पचा नहीं ।' हर वहाने के वक्‍त मेरे 
दिलको चोट लगती । यह झूठ और सो भी माँक सामने | फिर 
यदि माँ-बाप जान जाये कि लड़का मांसाहारी हो गया हूँ, तब तो 
उनपर वज्रपात हो जायगा । ये विचार मेरे हृदयको कुतर रहे 
थे । इस कारण मेने निश्चय किया कि यद्यपि माँस खाना आव- 
श्यक हे, उसका प्रचार हिन्दुस्तानमें करके भोजन-सधार करना 
है, पर माता-पितासे झूठ-कपट, मांसाहारसे भी वदतर है । अतः 
माता-पिताके जीते-जी मांस न खाऊँगा, और तबतकके लिए 
मांसाहार मुल्तवी । यह निश्चय मेने अपने मित्रकों सना दिया 
और तबसे मांसाहार छटठा-सो-छटा ही । माता-पिता ने कभी न 
जाना कि उनक दो प॒त्र मांसाहार कर चक 

माता-पितासे झूठ-कपट न करनेके शभ विचारसे मेने 
मांसाहार तो छोड़ा, परन्तु उन मित्रकी मित्रता न छोड़ी | में 
दूसरोंकों सुधारने चला था और स्वयं ही गड़ढेमें गिर गया और 
इस पतनका मझ भास तक न रहा। 

उसीकी सोहवतके कारण में व्यभिचारमें फँस गया होता । 
एक बार यह मित्र मुझे चकलेमें ले गये । में मकान में घ्सा तो क्‍ 

जरूर, पर जिसे भगवान बचाता है वह गिरना चाहते हुए भी 
पवित्र बना रह सकता है । मगर मेरी आँखें इतनेसे भी न खुलीं । 
मुझे अवतक इस वातका भान ही न हुआ कि इस मित्रकी मित्रता 
अनिष्ट है । अभी और कट्‌ अनुभव होना बाकी थे । यह तो मुझे 
तभी मालम हुआ, जव मेने उसमें वे प्रत्यक्ष दोष देखे, जिनसे 
में उसे अलिप्त मानता था। 

इसी समयकी एक बात कह देना जरूरी जान पड़ता है । हम 
दंपतिक बीच होनेवाले मतभेद और कलहका कारण यह मित्रता 
भी थी । में जितना प्रेमी पति था उतना ही वहमी भी । मेरा वहम 
बढ़ानेवाली यह मित्रता थी, वर्योकि मित्रोंकी सचाईपर मुझे 
जरा भी अविश्वास न था । इस मित्रकी बातें मानकर मेने अपनी 
धर्मंपत्नीको कितने ही कप्ट दिये । उस हिसाके लिए मेंने कभी 
अपनेको क्षमा नहीं किया हिन्द स्त्री ही ऐसे दुःखों को सहन 
कर सकती है, और इसीलिए मेने स्त्रीकों सदा सहन-शीलताकी 
मृत्ति माना है । नौकरपर यदि झूठा शक किया जाय तो वह 
नौकरी छोड़ जाता हैं, पृत्रपर किया जाय तो वह बापका घर 
छोड़कर चला जाता हैं, मित्रोंमें परस्पर सन्देह उत्पन्न होनेपर 
मित्रता टट जाती है, पत्नीको यदि पतिपर शक हो तो उसे मन 
मसोसकर बैठ रहना पड़ता है, पर यदि पतिका पत्नीपर सन्देह 
हो जाय तो बेचारीके भाग्य ही फटे समझने चाहिए | वह कहाँ 
जाय ? उच्च माने जानेवाले वर्णकी हिन्दू स्त्री अदालतमें जाकर 
तलाक नहीं दे सकती । उसके लिए एक-तरफा न्याय रखा गया 
हैं । मेरा यह सलूक ऐसा था कि इसका दुःख में कभी नहीं भूल 
सकता। 

इस सन्देहका सर्वथा नाश तो तभी हुआ, जब मुझे अहिसा- 
का सक्ष्म ज्ञान हुआ या कहिये तब, जब मेने ब्रह्मचर्यकी महिमा 
समझी और समझा कि पत्नी पति की दासी नहीं वल्कि सहर्धाभणी 
है, दोनों एक-दूसरेके सुख-दुःखक समान भागीदार हें और 
जितनी स्वतंत्रता पतिको वुरा-भला करनेकी है, उतनी ही पत्नी 

को भी है । इस सन्देह-कालकी जव मुझे याद आती है तब भूझे 
अपनी मूखेंता और विषयांध-निर्दबतापर क्रोध और मित्र- 
विषयक अपनी अंधतापर दया उपजती है। 


६ 

मांसाहारके समयके और उसके पहलेके अपने कुछ दृपणों 
का वर्णन करना भी अभी बाकी है । वे या तो विवाहके पहलेके 
हैं या कुछ ही बाद के हैं । 

अपने एक रिव्तेदारकी सोहबतमें मुझे सिगरेट पीनेका शौक 
हुआ । पैसे तो हमारे पास थे नहीं । सिगरेट पीनेके किसी फायदे 
या उसकी गंधके मजेसे तो हम दोनोंमेंसे कोई भी परिचित नहीं 
था, पर धुआँ उड़ानेमें ही कुछ मजा आता था। मेरे चाच-जीको 
सिगरेटकी आदत थी, और उन्हें तथा औरोंको धुआं उडात हुए 
देखकर हमें भी 'फूंक लेने' का शौक हुआ । पैसे पास न होनके 
कारण हमने चाचाजीकी सिगरटोंके फंक जे हिस्सोंको चराना 
शुरू किया। 

परन्तु ये टुकड़े हमेशा नहीं मिल पाते थे, और उनमेंसे 
ज्यादा धुआँ भी नहीं निकल सकता था । इसलिए नौकरोंकी जेबों. 
में पड़े दो-चार पेसोंमेंसे एकाध हम बीच-बीचमें चराने छगे और 

उससे सिगरेट पीने लगे, पर छिपाकर रखनेकी समस्या सामने 

आई । इतना खयाल था कि बड़े-वढ़ोंके सामने सिगरेट पीना 
संभव नहीं है। ज्यों-त्यों दो-चार पाई-पैसे चुराकर कुछ हफ्ते काम 
चलाया | इसी बीच सुना कि एक पौधा (उसका नाम भल गया ) 
होता है जिसका इंठल सिगरेटकी तरह जलता है, और वह पिया 
जा सकता हू । हमने उसे छेकर धुआँ उड़ाना शरू किया। 

पर हमें सन्‍्तोष न हुआ | अपनी पराधीनता हमें खलने छगी। 

यह वड़ा कष्टदायक जान पड़ा कि बड़ोंकी आज्ञा के बिना कुछ भी 

न होसके । हम बहुत परेशान हो गये और अन्तको आत्म-ह॒त्या 
करनेका निश्चय किया । 

परन्तु आत्म-हत्या कैसे करें ? जहर कहाँसे लावें ? हमने 
सुना कि धत्रेके वीजसे मृत्यु होती है । जंगलमें घम-फिरकर 
बीज लाये | खानेका समय शामको रखा | केदारजी के मन्दिरकी 
दीपमालामें घी चढ़ाया, दर्शन किये और फिर एकान्त में चले गये, 
पर जहर खानेकी हिम्मत न हुई | तत्काल मृत्यु न हो तो ! 
मरने से लाभ क्या होगा ? पराधीनतामें ही क्यों न पड़े रहें ? 
ये विचार मनमें आने लगे । फिर भी दो-चार बीज खा ही डाले, 
पर ज्यादा खानेकी हिम्मत न हुई, दोनों मौतसे डर गये । निश्चय 
किया कि चलकर रामजीके मन्दिरमें दर्शन करें और शान्तिसे 
बेढें एवं आत्म-हत्याकी वात मनसे भुला दें । 

तब मेंने समझ लिया कि आत्म-हत्या का विचार करना सरल 
है, पर आत्म-हत्या करना नहीं । इससे जब कोई आत्म-हत्या 
करनेकी धमकी देता है, तव मझपर उसका बहुत कम असर 
होता है या यह भी कह सकता हूँ कि बिलकुल नहीं होता । 

आत्म-हत्याके निश्चयका एक परिणाम यह हुआ कि हमारी 
जूठी सिगरेट पीनेकी, नौकरोंके पैसे चुरानेकी और उससे 
सिगरेट खरीदकर पीनेकी आदत ही जाती रही । बड़ा होनेपर 
मुझे कभी सिगरेट पीने की इच्छा तक नहीं हुई, और में सदा इस 
आदतको जंगली, हानिकारक और गन्दी मानता आया हूँ । अब- 
तक में यह समझ ही न पाया कि सिगरेट-बीीड़ीका इतना जवर्दस्त 
शौक दुनियामें क्‍यों है ? रेलके जिस डिब्बेमें बीड़ी-सिगरेटका 
धुआँ उड़ता है, वहाँ बैठना मेरे लिए कठिन हो जाता हैं और उसके 
धुएँसे मेरा दम घुटने लगता हैं। 

सिगरेटके टुकड़े और उसके लिए नौकरोंके पैसे चुरानेके 
अपराधके सिवा चोरीका एक और जो अपराध मुझसे बन पड़ा, 
उसे में अधिक गम्भीर मानता हूँ । सिगरेटके अपराधके दिनों तो 
मेरी उम्र १२-१३ वर्षकी रही होगी, शायद इससे भी कम रही 

हो । दूसरी चोरीके समय पन्‍्द्रह सालकी रही होगी। यह चोरी थी 
मेरे मांसाहारी भाईके सोनेके कड़ेसे सोना चुरानेकी। उन्होने २५) 
रु० के लगभग कर्ज कर लिया था। हम दोनों भाई इसे चुकानेके 
चक्करमें थे। मेरे भाईक हाथमें सोनेका एक ठोस कड़ा था। उसमेंसे 
तोला-भर काट लेना कठिन न था। 

कड़ा कटा और कर्ज पट गया, पर मेरें लिए यह बात 
असह्य हो गईं | आगेसे चोरी न करनेका मेंने निश्चय किया । यह 
भी सोचा कि पिताजीके सामने इसे कबूलना चाहिए, पर जवान 
खुलनी कठिन थी । यह डर तो नहीं था कि पिताजी मुझे पीटेंगे। 
क्योंकि नहीं याद पड़ता कि उन्होंने हम भाइयोंमेंसे किसी को 
कभी पीटा हो, पर यह डर जरूर था कि वह खुद बड़े दुःखी होंगे 
और गायद अपना सिर भी धुन डालें ! पर सोचा कि यह खतरा 
उठाकर भी अपना दोष स्वीकार करना ही उचित है । ऐसा लगा 
कि इसके बिना शुद्धि नहीं होगी । 

अन्तमें मेंने पत्र लिखकर अपना दोष स्वीकार करते हुए 
माफी मॉँगनेका निश्चय किया । मेंने पत्र लिखकर अपने हाथसे 
उन्हें दिया । पत्रमें सव दोष स्वीकार किया था और दंड माँगा था। 
विनय की कि मेरे अपराधके लिए अपनेको कष्टमें न डालें और 
प्रतिज्ञा की थी कि भविष्यमें ऐसा अपराध फिर न करूँगा। 

मेने कॉँपते हाथों यह पत्र पिताजी के हाथ में दिया । में उनके 
तख्तके सामने बैठ गया । इन दिनों उन्हें भगंदर रोग उभरा 
हुआ था, इसलिए वह विस्तर पर ही पड़े रहते थे । खाटके बदले 
तख्त काममें छाते थे। 

उन्होंने पत्र पढ़ा । आँखोंसे मोतीकी बूँदें टपकीं, पत्र भीग 
गया । तनिक देरके लिए उन्होंने आँखें मूंदीं और पत्र फाड़ डाला, 
और पत्र पढ़ने को ही बठे हुए थे सो फिर लेट गये। 

में भी रोया। पिताजीकी पीड़ाका मेने अनुभव किया । यदि 
में चितेरा होता तो आज भी वह चित्र हुवह खीचकर रख देता। 
मरी आँखोंके सामने आज भी वह दृश्य नाच रहा है। 


धर्मकौ झलक १५ 


इन मुक्ता-बिन्दुओंके प्रेम-बाणने मुझे बींध दिया । में शुद्ध 
होगया । इस प्रेमकों तो वही जान सकता है, जिसे उसका 
अनुभव हुआ है। 
राम-बाण वाग्यां रे होय ते जाणे। 
मेरे लिए यह अहिसाका पदार्थ-पाठ था । उस समय तो मुझे 
इसमें पित॒-प्रेमका ही अनुभव हुआ था, पर आओ में इसे शुद्ध 
अहिंसाका नाम दे सकता हूँ । ऐसी अहिसाके व्यापक रूप धारण 
करने पर उससे कौन अछता रह सकता है ? ऐसी व्यापक अहिसा 
की शक्तिका अनुमान करना शवितसे परे हे । 
ऐसी श्ञांतिमय क्षमा पिताजीके स्वभावके प्रतिकूल थी । 
मैंने सोचा था कि वह गस्सा होंगे, फटकारेंगे, शायद अपना सिर 
भी धन लें, पर उन्होंने तो असीम शांति का परिचय दिया। में 
समझता हूँ कि वह दोषकी शुद्ध हृदयसे की गई स्वीकृतिका 
परिणाम था । जो मनृप्य शिकारी व्यक्तिक सामने स्वेच्छापु- नष्य भ्रधिकारी व्यक्तिक च्छापवंक 
अपने दोष शुद्ध हृद्यसे कह देता हैँ और फिर कभी वकरन कू 
प्रतिज्ञा करता हैं, वह मानो शुद्धतम प्रायुश्चित्त करवा-है.।-से 
जानता हैँ कि मेरे इस इकरारस पिताजी मेरे संबंधमें निर्भय हो ' 
गये और उनका प्रेम मेरे प्रति और भी बढ़ गया । 






ः 

धर्मकी कलक 


राजकोटमें मुझे सब सम्प्रदायोंके प्रति समानभाव रखनेकी 
शिक्षा अनायास मिली । मेंने हिन्दू-धर्मक प्रत्येक सम्प्रदाय के 
प्रति आदर-भाव रखनेकी तालीम पाई, क्‍योंकि माता-पिता 
वैप्णव-मन्दिर जाते, शिवालय जाते तथा राम-मन्दिर भी जाते 
और हम भाइयोंको भी ले जाते अश्ववा भेज देते थे। 

इसके सिवा पिताजीके पास जंन-धर्माचायमिंसे कोई-न- 
कोई सदेव आते रहते । पिताजी भिक्षा देकर उनका आदर-सत्कार 

भी करते । वे पिताजीक साथ धर्म तथा व्यवहार-चर्चा किया 
करते । इसके सिवा पिताजीके मुसलमान तथा पारसी मित्र भी 
थे | बहुत बार ये अपने-अपने धर्मकी बात सुनाया करते और 
पिताजी आदर व प्रेमके साथ उनकी वातें सनते । ऐसी चर्चाके 
समय में उनका शुश्रूषक होने के कारण प्रायः ही उपस्थित रहता 
था । इस सारे वातावरणक  प्रभावसे मेरे मनमें सब धर्मोके प्रति 
समभाव पंदा हुआ । 
इस प्रकार मेरे मनमें अन्य धर्मोके प्रति समभाव आया | 
यह नहीं कह सकता कि उस समय ईश्वरके प्रति मेरे मनमें कुछ 
आस्था थी, लेकिन एक बातने मेरे मनमें जड़ जमा ली । वह यह 
कि संसार नीतिपर स्थिर है, नीति-मात्रका समावेश सत्यमें है । 
पर सत्यकी खोज अभी बाकी हैँ । दिन-दिन सत्यकी महिमा मेरी 
दृष्टिके सामने बढ़ती गई, सत्यकी व्याख्या विस्तार पाती गई 
और अब भी पाती जा रही 
उस समय नीति-विषयक एक छप्पयने मेरे हृदयमें घर कर 

लिया । अपकारका बदला अपकार नहीं, वरन्‌ उपकार ही होना 
चाहिए, यह वस्तु जीवन-सूत्र वन गई । उसने मेरे मनपर अपनी 
सत्ता चलानी शुरू कर दी । अपकारीका भला चाहना और करना 
इसका में अनुरागी बन गया । उसके अगणित प्रयोग किये । वह 
चमत्कारी छप्पय यह है 

पाणी आपने पाय, भलुं भोजन तो दीजे; 

आवी नमावे शीद, दंडवत कोड़े कीजे। 

आपण घासे दाम, काम महोरेनुं करीये; 

आप उगारे प्राण, ते तणा दुःखमां मरीये। 

गुण केडे तो गुण दशगुणों, मन वाचा कर्म करी 

अवगुण केड़े जे गुग करे, रे, ते जगमां जीत्यो सही ।" 


१. इसका हिन्दी अनुवाद इस प्रकार है 
जो हमको जलूपान करावे, उसको भोजन दीजे; 
अपने को जो शीद् नवावे, उसप्ते दंडबत कीजे । 

मेंने १८८७ ईस्त्रीमें मैट्रिक की परीक्षा पास की । उस समय 
बम्बई और अहमदाबाद दो परीक्षा केन्र थे। देशकी और हमारे 
कुटुम्ब की गरीवीका यह हाल था कि मेरी स्थितिके काठिया- 
वाड़ीकों नजदीकी और सस्ते अहमदावादकों पसन्द करना 
स्वाभाविक था । राजकोटसे अहमदाबाद मेंने यह पहली बार 
यात्रा की । 

बड़ोंकी यह इच्छा थी कि पास होनेपर कालेजमें आगे पढ़ें, । 
कालेज बम्बईमें भी था और भावनगरमें भी; लेकिन कमखर्ची- 
के खयालसे भावनगरके शामलदास कालेजमें पढ़नेका निश्चय 
हुआ । वहाँ सबकुछ मुझे मुश्किल लगने लगा । अध्यापकोंके 
व्याख्यानोंमें मुझे रस न आता, न वे समझमें ही आते । उसमें 
अध्यापकोंका दोष न था, वल्कि मेरी पढ़ाई ही कच्ची थी। उस 
समयके शामलदास कालेजके अध्यापक तो प्रथम श्रेणीके समझे 
जाते थे। पहला टर्म (सत्र) पूरा करके घर आया। 

हमारे कुट॒म्बके पुराने मित्र और सलाहकार एक विद्वान्‌ 
व्यवहार-कुशल ब्राह्मण--मावजी दबे थे । उन्होंने हमें सलाह 
दी--“अब समय बदल गया है । तुम भाइयोंमेंसे यदि कोई कवा- 
गांधीकी गद्दी लेना चाहे तो वह विना पढ़ाई के सम्भव नहीं है । 
मेरी राय है कि मोहनदासको आप इसी साल विलायत भेज दें । 

पैसे जो दे हमें उसे मोहर दे देना; 
और बचावे प्राण दुःख में उसके मरना। 


गुणके बदले दस गुना, जो मन वाचा फर्मसे; 
अवगुण करते गुण करे, जग जीता इस घममसे । 

वहाँ तीन साल रहकर बेरिस्टर वन जायगा ।” और फिर मेरी 
ओर देखकर पूछा-- 
“वया तुम्हें विलायत जाना पसन्द है या यहीं पढ़ते रहना ? ” 
'जो भावे वही वेद बतावे !” में कालेजकी कठिनाइयोंसे 
यों ही तंग आगया था। मेंने कहा--“विलायत भेंजें तो बहुत ही 
अच्छा ।” पर बड़े भाई उलझनमें पड़े पंसोंका क्‍या प्रबन्ध हो ? 
फिर इस उम्रमें इतनी दूर कंसे भेज दें ? 
माताजी को कुछ सूझ न पड़ा । दूर भेजनेकी वात ही उन्हें 
नहीं रुची । उन्होंने विछायत-जीवनके संबंध पूछ-ताछ शुरू की । 
कोई कहता था नवयवक विलायत जाकर विगड़ जाते हैं । कोई 
कहता था, मांस खाते हैं । कोई कहता, वहाँ शराब बिना काम 
ही नहीं चलता । माताने यह सब मुझे सुनाया । मेंने समझाया कि 
“तुम मुझपर विश्वास रखो, में विश्वास-घात नहीं करूँगा । 
में सौगन्ध खाकर कहता हूँ कि में इन तीनोंसे वच॑ंगा । और 
अगर ऐसी जोखिम होती तो जोशीजी वरयों जानेकी सलाह 
देते ? ” 
माँ बोली--मझे तो विश्वास है, पर दूर देश में तेरा कैसे 
क्या होगा ? मेरी तो अकल काम नहीं करती । में बेचरजी 
स्वामी से पूछगी । 
चरजी स्वामी मोढ़ वनिये थे, जो जैन साध हो गये थे। 
जोशीरजी ॥ का तरह वह भा हमार सलाहकार थे। उन्होंने मेरी 
मदद की । उन्होंने कहा--'में इससे तीन चीजोंके बारेमें 
प्रतिज्ञा करा लूंगा | फिर उसे जाने देनेमें कोई हज नहीं ।” तदन- 
सार मेने मांस, मरदिरा और स्त्रीसे दूर रहनेकी प्रतिज्ञा की । 
तब मातान जानका आज्ञा द दो । 
मेरे विछायत जानेके उपलक्ष्यमें हाईस्कलमें विद्यार्थियों: 
का सभा राजकोटका एक यवक <«ि वलायत जा रहा है, इस 
पर सबको आइउचर्य हो रहा था । जवावमें कुछ लिखकर ले गया 
था। पर में उसे मुश्किलसे पढ़ सका । इतना मझे याद है कि सिर 

४ सितम्बर सन १८८८ को मेंने वम्बई बंदर छोड़ा । जहाज 
में मझे सामद्रिक कष्ट तो कुछ भी न उठाना पड़ा । पर ज्योज्ज्या 
दिन जाते, में परेशान हो रहा था । स्टुअर्ट (जहाजके भोजन परि- 
चारक) के साथ बोलते हुए झेंपता, वयोंकि अंग्रेजीमें बातचीत 
करनेकी आदत न थी । मरे एक साथी मजूमदारकों छोड़कर, 
जो राजकोटके वकील थे और वरिस्टर होने विछायत जा रहे 
थे, बाकी सव यात्री अंग्रेज थे । उनके सामने बोलत न बनता था। 
वे मझसे बोलनेकी चेप्टा करते, तो उनकी बात मेरी समझम न 
आती और यदि समझ भी लेता तो जवाव देना नहीं सूझता । हर 
वाक्य बोलनेके पहले मनमें जमाना पड़ता था | छरी-काँटेसे 
खाना न आता था और यह पूछनेका साहस भी न होता कि इसमें 
बिना मांसकी चीजें क्याजया हें ? इस कारण में भोजनकी मेज 
पर तो कभी गया ही नहीं । केविन--कोठरी--म हो खा लता 
था। अपने साथ जो मिटथाइयाँ वगेरा ले गया था, उन्हापर गुजर 
किया । मजमदारकों तो कोई झिझक न थी । वह सबक साथ 
हिल-मिल गये । डेकपर भी जहाँ जी चाहे घमते-फिरते। में तो 
दिन: 'भर केबिनमें पड़ा रहता । डंकपर जब लोगांकों भाड़ कः 
दखता, तब थोड़ी दरक लिए ए जाकर बहाँ बठ जाता । मजमदार 
मझे समझाते कि सबके साथ मिलय-जुठा करों | कहते कि 
वकीलको तो बातूनी होना चाहिए । वकीलकी हेसियतसे वह 
अपना अनुभव भी सनाते । कहते कि “अंग्रेजी हमारा मातभाषा 
नहीं है । इसलिए बोलनेमें भूलें होंगी ही इसलिए बोलनेमें 
सकुचाना नहीं चाहिए ।” परन्तु में अपनी भोरझुता नहीं छोड़ 
पाता था। (गरीब. 

मझपर तरस खाकर एक भले अंग्रेजने मुझसे बातचीत 
करना शुरू किया। में क्‍या खाता हूँ, कौन हूँ, कहाँ जा रहा हूं, 
क्यों किसीके साथ बातचीत नहीं करता, इत्यादि सवाल पूछे। 
मुझे खानेमें साथ आनेको कहा । मांस न खानेके मेरे आग्रह: 
की बात सुनकर वह हँसे और मुझपर रहम खाकर बोले--“यहां 
तो (पोर्ट सईद पहुँचनेके पहले) सब ठीकठाक है, परन्तु विस्के- 
की खाड़ीमें पहुँचनेपर तुम्हें अपने विचार बदलने पड़ेंगे। इंग्लेंड- 
में तो इतनी ठड पड़ती है कि मांसके बिना काम चल ही नहीं 
सकता । 
मेंने कहा--“मेने तो सुना है कि वहाँ लोग बिना मांसाहार- 
के रह सकते हैं ।” 
वह बोले--“यह झूठ है । जान-पहचानवालोंमें कोई निरा- 
मपभोजी नहीं है । में शराब पीनेके लिए तुमसे नहीं कहता, पर 
में समझता हूं मांस तो तुम्हें अवश्य खाना चाहिए 
मेंने कहा---“आपकी सलाहके लिए में आपका आभारी हुं, 
पर मांसाहार न करनेकी अपनी मातासे प्रतिज्ञा कर चुका हूँ। 
यदि उसके विना निर्वाह हो ही न सका तो में वापस हिन्दुस्तान 
लौट जाऊँगा, पर मांस तो हरगिज़ नहीं खाऊँगा। 
विस्केकी खाड़ी आई | वहाँ भी मुझे न तो माँसकी आव- 
इयकता मालम हुईं, न मदिराकी ही । 
दुःख-सुख सहते यात्रा पूरी करके साउदेम्पटन बंदरपर आ 
पहुँचे । मझे याद पड़ता हैं उस दिन शनिवार था। में जहाज पर 
काले कपड़े पहनता था। मित्रोंने मेरे लिए सफेद फलालेन का सूट 
भी बनवा दिया था | विलायत में उतरनेपर उसे पहननेका 
निश्चय किया--य्रह समझकर कि सफेद कपड़े ज्यादा अच्छे 
लगेंगे, यह सूट पहनकर में जहाजसे उतरा । सितम्बरके अन्तिम 
दिन थे। ऐसे कपड़ों म मेने अकेले अपनेको ही वहाँ पाया। मेरे 
सन्दुक और उनकी कुजियाँ ग्रिडले कम्पनीका एजेंट ले गया था । 
जैसा ओर लोग करते हैं वेसा मुझे भी करना चाहिए, यह 


पहला अनु व ३१ 


समझकर मेंने अपनी तालियां भी उन्हें दे दी थीं। 

मेरे पास चार परिचय-पत्र थे--एक डाक्टर प्राणजीवन 
मेहताके नाम, दूसरा दलपतराय शुक्ठाक॑ नाम, तौसरा प्रिंस 
रणजीतसिंहजीके नाम और चौथा दादाभाई नौरोजीके नाम। 
किसीने सलाह दी थी कि विक्टोरिया होटलमें ठहरना ठीक 
होगा । इसलिए मजूमदार और में वहाँ गए। में तो अपनी सफेद 
कपड़ोंकी शर्म से ही दवा जा रहा था। फिर होटलमें जाकर 
खबर लगी कि कल रविवार होनेके कारण सोमवार तक ग्रिडलेके 
यहां से सामान नहीं आवेगा । इससे में वड़ी परेशानी में पड़ गया। 

मेंने साउदेम्पटनसे ही डाक्टर मेहता को तार दे दिया था। 
वह सात-आठ वजे आये । उन्होंने प्रेम-पूर्ण विनोद किया । बातों- 
बातोंमें मेने अनजाने उनकी रेशमी रोयदार टोपी देखनेके लिए 
उठा ली और उस पर उल्टा हाथ फेरने लगा। टोपीक रोयें सीधे 
हो गए। डाक्टर मेहताने देखा । तुरन्त ही मुझे रोका, पर अपराध 
तो हो चुका था| उनके रोकनेका इतना ही नतीजा हुआ कि 
भविष्यम ऐसा अपराध न हो। 

यहींसे यूरोवियन रीति-रिवाजकी शिक्षाका श्रीगणेश 

हुआ । डाक्टर मेहता हँस-हँसकर वहुतेरी वात समझाते थे । 

केसीकी चीज नहीं छनी चाहिए, किसीसे जानपहचान होते 
ही जो वातें हिन्दुस्तानमें सहज ही पूछी जा सकती हैं, वे यहाँ 
नहीं पूछनी चाहिए । बातें करते हुए जोर से नहीं बोला जाता । 
हिन्दुस्तानमें साहबोंके साथ बातें करते हुए 'सर' कहनेका जो 
रिवाज है, वह अनावश्यक है । यहाँ. .'सर' तो नौकर अपने 
मालिककों अथवा अपने अफसरों को कहता है, आदि । फिर 
उन्होंने होटलमें रहनेके खर्चपर भी बातें कीं और बताया कि 
किसी कुटुम्बके साथ रहना ठीक होगा । इस सम्बन्धर्में अधिक 
विचार सोमवार तकके लिए स्थगित रहा । 

होटल तो हम दोनोंको, साँसत-घर-सा लगा। यह होठल था 
भी महँगा । माल्टासे एक सिधी सज्जन सवार हुए थे । उनसे 


श्र संक्षिप्त आत्मकथा 


मजमदार की अच्छी पट गईं थी। यह सिंधी यात्रो लंदनके अच्छे 
जानकार थे । उन्होंने हमारे लिए किरायेपर दो कमरे ले लेनेका 
भार उठाया । हमने स्वीकृति दी और सोमवार को सामान 
मिलते ही होटलका बिल चुकाकर उन कमरोंमें चले गये। मुझे 
याद है कि होटछका विल लगभग तीन पौंड मेरे हिस्से में आया 
था। में तो भोंचवका रह गया । तीन पौंड देकर भी भूखा ही रहा। 
वहाँका कोई खाना न रुचा | एक चीज ली, नहीं रुची, दूसरी ली। 
पर प॑ंसे तो दोनोंके ही चुकाने पड़े । में अभीतक प्रायः बम्बईसे 
लाये अपने खानेके सामान पर ही दिन काट रहा था । 

उस कमरेमें भी में बड़ा परेशान रहा । देश बहुत याद 
आता था। माताका प्रेम आँखोंक सामने नाचता था। रात होते 
ही रोना शुरू होता । घर की अनेक प्रकार की वातें याद आतीं । 
उनमें नींद भला कहाँ आ पाती । में अपनी यह दुःख-गाथा किसीसे 

भी तो नहीं सकता था। कहनेसे छाभ भी कया था ? में खद 
जानता था कि मुझे काहेसे संतोष मिलेगा । लोग निराल, 
रहन-सहन निराली, मकान भी निराले और घरोंमें रहतेका 
तौर-तरीका भी निराला | फिर यह भी अच्छी तरह नहीं मालूम 
कि क्या बोलनेसे अथवा क्या करने से यहाँके शिष्टाचारका 
भंग होता हैं । इसके अलावा खान-पानके परहेज अलग और जिन 
चीजोंको में खा सकता था, वे रूखी-सखी मालम होती थीं। इस 
कारण मंरो हालत साँप-छछंदर-जसी हो गईं । इधर विलायतमें 
अच्छा नहीं लगता था, उधर देश भी वापस नहीं लौट सकता था। 
बविलायत आया तो था तीन साल विताने का इरादा रखकर ही। 


५ ० 
प्रतिज्ञाने रक्षा की 


डाक्टर मेहता सोमवारकों विक्‍टोरिया होटलमें मुझसे 
मिलने गये । वहाँ उन्हें हमारे नये मकान का पता लगा । वह वहाँ 

आये । हमारा कमरा आदि देखा और गर्दन हिलाई--“यह जगह 
कामकी नहीं । इस देशमें आकर महज पुस्तकें पढ़नेकी अपेक्षा 
यहाँका अनुभव प्राप्त करना ज्यादा जरूरी हैं । इसके लिए किसी 
कुटुम्बमें रहनेकी जरूरत है, पर फिलहाल कुछ वातें सीखनेके 
लिए बतौर उम्मीदवारके . . . यहाँ रहनेकी बात मेने ठीक की 
है। में तुम्हें उनके यहाँ ले चलेगा ।” 
मेंने सधन्यवाद उनकी बात मान ली और डाबटर मेहताके 
साथ उन मित्रके यहाँ गया । उन्होंने मेरी खातिर-तवाजामें 
किसी वातकी कसर न रखी । मुझे भाई की तरह रक्खा, अंग्रेजी 
रीति-रिवाज सिखाये । अंग्रेजीम बातचीत करनेकी आदत भी 
उन्होंने ही डलवाई । 

परन्तु मेरे भोजनका सवाल बड़ा विकट हो गया। बिना 
नमक, मिर्च और मसालेका साग भाता नहीं था । मालकिन 
बेचारी मेरेलिए पकाती भी क्या ? सबेरे जईका दलिया बनाती, 
उससे तो मेरा पेट भर जाता, पर दोपहरकों और शामको हमेशा 
भूखा रहता । मित्र मांसाहार करने को रोज समझाते। में प्रतिज्ञा- 
की बाधा बताकर चुप हो रहता। वे रोज दलीलें दिया करते । 
सौ दुःखोंको हरनेवाली एक दवा, “नाहीं' मेरे पास थी। मित्र 
ज्यों-ज्यों मुझे समझाते त्यों-त्यों मेरी दृढ़ता बढ़ती जाती । रोज 
में ईइवरसे रक्षाकी प्रार्थना करता और रोज वह पूरी होती । में 
यह तो नहीं जानता था कि ईश्वर क्या चीज है, पर श्रद्धा अपना 
काम कर रही थी । 

एक दिन उन मित्रोंने मेरे सामने वेथमकी पुस्तक पढ़नी शुरू 
की । उपयोगिताबादका विपय पढ़ा । में घबराया । भाषा ऊँची 
थी । में बड़ी कठिनतासे समझता था । उन्होंने उसका विवेचन 
किया । मैंने उत्तर दिया--“क्षमा चाहता हूँ । में इतनी बातें नहीं 
समझ सकता । में मांस खानेकी उपयोगिता स्वीकार करता हूँ। 
परन्तु प्रतिज्ञाके बन्धनको में नहीं तोड़ सकता । इसके संबंधरमें 
वाद-विवाद भी नहीं करना चाहता । में जानता हूँ कि तकंमें भी 


३४ संक्षिप्त आत्मकया 


आपसे नहीं जीत सकता । पर मुझे मूर्ख समझकर, या हठी समझ- 
कर ही इस बारेमें क्षमा कीजिये । आपके प्रेमका में कायल हूं। 
आपका उद्देश्य समझता हूँ और आपको अपना परम हितेच्छ 
मानता हूँ । यह भी देखता हुं कि आपको मेरी हालतपर दुःख 
होता है, पर में विवश हूँ । प्रतिज्ञा नहीं टूट सकती । 

मित्र देखते रह गये । उन्होंने पुस्तक बन्द कर दी । “बस, 
अब में दलील नहीं करूँगा--कहकर चुप रहे । म॑ खुश हुआ। 
इसके बाद उन्होंने वहस करना छोड़ दिया । 

पर मेरे विषयमें उनकी चिन्ता दूर न हुईं । वह सिगरेट पीते 
थे, शराब पीते थे, पर इनमेंसे एकक लिए भी मुझे नहीं कहा । 
उलठटे उसे न करनेकी हिदायत दी । पर उतकी सारी चिंता यह 
थी कि मांसाहारक बिना में कमजोर होजाऊँगा और इंग्लेंडमें 
आजादीसे न रह सकूंगा। 

यों महीना-भर में नौसिखिया बनकर रहा। 


११ 


सभ्य बननेके प्रयत्नमें 


अबतक मेरे विपयमें मित्रकी चिन्ता दूर नहीं हुई थी । 
उन्होंने प्रेमवश यह मान लिया था, कि मांसाहार न करनेसे में 
कमजोर हो जाऊँगा, इतना ही नहीं बल्कि, भोंदू रह जाऊँगा। 
क्योंकि मांसाहार न करनेसे अंग्रेज-समाजमें मिल-जुल न 
सकूगा । मरे अन्नाहार संत्रंधी पुस्तक पढ़नेका उनको पता था। 
उन्हें शंका हुई कि इन विषयोंकों पढ़कर में सनक जाऊँगा और 
प्रयोगमें मेरा जन्म व्यर्थ जायगा । में कर्त्तव्य-च्युत हो जाऊँगा 
और एक पढ़ा-लिखा मर्ख ही रहेगा । 

पर अब मेरे मन में यह आया था कि मुझे उनकी परेशानी दूर 
कर देनी चाहिए । मेने निश्चय किया कि में अपनेको जंगली न 
कहलाने दूंगा, सम्योंक लक्षण सीखूँगा और दूसरी तरहसे समाज- 
में सम्मिलित 77 योग्य वतकर अपने अन्नाहार की विचित्रता 

पर पर्दा डालूगा | इसीलिए अब मेने अंग्रेजी 'सम्यता' सीखनेका 
मार्ग पकड़ा । 

मेरे कपड़े थे तो विलायती, परन्तु बम्बई-काटके थे । वे 
उच्च अंग्रेज-समाजम न फढवेंगे इस विचारसे 'आर्मी और नेवी 
स्टोर'में दूसरे कपड़े बनवाये । उन्नीस शिलिग की 'चिम' की हैंट 
(टोपी) छी। इससे भी सन्‍्तोष न हुआ तो बांड स्ट्रीटमें, जहाँ 
शौकीन लोगोंके कपड़े सिलते थे, दस पौडको दियासलाई दिखा- 
कर शामको पहननेके कपड़े बनवाये | सीधे और शाहदिल बड़े 
भाईसे खासतौर पर दोनों जेबोंमें लटकाई जानेवाली असली 
सोनेकी चेन मँगवाई । वह भी आई। तैयार वँधी टाई पहननेका 
रिवाज न था । इसलिए टाई वाँधनेकी कला सीखी। देशमें तो 
आइना सिर्फ हजामतक दिन ही देखनेका काम पड़ता था, पर 
यहाँ तो बड़े आइनेके सामने खड़े रहकर टाई ठीक-ठीक बाँधनेमें 
और वालकी पटियाँ पारने और माँग काढ़नेमें दसेक मिनट 
बरवाद होते । फिर मेरे बाल मुलायम न थे। उन्हें ठीक-ठीक 
सँवारे रखनेके लिए ब्रुशके साथ नित्य लड़ाई होती, और टोपी 
पहनते और उतारते समय हाथ तो मानो मांग सँवारनेके लिए 
सिरपर पहुँचते ही रहते | इसके सिवा जब कभी सम्य समाजमें 
बैठता तो माँगपर हाथ फेरकर बालोंको दुरुस्त रखनेकी सभ्य 
क्रिया होती रहती थी । 

परन्तु इतनी टीप-टाप ही वस न थी। अकेली सम्य पोशाक- 
से थोड़े ही कोई सम्य हो जाता है । इसलिए सम्यताकी और भी 
कितनी ही ऊपरी बातें मालूम कर ली थीं । अब उनमें कुछ प्रवीणता 
प्राप्त करनी थी । समय पुरुषको नाचना जानना चाहिए, फ्रेंच 
भाषा अच्छी आनी चाहिए; क्योंकि फ्रेंच एक तो इंग्लेंडके 
पड़ोसी फ्रांस की भाषा थी, दूसरे सारे यूरोपकी राष्ट्रभापा भी 
थी। फिर मुझे यूरोप म्रमण करनेकी भी इच्छा थी। इसके सिवा 
समय पुरुषको लच्छेदार व्याख्यान देना भी आना चाहिए मेंने 
नाचना सीख लेनेका निश्चय किया और क्लासमें भरती हुआ। 

एक तिमाहीके तीनेक पौंड फीसक दिये। कोई तीन सप्ताहमें 
पाँच-छः पाठ पढ़े होंगे, ठीक ताल पर पाँव नहीं पड़ते थे । पियानो 
वजता था, पर यह न जान पड़ता था कि यह क्या कह रहा है। 'एक, 
दो, तीन' का क्रम चलता, पर इनके बीचका अन्तर तो उस बाजे- 
से ही माठ्म होता था, जो मेरे लिए अगम्य था। तो फिर ? फिर 
तो बाबाजीकी विल्लीवाली बात ! चहोंको भगाने के लिए 
बिल्ली और विल्लीके लिए गाय, होते-होते बाबाजीका परिवार 
बढ़ा । सोचा, वायोलिन वजाना सीख लँ तो सर और तालका 
ज्ञान हो जायगा। तीन पौंड वायोलिन खरीदनेमें बिगाड़े और उसे 
सीखनेके लिए भी कुछ दक्षिणा दी । भाषण-कला सीखनेके 
लिए तीसरे उस्तादका घर खोजा । उसे भी एक गिन्नीकी भेंट तो 
चढ़ानी ही पड़ी । उसको प्रेरणा से बेलका 'स्टेंडड एलोक्युशनिस्ट' 
खरीदा । पिटके भाषणमें श्रीगणेश हआ। 
.. पर इन वेलसाहवने मेरे कानमें 'बेल”' (घंटी) बजाई। 
में जागा। 

“मुझे कहाँ 
देना सीखकर भी क्‍या करूँगा ? नाच-ताचकर सम्य में कंसे 
बनूंगा ? वायोलिन तो देशमें भी सीखा जा सकता है। में विद्यार्थी 
हूँ । मुझे तो विद्या-धनके संग्रह में लठगना चाहिए मुझे अपने धंधेसे 
संत्रंध रखनेवाली तेयारी करनी चाहिए। अपने सदाचारसे 
में सभ्य समझा जा सक तो अलवत्ता ठीक है, नहीं तो मझे यह लोभ 

ड़ देना चाहिए।!. 

इस धुनर्म उपय कक्‍त आशयका पत्र मेने भाषण-शिक्षकको 
लिख भेजा | उससे मंने दो था तीन पाठ ही लिये थे। नत्य शिक्षिकाको 
भी वसा ही पत्र लिख भेजा । वायोलिन-शिक्षिकाके यहाँ वायोलिन 
लकर पहुंचा और उससे कह आया कि जो दाम मिले लेकर 
वच दो। उससे कुछ मित्रता-सी हो गई थी, इसलिए उससे मेंने 
मोहका भी जिक्र कर दिया--नाच इत्यादि जंजालसे छट जानेकी 
बात उसे पसंद आई 









हाँ इंग्लेंड में जिन्दगी बितानी हे ? लच्छेदार भाषण 

सभ्य बननेकी मेरी यह सनक तो कोई तीन महीने चली 
होगी, किन्तु कपड़ोंकी तड़क-भड़क वरसों तक चलती रही। पर 
अब में विद्यार्थी वन गया था। 

श्र 
८ 
सादगकी ओर 

कोइ यह न समझे कि नाच आदिके मेरे प्रयोग मेरी स्वच्छे- 
दताके युगको सूचित करते हैं। पाठकोंको ध्यानसे देखनेपर उसमें 
कुछ विचारांश भी मिलेगा । परन्तु इस मोह-कालमें भी 
कुछ अंशतक में सावधान था । पाई-पाईका हिसाव रखता। खर्च- 
का अन्दाज निश्चित था कि महीनेमें पंद्रह पौडसे अधिक खर्च न 
हो । बसका किराया और डाक-खर्च भी हमेशा लिखता और 
सोनेसे पहले हमेशा अपनी रोकड़ मिला लेता था। यह आदत अंत 
तक कायम रही और में समझता हूँ कि इसी कारण सार्वजनिक 
जीवनमें अपने हाथोंसे लाखों रुपयोंका उलट-फेर करने में 
किफायतशारीसे काम ले पाया और जितने आंदोलन मेरी देख-रेख 
में चले हैं, उनमें मुझे कर्ज नहीं करना पड़ा, बल्कि हरेकमें कुछ-न- 
कुछ बचत ही रही है । 

मेंने खर्च आधा कर डालनेका विचार किया । हिसावको 
गौरसे देखा तो गाड़ी-भाड़ेका खर्च काफी बैठता था। फिर एक 
कुटुंबके साथ रहने के कारण कुछ-न-कुछ खर्च प्रति सप्ताह लग ही 
जाता | इसलिए कुटंवके साथ रहना छोड़कर अलग कमरा लेकर 
रहनेका निश्चय किया और यह भी तय किया कि काम कै अनुसार 
तथा अनभव प्राप्त करनेके लिए अलग-अलग मुहल्लोंम॑ घर लेना 
चाहिए । घर ऐसी जगह पसन्द किया कि जहाँसे कामके स्थानपर 
आधे घंटेमें पैदल चलकर पहुँच सकें और गाड़ी-भाड़ा-बच जाय । 
इससे पहले जानेके लिए एक तो गाड़ी-भाड़ा खर्चना पड़ता और 
दूसरे घूमने जानेके लिए अलग वक्‍त निकालना पड़ता | अब 
कामपर जानेमें ही घुमाईका काम भी पूरा होने छगा । इस 

तजवीजकी वदौलत आठ-दस मील तो में सहज ही में घृम-फिर 
डालता । विशेषत: इसी एक आदतके कारण में विलायतमें शायद 
ही बीमार पड़ा होऊँगा और शरीर ठीक कस गया था । कुटुंबके 
साथ रहना छोड़कर दो कमरे किराये पर लिये, एक सोनेक लिए 
और एक बेठकका । यह परिवर्ततका दूसरा दौर था। तीसरा 
परिवर्तन अभी आगे आनेवाला है । 
इस तरह आधा खर्च बचा । पर समय ? में जानता था कि 
वेरिस्टरीकी परीक्षाकें लिए बहुत पढ़नेकी जरूरत नहीं होती । 
इसलिए में वेफिकर था । पर मेरी कच्ची अंग्रेजी मझ्लें खा करती 
थी । इसलिए मेने सोचा, बरिस्टर होनेके अतिरिक्त मुझे और 
अध्ययन भी करना चाहिए । आक्सफोडड और केम्क्रिजके कोर्सका 
पता लगाया । कितने ही मित्रोंसे मिला। देखा कि वहाँ जानेसे 
खर्च बहुत पड़ेगा और पाठय-क्रम भी वहुत लम्बा था । में तीन वर्ष- 
से ज्यादा वहाँ रह नहीं सकता था। एक मित्र ने कहा, “यदि तुम्हें 
कठिन ही परीक्षा देनी हो, तो लंदनका मेैट्रिक्यलेशन पास 
कर लो । उसमें परिश्रम काफी करना पड़ेगा और सामान्य ज्ञान 
बढ़ जायगा, खर्चा विलकुल न बढ़ेगा ।” यह राय मझे पसंद आई 
पर परीक्षाकी विषय-सूच्री देखकर में घबराया । उसमें लेटिन 
और एक दूसरी भाषा अनिवार्य थी । लेटिन कंसी होगी ? पर 
उस मित्रने कहा-“वकील के लिए लछेटिन का बड़ा उपयोग होता 
हैं । लेटिन जाननेवालेको काननी पुस्तकें समझनेमें सहलियत 
होती है । फिर रोमन छॉकी परीक्षामें एक प्रश्न-पत्र तो केवल 
लेटिन भाषाका ही होता है और लैटिन जान लेनेसे अंग्रेजी 
भाषापर अधिकार बढ़ता हैं ।” मझपर इन दलीलोंका असर 
हुआ । मेने निह्चय किया और एक मेटिक्यलेशन वल्ञासमें भर्ती 
हुआ । परीक्षा हर छठे महीने होती । मझ मछ्किल से पाँच महीने 
का समय था। यह मेरे वृते के वाहरका काम था । नतीजा यह 
कहाँ तो में सम्य बनने चला था और कहाँ अत्यन्त उद्यमी 
विद्यार्थी बन गया | टाइम-टेबुल वनाया। एक-एक मिनट बचाया। 

परन्तु मेरी बुद्धि और शक्ति ऐसी न थी कि दूसरे विषयोंके 
उपरान्त लेटिन और फ्रेंचको भी सम्भाल सकता। इम्तहानमें 
बैठकर लैटिनमें फेल हो गया। इससे दुःख तो हुआ,पर हिम्मत न 
हारा। लेटिनमें मजा आने लगा था। सोचा, फ्रेंच ज्यादा मजबूत 
हो जायगी और विज्ञान में नया विषय ले लँगा । रसायन-शास्त्र, 
जिसमें में देखता हूँ कि खूब मन लगना चाहिए, प्रयोगोंके अभावमें 
मुझे अच्छा ही न लगा । देशमें यह विषय मेरे पाठ्य-त्रममें रहा 
हो था। इसलिए लंदन-मेट्िकके लिए भी पहली वार इसीको पसंद 
किया । इस बार 'प्रकाश और ऊप्मा' ([/श॥ क्षा् विधवा ) 

को लिया । यह विषय आसान समझा जाता था और मुझे भी 
आसान ही माल्‌म हुआ। 

फिर परीक्षा देनेकी तैयारीके साथ ही रहन-सहनमें और भी 

सादगी लानेकी कोशिश शुरू की । मुझे लगा कि अभी मेरे जीवन- 

में इतनी सादगी नहीं आई है, जो कुटुम्बकी गरीबीक अनुकूल हो। 

भाईसाहबकी तंगदरती और उदारताका खयाल आते ही मुझे 

बड़ा कप्ट होता । दस-पन्द्रह पंड मासिक खर्च करनेवालोंकों तो 

छात्र-वत्तियाँ मिलती थीं । अपनेसे अधिक सादगीसे रहनेवालों- 
को में देखता था। ऐसे गरीब विद्यार्थी काफी तादादमें मेरे संपर्क 

में आते थे। एक विद्यार्थी लंदनक गरीब मुहल्लेमें प्रति सप्ताह दो 

शिलिंग देकर एक कोठरीमें रहता था और लोकार्टकी सस्ती 
कोकोकी दूकानमें दो पेनीका कोको और रोटी खाकर गुजारा 
करता था । उसकी बरावरी करनेकी तो मेरी हिम्मत न हुई, 

पर इतना जरूर समझा कि में दोके बजाय एक कमरेमें ही गुजर 
कर सकता हूँ और आधी रसोई हाथसे भी पका सकता हूँ । ऐसा 

करनेसे चार या पाँच पौंड मासिक रह सकता था। सादा 
रहन-सहन संबंधी पुस्तकें भी पढ़ीं थीं। दो कमरे छोड़कर आठ 
शिलिंग प्रति सप्ताहपर एक कमरा लिया था। एक स्टोव खरीदा 
और सबेरेका खाना हाथसे पकाने छगा | बीस मिनटसे अधिक 
पकानेमें नहीं लगता था । जौका दलिया और कोकोके लिए 

पानी उबालनेमें कितना समय लगता ! दोपहरको बाहर 
कहीं खा छेता और शामको फिर कोको बनाकर रोटीक साथ 
लेता। यों एक या सवा शिलिंगमें रोज खाना-पीना सीख गया। 
यह मेरा समय अधिक-से-अधिक पढ़ाइंका था। जीवन सादा हो 
जानेसे समय ज्यादा बचने लगा । दूसरी बार इम्तहानमें बैठने 
पर पास हो गया। 

पाठक यह न समझें कि सादगीसे जीवनमें नीरसता आग३ 
हो । उलटा इन परिवर्तनोंसे मेरी आंतरिक और वाहरी स्थितिमें 
एकता आई। कौट्ंबिक स्थितिक साथ मेरे रहन-सहनका मेल 
स॒ध गया। जीवन अधिक सारयुक्त होगया; आध्यात्मिक आनन्द- 


की सीमा न रही । 
१३ 

जेसे-जंसे में जीवनके विषय में गहरा विचार करता गया, 
वेप्े-वेसे बाहही और भीतरी आचारमें परिवर्तन करनेकी 
आवश्यकता मालूम होती गई ! जिस गतिसे रहन-सहनमें तथा 
खर्चमें परिवर्तन किया, उसी गतिसे अथवा और भी वेगसे 
भोजनमें फेरफार करना आरंभ किया । अन्नाहार-विषयक 
अंग्रेजी पुस्तकें मेंने देखीं। विलायतमें ऐसे विचार रखनेवालोंकी 
एक संस्था थी | उसकी ओरसे एक साप्ताहिक पत्र भी निकलता 
था। में उसका ग्राहक वना और संस्थाका सदस्य भी । थोड़े 
ही समयमें में उसकी कार्यकारिणी-कमेटीमें छे लिया गया। 
यहाँ मेरा उन लोगोंसे परिचय हुआ, जो अन्नाहारियोंके स्तंभ 
माने जाते हैं। अब में अपने भोजन-संबंधी प्रयोगों में पड़ा। 

घरसे मंगाई हुई मिठाई, मसालेका व्यवहार बंद कर दिया। 
मनका झुकाव दूसरो ओर गया । मसालोंका शौक जाता 
रहा, चाय और काफी छोड़ दी और ज्यादातर में रोटी, कोको 
और उबली हुई सब्जीपर ही गुजर करने लगा। मेरे इन प्रयोगोंसे 

मुझे यह अनुभव हुआ कि स्वादका असली स्थान जीभ नहीं 
बल्कि मन हैं । 
मेंने भिन्न-भिन्न धर्मोका पर्चिय प्राप्त करनेकी कोशिश की। 
इस बीच दो थियोसॉफिस्ट मित्रोंसे मुलाकात हुई । उन्होंने मुझे 
गीता पढ़नेकी प्रेरणा दी । उन दिनों वें एडविन आरनोल्ड-कृत 
गीताके अंग्रेजी-अनुवाद को पढ़ रहे थे, पर मझे उन्होंने अपने 
साथ संस्कृतमें गीता पढनेके लिए कहा । में शरमाया, क्‍योंकि 
मेंने तो गीता संस्क्रतमें तो क्या, गुजराती में भी नहीं पढ़ी थी। 
यह बात झेंपते हुए मुझे उनसे कहनी पड़ी, पर साथ ही यह भी 
कहा कि 'में आपके साथ पढ़ने के लिए तैयार हूँ। यों तो मेरा 
संस्कृत-ज्ञान नहींके बराबर हैं । फिर भी में इतना समझ लेता 
हूँ कि अन॒वादमें कहीं गड़वड़ हो तो वह बता सक्‌ ।' इस तरह 
इन भाइयोंके साथ मेरा गीता-पाठ आरंभ हुआ दूसरे अध्यायके 
अंतिम इलोकोंमें इन 
ध्यायतोी विपयान्पुंसः संगस्तेपृपजायते । 
संगात्संजायते कामः कामात्क्रोधो5ईभिजायते ॥ 
क्रोधाद्‌ भवति संमोहः संमोहात्स्मृतिविश्रमः । 
स्मृतिश्रंशात्‌ बुद्धिनाशों वुद्धिनाशात्प्रणश्यति ॥* 
इलोकोंका गहरा असर मेरे मनपर हुआ । कानोंमें उनकी ध्वनि 
दिन-द्रात गूंजा करती । तव मुझे मालम हुआ कि भगवदगीता तो 
अमूल्य ग्रंथ है । यह धारणा दिन-दिन अधिक दृढ़ ही होती गई-- 
और अब तो तत्त्वज्ञानक लिए में उसे सर्वोत्तम ग्रंथ मानता 
निराशार्क समय इस ग्रंथने मेरी अपार सहायता की है । 
इसी असेमें एक अन्नाहारी-छात्राल्यमें मांचेस्टरक एक 
ईसाई सज्जनसे भेंट हुई । उनकी प्रेरणा से मेंने वाइबिल पढ़ी: 
१विषयका चितत परनेसे, पहले तो उसके साय संग पंदा होता है, 
और संगरे कामफी उत्तत्ति होतो हें। कामनाके पीछे-पीछे क्रोध आता 
हैं । फिर क्रोबसे संमोह, संमोहुस स्वृति-भ्र7, स्मृति-भ्रमसे बुद्धिका नाश 
होता है । ओर अंतर पुरुष खुद हो नष्ट हो जाता हूँ । 

परन्तु ओल्ड टेस्टामेंट' तो पढ़ ही न सका। वह मुझे कुछ जँचा 
नहीं | पर जब 'न्यू टेस्टामेंट' शुरू किया, तब इंसाक गिरि-प्रवचन 
का मनपर बहुत जवर्देस्त असर हुआ, उसने दिलमें घर कर 
लिया । बृद्धिन गीताजीक साथ उसकी तुलना की। “जो तेरा 
कुरता माँगे उसे तू अँगरखा दे डाल । जो तेरे दाहिने गालपर 
थप्पड़ मारे उसके आगे बायाँ गाल कर दे ।” यह पढ़कर मुझे 
अपार आनंद हुआ | शामल भट्टका वह छप्पय भी याद आया, जो 
पीछे दिया है । 

यद्यपि मेंने हिन्दू-धर्मका भी मामूली परिचय प्राप्त किया, 
फिर भी खतरों और संकटोंसे वचानेक लिएयह काफी न था। 

विलायतक मेरे आखिरी वर्ष, अर्थात्‌ १८९० में पोर्टस्मथर्मे 
अन्नाहारियोंका एक सम्मेलन हुआ । उसमें मुझे तथा एक और 
भारतीय मित्रको निमंत्रण मिला था | हम दोनों एक बहनके 
यहाँ, जिसके बारेमें स्वागत समितिको कुछ पता नहीं था, ठहराये 
गये | वह एक बदनाम घर था । रातको सभासे हम घर लौटे । 
भोजनक वाद ताश खेलने बैठे । विलायतमें भले घरों में गृहिणी भी 
मेहमानोंके साथ इस प्रकार ताश खेला करती हैं। ताश खेलते 
समय आमतौर पर लोग निर्दोष मजाक करते हैं, पर यहाँ 
अइलील विनोद शुरू हुआ । 

में नहीं जानता था कि मेरे साथी उसमें निपुण हैं । मुझे इस 
विनोदमें रस आने लगा। धीरे-धीरे में भी उसमे शामिल हुआ । 
विनोदक वाणीसे क्रियामें परिणत होनेकी नौवत आगई । ताश 
एक ओर रखनेका अवसर आगया, पर मेरे साथीके हृदयमें 
भगवान पैठे । वह बोले, “तुम और यह पाप ? यह तुम्हारा काम 
नहीं । भागो यहाँ से ।” 

में जागा;छज्जित हुआ | हृदयमें इस मित्रका उपकार 
माना, माताकी प्रतिज्ञा याद आई । वहांसे भागा। कॉपता हुआ 
अपने कमरेमें पहुँचा । 

उस समय में 'धर्म क्या है ? ईश्वर क्या चीज है ? वह हमारे 

अंदर किस तरह काम करता है ?' ये बातें नहीं जानता था। पर 
लौकिक अभ्ंमें में यही समझा कि ईइ्वरने मुझे बचाया और 
जीवनके विविध क्षेत्रोंमें मुझे ऐसा ही अनुभव हुआ । सच पूछिए 
तो मुझे यह कहते हुए बड़ा आनंद आता हैं कि मुझे अनेक संकटों 
के अवसरपर ईश्वरने बरवस बचा लिया है । जब चारों ओरसे 
आशाएँ छोड़ देनेका अवसर आजाता है, हाथ-पैर ढीले पड़ने 
लगते हें, तब कहीं-त-कहींसे अचानक सहायता आ पहुँचती है । 
स्तुति, उपासना, प्रार्थना, ये अंधविश्वास नहीं; बल्कि उतनी ही 
अथवा उससे भी अधिक सच बातें हैं, जितना कि हम खाते हें, 
पीते हैं, बैठते हैं, आदि सच हें । बल्कि यों कहनेमें भी अत्युवित नहीं 
कि यह एकमात्र सत्य है ; दूसरी सव बातें असत्य हैं , मिध्या हें। 
श्ड 


बेरिस्टर हुआ 
इस बीच मेरा अध्ययन जारी रहा। नौ महीनेके अथक परि- 
श्रमके वाद १० जून, १८९१ को में वेरिस्टर हुआ, और बारह 
जूनको हिन्दुस्तान लौट आनेके लिए रवाना हुआ; परन्तु मेरी 
निराशा और भीतिका कोई ठिकाना न था । कानून मेने पढ़ तो 
लिया, परन्तु मेरा मन कहता था कि अभीतक मुझे कानूनका 
वह ज्ञान नहीं हुआ है कि वकालत कर सकूं। 
जून-जुलाईमें हिंद-महासागर तूफानी रहता हैं। अदनसे ही 
समुद्रका ऐसा हाल था। सव लोग बीमार थे अकेला में ही मजेमें 
था । तूफान देखनेके लिए डेकपर जाया करता और भीग भी 
जाता । सुबह नाइतेके समय यात्रियोंमें हम एक-ही-दो आदमी 
टेबल पर नजर आते । हमें जईके दलिये की रकाबीको गोदमें 
रखकर खाना पड़ता था; तूफानके कारण जहाज इतना हिलता था 
कि दलिया गोदमें दुलक पड़ता। 
यह बाहरी तूफान मेरे अंदरके तूफानका चिह्न-मात्र था, 


परन्तु बाहरी तूफानमें में जिस प्रकार अपने को शांत रख सकता था, 

वही वात आंतरिक तूफानके संवंधमें भी थी । 

जब हम वम्बई बन्दर पर पहुंचे तो मेरे बड़े भाई वहाँ मौजूद 
थे। माताजी के स्वर्गवास के वारमें में विलकुल बेखबर था | घर 
पहुँचने पर मुझे यह समाचार सुनाया और स्नान कराया गया। 
यह खबर मुझे विलायतमें दी जा सकती थी, पर बड़े भाईने मेरे 
वम्बई पहुंचने तक मुझे खबर न पहुँचानेका ही निश्वय किया-- 
इस विचारसे कि मुझे कम-से-कम आघात पहुँचे । पिताजीकी 
मृत्युसे अधिक आघात मुझे इस समाचारसे पहुँचा । मेरे कितने ही 
मनसूबे मिट्टीमें मिल गये, पर मुझे याद हैं कि इस समाचारको 
सुनकर में रोया नहीं। आँसूभी नहीं गिराये और इस तरह काम- 
काज जारी रखा, मानों माताजीकी मत्यु हुई ही न हो। 

कुछ समय तक तो में राजकोट रहा, लेकिन मित्रोंने मझे 
यह सडाह दी कि में कुछ दिन बम्बई जाकर हाईकोटंका विशष 
अनुभव प्राप्त करू और हिन्दुस्तानी कानूनका अध्ययन करूं, साथ 
ही हो सका तो वकालत करनेका भी प्रयत्न करूँ। में वम्बई गया। 
पर वहाँ चार-पाँच महीनेसे अधिक न रह सका, वर्योकि खर्चे 
बढ़ता जाता था और आमदनी कुछ भी न थी। इसलिए में बम्बईसे 
निराश होकर वापस राजकोट आया अलग दफ्तर खोला । 
कुछ सिलसिला चला । अजियाँ लिखनेका काम मिलने लगा और 
हर्‌ महीने लगभग तीन सी रुपये की आमदनी होने लगी। इन 
अरजियोंके मिलनेका कारण मेरी योग्यता नहीं बल्कि जरिया था। 
बड़ भाई साहवके साथी वकीलकी वकालत अच्छी चलती थी। 
जो बहुत जरूरी महत्त्वपूर्ण त्त्वपूर्ण अर्जियां आतीं अथवा जिन्हें हम 

महत्त्वपूर्ण समझते, वे तो बेरिस्टरके पास जातीं, मझे तो सिर्फ 

उनके गरीब मवक्किलोंकी अजियाँ मिलतीं । 


श्ष्‌ 
दक्षिण अक्रीकार्मे 


इस बीच काठियावाड़के अन्दहूनी झगड़ोंका भी मुझे कुछ 


दक्षिण अफ्रीकार्मे 34 


अनुभव हो गया । उससे मेरा जी ऊब उठा। 

इसी समय भाई साहवके पास पोरबन्दरकी “दादा अब्दुल्ला 
एंड कम्पनी नामकी एक मेमन दूकानका सन्देश आया कि दक्षिण 
अफ्रीका में हमारा बड़ा कारोबार हैँ । त॑यव हाजीखान मुहम्मद 
पर हमारा चालीस हजार पौंडका बड़ा मुकदमा बहुत दिनोंसे 
चल रहा है । यदि आप अपने भाईको वहाँ भेजदें तो हमें भी 
मदद मिलेगी और उसकी भी कुछ मदद हो जायगी । 

इस दूकानके एक हिस्सेदारने--यदि में एक साल काम कर 
दूँ तो--आने-जानेका पहले दरजेका किराया और भोजन-खर्चके 
अलावा १०५ पौंड देनेका वायदा किया। में राजी हो गया और 
अप्रैल १८९३ में हिन्दुस्तानसे अफ्रीकाकें लिए रवाना हो गया। 

नेटालका बन्दर यों तो डरबन कहलाता है, पर नेटालको 

भी बन्दर कहते हें । मुझे वन्दर पर लिवाने स्वयं अब्दुल्ला सेठ 
आये थे ? नेटालक जो लोग जहाज पर अपने मित्रोंकों लिवाने 
आये थे, उनके रंग-ढंगसे में समझ गया कि यहाँ हिन्दुस्तानियोंका 
आदर नहीं हैं । अब्दुल्ला सेठकी जान-पहचानके लोग उनके साथ 
जैसा बर्ताव करते थे उसमें एक प्रकारका हलकापन दिखाई 
पड़ता था और उससे मेरे दिलको चोट पहुँची थी, पर अब्दुल्ला 
सेठ तो इस अपमान के आदी हो गये थे। मुझपर जिसकी नजर 
पड़ती वह आइच्यंसे देखने छगता, क्योंकि मेरा पहनावा ऐसा 
था कि में दूसरे भारतवासियोंसे कुछ जुदा मालूम होता था । 
उस समय में फ्राककोट और बंगाली पगड़ी पहने था। 

घर पहुँचा । अब्दुल्ला सेठ के कमरेके पासका कमरा मुझे 
दिया गया । अभी हमारी पूरी जान-पहचान नहीं हुई थी । अपने 
भाईकी लिखी चिट्ठी उन्होंने पढ़ी । वह कुछ असमंजसमें पड़ 
गये । उन्होंने समझ लिया कि भाईने तो यह सफेद हाथी घर 
बँधवा दिया। मेरा साहवी ठाठ-वाट उन्हें बड़ा खर्चीला माल्म 
हुआ, क्योंकि मेरे लिए उनके पास उस समय कोई काम तो था 
नहीं; मुकदमा चल रहा था ट्रांसवाल में | सो तुरन्त ही मुझे 

वहाँ भेजकर क्या करते ? फिर यह भी एक सवाल था कि मेरी 
योग्यता और ईमानदारीका विश्वास भी क्रहाँतक किया जाय ? 
और प्रिटोरियामें वह खुद मेरे साथ रह नहीं सकते थे । प्रतिवादी 
प्रिटोरियामें रहते थे । कहीं उनका असर मुझपर होने लगे तो ? 
और दूसरे काम भी उनके कर्मचारी मुझसे अच्छा कर सकते 
थे | फिर कर्मचारीसे यदि भूल-चूक हो जाय तो उसे कुछ कहा- 
सुना भी जा सकता हैं, मुझे कुछ कहनेसे भी रहे । काम या तो 
क्लर्कका था या मुकदमेका--तीसरा कोई था ही नहीं । ऐसी 
हालतमें यदि मुकदमेका काम मुझे नहीं सौंपते हें तो घर बंठे 
मेरा खर्च उठाना पड़ता था। ६ > 
अब्दुल्ला सेठ यों तो पढ़े-लिखे कम थे, पर अनुभव-ज्ञान बहुत 

बढ़ा-चढ़ा था । उनकी बुद्धि तेज थी, और वह खुद भी इस बात- 
को जानते थे । अंग्रेजीका इतना मुहावरा था कि बोल-चालका 
काम चला लेते थे । बेकमें मंनेजरोंसे वातें कर लेते, यूरोपियन 
व्यापारियोंसे सौदा कर लेते, वकीलोंको अपना मामला समझा 
देते । हिन्दुस्तानियोंमें उनका काफी मान था | उनकी दुकान 
उस समय हिन्दुस्तानियोंमें सवसे बड़ी नहीं तो बड़ी दूकानों में 
अवश्य थी । 

दूसरे या तीसरे दिन वह मुझे डरवनकी अदालत दिखाने ले 
गये। वहाँ कई लोगोंसे परिचय कराया। अदालतमें अपने वकील- 
के पास मुझे विठाया। मजिस्ट्रेट मेरी ओर देखता रहा। बोला-- 
“अपनी पगड़ी उतार लो ।” मेने इन्कार किया और अदालतसे 
बाहर चला आया । 

मेरे भाग्यमें तो यहाँ भी लड़ाई लिखी थी । 

पगड़ी उतरवानेका रहस्य मुझे अच्दुल्ला सेठने समझाया । 
मुसछमानी पोशाक पहननेवाला अपनी मसलमानी पगड़ी वहाँ 
पहन सकता है । दूसरे भारतवासियोंकों अदालतमें जाते हुए 
अपनी पगड़ी उतार लेनी चाहिए। 

ऐसी हाछतमें पगड़ी पहननेका प्रश्न विकट हो गया । पगड़ी 

उतार देनेका अर्थ था, अपमान सहन करना सो मेने यह तरकीब 
निकाली कि हिन्दुस्तानी पगड़ीक बजाय अंग्रेजी टोप पहना जाय 
जिससे उसे उतारने में अपमानका भी सवाल न रहें और में इस 
झगड़ेसे भी बच जाऊँ। 

पर अब्दुल्ला सेठको यह बात पसंद न आई। उन्होंने कहा-- 
“यदि आप इस समय ऐसा करेंगे तो उल्टा अर्थ होगा। जो लोग 
देशी पगड़ी पहने रहना चाहते होंगे, उनकी स्थिति विषम हो 
जायगी । फिर आपके सिरपर अपने ही देशकी पगड़ी 
शोभा देती है | आप यदि अंग्रेजी टोपी छगावेंगे तो लोग 'बेटर' 
समझेंगे ।” 

इन बचनोंमें व्यावहारिकता थी, देशाभिमान था और कुछ 
संकुचितता भी थी। पर सब मिलकर अब्दुल्ला सेठकी बात मझे 
अच्छी लगी। मेंने पगड़ीवाली घटनापर अखबवारोंमें लिखा और 
पगड़ीका तथा अपने पक्षका समर्थन किया । अखबारोंमें उसपर 
खूब चर्चा चली। 'अनवेलकम विजिटर'--अनिमंत्रित अतिथि-- 
के नामसे मेरा नाम अखबारों में आया । तीन-चार दिनके अन्दर 
अनायास ही दक्षिण अफ्रीकामें मेरी प्रसिद्धि हो गई । किसीने 
मेरे पक्षका समर्थन किया, किसी ने मेरी उद्ंडताकी निन्‍्दा। 

अब्दुल्ला सेठकों मेरे लिए काम तलाझनेमें ज्यादा ववत 
न लगा । उनके मुकदमेक लिए मेरा प्रिटोरियामें रहना 
जरूरी था। 

सातवें या आठवे दिन में डरवनसे रवाना हुआ। मेरे लिए 
पहले दरजे का टिकट लिया गया। सोनेक लिए वहाँ पाँच शिलिग- 
का एक अलहदा टिकट लेना पड़ता था। अब्दुल्ला सेठने आग्रहके 
साथ कहा कि सोनेका टिकट ले लो, पर मेंने कुछ तो हठमें, कुछ 
मदमें और कुछ पैसे बचानेके लोभसे इन्कार कर दिया। 

अब्दुल्ला सेठ ने मुझे सावधान किया---“देखो यह मुल्क और 
हैं, हिन्दुस्तान नहीं | खुदाकी मेहरवानी है, आप पैसेका खयाल 
न करें। अपने आरामका सब इन्तजाम कर लेना ।” छक्का गो 

मेने उन्हें धन्यवाद दिया और कहा कि आप मेरी चिन्ता न 
कीजिए। नेटालकी राजधानी मेरित्सब्ग में ट्रेन रातक॑ कोई नौ 
बजे पहुँची । यहाँ सोनेवालोंको विछोने दिये जाते थे। रेलवेके 
नोकरने आकर कहा--“आप बिछोौना चाहते हैं ?” 

मेंने कहा--“मेरे पास विछोना है ।” 

वह चला गया । इस बीच एक यात्री आया। उसने मेरी ओर 
देखा । मुझे हिन्दुस्तानी देखकर वह चकराया | बाहर गया और 
एक-दो कर्मचारियों को लेकर आया । किसीने मुझसे कुछ न कहा, 
अन्तमें एक अफसर आया, उसने कहा--“उतरो, तुमको दूसरे 
डिब्वेमें जाना होगा ।” 

मेंने कहा--“पर मेरे पास पहले दर्जेका टिकट है ।” 

उसने उत्तर दिया--“कोई बात नहीं । में तुमसे कहता हूँ, 
तुम्हें आखिरी डिब्बेमें वंठना होगा ।” 

“में कहता हूँ कि डरवनसे इसी डिब्बेमें बिठाया गया हूँ 
और इसीमें जाना चाहता हूँ ।” 

अफसर बोला---“यह नहीं हो सकता, तुम्हें उतरना होगा, 
नहीं तो सिपाही आकर उतार देगा ।” 

मेंने कहा--“तो ठीक है । सिपाही आकर भले ही मुझे 
उतारे, में अपने-आप न उतरूँगा ।” 

सिपाही आया। उसने हाथ पकड़ा और धवका मारकर मुझे 
नीचे गिरा दिया । मेरा सामान नीचे उतार लिया गया। मेने 
दूसरे डिब्बरमें जानेसे इन्कार किया । गाड़ी चल दी। में वेटिंग- 
रूममें जा वेठा । हेंडवेग अपने साथ रखा । दूसरे सामानको मेंने 
हाथ न लगाया। रेलवालोंने सामान कहीं रखवा दिया । 

जाड़ेका मौसम था । दक्षिण अफ्रीकामें ऊँची जगहोंपर बड़े 
जोरका जाड़ा पड़ता है। मेरित्सवर्ग ऊँचाईंपर था--इससे खूब 
जाड़ा लगा। मेरा ओवरकोट मेरे सामानमें रह गया था। सामान 
माँगनेकी हिम्मत न पड़ी । कहीं फिर बेइज्जती न हो। जाड़ेमें 
सिकुड़ता और ठिठुरता रहा । कमरेमें रोशनी न थी। आधी 

रातक समय एक मुसाफिर आया । ऐसा जान पड़ा मानो वह कुछ 
बात करना चाहता हो, पर मेरे मनकी हालत ऐसी न थी कि 
में बातें करता । 

में सोचने लगा, “मेरा कत्तंव्य क्या है ? मुझे अपने हकोंके 
लिए लड़ना चाहिए या वापस लौट जाना चाहिए ? या जो 
अपमान हो रहा हैं, उसे सहन करके प्रिटोरिया पहुँचूँ और 

33208 काम खत्म करके देश चला जाऊँ। मुकदमेको अधूरा 

छोड़- भाग जाना तो कायरता होगी । मुझपर जो कुछ बीत 
रही है वह तो रागद्वेषरूपी महारोगके ऊपरी लक्षण हें। यदि इस 
महारोगको उखाड़ फेंकनेका सामर्थ्य अपने अन्दर हो तो उसका 
उपयोग करना चाहिए । उसके लिए जो कुछ कप्ट और दुःख आ 
पड़े, सहना चाहिए । इन अन्यायोंका विरोध उसी हृदतक करना 
चाहिए जिस हृदतक उसका संबंध रागद्वंघ दूर करनेसे हो । 

ऐसा संकल्प करके जिस तरह भी हो दूसरी गाड़ीसे आगे 
जानेका निश्चय किया । 

स॒बह मेंने जनरल मेनेजरको तार द्वारा एक लम्बी शिकायत 
लिख भेजी । दादा अब्दुल्लाको भी समाचार भेजे। अब्दुल्ला सेठ 
तुरन्त जनरल मनेजरसे मिले। जनरल मंनेजरने अपने आदमियों. 

का पक्ष तो लिया, पर कहा कि स्टेशन-मास्टरको लिख दिया हैँ कि 

गांधीको सकुशल अपने मुकामपर पहुँचा दो | अब्दुल्ला सेठने 
मेरित्सवर्गक हिन्दुस्तानी व्यापारियोंको भी मुझसे मिलने तथा 
मेरा प्रवन्ध करनेके लिए तार दिया तथा दूसरे स्टेशनोंपर भी 
ऐसे ही तार दे दिये । इससे व्यापारी लोग स्टेशनपर मुझसे मिलने 
आये। उन्होंने अपने ऊपर होनेवाले अन्यायोंका मुझसे जिक्र किया 
और कहा कि आपपर जो कुछ बीता हैँ वह कोई नई बात नहीं। 
पहले-दूसरे दरजेमें जो हिन्दुस्तानी सफर करते हूं उन्हें क्या रेल- 
कर्मचारी और क्या मुसाफिर दोनों सताते हें । सारा दिन इन्हीं 
बातोंके सननेमें गया । रात हुईं, गाड़ी आईं | मेरे लिए जगह 
तैयार थी । डरवनमें सोनेके लिए जिस टिकटको लेनेसे इन्कार 

किया था, वही मेरित्सबर्गमें लिया । ट्रेन मुझे चाल्संटाउन ले 
चली । आगे मुझे घोड़ागाड़ी में तो और भी कष्टों का सामना 
करना पड़ा और अन्तको में जोहान्सवर्ग पहुँचा और वहाँसे 
फिर रेलसे प्रिटोरिया गया । 


१६ 
सेवाका श्रीगणेश 


१८९३ में दक्षिण अफ्रीका-निवासी हिन्दुस्तानियोंकी 
स्थितिका पूरा-पूरा ज्ञान मुझे हो गया था; लेकिन प्रिटोरियामें 
हिन्दुस्तानियोंसे इस विषयमें कभी-कभी बातचीत कर लेनेके 
अलावा मेंने कोई प्रत्यक्ष कार्य अबतक नहीं किया था। मेंने देखा 
कि एक ओर मुकदमे की कारंवाई और दूसरी ओर दक्षिणी 
अफ्रीकाक भारतवासियोंके कष्टोंको दूर करनेका प्रयत्न, दोनों 
बातें एक साथ नहीं की जा सकतीं । में समझ गया था कि दोनों 
काम एक साथ करनेक मानी दोनोंको नुकसान पहुँचाना होगा। 
यह १८९४ की वात है । जिस मुकदमेक लिए में दक्षिण अफ्रीका 
आया, वह अच्छी तरह तय हो गया । इसलिए में डरबन लौट 
आया ओर वहांसे हिन्दुस्तान जानेकी तैयारी करने लगा । जब 
मुझे दादा अब्दुल्लाक यहाँसे बिदाई दी जा रही थी, उसी समय 
किसीने 'नेटाल मर्करी' अखबवारकी एक प्रति मुझे लाकर दी। 
उसमें नेटाल धारासभाकी कार्रवाई की संक्षिप्त रिपोर्ट थी, 
जिसमें कुछ सतरें भारतीय मताधिकारक॑ सिलसिलेमें थीं । 
नेटाल-सरकार एक ऐसा विल पेश करना चाहती थी, जिससे 
हिन्दुस्तानियोंके मताधिकार छिनते थे। योंही उन्हें अधिकार 
वहुत कम थे, फिर भी जो कुछ थे उन्हें छीन लेनेकी यह शुरूआत 
थी । यह देखकर मेने अपना हिन्दुस्तान जाना स्थगित कर दिया। 
उसी रातको वेठकर मेंने धारासभामें पेश करनेके लिए एक 
दरख्वास्त तेयार की । सरकारसे भी तार द्वारा प्रार्थना की कि 

वह धारासभाकी _ कार्रवाई जल्द शुरू न करे । तुरन्त सेठ 
अब्दुल्लाके सभापतित्वमें एक कमेटी बनाई गई और उन्हींके 
नामसे यह तार भेजा गया । इसका फल यह हुआ कि दो दिनके 
लिए बिलकी कार॑वाई रोक दी गई । दक्षिण अफ्रीकाकी धारा- 
सभाको हिन्दुस्तानियोंकी तरफसे इस प्रकार अर्जी भेजनेका यह 
पहला ही मौका था। इसका कुछ असर तो जरूर हुआ, मगर बिल- 
का पास होना उससे नहीं रुक सका। ऐसे आन्दोलन करनेका 
दक्षिण अफ्रोकाके प्रवासी भारतीयोंका यह पहला ही अवसर था । 
इससे सारे समाजमें उत्साहकी एक नई लहर फल गई। हर रोज 
सभाएँ होतीं और लोग अधिक संख्यामें आते। जरूरतसे ज्यादा 
पैसा भी इकट्ठा हो गया। कितने ही लोग स्वेच्छासे बिना किसी 
मिहनतानेके काम करनेको तैयार हो गए। वे लिखनेका काम 
करते, घूम-घूमकर लोगोंसे दस्तखत कराते, और भी अन्य कई 
काम करते। ऐसे भी लोग थे जो खुद काम भी करते थेऔर पंसा 
भी देते थे। पुराने गिरमिटिया कुलियोंकी जो संतान वहाँ थी, 
उन्होंने बड़ी तत्परतासे इस आन्दोलनमें योग दिया । वे अंग्रेजी 
जानते थे, वे सुन्दर अक्षर लिखते थे। दिन-रात इन्होंने नकले 
करनेका तथा दूसरा काम बड़े उत्साहसे किया । एक महीनेके 
अन्दर ही लार्ड रिपनके नाम, जो उस समय उपनिवेश-मंत्री थे, 
दस हजार दस्तखतोंके साथ दरस्वास्त भेज दी गई। इस प्रकार 
मेरे सामनेका तात्कालिक काम तो पूरा हो गया । 

तब मेंने फिर हिन्दुस्तान जानेकी इजाजत चाही, लेकिन 
आन्दोलनमें हिन्दुस्तानियों की इतनी ज्यादा दिलचरपी होगई 
थी कि उन्होंने मुझसे न जाने का आग्रह किया। उन्होंने कहा-- 
“खुद आप ही ने तो हमें यह बताया कि यह तो सरकारका पहला 
कदम है, इसको न रोका गया तो अन्तमें हमारा अस्तित्व ही मिट 
जायगा। कौन जाने उपनिवेश-मंत्री हमारे मेमोरियल (प्रार्थना- 
पत्र) का कया जवाव देंगे। हमारे उत्साहकों तो आपने देख ही 


लिया हैँ । हम काम करने और रुपया खर्च करनेके लिए तयार हें, 

मगर बिना किसी राह वतानेवालेके यह सब किया-कराया 
चौपट हो जायगा । इसलिए हमारा तो यही खयाल है कि इस 
समय आपका फर्ज यही है कि आप यहाँ ठहरें ।' उनकी यह दलील 
मझे जँची और मुझे लगा कि हिन्दुस्तानियोंक हितोंकी रक्षाके 
लिए कोई एक स्थायी संगठन बना लिया जाय तो अच्छा हो। 
इस कारण में फिर रुक गया और इस प्रकार मई १८९४ के 
लगभग “नेटाल इंडियन कांग्रेस” का जन्म हुआ । ईंश्वरने मेरे 
दक्षिण-अफ्रीकाके जीवनकी बुनियाद डाली तथा भारतीयोंके 
आत्म-सम्मानकी लड़ाईका बीज बोया । 
यहाँके कामका इतिहास जाननेके लिए पाठकोंकों 'दक्षिण- 
अफ्रीकाका सत्याग्रह" पढ़ने की सिफारिश करता हूँ । उससे पता 
चलेगा कि हमें किन-किन कठिनाइयोंका सामना करना पड़ा, 
सरकारी अधिकारियोंने कंसे-कंसे हमले कांग्रेसपर किये और 
वह उनसे कंसे वाल-बाल बच गईं । लेकिन एक बातका उल्लेख 
यहाँ जरूर करना चाहता हूँ, वह यह कि अतिशयोक्ति करनेकी 
आदतसे भारतीय समाजको बचानेकी पूरी-पूरी कोशिश की 
गई । उन्हें खुद अपने दोपोंकी तरफ भी ध्यान दिलानेका पूरा 
यत्न किया गया । यरोपियन लोगोंकी दलीलोंमें जो बात अच्छी 
और उचित मालम पड़ती, उसकी कद्र की जाती थी। कई ऐसे 
अवसर आते जिनमें यरोपियन छोगोंके साथ वरावरीक नाते 
और इज्जतके साथ सहयोग करनेका मौका आता तो सच्चे 
दिल से ऐसा किया जाता । हमारे आन्दोलनकी पूरी खबरें 
अखवारोंको भेजी जातीं और जब कभी अखवारोंमें हिन्दुस्तानियों 
पर हमला होता तो उन अखबारोंको उनके जवाब भी भेजे जाते। 


१. यह प्रुस्तक सस्ता साहित्य मंडल, नई दिल्लो से प्रकाशित हुई है। 
मूल्य ३) 

तूफानके चिह्न 


दक्षिण अफ्रीकामें रहते मुझे अब तीन साल हो चुके थे में 
लोगोंके परिचयमें आ गया था। मेरी वकालत मामूली तौरपर 
अच्छी जम गई थी और में समझने लगा था कि लोगोंको वहाँ 
मेरी जरूरत है । इसलिए मेने इरादा किया कि घर जाकर अपने 
परिवारको ले आऊँ और यहाँ जमकर बैठ । इसलिए १८९६ में में 
बहांसे छूटूटी लेकर छः महीनेके लिए भारत आया। में देशमें 
छः महीने विता भी न पाया था कि नेटालसे मुझे तार मिला कि 
फौरन छौट आओ । इसलिए में फिर जल्दी ही लौट गया। दादा 
अब्दुल्लाने उसी समय 'कुरलेंड' नामका एक स्टीमर खरीदा था। 
उन्होंने मुझसे अनुरोध किया कि में उसी जहाजसे अपने कुटुम्बके 
साथ बिना किराया दिये ही यात्रा करूँ। मेंने क्ृतज्ञतापूर्वक 
उनकी इच्छाका स्वागत किया और दिसम्बर महीनेके शुरूमें 
बम्बईसे दुबारा नेटालके लिए जहाजमें बैठा । इस बार मेरे 
साथ मेरी पत्नी और मेरे दो पुत्र भी थे। दूसरा स्टीमर 'नादरी' भी 
उन्हीं दिनों डरवनके लिए छूटा । दोनों जहाजोंमें कुल मिलाकर 
आठ सौ मुसाफिर रहे होंगे, जिनमेंसे आधे ट्रांसवाल जानेवाले थे। 
जहाज दूसरे बन्दरोंपर ठहरे बिना ही नेटाल पहुँचनेवाला 
था। इसलिए सिर्फ अठारह दिनकी यात्रा थी। मानों नेटाल में 
हमारे पहुँचते ही होनेवाले किसी भावी तूफानकी चेतावनी देने 
के लिए तीन-चार दिन पहले, समुद्रमें भारी तूफान आया। इस 
दक्षिण प्रदेशमें दिसम्बरका महीना गरमी और वरसातका 
मौसम होता हैं । इस कारण दक्षिण समुद्रमें इन दिनों छोटे-बड़े 
तूफान अक्सर आया करते हैं । तूफान इतने जोरका था और 
इतनी देर तक रहा कि मुसाफिर घबरा गए। 
यह एक भव्य दृश्य था। दुःखमें सब एक हो गए । सारा 


पड संक्षिप्त आत्मकथा 


भेद-भाव भूल गए। ईइवरको सच्चे हृदयसे स्मरण करने लगे। 
हिन्दु-मुसलमान सब साथ मिलकर इंश्वरको याद करने लगे। 
कितनोंने मिन्नतें मानीं। कप्तान भी यात्रियोंकों आश्वासन देने 
लगा कि “यद्यपि तूफान जोरका हैं, फिर भी इससे बड़े-बड़े 
तूफानोंका अनुभव मुझे हैं । जहाज यदि मजबूत हो तो एकाएक 
डूबता नहीं, आदि।” इस तरह उसने ६3०४-३३ बहुत 
समझाया; पर उन्हें किसी तरह तसल्ली न थी। जहाजमें 
ऐसी आवाजें होतीं, मानो जहाजके अभी कहीं-न-कहींसे टुकड़े 
होते हैं, या अभी कहीं छेद होता हैं। इधर-उधर इतना हिलता कि 
ऐसा जान पड़ता मानो अभी उलट जायगा । डेकपर खड़ा 
रहना ही मुहिकिल था। 'इंश्वर जो करेसो सही” इसके सिवा 
दूसरी वात किसीक मुंहपर न थी। 

मुझे जहाँतक याद है, ऐसी चिन्तामें चौबीस घंटे बीते होंगे। 
अन्तमें बादल बिखरे, सूर्यने दर्शन दिये। कप्तानने कहा--“अब 
तूफान जाता रहा।” 

लोगोंके चेहरेसे चिन्ता दूर हुईं, और उसके साथ ही ईंइ्वर 
भी | मौतका डर दूर होते ही फिर गान-तान, खान-पान शुरू 
हो गया; फिर वही मायाका राज्य छा गया। अब भी नमाज पढ़ी 
जाती, भजन होते, परन्तु तूफानके अवसरपर उसमें जो हादिकता 
दिखाई देती थी वह न थी। 

परन्तु इस तूफानकी बदौलत में यात्रियों में हिल-मिल गया 
था। यह कह सकते हैं कि मुझे तूफानका भय न था अथवा कम- 
से-कम था। प्रायः इसी तरहके तूफान में पहले देख चुका था। 
जहाजमें मेरा जी नहीं मिचलाता, चक्कर भी नहीं आते; इसलिए 
लोगों में में निर्भय होकर घ्‌म-फिर सकता था। उन्हें आइवासन 
दे सकता था और कप्तानक संदेश उनतक पहुँचाता था । यह 
स्तेह-गाँठ मेरे लिए बहुत उपयोगी साबित हुईं। हमारे जहाजने 
अठारह या उन्नीस दिसम्बरको डरबनके बन्दरपर लंगर डाला 
और 'नादरी' भी उसी दिन पहुँचा। 


कसोटी ५५ 

१८ 
कसोटी 


दक्षिण अफ्रीकाके बन्दरोंपर यात्रियोंकी पूरी-पूरी डावटरी 
जाँच होती है। यदि रास्तेमें किसीको कोई संक्रामक रोग हो 
गया हो तो जहाज सूतकमें--क्वारंटी नमें--रखा जाता है। 
हमने जब बम्बई छोड़ा तब वहाँ प्लेग फेल रहा था । इसलिए हमें 
सूतक बाधा होनेका कुछ तो भय था ही। वन्दरमें लंगर डालने के 
बाद सबसे पहले जहाज पीला झंडा फहराता है। डावटरी जाँचके 
बाद जब डाक्टर छ्ट्‌टी देता हैं पीला झंडा उतार दिया जाता है, 
फिर मुसाफिरोंक रिश्तेदारोंकों जहाजपर आनेकी छुट्टी 
मिलती हैं। 

इसके मुलाबिक हमारे जहाजपर भी पीला झंडा रूगा दिया 
गया था। डाक्टर आये। जाँच करके पाँच दिनके सूतकका हुबम 
दिया गया; क्योंकि उनकी यह धारणा थी कि प्लेगके जन्तु 
तेईंस दिन तक कायम रहते हैं । इसलिए उन्होंने यह तय किया 
कि बम्बई छोड़नेके बाद तेइस दिन तक यात्रियोंको सूतकमें 
रखना चाहिए। 

३३३ इस सूतकके हुक्मका हेतु केबल आरोग्य न था। 
डरबनके गोरे हमें वापस भारत लौटा देनेका आन्दोलन कर रहे 
थे। इस हुकममें यह बात भी मद्देनजर थी। 

दादा अब्दुल्लाकी ओरसे हमें शहरकी इस हलचल की 
खबरें मिला करती थीं । गोरोंकी बड़ी-बड़ी सभाएँ होती थीं। 
दादा अब्दुल्लाको धमकियाँ भेजी जाती थीं और उन्हें लालच भी 
दिये जाते थे। यदि दादा अब्दुल्ला दोनों जहाजोंको वापस छोटा 
दें तो उन्हें सारा हरजाना देनेको तैयार थे। दादा अब्वुल्ला किसी- 
की धमकियोंसे डरनेवाले न थे। इस समय वहाँ सेठ अब्वुलकरीम 

हाजी आदम दुकानपर थे। उन्होंने प्रतिज्ञा कर रखी थी कि चाहे 
जितना नुकसान हो, में जहाजको वन्दरपर लाकर मुसाफिरोंको 
उतरवाकर रहूँगा। मुझे हमेशा वह सविस्तर पत्र लिखा करते। 
सद्भाग्यसे इस बार स्वर्गीय मनसुखलाल हीरालाल नाजर 
मुझस मिलने डरवन से आ पहुँचे थे। वह बड़े चतुर और 
जवाँमर्द आदमी थे । उन्होंने लोगोंको उतरनेकी सलाह दी। 
उनके वकील मि० लाटन थे। वह भी वैसे ही बहादुर थे। उन्होंने 
गोरोंके कामकी खूब निन्‍दा की और लोगोंको जो सलाह दी वह 
कंवल वकीलकी हेसियतसे फीस लेनेके लिए नहीं, बल्कि एक 
सच्चे मित्रक तौरपर दी थी। 

गोरोंके इस आन्दोलनका मध्यविन्दु में ही था। मुझपर दो 
इलजाम थे-- 

(१) हिन्दुस्तानमें मेंने नेटालके गोरोंकी अनुचित निन्‍्दा 
की है, और-- 

(२) में नेटालको हिन्दुस्तानियोंसे भर देना चाहता हूँ। 
इसलिए 'कुरलेंड' और 'नादरी' में खासतौरपर नेटालमें बसाने- 
के लिए हिन्दुस्तानियों को भर लाया हूँ। 
मुझे अपनी जिम्मेदारीका खयाल था। मेरे कारण दादा 
अब्दल्टाने बड़ी जोखिम अपने सिर ले ली थी। मुसाफिरोंकी भी 
जान जोखिममें थी । मेने अपने वाल-वच्चोंको साथ लाकर उन्हें 
भी दुःख्में डाल दिया था। फिर भी में था सव तरह निर्दोष । मेंने 
किसीको नेटाल जानेके लिए ललचाया न था। 

अन्तमें तेईसवें दिन अर्थात्‌ तेरह जनवरीको जहाजको 
इजाजत मिली और मृसाफिरोंको उतरने देनेकी आज्ञा प्रकाशित 
है| गई। जहाज धवकेपर आया । मुसाफिर उतरे; परन्तु मेरेलिए 
दक्षिण अफ्रीकाकी सरकारक एक सदस्य मि० एस्कवबन कप्तान- 
से कहला दिया था कि गांधीको तथा उनके बाल-बच्चोंको शामकों 
उतारिएगा। गोरे उनके खिलाफ बहुत उभरे हुए हैं और उनकी 
जान खतरेमें है। धवकेके सुपरि्टेन्डेन्ट मि० टेटम उन्हें शामको 

लिवा ले जायेंगे। 

कप्तानने मुझे यह संदेश सुनाया । मेने उसके अनुसार शाम- 
को उतरना स्वीकार किया, परन्तु इस संदेशकों मिले अभी आधा 
घंटा भी न हुआ होगा कि मि० लाटन आये और कप्तानसे मिल- 
कर कहा--“यदि मि० गांधी मेरे साथ आना चाहें तो में अपनी 
जिम्मेदारीपर ले जाना चाहता हूँ। जहाजके एजेंटके वकोल- 
की हैसियतसे में आपसे कहता हूँ कि मि० गांधीक सम्बन्धमें जो 
आदेश आपको मिला हैं उससे आप अपनेको बरी समझें ।” इस 
तरह कप्तानसे बातचीत करके वह मेरे पास आये और कुछ इस 
प्रकार कहा--“यदि आपको जिन्दगीका डर न हो तो में चाहता 
हैँ कि श्रीमती गांधी और बच्चे गाड़ीमें रुस्तमजी सेठक यहाँ 
चले जाये और में और आप आम रास्तेसे होकर पंदल चले। 
रातमें अँवेरा पड़ जानेपर चूपकं-चुपक शहरमें जाना मुझे 
विलकुल अच्छा नहीं लगता । अब तो चारों ओर शान्ति हैं। गोरे 
सव इधर-उधर विखर गए हैं और मेरा तो यही मत है कि आपका 
इस तरह छिपकर जाना ठीक नहीं । 

में सहमत हआ । पत्नी और बच्चे रुस्तमजी सेठके यहाँ 
गाड़ीमें गये और सही-सलामत जा पहुँचे। में कप्तानसे बिदा 
माँगकर मि० लाटनके साथ जहाजसे उतरा। रुस्तमजी सेठका 
घर कोई दो मील था। 

जैसे ही हम जहाजसे उतरे, कुछ गोरे लड़कोंने मुझे पहचान 
लिया और वे 'गांधी-गांधी' चिल्लाये । तत्काल दो-चार आदमी 
इकट्ठे हो गए और मेरा नाम लेकर जोरसे चिल्लाने छंगे। मि० 
लाटनने देखा कि भीड़ बढ़ जायगी, इससे उन्होंने रिक्शा मँगाई। 
मझे रिवश्ञामें बैठना कभी अच्छा न मालूम होता था। मुझे 
उसका यह पहला ही अनुभव होनेवाला था। पर छोकरे वयों बेठने 
देने लगे ? उन्होंने रिक्शावालेको धमकाकर भगा दिया। 

हम आगे बढ़े | भीड़ भी बढ़ती जाती थी। काफी मजमा 
हो गया। सबसे पहले तो भीड़ने मुझे मि० छाटनसे अलग कर 

दिया। फिर मुझपर पत्थर और सड़े अंडे वरसने लगे । किसीने 
मेरी पगड़ी भी उड़ा दी और मुझपर लातें जमानी शुरू हुई । 
मुझे गश आ गया। नजदीकक घरकी जाली पकड़कर मेंने 

सहारा लिया। खड़ा रहना तो असंभव ही था। अब थप्पड़-घूंसे 
भी पड़ने लगे। 

इतने ही में 05838 92342 न्डेन्टकी पत्नी, जो मुझे जानती 
थीं, उधरसे होकर । मुझे देखते ही वह मेरे पास आ खड़ी 
हुईं , और धूपक न रहते हुए भी अपना छाता मुझपर तान दिया। 
इससे भीड़ कुछ दवी । अब वे अगर चोट करते भी तो मिसेज 
अलेक्जेंडरको बचाकर ही कर सकते थे। 

इसी बीच कोई हिन्दुस्तानी, मुझपर हमला होता हुआ देख, 
पुलिस-थानेमें दौड़ गया । सुपरिन्‍्टेन्डेन्ट अलेक्जेंडरने पुलिसकी 
एक टुकड़ी मुझे बचानेके लिए भेजी । वह समयपर आ पहुँची । 
मेरा रास्ता पुलिस-चौकीसे ही गुजरता था। सुपरिल्टेन्डेन्टने 
थानेमें ठहर जानेको कहा। मेने इन्कार कर दिया, कहा--“जब 
लोग अपनी भूल समझ लंगे तब शान्त हो जायेगे । मुझ उनकी 
न्याय-बुद्धिपर विश्वास हैं। 

पुलिसकी रक्षामें में सही-सलामत पारसी रुस्तमजीक घर 
पहुँचा । पीठपर मुझे भीतरी चोट आई थी । जख्म सिफे एक ही 
जगह हुआ था। जहाजक डाक्टर दादी वरजोरजी वहीं मौजूद 
थे। उन्होंने मेरी अच्छी तरह सेवा-शुश्रूपा की । 

इस तरह जहाँ अन्दर शान्ति थी,वहाँ बाहरसे गोरोंने घरको 
घेर लिया । शाम हो गई थी । अंधेरा पड़ गया था। हजारों लोग 
बाहर शोर मचा रहे थे और चिल्ला रहे थे कि “गांधीको हमारे 
हवाले कर दो ।” मौका नाजुक देखकर सुपरिल्टेन्डेन्ट अलेक्जेंडर 
स्वयं वहाँ पहुँच गए थे और भीड़को डरा-धमकाकर नहीं, बल्कि 
हसा-मजाक करत॑ हुए काबमें रख रहे थे। 

फिर भी वह चिन्ताम॒क्त न थे । उन्होंने म॒झ्ले इस आशयका 
संदेशा भेजा---“यदि आप अपने मित्रके जान-मालको, मकानको 

तथा अपने बाल-बच्चोंको बचाना चाहते हें तो में जिस तरह 
बताऊँ, आपको छिपकर इस घरसे निकल जाना चाहिए। 
सुपरिन्‍्टेन्डे्टकी तजबीजके मुताबिक मैंने हिन्दुस्तानी सिपाहीकी 
वर्दी पहनी। कहीं सिरपर चोट न लगे, इस अंदेशेसे सिरपर 
एक पीतल की तश्तरी रख छी और उसपर मदरासियों का-सा 
लम्बा साफा लपेटा । साथमें दो जासूस थे, जिनमें एकने हिन्दु- 
स्तानी व्यापारीका रूप बनाया था, अपना मुंह हिन्दुस्तानीके रंग- 
का रंग लिया था। दूसरेने क्या स्वांग वनाया था, यह में भूल गया 
हे ही हम नजदीककी गलीसे होकर पड़ोसकी एक दूकानमें पहुँचे 

गोदाममें रखें बोरोंके ढेरके अँधेरेमें बचते हुए दुकानके 
दरवाजेसे निकल भीड़में होकर बाहर चले गए। गलीके मुंहपर 
गाड़ी खड़ी थी, उसमें वेठकर हम उसी थानेपर पहुँचे, जहाँ ठह- 
रनेके लिए सुपरिल्टेन्डेन्ट अलेक्जेंडरने पहले कहा था मेंने 
सुपरिल्टेन्डेन्ट तथा अप पुलिसके अफसरका एहसान माना। 

इस तरह एक ओर जब में दूसरी जगह ले जाया जा रहा था, 
तब दूसरी ओर सुपरिल्टेन्डेन्ट भीड़को गीत सुना रहा था कि-- 

“चलो इस गांधीको हम उस इमलीके पेड़पर फाँसी लटका दें ।” 

जब सुपरिल्टेन्डन्टको खबर मिल गई कि में सही-सलामत 

मुकामपर पहुँच गया, तव उन्होंने भीड़से कहा--“लो तुम्हारा 

शिकार तो इस दुकानसे होकर सही-सलामत बाहर सटक गया। ४ 

5353 नकर भीड़मेंसे कुछ लोग विगड़े, हँसे और बहुतेरोंने तो 
बात ही न माती । 

“तो तुममेंसे कोई जाकर अन्दर देख ले। अगर गांधी वहाँ 
मिल जाय, तो उसे में तुम्हारे हवाले कर दूंगा। न मिले तो तुमको 
अपने घर चले जाना चाहिए। मुझे इतना तो विश्वास हैँ कि तुम 
रुस्तमजीके मकानको न जलाओगे और गांधीके बाल-बच्चोंको 
नुकसान न पहुंचाओगे,” सुपरिल्टेन्डेन्टने कहा। 


३ 


भीड़ने प्रतिनिधि चुनें। उन्होंने ४2823 को निराशाजनक 


समाचार सुनाए। सब सुपरिल्टेल्डेन्ट न्डन अलेक्जेंडरकी समय-सूचकता, 

और चतुराईकी स्तुति करते हुए और कुछ लोग मन-ही-मन 
कुढ़ते हुए, अपने-अपने घर चले गए 

बादमें स्वर्गीय मि० चेम्वरलेन ने दक्षिण अफ्रीकाके 
अधिकारियोंको तार दिया कि गांधीपर हमला करनेवालोंपर 
म्‌कदमा चलाया जाय और ऐसा किया जाय कि जिससे गांधीको 

इन्साफ मिले | मि० एस्कबने मुझे बुलाया । मुझपर जो हमला 
हुआ, उसके लिए दुःख प्रदर्शित किया और कहा--“आप यह 
तो अवश्य मानेंगे कि आपको जरा भी कप्ट पहुँचनेसे मुझे खुशी 
नहीं हो सकती । मि० लाटन की सलाह मानकर आपने तुरन्त 
उतर जानेका साहस जो किया, उसका आपको हक था। पर यदि 
मेरे संदेशके अनुसार आपने किया होता तो यह दुःखद घटना 
न हुई होती । अब यदि आप आक्रमणकारियोंकों पहचान सकें 
तो में उन्हें गिरफ्तार करके मुकदमा चलानेके लिए तैयार हूँ। 
मि० चेम्बरलेन भी ऐसा ही चाहते हैं ।” 

“में किसीपर मुकदमा चलाना नहीं चाहता । आतक्रमण- 
कारियोंमें से एक-दोको में पहचान भी ल॑ तो उन्हें सजा करानेसे 
क्ग्रा छाभ ? फिर में तो उन्हें दोपी भी नहीं मानता; क्योंकि उन 
बेचारोंकों तो यह कहा गया कि मेने हिन्दुस्तानमें नेटालके गोरों 
की भरपेट और बढ़ा-चढ़ाकर निन्‍्दा की हैं । इस बातपर यदि वे 
विश्वास करलें और मझपर बिगड़ पड़े तो इसमें आइचर्य की 
कोन बात ह ? कुसूर तो ऊपरक लोगोंका, और मझे कहने दें 
तो, आपका माना जा सकता है। आप लोगोंको ठीक सलाह दे 
सकते थे, पर आपने रूटरक तारपर विश्वास किया और कल्पना 
करली कि मेने सचमच ही अत्यवितसे काम लिया था। में 
किसीपर मृकदमा चलाना नहीं चाहता। जब असली और 
सच्ची वात लोगोंपर प्रकट हो जायगी और लोग जान जायूँगे 
तब अपने-आप पछतायेंगे। 

तो आप मुझे यह बात लिखकर दे देंगे ? मझे मि० 
चेम्बरलेन को इस आशयका तार देना पड़ेगा। में नहीं चाहता 


कसोटी ६१ 


कि आप जल्दीमें कोई बात लिख दें। मि० लाटनसे तथा अपने 
दूसरे मित्रोंसे सलाह करके जो उचित लगे वही करें। हाँ, यह वात 
में जानता हूँ कि यदि आप आतक्रमणकारियोंपर मामला न 
चलायेंगे तो सब बातोंको ज्ञान्त करनेमें मुझे बहुत मदद 
मिलेगी और आपकी प्रतिष्ठा तो बहुत ही बढ़ जायगी । 

मेंने उत्तर दिया--“इस संबंध मेरे विचार निश्चित हो 
चुके हैं। यह तय हैं कि में किसीपर मुकदमा चलाना नहीं चाहता। 
इसलिए में आपको लिखें देता हूँ। 

यह कहकर मेंने वह आवश्यक पत्र लिख दिया। 

हमलेक दो-एक दिन बाद जब में मि० एस्कंबसे मिला तब 
में पुलिस थानेमें ही था । मेरे साथ मेरी रक्षाकं लिए एक-दो 
सिपाही रहते थे। पर जब में मि० एस्कंवर्क पास ले जाया गया 
था तब इस तरह रक्षाकी जरूरत ही नहीं रह गई थी। 

जिस दिन में जहाजसे उतरा उसी दिन अर्थात्‌ पीछा झंडा 
उतरते ही, तुरन्त 'नेटाल एडवरटाइजर' का प्रतिनिधि मुझसे 
आकर मिला था। उसने कितनी ही बातें पूछी थीं और उसके 
प्रश्नोंके उत्तरमें मेने एक-एक बात का पूरा-पूरा जवाब दिया था। 
सर फिरोजशाह की नेक सलाहके अनुसार उस समय मेंने भारत- 
में एक भी भाषण वगेर लिखा नहीं दिया था। अपने इन तमाम 
लेखों और भाषणोंक। संग्रह मेरे पास था ही। वे सब मेने उसे 
दे दिये और यह साबित करा दिया कि भारत में मेने ऐसी एक भी 
बात नहीं कही थी, जो उससे कड़े शब्दों में दक्षिण अफ्रीकामें न 
कही हो। मेने यह भी स्पष्ट कर दिया कि कुरलेंड” तथा 
'नादरी' के म्साफिरोंकों लानेमें मेरा हाथ बिलकुल नहीं हे। 
उनमेंसे बहतेर तो नेटालक ही पुराने बाशिदे थे। और शेप नेटाल 
जानेवाले नहीं, वल्कि टांसवाल जानेवाले थे। उस समय नेटाटम 
रोजगार मन्दा था। ट्रांसवालमें काम-धंधा खूब चल रहा था और 
आमदनी भी अच्छी होती थी । इसलिए अधिकांश हिन्दुस्तानी 
वहीं जाना पसन्द करते थे। 


हर संक्षिप्त आत्मकया 


इसी स्पष्टीकरणका तथा आक्रमणकारियोंपर मुकदमा न 
चलानेका प्रभाव इतना जबर्दस्त हुआ कि गोरोंकों शमिन्दा होना 
पड़ा। अखबारोंने मुझे निर्दोष बताया और हुल्लड़ करनेवालोंको 
भला-बुरा कहा। इस प्रकार अन्तमें मुझे इस घटनासे लाभ ही 

ता और जो मेरा लाभ था वह कोमका ही लाभ था। इससे 
हे लोगोंकी प्रतिष्ठा बढ़ी और मेरा 'सत्याग्रह' का रास्ता 
अधिक सुगम हो गया। 

तीन या चार दिनमें में घर गया और थोड़े ही दिनोंमें में 
अपना काम-काज देखने-भालने लगा। 


१९ 
सेवा-भाव ओर सादगी 


मेरा काम यद्यपि ठीक चल रहा था, फिर भी मुझे उससे 
सन्‍्तोष न था। मनमें यह मंथन चलता ही रहता था कि जीवनमें 
अधिक सादगी आनी चाहिए और कुछ-न-कुछ शारीरिक सेवा- 
कार्य होना चाहिए। 
संयोगसे एक दिन एक अपंग कोढ़ी घर आ पहुँचा। पहले 
तो कुछ खानेको देकर हटा देनेको जी चाहा; पर बादको मेंने 
उसे एक कमरेमें रखा, उसके जख्मोंकों धोया और शुश्रूषा की । 
किन्तु यह कितने दिनों तक चल सकता था ? सदाके लिए उसे 
घरमे रखने योग्य न सुविधा थी, न हिम्मत । अतः मेंने उसे गिर- 
मिटियोंके सरकारी अस्पतालमें भेज दिया। 
पर इससे मुझे तृप्ति नहीं हुई । मनमें यह हुआ करता कि 
यदि ऐसा कोई शझुश्रूपाका काम सदा मिलता रहे तो क्या ही अच्छा 
हो | डा० वूथ सेंट एडम्स मिशनके अधिकारी थे। जो कोई आता 
उसे वह हमेशा मफ्त दवा देते थे। बड़े भले आदमी थे, हृदय 
स्नेहपूर्ण था। उनकी देख-रेखमें पारसी रुस्तमजीक दानसे एक 
छोटा-सा अस्पताल खोला गया था। इसमें शुश्रूषक्क तौरपर 


सेवा-भाव ओर सादगी धरे 


काम करनेकी मुझे बड़ी इच्छा हुई । एक-दो घंटेतक उसमें दवा 
देनेका काम रहता था। दवा बनानेवाले किसी अवेतनिक या 
स्वयंसेवककी वहाँ जरूरत थी। मेंने इतना समय अपने कामोंमें से 
निकालकर इस कामको करनेका निश्चय किया। वकालत-संबंधी 
मेरा काम तो इतना ही था--दफ्तरमें बेठे-बेठे सलाह देना, 
दस्तावेजक मसविदे बनाना और झगड़े सुलझाना । मैजिस्ट्रेटके 
इजलासमें थोड़े-बहुत ही मुकदमे रहते। उनमेंसे अधिकांश तो 
अविवादास्पद होते थे। जब ऐसे मुकदमे होते तो मेरे साथी श्री- 
खान उनकी पैरवी कर देते । वह मेरे वाद आये थे और मेरे साथ 
ही रहते थे । उनके इस सहयोगके कारण में इस छोटे-से अस्पताल- 
में काम करने लगा। 

रोज सुबह वहाँ जाता। आने-जाने और काम करनेमें कोई 
दो घंटे लगते । इस काममें मेरे मनको शान्ति मिली। रोगीसे 
हाल-चाल पूछकर डाक्टरको समझाना और डाक्टर जो दवा 
बतावे वह तैयार करके दे देना, यह मेरा काम था। इस कार्येसे में 
दुखी हिन्दुस्तानियोंके निकट संबंधमें आने लगा। उसमें ज्यादातर 
लोग तो तमिल और तेलग्‌ या उत्तर भारतीय गिरमिटिया थे। 

यह अनुभव मुझे आगे जाकर बड़ा उपयोगी साबित हुआ। 
बोअर-युद्धके समय घायलोंकी शुश्रूषामें तथा दूसरे रोगियोंकी 
सेवा-टहलमें मुझे उससे बड़ी सहायता मिली । 

इस प्रकार सेवा द्वारा लोगोंके निकट परिचयमें आना शुरू 
हुआ | उसके साथ ही सादगीकी ओर भी झुकाव बढ़ा । 

यद्यपि मेरी रहन-सहन शुरूमें कुछ ठाट-बाटकी थी, परन्तु 
उसका मोह मुझे नहीं हुआ । इसलिए घर-गृहस्थी जमाते ही मेने 
खर्च कम करनेकी शुरुआत की। धुलाईका खर्च कुछ ज्यादा 
मालूम दा । धोबी नियमित रूपसे कपड़े भी न लाता, इस 
कारण दो-तीन दर्जन कमीज और इतने ही कालरसे कममें काम 
न चलता । कालर रोज बदलता था, कमीज रोज नहीं तो तीसरे 
दिन जरूर बदलता । इस तरह दोहरा खर्च लगता । यह मुझे 


द्द्ड संक्षिप्त आत्मकथा 


व्यर्थ मालूम हुआ। इसलिए घरपर ही कपड़े धोनेकी शुरुआत 
की। धुलाई-विद्याकी पुस्तक पढ़कर धोना सीख लिया और 
पत्नीको भी सिखा दिया। इससे कामका कुछ भार बढ़ा तो, पर 
एक नई चीज थी, इसलिए मनोरंजन भी होता। 

पहले-पहल जो कालर मेंने धोया, उसे में कभी न भूल 
सकूगा। इसमें कलफ ज्यादा था और इस्त्री पूरी गरम न थी । 
फिर कालरके जल जानेके भयसे इस्त्री ठीक-ठीक दबाई नहीं 
गई थी। इस कारण कालर कड़ा तो हो गया; पर उसमेंसे 
कलफ झिरता रहता था। 

इसी कालरको लगाकर में अदालतमें गया और वैरिस्टरोंके 
मजाकका साधन बन गया; परन्तु ऐसी हँसी-दिल्लगीको सहन 
करनेकी क्षमता मुझमें उस समय भी कम न थी। 

“कालर हाथसे धोनेका यह पहला प्रयोग है, इसलिए उसमें- 
से कलफ झिररहा है। पर मेरा इसमें कुछ हर्ज नहीं होता । 
फिर आप सब लोगोंके इतने विनोदका कारण हुआ, यह विशेष 
बात है,” मेने स्पप्टीकरण किया । 

“पर धोवी क्या नहीं मिलते ? ” एक मित्रने पूछा । 

“यहाँ धोवीका खर्च मुझे नागवार माठ्म हो रहा है। 
कालरकी कीमतके बराबर धुलाईंका खर्च--और फिर भी 
धोवीकी गुलामी बरदाइत करनी पड़ती है, सो अलग। इसकी 
वनिस्वत तो में घरपर हाथसे धो लेना ही ज्यादा पसंद करता हूँ।' 

पर स्वालंवनकी यह खबी में अपने मित्रोंको न समझा 
सका । 

मुझे कहना चाहिए कि अन्‍्तमें मेने अपने कामके लायक 
कपड़े धोनेकी कुशलता प्राप्त करली थी, और कहना होगा कि 
धोवीकी धुलाईसे घरकी धुलाई किसी तरह घटिया न रहती 
थी। कालरका कड़ापन और चमक धोबीके धोये कालरसे 
किसी तरह कम न थी। 

गोखलेके पास स्व ०महादेव गोविंद रानाडेका प्रसाद-स्वरूप 





एक पुष्य-स्मरण ओर प्रायध्चित्त ह्श्‌ 


एक दुपट्टा था। गोखले उसे बड़े जतनसे रखते और प्रसंग-विशेष- 
पर ही उसका इस्तेमाल करते । जोहान्सबग्गमें उनके स्वागतके 
उपलक्ष्यमें जो भोज हुआ था, वह अवसर बड़े महत्त्वका था । 
दक्षिण अफ्रीकामें यह उनका सबसे महत्त्वपूर्ण भाषण था । इसलिए 
इस अवसरपर अपना वह दुपट्टा डालना चाहते थे । उसमें 
सलवटें पड़ गईं थीं और इस्त्री करनेकी जरूरत थी। धोबीक यहाँ 
भेजकर तुरन्त इस्त्री करा लेना सम्भव न था। मेने कहा--“जरा 
मेरी विद्याको भी आजमा लीजिए ।” 

“तुम्हारी वकालतपर में विश्वास कर सकता हूँ, पर इस 
दुपट्टेपर तुम्हारी घुलाई-कलाका प्रयोग न होने दूंगा। तुम इसे 
जला डालो तो ? जानते हो यह कितना अमूल्य है ?” यह कहकर 
उन्होंने बड़े उल्लाससे उस प्रसादीकी कथा कह सुनाई। 

मेंने नम्रताके साथ दाग न पड़ने देनेकी जिम्मेदारी ली और 
मुझे इस्त्री करनेकी इजाजत मिल गई। बादमें अपनी कुलशताका 
प्रमाण-पत्र भी मुझे मिला । अब यदि दुनिया मुझे प्रमाण-पत्र न 
दे तो इससे क्या ! 


२० 
एक पुण्य-स्मरण ओर प्रायश्चित्त 


डरबन और जोहान्सवर्गमें मेरे साथ कई मित्र और बहुत बार 
मेरे कारकुन भी रहते थे। वे आमतौरपर हिन्दू और ईसाई होते 
थे, अथवा प्रान्तोंके हिसाबसे कहें तो गुजराती और मद्रासी | 
मुझे याद नहीं आता कि कभी उनके विषयोंमें मेरे मनमें कोई 
भेद-भाव पैदा हुआ हो । में उन्हें विछकुल घरके जेसा समझता । 
यह मेरा कोई विशेष गुण नहीं वल्कि स्वभाव ही है। मेरा एक 
क्लक इंसाई था। उसके माँ-वाप पंचम जाति के थे। कमरोंमें 
पेशावक लिए एक अलग बतंन होता था। उसे साफ करनेका काम 
हम दोनों--दम्पति---का था, नौकरोंका नहीं । हाँ, जो कारकुन 


६६ संक्षिप्त आत्मकथा 


लोग अपनेको हमारा कुटुम्बी-सा मानने लगते थे वे तो खुद ही 
उसे साफ कर डालते थे। लेकिन ये पंचम जातिमें जन्मे कारकुन 
नये थे। उनका वर्तन हमें ही उठाकर साफ करना चाहिए था, 
और बतंन तो कस्तूरवाई उठाकर साफ कर देती, लेकिन इन 
भाईका वर्तन उठाना उसे असह्य मालूम हुआ। इसलिए हम 
दोनोंमें काफी विवाद हुआ यदि में उठाता हूँ तो उसे अच्छा 
नहीं लगता था और खुद उठाना उसके लिए कठिन था। फिर 
भी आँखोंसे मोतीकी बूंदें टपक रही हें, एक हाथ में बर्तन है और 
अपनी लाल-लाल आँखोंसे उलहना देती हुईं कस्तूरवाई सीढ़ियोंसे 
उतर रही है ! वह चित्र में आज भी ज्यों-का-त्यों खींच सकता हूँ। 
परन्तु में जेसा सहदय और प्रेमी पति था, वैसा ही निठुर 
और कठोर भी था। में अपनेको उसका शिक्षक मानता था। 
इससे, अपने अन्ध-प्रेमके अधीन हो, में उसे खूब सताता था । 
इस कारण महज उसके बर्तन उठा ले जाने-भरसे मुझे सन्तोष 
न हुआ। मेने यह भी चाहा वह प्रसन्नतापूर्वक यह काम करे। 
इसके लिए मेंने उसे डाँटा-डपटा भी। में उत्तेजित होकर यह कह 
गया--“देखो, यह वखेड़ा मेरे घरमें न चल सकेगा । 

मेरा यह बोल कस्तूरवाईको तीरकी तरह लगा। उसने भरे 
हुए दिलसे कहा--“तो सम्भालो अपना घर ! यह में चली ।” 

उस समय में ईश्वरकों भूल गया था। लेश-मात्र दया मेरे 
हृदयमें न रह गई थी । मेने उसका हाथ पकड़ा। सीढ़ीके सामने ही 
बाहर निकलनेका दरवाजा था। में उस दीन अवलाका हाथ 
पकड़ दरवाजेतक खींचकर ले आया । दरवाजा आधा खोला 
था कि आँखोंमें गंगा-जमनाकी धार बहाती हुई कस्तूरबाई 
बोली-- 

“तुम्हें तो कुछ शरम है नहीं, पर मुझे है । जरा तो लजाओ। 
में बाहर निकलकर जाऊं कहाँ ? माँ-वाप भी यहाँ नहीं कि उनके 
पास चली जाऊें। में ठहरी स्त्री। इसलिए मुझे तुम्हारी धौंस 
सुननी ही पड़ेगी । अब शरम करो और दरवाजा बन्द करलो | 


बोसअर-पुद ६७ 


कोई देख लेगा तो दोनोंकी फजीहत होगी ।” 

मेंने अपना चेहरा सुख तो बनाये रखा, पर मनमें शरमा 
जरूर गया । दरवाजा बन्द कर दिया | जब पत्नी मुझे नहीं छोड़ 
सकती थी, तब में भी उसे छोड़कर कहाँ जा सकता था ? इस 
तरह हमारे आपसमें कई वार लड़ाई-झगड़े हुए हैं, परन्तु उनका 
परिणाम सदा अच्छा ही निकला है । उसमें पत्नीनी अपनी 
अद्भुत सहनशीलताके द्वारा हमेशा विजय प्राप्त की हैं। 

आज में तवकी तरह मोहांध पति नहीं हूँ, न उसका शिक्षक 
ही हूँ। हम आज एक-दूसरेके भुक्त-भोगी मित्र हें, एक-दूसरेके 
प्रति निविकार रहकर जीवन बिता रहे हैं | कस्तूरवाई आज 
ऐसी सेविका बन गई है, जो मेरी बीमारियोंमें बिना प्रतिफलकी 
इच्छा किये सेवा-शुश्रूपा करती है। मेरा अनुगमन करनेमें उसने 
अपने जीवनकी सार्थकता मानी हैँ और स्वच्छ जीवन बितानेके 
मेरे प्रयत्नोंमें उसने कभी बाधा नहीं डाली | इस कारण 
यद्यपि हम दोनोंकी बुद्धि और शक्तिमें बहुत अन्तर है, फिर 
भी मेरा खयाल है कि हमारा जीवन संतोषी, सुखी और ऊध्वे- 
गामी हैं। 


२१ 
बोअर-युद्ध 


१८९७ से ९९ ईस्वी तकके जीवनके दूसरे कई अनुभवोंको 
छोड़कर अब वोअर-युद्धपर आता हूँ । जब यह युद्ध छिड़ा तब 
मेरी सहानुभूति बिलकुल बोभरोंके पक्षमें थी, पर में यह मानता 
था कि ऐसी वातोंमें अपने व्यक्तिगत विचारोंके अनुसार काम 
करनेका अधिकार अभी मुझे प्राप्त नहीं हुआ हैं। इस सम्बन्धमें 
जो मंथन मेरे हृदयमें हुआ, उसका सूक्ष्म निरीक्षण मेंने 'दक्षिण 
अफ्रीकाके सत्याग्रहका इतिहास'में किया हैँ। जिनको जाननेकी 
इच्छा हो वे उस पुस्तकको पढ़ लें। यहाँ तो इतना ही कहना 


द्द्ष संक्षिप्त आत्मकथा 


काफी हैं कि ब्रिटिश राज्यके प्रति मेरी वफादारी मुझे उस युद्धमें 
योग देनेके लिए जवर्दस्ती घसीट ले गई । मेंने सोचा कि जब में 
ब्रिटिश प्रजाकी हैसियतसे हकोंका मतालबा कर रहा हूँ तो 
ब्रिटिश प्रजाकी हँसियतसे ब्रिटिश राज्यकी रक्षामें सहायक होना 
मेरा धर्म है । ब्रिटिश साम्राज्यमें हिन्दुस्तानकी सब तरह उन्नति 
हो सकती ती है है, यह उस समय मेरा मत था। 


इसलिए जितने साथी मिले उनको लेकर, अनेक मसीबतोंका 
सामना करके हमने घायलोंकी सेवा-शुश्रपा करनेवाली एक टकड़ी 
तेयार की । अवतक अंग्रेजोंकी यह आम धारणा थी कि यहाँके 
हिन्दुस्तानी जोखिमके कामोंमें नहीं पड़ते, स्वार्थके अलावा उन्हें 
और कुछ नहीं सूझता । इसलिए कितने ही अंग्रेज मित्रोंने मुझे 
निराशाजनक उत्तर दिये । अलबत्ता डा० बथने खब प्रोत्साहन 
दिया । उन्होंने हमें घायल सिपाहियोंकी शश्वपा करनेकी 
शिक्षा दी । अपनी योग्यताक सम्बन्धमे मेने डाक्टरके प्रमाण- 
प्राप्त किये । 

सरकारने इस सिलसिलेमें हमारी प्रार्थना स्वीकार की और 
इस टुकड़ीमें लगभग ग्यारह सौ लोग हो गये । उनमें लगभग 
चालीस मुखिया थे । कोई तीन सौ स्वतन्त्र हिन्दुस्तानी भरती 
हुए थे और शेष गिरमिटिया थे । डा० वथ भी हमारे साथ थे। 
टुकड़ीने अपना काम अच्छी तरह किया । यद्यपि उसका कार्यक्षेत्र 
लड़ाईके मंदानक बाहर था और रेडक्रास' चिह्न उनकी रक्षाके 
लिए लगा हुआ था, फिर भी आवश्यक्रताके समय प्रत्यक्ष यद्ध- 
क्षेत्रकों हृदक अंदर भी काम करनेका अवसर हमें मिला । एसी 
जोखिममें न पड़ने देनेका इकरार सरकारने अपनी इच्छासे 
हमारे साथ किया या था, परन्तु स्पियांकोपकी हारक बाद स्थिति 





१. रेडक्रास था अथं है लाल स्वस्तिक । युद्वमें इस चिह्नत्रे अंकित 
पट्टें शुश्रूषा करनेवालेके बायें हायमें बंधे रहते हें और ऐसे नियम हें 
कि शत्रु भी उनको नुकसान नहीं पहुंचा सकते । --संपादक 


बोजर-युव ६९ 


बदली । इस कारण जनरल बलरने संदेश भेजा कि यद्यपि आप 
जोखिमकी जगह काम करनेके लिए बंधे हुए नहीं हैं, फिर भी 
यदि आप खतरेका सामना करके घायल सिपाहियों अथवा 
अफसरोंको रण-क्षेत्रसे उठाकर डोलियोंमें ले जानेके लिए तैयार 
हो जायेंगे तो सरकार आपका उपकार मानेगी। इधर हम तो 
जोखिम उठानेके लिए तैयार ही थे। अतएव स्पियांकोपके युद्धके 
बाद हम गोला-वारूदकी हदक अन्दर भी काम करने लगे। 

इन दिनों हम सबको कई बार बीस-पच्चीस मीलकी मंजिल 
तय करनी पड़ती थी | एक वार तो घायलोंको डोलीमें रखकर 
इतनी दूर चलना भी पड़ा था। जिन घायल योद्धाओंको हम 
उठाकर ले जाते थे, उनमें जनरल उडगेट इत्यादि भी थे। 

छः सप्ताहक वाद हमारी टुकड़ीको छुटूटी मिल गई। 
हमारी इस छोटी-सी सेवाकी उस समय बहुत प्रशंसा हुईं। उससे 
हिन्दुस्तानियोंकी प्रतिष्ठा बढ़ी । 'आखिर हिन्दुस्तानी हें तो 
साम्राज्यके वारिस ही' ऐसे गीत गाए गए। 

मनुष्य-स्वभाव दुःखके समय कसा नम्न हो जाता है, इसकी 
एक मधुर स्मृति यहाँ दिए बिना नहीं रह सकता । हम छोग 
चीवली छावरनाकी ओर जा रहे थे। यह वही क्षेत्र है, जहाँ लार्ड 
राबर्ट सके पुत्र लेफिटनेंट राबर्ट सको मर्मातक गोली लगी थी। 
लेफ्टिनेंट राबर्ट्स के शवको ले जानेका गौरव हमारी टुकड़ीको 
प्राप्त हुआ था। लौटते समय दिनमें धूप कड़ी थी । हम कूच 
कर रहे थे। सव प्यासे थे। पानी पीनेके लिए रास्तेमें एक छोटा-सा 
झरना पड़ा । सवाल उठा, पहले कौन पानी पिये ? मेने सोचा 
था कि 'टामियों' के पी लेनेके वाद हम पियेंगे। टामियोंने हमें 
देखकर तुरंत कहा--“पहले आप लोग पी लें ।” हमने कहा-- 
“हीं पहले आप पियें ।”/ इस तरह बहुत देरतक हमारे और 
उनके बीच मधुर आग्रहकी खींचा-तानी होती रही। 

इस अध्यायको खत्म करनेसे पहले मुझे एक महत्त्वपूर्ण 
घटनाका जिक्र करना चाहिए। जब लेडी स्मिथपर बोअरोंने 


७० संक्षिप्त आत्मकया 


घेरा डाल रखा था तब वहाँ जो लोग थे, उनमें अंग्रेजोंके अलावा 
कुछ वहींके निवासी हिन्दुस्तानी भी थे। उनमेंसे कुछ-एक तो 
व्यापार करते थे और कुछ रेलवेमें मजदूरी या यूरोपियन लोगोंके 
यहाँ नौकरी करते थे । इनमेंसे एक प्रभु्सिह था। लेडी स्मिथके 
कमांडिंग आफिसरने उस जगहके हर आदमीको हे 35 - 
काम सौंप रखा था। शायद सवसे ज्यादा खतरनाक भारी- 
से-भारी जिम्मेदारीका काम इस प्रभुसिह कुलीको सौंपा गया 
था। लेडी स्मिथके पासकी एक पहाड़ीपर वोअरोंने अपनी 
योमपोम नामक तोप लगा रखी थी, जिसके गोलोंसे बहुत-सी 
इमारतें नप्ट हो चुकी थीं और कितने ही मनुष्य तथा पशु भी 
मारे गये थे। तोपसे गोला छुटनेके कम-से-कम एक या दो मिनट 
बाद वह अपने दूरके लक्ष्यपर पहुँचता था। अगर घेरेमें पड़े 
लोगोंको पहलेसे सूचना मिल जाय तो गोला उनके वीचमें गिरनेके 
पहले वे अपने-आपको आड़में कर सकते थे । प्रभुसिह एक 
पेड़पर छिपकर वैठा रहा करता था और जबतक तोपें चलती 
रहतीं, उसकी आँखें पहाड़ीकी ओर ही लगी रहती थीं और 
ज्योंही वह तोप छूटनेकी चमक देखता, घंटी बजा देता था। 
घंटी बजते ही लेडी स्मिथक निवासी सजग हो जाते थे और 
एकदम अपने-आपको आड़में छिपाकर अपनी जान वचा लेते थे। 

उसकी बहादुरीकी चर्चा आखिरकार लार्ड कर्जन तक 
पहुँची, जो उस समय भारतके वाइसराय थे। उन्होंने प्रभुसिह- 
को भेंटस्वरूप एक कश्मीरी पोशाक भिजवाई थी। 


र्र 
देश-गमन तथा मेरी श्रद्धा 
लड़ाईके कामसे मुक्त होनेके वाद मेने सोचा कि अब मेरा 
काम दक्षिण अफ्रीका नहीं, बल्कि देशमें है । दक्षिण अफ्रीकामें 


बेठे-बेठे में कुछ-त-कुछ सेवा तो जरूर कर पाता था परन्तु मेने 


देश-गमन तथा मेरी भरा ७१ 


देखा कि यहाँ कहीं मेरा मुख्य काम धन कमाना ही न हो जाय। 
यही रे छः 3 >> रे 
देशसे मित्र लोग भी देश लौट आनेको आकर्षित कर रहे थे। 
मुझे भी जँचा कि देश जानेसे मेरा अधिक उपयोग हो सकंगा। 
नेटालमें मि० खान और मनसुखलाल नाजर थे ही। 
मैंने साथियोंसे छुट्टी देनेका अनुरोध किया। बड़ी मुश्किलसे 
उन्होंने एक शर्तपर छुट्टी स्वीकार की | वह यह्‌ कि एक सालके 
अंदर यहाँके लोगोंको मेरी जरूरत मालूम हो तो में फिर दक्षिण 
अफ्रीका आ जाऊँ। मुझे यह शर्ते कठिन मालूम हुई; परन्तु में तो 
प्रेम-पाशमें वँधा हुआ था । 
काचे रे तांतणे मने हरजीए वांधी 
जेम ताणे तेम तेम रे 
मने लागी कटारी प्रेमनी । 


अर्थात्‌ प्रभूजीने मुझे कच्चे प्रेम-धागेसे बाँध लिया है। 
ज्यों-ज्यों वह उसे तानते हैं त्यों-त्यों में उनकी होती जाती हूँ । 

मीराबाईकी यह उपमा न्यूनाधिक अंशम्में मुझपर घटित 
होती थी । पंच भी परमेश्वर ही हैं । मित्रोंकी बातको में टाल नहीं 
सकता था। मैंने वचन देकर इजाजत ली । 

इस समय मेरा निकट संबंध प्रायः नेटालके ही साथ था। 
नेटालके हिन्दुस्तानियोंने मुझे प्रेमामृतसे नहला डाला। स्थान" 
स्थानपर अभिनंदन-पत्र दिये गये और हर जगहसे कीमती चीजें 
भेंट की गई । 

१८९६ में जब में आया था तव भी भेंट मिली थीं, पर इस 
बारकी भेटों और सभाओंके दृवयोंसे में घवराया । भेंटमें सोने- 
चाँदीकी चीजें तो थी हीं, पर हीरेकी भी थीं। 

इन सब चीजोंको स्वीकार करनेका मुझे क्या अधिकार हो 
सकता हैं ? यदि में मंजूर करल तो फिर अपने मनको यह कहकर 
कँसे मना सकता हैँ कि में पैसा लेकर लोगोंकी सेवा नहीं करता 
था? मेरे मवक्किलोंकी कुछ रकमोंको छोड़कर बाकी सब चीजें 

मेरी छोक-सेवार्के उपलक्ष्यमें दी गई थीं । पर मेरे मनमें तो 
मवक्किल और दूसरे साथियोंमें कुछ भेद न था। मुख्य-मुख्य 
मवक्किल सव सार्वजनिक काममें भी सहायता देते थे। 

फिर उन भेंटोंमें एक पचास गिन्नीका हार कस्तूरबाईके 
लिए था । मगर उसे जो चीज मिली थी वह भी तो मेरी ही 
सेवाके फलस्वरूप न! अतएव उसे अलग नहीं मान सकते थे। 

जिस शामको इनमेंसे मुख्य-मुख्य भेंटें मिलीं, वह रात मेंने 
एक पागलकी तरह जागकर काटो । कमरेमें इधर-से-उधर 
टहलता रहा, परन्तु गुत्थी किसी तरह सुलझती न थी। संकड़ों 
रुपयोंकी भेंट न लेना भारी पड़ रहा था, पर ले लेना उससे भी 
भारी मालम होता था। 

में चाहे इन भेंटोंको पचा भी सकता, पर मेरे बच्चे और 
पत्नी ? उन्हें तालीम तो सेवाकी मिल रही थी। सेवाका दाम 
नहीं लिया जा सकता, यह हमेशा समझाया जाता था। घरमें 
कीमती जेवर आदि में नहीं रखता था । सादगी बढ़ती जाती थी। 
ऐसी अवस्थामें सोनेकी घड़ियाँ कौन रखेगा ? सोनेकी कंठी और 
हीरेकी अंगूठियाँ कौन पहनेगा ? गहनोंका मोह छोड़नेक लिए में 
उस समय भी औरोंसे कहता रहता था। अब इन गहनों और 
जवाहरातको लेकर में क्या करूँगा । 

में इस निर्णयपर पहुँचा कि वे चीजें में हरगिज नहीं रख 
सकता | पारसी रुस्तमजी इत्यादिको इन गहनोंका ट्स्टी बनाकर 
उनके नाम एक चिट्ठी तयार की और सुवह स्त्री-पुत्रादिसि सलाह 
करके अपना बोझ हलका करनेका निश्चय किया । 

में जानता था कि पत्नीको समझाना मुश्किल पड़ेगा मुझे 
विश्वास था कि इन बालकोंको समझानेमें जरा भी दिक्कत न 
होगी । अतएव उन्हें अपना वकील बनानेका निश्चय किया । 

बच्चे तो तुरन्त समझ गये । वे बोले, “हमें गहनोंसे कुछ 
मतलब नहीं, ये सब चीजें हमें छोटा देनी चाहिए। और यदि 
जरूरत होगी तो क्या हम खुद न बना सकेंगे ? ” 

में प्रसन्न हुआ । “तो तुम वा--माँकों समझाओगे न?” 
मेंने पूछा । “जरूर-जरूर ! वह कहाँ इन गहनोंको पहनने चली 
हैं । वह रखना चाहेंगी भी तो हमारे लिए न ? पर जब हमें ही 
इनकी जरूरत नहीं हैँ तब फिर वयों जिद करने लगीं ? ” 

परन्तु काम अन्दाजसे ज्यादा मुश्किल साबित हुआ। 

“तुम्हें चाहे जरूरत न हो और लड़कोंको भी न हो--बच्चों 
की क्‍या, जैसा समझा दें, समझ जाते हें । मुझे न पहनने दो, पर 
मेरी बहुओंको जरूरत न होगी ! और कौन कह सकता हैं कि 
कल कया होगा ? जो चीज लोगोंने इतने प्रेमसे दी हैं, उसे 
वापस लौटाना ठीक नहीं ।” इस प्रकार वाग्धारा शुरू हुई 
और उसके साथ अश्रुधारा भी । लड़के दृढ़ रहे, और में क्यों 
डिगने लगा। 

मेंने धीरेसे कहा--“पहले लड़कोंकी शादी तो हो लेने दो। 
हम बचपनमें तो इनके विवाह करना चाहते ही नहीं हैं । बड़े 
होनेपर जो इनका जी चाहे सो करें। फिर हमें क्या गहनों-कपड़ोंकी 
शौकीन बहुएँ खोजनी हैं ? फिर भी अगर कुछ बनवाना होगा 
तो में कहाँ चला गया हूँ।” 

“हाँ, जानती हूँ तुमको । वही न हो, जिन्होंने मेरे भी गहने 
उतरवा लिये हैं ! जब मुझे ही नहीं पहनने देते हो तो मेरी 
बहओंको जरूर ला दोगे ! लड़कोंको तो अभीसे वेरागी बना 
रहे हो। इन गहनोंको में वापस नहीं होने दूंगी, और फिर मेरे 
हारपर तुम्हारा क्या हक 08 

“पर यह हार तुम्हारी सेवाकी खातिर मिला है या मेरी ? ” 

“जैसे भी हो, तुम्हारी सेषामें क्या मेरी सेवा नहीं है ? मुझसे 
जो दिन-राल मजूरी कराते हो, क्या वह सेवा नहीं है? मुझे 
रुला-झलाकर जो एऐरों-गैरोंके घरमें रखा और मुझसे सेवा-टहल 
कराई, वह कुछ भी नहीं ? ” 

ये सब तीखे बाण थे । कितने ही तो मुझे चुभ रहें थे; पर 
गहने वापिस लौटानेका तो में निश्चय ही कर चुका था। अन्तको | 


हब हु  + जब 

बहुतेरी बातोंमें में जैसे-तैसे सम्मति प्राप्त कर सका । १८९६ और 
१९०१ में मिली सब भेंट वापिस लोटाई । उनका टस्ट बनाया 
गया और लोक-सेवाके लिए उनका उपयोग मेरी अथवा टुस्टियों- 
की इच्छाके अनुसार होनेकी शर्तपर वह रकम बेंकमें रखी गई। 
इन चीजोंको बचनेके निमित्तसे में वहुत वार रुपया एकत्र कर 
सका हूँ। आज भी आपत्ति-कोषके रूपमें वह रकम मौजूद हैं 
और उसमें वृद्धि होती जाती है। 

इस बातके लिए मुझे कभी पद्चात्ताप नहीं हुआ । आगे 
चलकर कस्तूरबाईको भी उसका औचित्य जँचने लगा | इस तरह 
हम अपने जीवनमें बहुतेरे लालचोंसे वच गये हैं । 

मेरा यह निश्चित मत हो गया है कि लोक-सेवीको जो भेंटें 
मिलती हैं, वे उसकी निजी चीज कदापि नहीं हो सकतीं । 

2 ओर > 

जब में स्वदेश पहुँचा तो उस साल कलकत्तेमें होनेवाली 
कांग्रेसते अवसरपर मुझ लोगोंकी सेवा करनेका काफी अवसर 
मिला । मैंने स्वयंसेवकोंके समक्ष झाड़_ लगाने और कूड़ा-करकट 
साफ करनेका उदाहरण प्रस्तुत किया, साथ ही कांग्रेसके एक प्रधान- 
मंत्री श्रीयुत घोषालके कारकुन और 'बेरा' (नौकर) के काम 
करनेका सौभाग्य भी मुझे मिला । स्व० गोखलेका में चिरक्ृतज्ञ 
रहूंगा, जिन्होंने मेरे स्वदेश लौट आनेके बादसे मुझे हमेशा अपना 


छोटा भाई माना और उन्हींकी कृपासे मुझे कांग्रेसमें दक्षिण 
अफ्रीकाके बारेमें प्रस्ताव पेश करनेका अवसर मिला। उन्होंने मेरे 
तमाम कामोंमें गहरी दिलचस्पी ली और मुझे उनसव खास-खास 
व्यक्तियोंसे परिचित कराया, जिनसे मेरा परिचित होना वह ठीक 
समझते थे । उन्हें काम करते देखकर खुशी तो होती थी, एक 
दिक्षा भी मिलती थी । जो-कुछ भी वह करते उसका देशहितसे 
घनिष्ठ सम्बन्ध होता । उनको इस वातकी बड़ी चिन्ता थी कि में 
वम्बईमें जम जाऊँ और वकालत करते हुए उन्हें सावेजिनक यानी 
कांग्रेस-कार्यमें मदद पहुँचाऊँ । मेंने उनकी सलाहकी कद्र॒ की, 

लेकिन मुझे बैरिस्टरीके रूपमें अपनी कामयावीका विश्वास 
नहीं होता था। मेंने राजकोटमें काम चालू किया और काम ठीक 
चल निकला था कि हमारे परिवारके उन्हीं शुभचिन्तक मित्र 
श्री केवलराम मावजी दवेने, जिन्होंने मुझे इंगलेंड भिजवाया 
था, इस बातपर आग्रह किया कि में बम्बईमें जाकर वकालत 
करूँ । 

उन्होंने कहा--“आप तो लोक-सेवा करनेके लिए पैदा 
हुए हो । इसलिए आपको हम यहाँ काठियावाड़में दफन नहीं 
होने देंगे । बोलो, कब जा रहे हो ? ” 

“नेटालसे मेरे कुछ रुपये आने बाकी हैं, उनके आनेपर चला 
जाऊँगा ।” 

दो-एक सप्ताहमें रुपये आगए और में वम्बई चला गया। 
वहाँ मेने पेन, गिल्बर्ट और सयानी के आफिसमें, 'चेंबर' किराए 
पर लिये और वहीं जम गया। 

आफिसके साथ ही मेने गिरगाँवमें घर लिया, परन्तु 
ईदवरने मुझे स्थिर नहीं रहने दिया । घर लिये बहुत दिन नहीं 
हुए थे कि मेरा दूसरा लड़का मणिलाल बीमार हो गया। काले- 
ज्वरने उसे घेर लिया था। बुखार उतरता ही नहीं था । उसे 
घबराहट तो थी ही, पर रातको सन्निपातके लक्षण भी दिखाई 
देने छगे । इससे पहले बचपनमें उसे चेचक भी जोरोंकी निकल 
चुकी थी। 

डाक्टरकी सलाह छी तो उन्होंने कहा--"इसके लिए दवाई 
काम नहीं दे सकती, अब तो इसे अण्डे और मुर्गीका शोरबा 
देनेकी जरूरत है ।” 

मणिलालकी उम्र दस साल की थी, उससे तो मुझे इस 
विषयमें क्या पूछना था ? उसका संरक्षक तो में ही था और 
मुझे ही निर्णय करना था | डाक्टर एक पारसी सज्जन थे। 
मेने कहा--“डाक्टर, हम तो सब अन्नाहारी हैं, मेरा विचार तो 
इसे इनमेंसे एक भी वस्तु देनेका नहीं है । दूसरी कोई वस्तु न 

बतलायँगे ? ” 

डाक्टर बोला--“तुम्हारे लड़केकी जान खतरेमें है। दूध 
और पानी मिलाकर दिया जा सकता है, पर उससे पूरा संतोष 
नहीं हो सकता। तुम जानते हो कि में तो वहुत-से हिन्दु-परिवारोंमें 
जाया करता हूँ; पर दवाक लिए तो हम जो चाहते हें वही उन्हें 
देते हें और वे उसे लेते भी हैं । में समझता हूँ कि तुम भी अपने 
लड़कके साथ ऐसी सख्ती न करो तो अच्छा होगा ।” 

“आप जो कहते हैं वह तो ठीक है, और आपको ऐसा कहना 
ही चाहिए, पर मेरी जिम्मेदारी बहुत बड़ी है । यदि लड़का बड़ा 
होता तो जरूर उसकी इच्छा जाननेका प्रयत्न भी करता और जो 
वह चाहता वही उसे करने देता, पर यहाँ तो इसके लिए मुझे ही 
विचार करना पड़ रहा है। में तो समझता हूँ कि मनुष्यक धर्मकी 
कसौटी ऐसे ही समय होती है । चाहे ठीक हो चाहे गलत, मेंने 
तो इसको धर्म माना है कि मनुष्यको मांसादिक न खाना चाहिए। 
जीवनके साधनोंकी भी सीमा होती है । जीनेके लिए भी अमुक 
वस्तुओंको हमें नहीं ग्रहण करना चाहिए । मेरे धर्मकी मर्यादा 
मुझे और मेरे परिवारक लोगोंको भी ऐसे समयपर मांस इत्यादि 
खानेसे रोकती है। इसलिए आप जिस खतरेको देखते हैं, मुझे उसे 
उठाना ही चाहिए, पर आपसे में एक वात चाहता हूँ । आपका 
इलाज तो में नहीं करूँगा पर मुझे नाड़ी और हृदयको देखना 
नहीं आता है । जल-चिकित्साकी मुझे थोड़ी जानकारी है। उन 
उपचारोंकों में करना चाहता हूँ; परन्तु जो आप नियमसे 
मणिलालको देखने आते रहें और उसके शरीरमें होनेवाले 
परिवतंनोंसे मुझे वाकिफ करते रहेंगे तो में आपका उपकार 
मान्‌ंगा।! 

सज्जन डाक्टर मेरी कठिनाइयोंको समझ गये और इच्छा- 
नुसार उन्होंने मणिलालको देखनेके लिए आना मंजूर कर लिया। 

यद्यपि मणिठाल अपनी राय कायम करने लायक नहीं था, 
तो भी डाक्टरके 5श्र जो मेरी बातचीत हुई थी, वह उसे मेंने 


है 

सुनाई और अपने विचार प्रकट करनेको कहा। 

“आप बेखटके जल-चिकित्सा कीजिए । में शोरबा नहीं 
पीऊँगा और न अण्डे खाऊंगा ।” उसके इन वाक्योंसे में प्रसन्न 
हो गया, यद्यपि में जानता था कि अगर में उसे दोनों चीजें 
खानेको कहता तो वह खा भी लेता। 

में कूनंकी जल-चिकित्साकों जानता था, उसका उपयोग भी 
किया था। वीमारीमें उपवासका स्थान बड़ा है, यह में जानता 
था । कूनेकी पद्धतिके अनुसार मेंने मणिलालको कटि-स्नान 
कराना शुरू किया | तीन मिनटसे ज्यादा उसे में टबमें नहीं 
रखता । तीन दिन तो सिफ संतरेके रसमें पानी मिलाकर देता 
रहा और उसीपर रखा । “टी 

बुखार दूर नहीं होता था और रातको वह कुछ-कुछ 
बड़बड़ाता भी था। बुखार १०४ डिग्रीतक हो जाता था। में |; 
घबराया । यदि वच्चेकों खो बैठा तो दुनियामें लोग मुझे क्या । 
कहेंगे ? बड़े भाई क्या कहेंगे ? दूसरे डाक्टरको क्‍यों न बुलाया 
जाय ? किसी वंत्रको क्यों न बुलाऊं ? माँ-बापको अपनी अधूरी 
अक्ल आजमानेका क्‍या हक हैं ! 

ऐसे विचार उठते । पर ये विचार भी उठते--“जीव ! जो 
तू अपने लिए करता है, वह लड़केक लिए भी करेगा तो परमेश्वर 
संतोष मानेंगे । तुझे जल-चिकित्सापर श्रद्धा है, दवापर नहीं । 
डाक्टर जीवनदान तो देते नहीं । उनकंभी तो आखिर प्रयोग ही 
होते हैं न ! जीवनकी डोरी तो एकमात्र ईइ्वरके ही हाथमें है। 
ईश्वरका नाम ले और उसपर श्रद्धा रख। अपने मार्गको न 
छोड़ ।” 

मनमें इस तरह उथल-पुथल मचती रही । रात हुईं। में 
मणिलालको अपने पास लेकर सोया हुआ था। मेंने निश्चय किया 
कि उसे भीगी चादरकी पट्टीमें रखा जाय । में उठा, कपड़ा लिया, 
ठंढे पानीमें उसे डुबोया और निचोड़कर उसमें पैरसे लेकर सिर- 
तक उसे लपेट दिया और ऊपरसे दो कम्बल ओढ़ा दिये । सिरपर 

भीगा हुआ तौलिया भी रख दिया । शरीर तवेकी तरह तप रहा 
था, पसीना तो आता ही न था। 
में खब थक गया था। मणिलालको उसकी माँको सौंपकर में 
आधघ घंटेके लिए चौपाटीकी तरफ गया कि खुली हवामें ताजगी 
और शांति प्राप्त करूँ। रातके दस बजे होंगे। मनुष्योंकी आमदरफ्त 
कम होगई थी, पर मुझे इसका खयाल न था । में अंपने 
विचार-सागर में गोते लगा रहा था। “हे ईंइ्वर ! इस धर्म- 
संकटमें तू मेरी लाज रखना। ” मुंहसे 'राम-राम' की रटन तो 
चल ही रही थी। कुछ देर बाद वापस लोटा। मेरा कलेजा 
धड़क रहा था | घरमें घुसते ही मणिलालने आवाज 
दी--“बापू आ गये ? ” 
हाँ, भाई ! ” 
“मुझे इसमेंसे निकालिये न ? में तो मारे आगके मरा जा 
रहा हूँ। 
“क्यों, क्या पसीना आ रहा है ? ” 
“अजी, में तो पसीनेसे तर हो गया। अब तो मुझे 
निकालिये ? ” 
मेंने मणिलालका सिर देखा । उसपर मोतीकी तरह पसीनेकी 
बूंदें चमक रही थीं | बुखार कम हो रहा था | ईश्वरको धन्यवाद 
दिया । 
“मणिलाल, घबरा मत, अब तेरा बुखार चला जायगा; पर 
कुछ और पसीना आ जावे तो कंसा ? / मेने उससे कहा । 
उसने कहा--“नहीं बापू ! अब तो मुझे छड़ाइये। फिर 
देखा जायगा ! 
मे धर्य आ गया था। इसलिए वातों-ही-वातोंमें कुछ मिनट 
लगा दिये | सिरसे पसीनेकी धारा बह चली । मेंने चादरकों अलग 
किया और शरीरको पोंछकर सूखा दिया। बाप-वेटे दोनों सो 
गये और खब सोये । 
देखा तो मणिलालका बुखार बहुत कम हो गया था। 

दूध, पानी तथा फलोंपर चालीस दिनतक रखा । में निर्श्चित हो 
गया था। बुखार हठीछा था, पर वह काबूमें आ गया था। आज 


मेरे लड़कोंमे मणिलाल ही सबसे अधिक स्वस्थ और मजबूत है। 

इसका निर्णय कौन कर सकता है कि यह रामजीकी कृपा है 
या जलचिकित्सा, अल्पाहार अथवा और किसी उपाय की ? भले 
ही सब अपनी-अपनी श्रद्धाके अनुसार बरतें, पर उस वक्‍त मेरी 
तो ईश्वरने लाज रखी । यही मेंने माना, और आज भी मानता 
हूँ। 

पर जैसे ही मेंने वम्बईमें स्थिर होनेका निश्चय किया और 
कुछ स्वस्थताका अनुभव करने लगा कि एकाएक दक्षिण अफ्रीकासे 
तार आ पहुँचा-“चम्बरलेन यहाँ आ रहे हैं, तुम्हें शीघ्र आना 
चाहिए ।” मुझे अपने वचन याद थे, अतः में अपना आफिस 
समेट-समाटकर रवाना होगया । 

दक्षिण अफ्रीका पहुँचते ही मुझे जैसी वहांकी _ढ्ुःखदायी 
राजनीतिक हालत मिली, पाठकोंको उसके विस्तारमें डालनेकी 
जरूरत नहीं । बोअर-युद्धकें समय की गई प्रवासी भारतीयोंकी 
सेवाओंको भुलाया जा चुका था। भारतीयोंकी हालत दिन-पर- 
दिन बिगड़ती जा रही थी और उनपर नई-नई मुसीवतें छादी जा 
रही थीं। वहाँ जाते ही मेंने समझ लिया कि अगर मुझे सचमुच 
ही वहाँ रहनेवाले स्वदेशवासियोंकी सेवा करनी है, तो मुझे अब 
दक्षिण अफ्रीकामें काफी अरसे तक रहना होगा। मेने जोहान्सवर्गमें 
दफ्तर खोलनेका निश्चय किया। कुछ परिश्रम करनेपर 
नगरके अच्छे मुहल्लेमें मुझे कमरे रहनेको मिल गये। 

इधर तो कौमकी सेवामें अपनेको लगा देनेका निश्चय किया ., 
और उधर गीताको नये सिरेसे पढ़ने लगा, जिससे है ५ 

बढ़ने लगी । 
इस बार भी कुछ थियॉसफिस्ट मित्रोंके साथ ही मेंने गीताका 
अध्ययन किया* लेकिन पहलेसे कहीं ज्यादा गहराई और मनोयोग- 
के साथ । मैंने गीता इलोक याद करनेका प्रयत्न भी किया और 
मुझे याद है कि मेंने कम-से-कम तेरह अध्याय कंठस्थ कर लिये थे। 
इस गीता-पाठका असर मेरे सहाध्यायियोंपर तो जो कुछ 
पड़ा हो वह वे ही बता सकते हें, किन्तु मेरेलिए तो गीता आचारकी 
एक अचूक मार्ग-दर्शिका बन गई है | उसे मेरा धाभिक कोष 
ही कहना चाहिए । अपरिचित अंग्रेजी शब्दोंके हिज्जे या अर्थ 
देखनेक लिए जिस तरह में अंग्रेजी कोष खोलता, उसी तरह 
आचार-सम्वन्धी कठिनाइयों और उसकी अटपटी गुत्यियोंको 
गीताक द्वारा सुलझाता । उसके “अपरिय्रह” 'समभाव' इत्यादि 
शब्दोंने तो मुझे जैसे पकड़ ही लिया । यही धुन रहती थी कि 
समभाव कंसे प्राप्त करूँ । कंसे उसका पालन कहूँँ। हमारा 
अपमान करनेवाला अधिकारी, रिश्वतखोर, चलते रास्ते विरोध 
करनेवाले, कल जिनका साथ था ऐसे साथी, उनमें और उन 
सज्जनों में, जिन्होंने हमपर भारी उपकार किया है, क्या कोई 
भेद नहीं है ? अपरिग्रहका पालन किस तरह सम्भव है ? क्‍या यह 
हमारी देह ही हमारे लिए कम परिय्रह है ? स्त्री-पुरुष आदि 
यदि परिग्रह नहीं है तो फिर क्या है ? क्या पुस्तकोंस भरी इन 
अलमारियोंमें आग लगा दूं ? पर यह तो घर जलाकर तीर्थ 
करना हुआ । अन्दरसे तुरन्त उत्तर मिला--"हाँ, घरवारको 
खाक किये बिना तीर्थ नहीं किया जा सकता ।”” इसमें अंग्रेजी 
कानूनक अध्ययनने मेरी सहायता की । स्नेल-रचित काननके नूनके 
सिद्ध तोंकी चर्चा याद आइ | 'टस्टो शब्दका अर्थ गीताके 
अध्ययनकी बदौलत अच्छी तरह समझ में आया । कानन-शास्त्रके 
प्रति मनमें आदर बढ़ा । उसके अन्दर भी मझे धर्मका तत्त्व 
दिखाई पड़:। 'टस्टी' यों करोड़ोंकी सम्पत्ति रखते हें फिर भी 
उसकी ए'./ पाईपर उनका अधिकार नहीं होता । इसी तरह 

सुमुझुको अपना आचरण रखना चाहिए--यह पाठ मेंने गीतासे 
। अपरिय्रही होनेके लिए, समभाव रखनेके लिए हेतुका 
ओर हृदयका परिवर्तन आवश्यक है, यह बात मुझे दीपकको 
तरह स्पष्ट दिखाई देने लगी। मेंने वम्बईमें एक बीमा-एजेंटके 
समझानेमें आकर अपना दस हजारका बीमा करा लिया था। 
जब ये विचार मेरे मनमें उठे तो तुरन्त रेवाशंकर भाईको बम्बई 
लिखा कि बीमेकी पालिसी रह कर दी जाय। कुछ रुपया वापस 
मिल जाय तो ठीक, नहीं तो खैर | वाल-बच्चों और गृहिणीकी 
रक्षा वह ईश्वर करेगा, जिसने उनको और हमको पंदा किया 
है। यह मेरे उस पत्रका आशय था। पिताके समान अपने बड़े 
भाईको लिखा--“आजतक में जो बचाता रहा, आपके अर्पण 
करता रहा । अब मेरी आशा छोड़ दीजिए । अब जो कुछ वच 
रहेगा, वह यहींके सावंजनिक कामोंमें लगेगा ।” 

इसी समय (१९०४) मेंने 'इंडियन ओपीनियन” नामक एक 
साप्ताहिक पत्रके सम्पादनका भार अपने ऊपर ले लिया। उसमें 
दक्षिण अफ्रीकाके प्रवासी भारतीयोंके हितोंसे सम्बन्ध रखनेवाली 
समस्याओंकी चर्चा होती थी। थोड़े ही दिनोंमें मेंने यह जान लिया 
कि बिना आर्थिक मददके पत्र चलना असम्भव हैं। में अपनी 
बचत उसमें लगाता रहा । यहाँतक कि ऐसा करते-करते में अपना 
सबकुछ इसीमें खपाने लगा। जिस प्रकार आज 'यंग इंडिया' और 
'लवजीवन' मेरे जीवनके प्रतिविव हैं, उसी प्रकार 'इंडियन ओपी- 
नियन' भी था। उसमें में प्रति सप्ताह अपनी आत्माको उंडेलता 
ओर उस चीजको समझानेका प्रयत्न करता जिसे में सत्याग्रह के 
नामसे पहचानता था। जेलके दिनोंको छोड़कर दस वर्षतक अर्थात्‌ 
१९१४ तकके 'इंडियन ओपीनियन' का शायद ही कोई अंक ऐसा 
गया हो, जिसमें मेंने एक भी शब्द विना विचारे, विना तोले 
लिखा हो। यह अखबार मेरेलिए संयमकी तालीमका वाम दता 
था। में जानता हूँ कि उसके लेखोंकी बदौलत टीकाकारोंकों भी 
अपनी कलमपर अंकुश रखना पड़ता था। यदि यह अखबार न 


“४.१, 


घर संक्षिप्त आत्मकथा 


होता तो सत्याग्रह-संग्राम न चल सकता । पाठक इसे अपना पत्र 
समझते थे और इसमें उन्हें सत्याग्रह-संग्राम तथा दक्षिण अफ्रीका- 
स्थित हिन्दुस्तानियोंकी दशाका चित्र दिखाई पड़ता था। 
इसी पत्रक स्तम्भोंमें मेंने आहार-शास्त्रपर एक लेख-माला 
लिखी थी, जो बादमें संकलित होकर पुस्तकाकार छपी थी और 
जिसके अंग्रेजी अन॒वाद 'गाइड टु हेल्‍थ ने पूरव और पश्चिम 
बहुतेरे पाठकोंकी जिन्दगीको बहुत ज्यादा बदल डाला हैँ । 


र्‌४ 
एक पुस्तकका चमत्कारी प्रभाव 


कुछ खास-खास किताबोंका असर मेरे जीवनपर बहुत गहरा 

पड़ा हैं; लेकिन जिस पुस्तकने मेरे जीवनमें सबसे ज्यादा 

क्रान्तिकारी परिवर्तन कर दिया है, वह रस्किनकी 'अनटु दिस 
लास्ट' पुस्तक है । 

१९०४ में इंडियन ओपीनियन” का कारोबार व्यवस्थित 
करनेके लिए मेरा डरवन जाना हुआ। मि० एलबर्ट वेस्ट मेरे एक 
अंग्रेज मित्र थे । वह छापेखानेका काम करते थे । मेरे कहनेसे 
वह अपना काम छोड़कर “इंडियन ओपीनियन' के हिसाब-किताब 
को ठीक-ठीक करनेके लिए डरबन गए और वहाँ जाकर मुझे 
सूचित किया कि पत्रकी आर्थिक दशा बहुत चिताजनक है । 

वेस्टका ऐसा पत्र पाकर में नेटालक लिए रवाना हुआ । 
मिस्टर पोलक, जो मेरे साथी हो चुके थे, स्टेशनपर मुझे पहुँचाने 
आये और रस्किनकी उपर्युक्त पुस्तक मेरे हाथमें रखकर 
बोले--"यह पुस्तक पढ़ने लायक है, आपको जरूर पसंद 
आयेगी ।” 

पुस्तकको मेंने जो एक बार पढ़ना शुरू किया तो खतम किये 
बिना न छोड़ सका । उसने मेरे हृदयपर अधिकार कर लिया। 
जोहान्सबर्ग) नेटाल चौवीस घण्टेका रास्ता हैं । ट्रेन शामको 

डरबन ३४५ थी । पहुँचनेके बाद रातभर नींद नहीं आई। इस 
पुस्तकके विचारोंके अनुसार जीवन बनानेकी धुन लग रही थी । 

मेरे जीवनमें यदि किसी पुस्तकने तत्काल महत्त्वपूर्ण 
रचनात्मक परिवर्तन कर डाला हो तो वह यही पुस्तक है। वाद- 
को मैंने इसका गुजरातीमें अनुवाद किया था और वह 'सर्वोदय * 
के नामसे प्रकाशित हुआ है। 

मेरा यह विश्वास है कि जो चीज मेरे अन्तरतरमें बसी हुई 
थी, उसका स्पष्ट प्रतिविब मेंने रस्किनके इस ग्रंथमे देखा और 
इस कारण उसने मुझपर अपना साम्राज्य जमा लिया एवं अपने 
विचारोंके अनुसार मुझसे आचरण करवाया। हमारी अन्तस्थ 
सुप्त भावनाओंको जाग्रत करनेकी सामर्थ्य जिसमें होती है, वह 
कवि है । सब कवियोंका प्रभाव सबपर एकन्सा नहीं होता, 
क्योंकि सब लोगोंमें सभी अच्छी भावनाएँ एक मात्रामें नहीं 
होतीं । 

'सर्वोदय' के सिद्धांतोंकों में इस प्रकार समझा-- 

१. सबके भलेमें अपना भला है । 

२. वकील और नाई दोनोंके कामकी कीमत एक-सी होनी 
चाहिए; क्योंकि आजीविकाका हक दोनोंका एक-सा है । 

३. मजदूरका और किसानका, अर्थात्‌ परिश्रमका जीवन 
ही सच्चा जीवन हे. 

पहली वात तो जानता था। दूसरीका मुझे आभास हुआ 
करता था; पर तीसरी तो मेरे विचार-/क्षेत्रमं आई तक न थी। 
पहली बातमें पिछली दोनों बातें समाविष्ट हैं, यह बात 'सर्वोदिय' 
से मुझे सूर्य-प्रकाशकी तरह स्पष्ट दिखाई देने लगी । सुबह 
होते ही में उसके अनुसार अपने जीवनको बनानेके लिए तैयार 
हो गया । 


धु हिन्दी में इसो नामसे “सस्ता साहित्य मंडल' से प्रकाशित 
हुई है। दाम ।£) 


घ्ड संक्षिप्त आत्मकया 

मेंने सबसे पहले वेस्टसे इस सम्बन्धमें बातें कीं । 'सर्वोदय' 
का जो प्रभाव मेरे मनपर पड़ा, वह मेंने उन्हें कह सुनाया और 
सुझाया कि इंडियन ओपीनियन” को एक खेतपर ल जाये तो 
कंसा ? वहाँ सब एकसाथ रहें, एक-सा भोजन-खर्च लें, अपने 
लिए सब खेती कर लिया करें और वचतके समयमें 'इंडियन 
ओपीनियन का काम करें । वेस्टको यह वात पसंद आईं। 
भोजन-खर्चका हिसाव लगाया गया तो कम-से-कम तीन पौंड 
प्रति मनुष्य आया । तुरन्त ही मेने अखबारमें विज्ञापन दिया कि 
डरबनक नजदीक किसी भी स्टेशनक पास जमीनकी आवश्यकता 
है । उत्तरमें फिनिक्सकी जमीनका संदेशा आया । वेस्ट और में 
जमीन देखने गये और सात दिनके अन्दर बीस एकड़ जमीन ले 
ली। उसमें एक छोटा-सा पानीका झरना भी था। कुछ आमके 
और संतरेक पेड़ थे। पास ही ८० एकड़का एक और टुकड़ा था। 
उसमें फछोंक पेड़ ज्यादा थे और एक झोंपड़ा भी था । कुछ समयके 
बाद उसे भी खरीद लिया । दोनोंके मिलकर एक हजार पोंड 
लगे । सेठ पारसी रुस्तमजी मेरे ऐसे तमाम साहसक कामोंमें 
साथी होते थे । उन्हें मेरी यह तजवीज पसन्द आईं । इसलिए 
उन्होंने अपने एक गोदामके टीन वगरा, जो उनके पास पड़े थे 
मुफ्त हमें दे दिये । कितने ही हिन्दुस्तानी बढ़ई और राज, 
जो मेरे साथ लड़ाईमें थे, इसमें मदद देने लगे और कारखाना 
वनने लगा । एक महीनेमें मकान तेयार हो गया जो ७५ फुट 
लम्बा और ५० फट चौड़ा था । वेस्ट वगरा अपने शरीरको 
खतरेमें डाठकर भी बढ़ई आदिके साथ रहने लगे । फिनिक्समें 
घास खूब थी और आबादी विलकुल नहीं थी । इससे साँप आदिका 
उपद्रव रहता था और खतरा भो था। धीरे-धीरे हमने वहाँकी 
सफाई की और उसे रहने लायक बना लिया। हम कोई एक 

सप्ताह हमें बहुतेरा सामान गाड़ियोंपर लादकर फिनिवस चले 
गये । डरवन और फिनिक्समें तेरह मीलका फासला था । मेरे 
साथ जो-जो रिश्तेदार वगरा वहाँ गये थे और व्यापार आदियें 
लग गए थे, उन्हें फिनिक्समें दाखिल करनेका प्रयत्न मेंने किया । 
कितने ही लोगोंको मेरी बात जँच गई । इन सबमें आज तो 
(अब स्वस्थ) मगनलाल गांधीका ही नाम में चुनकर पाठकोंक 
सामने 2 हैँ क्योंकि दूसरे लोग जो राजी हुए थे, वे थोड़े- 
बहुत समय में रहकर फिर धन-संचयक फेरमें पड़ गए। 
मगनलाल गांधी तो अपना काम छोड़कर जो मेरे साथ आये सो 
अवतक रह रहे हें और अपने बृद्धि-बल, त्याग, शक्ति, एवं अनन्य 
भक्ति-भावसे मेरे आंतरिक प्रयोगोंमें मेरा साथ देते हें एवं मेरे 
मूल साथियोंमें आज उनका स्थान सबमें प्रधान हैं । फिर एक 
स्वयं-शिक्षित कारीगरके रूपमें तो उनका स्थान मेरी दृष्टिमें 
अद्वितीय है । 

इस तरह सन्‌ १९०४ में फिनिक्सकी स्थापना हुई और विघ्नों 
और कठिनाइयोंक रहते हुए भी फिनिक्स-संस्था एवं “इंडियन 
ओपीनियन' दोनों आजतक चल रहे हैं, परन्तु इस संस्थाक 
आरम्भकालकी मुसीवर्ते और उस समयकी आशा-निराशाएँ 
जानने लायक हैं । 

फिनिक्समें 'इंडियन ओपीनियन' का पहला अंक प्रकाशित 
करना आसान सावित न हुआ । यदि दो बातोंमें मेंने पहले हीसे 
सावधानी न रखी होती तो अंक एक सप्ताह बन्द रहता या देरसे 
निलकता । इस संस्थामें एंजिनसे चलनेवाले यंत्रोंकों मगानेकी 
मेरी इच्छा कम ही रही थी। मेरी भावना यह थी कि जब हम खेती 
भी खुद हाथोंसे ही करना चाहते हें,तव छापेकी कल भी ऐसी ही 
क्यों न लाई जाय जो हाथसे चल सके, पर उस समय यह अनुभव 
हुआ कि यह वात सध न सकेगी । इसलिए आयल एंजिन 
मेंगवाया गया था; परन्तु मुझे यह खटका रहा कि कहीं वहाँपर यह 
तेल-यंत्र बन्द न हो जाय, सो मैंने वेस्टको सुझाया कि ऐसे समयके 

लिए कोई और काम-चलाऊ साधन भी हम अभीसे जुटा रखें 
तो अच्छा । इसलिए उन्होंने हाथसे चलानेका भी एक चकक्‍्का मेगा 
रखा था और ऐसी तजवीज कर रखी थी कि मौका पड़नेपर उससे 
छापेकी कल चलाई जा सके । 'इंडियन ओपीनियन का आकार 
देनिक पत्रके वरावर लंवा-चौड़ा था। अगर बड़ी कल कहीं अड़ 
जाय तो ऐसी स॒विधा वहाँ नहीं थी कि इतने बड़े आकारका पत्र 
छापा जा सके । उससे पत्रक उस अंकके वंद रहनेका ही अंदेशा 
रहता । इस दिक्‍्कतको दूर करनेके लिए अखवबारका आकार 
छोटा कर दिया कि कठिनाईक समयपर छोटी कलको भी पाँवसे 
चलाकर अखबार, थोड़े ही पन्नेका क्यों न हो, प्रकाशित हो सके। 
आरंभ-कालमें 'इंडियन ओपीनियन' की प्रकाशन-तिथिक्री 
अगली रातकों सवको थोड़ा-बहुत जागरण करना ही पड़ता था। 
पन्नोंको भाँजनेमें छोटे-बड़े सव लोग लग जाते और रातको दस- 
वारह बजे यह काम खतम होता । परन्तु पहली रात तो इस प्रकार 
वीती,जिसे कभी भूल ही नहीं सकते । पन्नोंका चौखटा तो मशीन- 
पर कस गया, पर एंजिन अड़ गया, उसने चलनेसे इन्कार कर 
दिया । एंजिनकों जमाने और चलानेके लिए एक एंजिनियर 
वलाया गया था । उसने और वेस्टने खूब सिर खपाया, पर एंजिन 
टस-से-मस न हुआ । सब अपना-सा मुंह लेकर बेठ गये । अन्तम 
वेस्ट निराश होकर मेरे पास आये । उनकी आँखें आँसुओंसे 
छलछला रही थीं । उन्होंने कहा--“अब आज तो एंजिनके 
चलनेकी आशा नहीं और इस सप्ताहका अखबार हम समयपर 
न निकाल सकगे । 
अगर यही बात है तब तो अपना कुछ बस नहीं; पर इस 
तरह आँसू वहानंकी कोई आवश्यकता नहीं | और कुछ कोशिश 
कर सकते हो तो कर देखो । हाँ, वह हाथसे चलानेका चवका तो 
हमारे पास रखा है ; वह किस दिन काम आयेगा ? ” यह कहकर 
मेंते उन्हें आश्वासन दिया । 
वेस्टने कहा--“पर उस चकक्‍्केको चलानेवाले आदमी हमारे 








कब 

पास कहां हैं ? हम लोग जितने हैं उतनेसे वह नहीं चल सकता, 
उसे चलानेके लिए बारी-बारीसे चार-चार आदरमियोंकी जरूरत 
है और इधर हम लोग थक भी चुके हैं।' 

बड़ई छोगोंका काम अभी पूरा नहीं हुआ था, इससे वे लोग 
अभी छापेखानेमें ही सो रहे थे । उनकी तरफ इशारा करके मेने 


कहा--“ये मिस्त्री लोग मौजूद हैं, इनको मदद क्यों न लें ? और 
आजकी रात-भर हम सव जागकर छापनेकी कोशिश करेंगे । 
बस, इतना हो कर्तव्य हमारा और वाकी रह जाता है 

“मिस्त्रियोंको जगानेकी और उनसे मदद माँगनेकी मेरी 
हिम्मत नहीं होती । हमारे जो छोग थक गये हैं उनसे भी कंसे 
कहूं 7 के 

“बह काम मेरे जिम्मे रहा ।” मेंने कहा । 

“तब तो मुमकिन है कि सफलता मिल जाय । र है 

मैंने मिस्त्रियोंकों जगाया और उनकी मदद मांगी, मुझ 
उनकी खुशामद नहीं करनी पड़ी । उन्होंने कहा--'वाह ! एसे 
वक्‍त यदि हम काम न आये तो हम आदमी क्या ? आप आराम 


कीजिए, हम लोग चक्‍्का चलायेंगे। हमें इसमे कोई मेहनत 
नहीं है।” और इधर छापेखानेके लोग तेयारथेही।.._ «| 

अब तो वेस्टके हर्षका पार न रहा। वह काम करते-करते 
भजन गाने लगे । चक्‍का चलानेमें मेंने भी मिस्त्रियोंका साथ 
दिया और दूसरे लोग भी बारी-वारीसे चलाने लगे। साथ ही 
पन्ने भी छपने लगे। 

सुबहके सात बजे होंगे। मैंने देखा कि अभी बहुत काम बाकी 
पड़ा है। मैंने वेस्टसे कहा-“अब हम एंजिनियरको क्यों न जगा 
लें? अब दिनकी रोशनीमें वह और सिर खपा देखे । अगर 
एंजिन चल जाय तो अपना काम समयपर पूरा हो सकता है ।” 

बेस्टने एंजिनियरकों जगाया। वह उठ खड़ा हुआ और 
एंजिनके कमरेमें गया । शुरू करते ही एंजिन चल निकला । प्रेस 


ह्ष-नादसे गूंज उठा। सब कहने लगे, “यह कैसे हो गया ? रातकों 

इतनी मेहनत करनेपर भी नहीं चला और अब हाथ लगते ही 
इस तरह चल पड़ा, मानो इसमें कुछ विगड़ाही न था ।” 
वेस्टने या एंजिनियरने जवाब दिया--“इसका उत्तर देना 
कठिन है। ऐसा जान पड़ता हूँ मानो यंत्र भी हमारी तरह आराम 
चाहते हैं । कभी-कभी तो उनकी भी हालत ऐसी ही देखी 
जाती हैं। 
मेने तो यह माना कि एंजिनका न चलना हमारी परीक्षा 
थी ओर ऐन मौकपर चल जाना हमारी शुद्ध मेहनतका 
शुभ फल था । 
इसका परिणाम यह हुआ कि “इंडियन ओपीनियन” नियत 
समयपर स्टेशन पहुँच गया और हम सबकी चिंता मिटी । 
हमारे इस आग्रहका फल यह हुआ कि इंडियन ओपीनियन! 
की नियमितताकी छाप लोगोंक दिलपर पड़ी और फिनिक्समें 
मेहनतका वातावरण फंला । इस संस्थाक जीवनमें ऐसा भी एक 
युग आगया था जब जान-बूझकर एंजिन बन्द रखा गया था और 
दृढ़तापूर्वक हाथक चक्‍्केसे ही काम चलाया गया था। में कह 
सकता हूँ कि फिनिक्सक जीवनमें यह ऊंचे-से-ऊंचा नेतिक 
काल था। 
यह काम अभी ठिकाने लगा ही न था, मकान भी अभी तंयार 
न हुए थे कि इतनेमें ही इस नये रचे कटुम्बको छोड़कर मुझे 
तीहान्सवर्ग भागना पड़ा। जोहान्सवर्ग आकर मेने पोलकको 
इस महत्त्वपूर्ण परिवर्ततकी सूचना दी । अपनी दी हुई पुस्तकका 
यह परिणाम देखकर उनके आनन्दकी सीमा न रही 
उन्होंने 'क्रिटिक' (पत्र ) के मालिकको एक महीनेका नोटिस 
देकर अपना इस्तीफा पेश कर दिया । मियाद खतम होनेपर 
वह फिनिक्स आ पहुँचे और हमारे कुटुम्बी बनकर वहाँ बस गये। 
पर खुद में ही उन्हें वहाँ अधिक समयतक न रख सका। 
जोहान्सबर्गक दफ्तरक कामका बोझ मुझ अकेलेके बसका न 
था। इसलिए मेने पोलकसे दफ्तर में रहने और वकालत करनेके 


फिनिक्सकी स्थापना दर 


लिए कहा। इसमें मेंने यह सोचा था कि उनके वकील हो जानेके 
बाद अन्तको हम दोनों फिनिक्समें जा पहुंचेंगे; परन्तु हमारी 
ये सब कल्पनाएँ अन्तमें झूठी साबित हुईं। काम इतना बढ़ 
गया कि में फिनिवस न जा सका और मुझे इसी बातसे संतोष 
करना पड़ा कि में अपने जीवनको और गृहस्थी को 'सर्वोदिय' के 
आदर्शोके अनुसार ढाल सका । 

एक वैरिस्टरके घरमें जितनी सादगी रखी जा सकती थी, 
उतनी रखी गई । हर काम हाथसे करनेका शौक बढ़ा और 
उसमें बालकोंको भी शामिल करनेका उद्योग किया गया। 

बाजार से रोटी (डबलरोटी ) खरीदनेके वदले घरमें हाथसे 
बिना खमीरकी रोटी बनाना शुरू किया । ऐसी रोटीमें मिलका 
आटा काम नहीं दे सकता था। फिर मिलके आटेके वजाय हाथका 
आटा इस्तेमाल करनेमें सादगी, तन्दुरुत्ती और धन, सबकी 
रक्षा होती थी । इसलिए सात पौंड खर्च करके हाथसे आटा 
पीसनेकी एक चक्की खरीदी । इसका पहिया भारी था, इसलिए 
चलानेमें एकको जरा दिवकत होती थी और दो आदमी आसानीसे 
चला सकते थे। चवकी चलानेका काम खासकर पोलक, में 
और बच्चे करते थे । यह कसरत वालकोंके लिए. बहुत अच्छी 
साबित हुईं । घर साफ रखनेके लिए एक नोकर था । पाखाना 
उठा ले जानेके लिए म्युनिसिपेलिटीका नौकर आता था, परन्तु 
पाखानेका कमरा साफ रखना, बैठक धोना वगरा काम नौकरसे 
नहीं लिया जाता था और न इसकी आशा ही रखी जाती थी। 
यह काम हम लोग खुद करते थे, वर्योंकि उससे भी वच्चोंको 
तालीम मिलती थी। इसका फल यह हुआ कि मेरे किसी भी 
लड़केको शुरूसे ही पाखाना साफ करनेकी झिझक न रही और 
आरोग्यक सामान्य नियम भी वे सहज ही सीख गये। जोहान्सवर्ग- 
में कोई बीमार तो शायद ही पड़ता, परन्तु यदि कोई बीमार 
होता तो उसकी सेवा आदिमें वालक अवश्य शामिल होते और वे 
इस कामको वड़ी खुशीसे करते । यह तो नहीं कह सकते कि उनके 

अक्षर अर्थात्‌ पुस्तककी शिक्षाकी मेंने परवाह न की, परन्तु मेंने 
उसका त्याग करनेमें कुछ संकोच नहीं किया । इस कमीके लिए 
मेरे लड़के मेरी शिकायत कर सकते हें और कई वार उन्होंने 
अपना असंतोष प्रदर्शित भी किया है। में मानता हूँ कि उसमें 
कुछ अंशतक मेरा दोष है । उन्हें पुस्तककी शिक्षा देनेकी इच्छा 
मुझे बहुत हुआ करती, में कोशिश भी करता; परन्तु इस काममें 
हमेशा कुछ-न-कुछ विघ्न आ खड़ा होता । उसके लिए घरपर 
दूसरी शिक्षाका प्रवन्ध नहीं किया था। इसलिए में उन्हें अपने 
साथ दफ्तर ले जाता | दफ्तर ढाई मील था। इसलिए सुबह-शाम 
मिलकर पाँच मील की कसरत उनको और मुझे हो जाया करती। 

रास्ता चलते हुए उन्हें कुछ सिखानेकी कोशिश करता, पर वहु 
भी तभी जब दूसरे कोई साथ चलनेवाले नहोते। दफ्तरमें 
मवक्किलों और मुशियोंक सम्पकंमें वे आते, में बता देता था तो 
कुछ पढ़ते, इधर-उधर घूमते, वाजारसे कोई सामान-सौदा 
लाना होता तो लाते | सबसे बड़े लड़के हरीलालकों छोड़कर सब 
बच्चे इसी तरह परवरिश पा गये । हरीलाल देशमें रह गया था। 

यदि में अक्षर-ज्ञानके लिए एक घंटा भी नियमित रूपसे दे पाता 
तो में मानता कि उन्हें आदर्श शिक्षण मिला; किन्तु में यह 
नियम न रख सका, इसका दुःख उनको और मुझको रह गया 
है। सबसे बड़े बेटेने तो अपने जीकी जलन मेरे तथा सवेसाधारण- 
के सामने प्रकट की है। दूसरोंने अपने हृदयकी उदारतासे 
काम लेकर, इस दोपको अनिवार्य समझकर, सहन कर लिया है; 

पर इस कमीक लिए मुझे पछतावा नहीं होता और कुछ है भी तो 
इतना ही कि में एक आदर्श पिता सावित न हुआ; परन्तु यह मेरा 
मत है कि उसके मूलमें अज्ञान हो, पर में इतना कह सकता हूँ 
कि वह सदभावनापूर्ण थी । उनके चरित्र और जीवनके निर्माण 
करनेके लिए जो कुछ उचित और आवच्यक था, उसमें मेंने कोई 
कसर नहीं रहने दी हे और में मानता हूं कि प्रत्येक माता-पिताका 
यह अनिवार्य कत्तंव्य है । मेरी इतनी कोशिशके वाद भी मेरे 

बालकोंके जीवनमें जो खामियाँ दिखाई दी हें, मेरा यह दृढ़ 
मत है कि वे हम दम्पतिकी खामियोंके प्रतिविब हैं 
कह बालकोंको जिस तरह माँ-वापकी आक्रति विरासतमें मिलती 
हैं, उसी तरह उनके गुण-दोष भी विरासतमें मिलते हैं ।हाँ, 
आस-पासके वातावरणक कारण तरह-तरहकी घटा-बढ़ी जरूर 
हो जाती है; परन्तु मूल पूंजी तो वही रहती है, जो उन्हें वाप- 
दादोंसे मिली होती है। यह भी मैंने देखा हे कि कितने ही बालक 
दोषोंकी इस विरासतसे अपनेकों वचा लेते हैं, पर यह तो 
आत्माका मूल स्वभाव है, उसकी बलिहारी है। 

जबकि में इस तरह अनुशासनमें रहता था और बच्चोंको 
रख रहा था, एक ऐसी घटना हुई जिसमें मुझे जोहान्सवर्गका 
अपना घर छोड़ना पड़ा और अपने वाल-बच्चोंकों फिनिक्स 
रहनेके लिए भेज देना पड़ा। मि० पोलकने अपने लिए अलग 
एक छोटा घर ले लिया । यह घटना 'जुलू-विद्रोह थी। 


२६ 
कल 
जुलू विद्वाह 
बोअर-यद्धकी तरह जुल-बलवा भी एक ऐसा अवसर था 


जिसमें मेंने ब्रिटिश साम्रराज्यके प्रति वफादारीकी भावनासे 
प्रेरित होकर काम किया । मुझे 





जल लोगोंसे कोई दुश्मनी नहीं 
थी। उन्होंने एक भी हिन्दुस्तानीको नुकसान नहीं पहुँचाया था । 
में तो उसको विद्रोह भी नहीं कह सकता था। परन्तु में उस समय 
अंग्रेजी सल्तनतकों संसारके लिए कल्याणकारी मानता था। 
में हृदयसे उसका वफादार था। उसका नाव में नहीं चाहता था। 
में अपनेको नेटाल-निवासी मानता था और नेटालक साथ 
मेरा निकट सम्बन्ध तो था ही । इसलिए मैंने वहाँके गवर्न रको पत्र 
लिखा कि यदि जरूरत हो तो में घायलोंकी सेवा-शश्रपा कर 
लिए हिन्दुस्तानियोंकी एक टुकड़ी लेकर जानेकों तैयार हूँ । 

गवरनरने तुरन्त ही इसको स्वीकार कर लिया और डरवन पहुँचकर 
मेंने आदमी माँगे । हम चौबीस आदमी तंयार हुए। मुझे सारजेंट 
मेजरका अस्थायी पद दिया और मेरे पसन्द किये दूसरे दो सज्जनों- 
को सारजेंटकी और एकको 'कारपोरल' की पदवियाँ दीं। 

इस टुकड़ीने छः सप्ताह तक सतत सेवा की । “विद्रोह' के 
स्थलपर जाकर मेंने देखा कि वहाँ विद्रोह-जंसा कुछ नहीं था। 
वह तो एक प्रकारका कर-वन्दी आन्दोलन-मात्र था। जो हो, मेरा 
हृदय तो इन जुलूओंकी तरफ था और अपनी छावनीमें पहुँचनेपर 

व हमें खासतीरसे जुलू-घायलोंकी शुश्रूषाका काम दिया गया 

तो मझे बड़ी खुशी हुईं। उस डाक्टर अधिकारीने हमारी इस 
सेवाका स्वागत करते हुए कहा--"गोरे लोग इन घायलोंकी 
सेवा करनेक लिए तंयार नहीं होते । में अकेला क्या करता 
इनके घाव सड़ रहे हैं । आप आ गये, यह अच्छा हुआ। इसे में 
इन निरपराध लोगोंपर इंश्वरकी कृपा ही समझता हूँ । 
कहकर मुझे पद्वियाँ और जन्तु-ताशक पानी दिया और उन 
घायलोंक पास ले गये । घायल यह देखकर बड़े आनन्दित हुए। 

जिन रोगियोंकी शश्रूषाका काम हमें सौंपा गया था, वे 
लड़ाईके घायल लछोग न थे । उनमें एक हिस्सा तो उन कंदियोंका 
था जो शकमें पकड़े गए थे । जनरलने उन्हें कोड़ेकी सजा दी थी । 
इससे उन्हें घाव हो गये थे और उनका इलाज न होनेके कारण वे 
पक गये थे । दूसरा हिस्सा उन लोगोंका था जो जुल-मित्र 
कहलाते थे। ये मित्रतादर्शक चिह्न पहने हुए थे। फिर भी इन्हें 
सिपाहियोंने भूलसे जसर्मी कर दिया था। हमें एक जल्दी चलने- 
वाली सेनाक साथ काम दिया गया था, जो खतरेकी जगह दोड़ 
जाया करती थी। दो-तीन बार एक दिनमें चालीस मीलतक 
चलनेका प्रसंग आ गया था। वहाँ भी हमें तो वल यही सेवाका काम 
मिला । जो जुल्-मित्र भूलसे घायल हो गए थे, उन्हें हम डोलियो में 

कर पड़ावपर ले जाते थे और वहां उनकी शश्रषा करते थे। 
'जुलू-विद्रोह! लड़ाई नहीं, बल्कि मनुप्योंका शिकार 

मालूम होता था। अकेले मेरा ही नहीं, वल्कि दूसरे अंग्रेजोंका 
भी यही खयाल था। सुबह होते ही हमे सनिकोंकी गोला-वारीकी 
आवाज सुनाई पड़ती, जो गाँवोंमें जाकर गोलियाँ चलाते थे। 

इन शब्दोंको सुनना और ऐसी स्थितिमें रहना मुझे बहुत 
बुरा मालूम हुआ, परन्तु में इस कड़वे घूंटको पीकर रह गया । 
इंश्वर-कृपासे काम भी जो मुझे मिला, वह भी जुल्‌ छोगोंकी 
सेवाका ही । मेरा तो यह विश्वास हो गया था कि यदि हमने इस 
कामके लिए कदम न बढ़ाया होता तो दूसरे कोई इसके लिए 
तैयार न होते । इस वातको ध्यानमें लाकर मेने अपनी आत्माको 
शांत किया। 


२७ 
जीवन-भरका निश्चय 


इस तरह यद्यपि मेरी अन्तरात्माको शान्ति मिली, तथापि 
दूसरी ऐसी बातें भी थीं जिनसे मनमें विचार जाग्रत होते थे। 
मीलोंतक जब हम बिना बस्तीवाले प्रदेशोंमें लगातार किसी 
घायलको लेकर अथवा खाली हाथ मंजिल तय करते तब मेरा 
मन तरह-तरहके विचारों में ड्ब जाता । 

यहाँ ब्रह्मचर्य-विषयक मेरे विचार परिपक्व हुए। अपने 
साथियोंक साथ भी मेंने उसकी चर्चा की। हाँ, यह बात अभी 
मुझे स्पष्ट नहीं दिखाई देती थी कि ईश्वर-दर्शनके लिए ब्रह्म- 
चर्य अनिवार्य है; परन्तु यह बात में अच्छी तरह जान गया कि 
सेवा लिए उसकी बहुत आवश्यकता है । में जानता था कि इस 
प्रकारकी सेवाएँ मुझे दिन-दिन अधिकाधिक करनी पड़ेंगी और 
यदि में भोग-विलासमें, प्रजोत्पत्तिमें और संतति-पालन में छगा 
रहा तो में पूरी तरह सेवा न कर सक्‌ंगा। 

में दो घोड़ोंपर सवारी नहीं कर सकता। यदि पत्नी इस 
समय गर्भवती होती तो में निश्चित होकर आज इस सेवा-कार्यमें 

नहीं कूद सकता था। यदि ब्रह्मचयंका पालन न किया जाय तो 
कुटुम्ब-वृद्धि मनुष्यके उस प्रयत्नका विरोधक हो जाय, जो उसे 
समाजक अभ्युदयके लिए करना चाहिए; पर यदि विवाहित 
होकर भी ब्रह्मचर्यका पालन हो सके तो कुटम्ब-सेवा समाज- 
सेवाकी विरोधी नहीं हो सकती । 

ये विचार अभी में अपने मनमें गढ़ ही रहा था और शरीरको 
कस ही रहा था कि इतनेमें कोई यह अफवाह लाया कि “विद्रोह' 
शांत हो गया है और अब हमें छुट्टी मिल जायगी । दूसरे ही 
दिन हमें घर जानेका हकक्‍्म हुआ और थोड़े ही दिन बाद हम 
सब अपने-अपने घर पहुंच गए । इसके थोड़े ही दिनों बाद गवर्नरने 
इस सेवाक निमित्त मेर नाम धन्‍्यवादका एक खास पत्र भेजा। 

मैंने तो उसी समय व्रत ले लिया कि जीवन-पर्यन्त ब्रह्मचर्यका 
पालन करूँगा । इस व्रतका महत्त्व और उसकी कठिनता में उस 
समय पूरी तरह न समझ सका था। कठिनाइयोंका अनभव तो 
में आजतक भी करता रहता हूँ। साथ ही उस ब्रतका महत्त्व 
भी दिन-दिन अधिकाधिक समझता जाता हूँ । ब्रह्मचर्य-हीन 
जीवन मुझे गृष्क और पश्‌वत्‌ मालम होता है । 

मेंने संयम-भंग करनेवाले विषयोंसे वचनेकी अटल प्रतिज्ञा 
ली | ब्रत लेतेके विरुद्ध जितनी भी लभावनी दलीलें हो सकती 
हैं, उनमेंसे किसीक वश्ीभत में न हुआ । अटल ब्रत एक किलेकी 
तरह है जो भयंकर मोहों और प्रलोभनोंसे मनष्यकी रक्षा कर 
सकता है, यह हमारी दुर्वडताओं और चंचलताओं का अचक 
इलाज है । निष्कुलानंदने ठीक ही कहा है-- 

त्याग न टके रे वैराग विना 

साधकावस्थाम जब मनप्यपर मोह और विकारोंका हमला 
होता हे तब ब्रत उसकी रक्षाक लिए अनिवार्य ही है। 

मेने जबतक (१९०६ में ) यह ब्रत ले नहीं लिया तबतक 
अपनी पत्नीसे कभी इस वारेमें सलाह-मशविरा नहीं किया। 
मुझे खुशी हुई कि उसने इसपर कोई एतराज नहीं किया और 

उसको इसका वड़ा श्रेय है। १९०६ के पहले उस स्वतन्त्रता और 
आननन्‍्दका अनुभव मेंने कभी नहीं किया, जो मुझे ब्रत लेनेके वाद 
मिला । और उधर एक महीनेके अन्दर-ही-अन्दर 'सत्याग्रह' 
का सूत्रपात हुआ। मानो ब्रह्मचर्य-त्रत ही मुझे अज्ञातरूपसे 
सत्याग्रहके लिए तंयार कर रहा था। सत्याग्रहकी योजना पहले 
कभी दिमागमें आई ही नहीं थी । यह तो मेरी बिना इच्छाके 
अपने आप ही सामने आ गया; लेकिन इतना में कह सकता हूँ 
कि मेरे पिछले सब निश्चय मुझे उसी ध्येयकी ओर ले चल 
रहे थे। 

इसमें यद्यपि मुझे इस ब्रतमें उत्तरोत्तर प्रसन्नता होती 
जाती थी, पर लोग इससे यह न समझ लें कि मेरे लिए यह कोई 
आसान चीज थी । इस बढ़ापेमें भी में जानता हूँ कि यह कितनी 
कठिन चीज हैं । दिन-प्रति-दिन मुझे यह महसूस होता जाता 
हैं कि इस ब्रतका पालन करना तलवारकी धारपर चलना है। 
मुझे पल-पलपर जाग्रत और सावधान रहनेकी आवश्यकता 
दिखाई देती है । 

ब्रह्मचर्य का अर्थ है मन, वचन ओर करमसे इन्द्रियोंका 
संयम । 'ब्रह्मचारी' और भोगीक जीवनमें क्या अंतर है, यह 
समझ लेना ठीक होगा । दोनों अपनी आँखोंसे देखते हें; लेकिन 
ब्रह्मचारी देव-दशंन करता है और भोगी नाटक, सिनेमा देखनेमें 
लीन रहता है । दोनों कर्णन्द्रयोंका उपयोग करते हैं; लेकिन जहाँ 
ब्रह्मचारी ईश्वर-भजन सुनता है, वहाँ भोगी-विलासी गीतोंको 
सुननेमें मगन रहता हैं। दोनों जागरण करते हैं; मगर एक 
अपने हृदयस्थ ईंश्वरकी आराधना करता है तो दूसरा नाच-गानेमें 
सुध भूला रहता है । दोनों आहार करते हैं; मगर एक शरीरको 
इंश्वरका निवास समझकर उसकी रक्षाभरक लिए कुछ खा 
लेता हैँ और दूसरा स्वादके लिए पेटमें अनेक पदार्थ भरकर उसे 
और दुर्गन्धित बनाता है। 

एसे ब्रह्मच्यंका पालन करनेके लिए सतत प्रयत्नशील 

5 हि 

रहनेकी जरूरत है; लेकिन जो ईंश्वर-साक्षात्कारके लिए 
ब्रह्मचर्यका पालन करना चाहते हें, वे यदि अपने प्रयत्नके साथ 
ही ईश्वरपर श्रद्धा रखेंगे तो उन्हें निराश होनेका कारण नहीं 
हैं। गीतामें भी कहा है-- 

विषया विनिवतंन्ते निराहारस्य देहिन:। 

रसवर्ज रसोथ्प्यस्य परं दृष्ट्वा निवर्तते ॥ (२:५९) 

इसलिए आत्मार्थीका अन्तिम साधन तो रामनाम और 

रामक्ृपा ही है।इस वातका अनुभव मेने हिन्दुस्तान आनेपर 
ही किया। 


२८ 
घरमें सत्याग्रह 


१९०८ में मुझे पहली वार जेलका अनुभव हुआ । उस समय 
मुझे यह वात मालूम हुईं कि जेलमें जो कितनेही नियम कैदियोंसे 
पालन कराये जात हैं, वे संयमीको अथवा ब्रह्मचारीको स्वेच्छा- 
पूर्वक पालन करने चाहिए; जैसे कंदियोंको सूर्यास्तके पहले 
पाँच बजे तक भोजन कर लेना चाहिए, उन्हें--फिर वे हब्शी 
हों या हिन्दुस्तानी--चाय या काफी न दी जाय, नमक खाना हो 
तो अलहदा लें, स्वादके लिए कोई चीज न खिलाई जाय, आदि। 
जब मेंने जेलके डाक्टरसे कंदियोंके लिए 'करी पाउडर” माँगा 
और नमक रसोई पकाते वक्‍त ही डालनेके लिए कहा, तो उन्होंने 
जवाब दिया--“आप छोग यहाँ स्वादिष्ट चीजें खानेके लिए 
नहीं आये हें । आरोग्यके लिए नमक चाहे ऊपरसे लिया जाय, 
चाहें पकाते वक्‍त डाल दिया जाय, एक ही वात है ।” 

खेर, वहाँ तो बड़ी मुश्किलसे हम लोग भोजनमें आवश्यक 
परिवर्तन करा पाये थे; परन्तु संयमका दृष्टिसे जब उनपर 
विचार करते हैं तो माल्म होता है कि ये प्रतिबन्ध अच्छे ही थे। 
बलात्‌ निग्रमोंका पालन करनेसे उसका फलन हीं मिलता; 

परन्तु स्वेच्छासे ऐसे प्रतिबन्धोंका पालन किया जाय तो वह बहुत 
उपयोगी हो सकता हैँ। अतएव जेलसे निकलनेक बाद मेने 
तुरन्त इन बातोंका पालन शुरू कर दिया। जहाँतक हो सका, चाय 
पीना बन्द कर दिया और संध्यासे पहले भोजन करनेकी आदत 
डाली जो आज तो स्वाभाविक हो वंठी है। 

परन्तु ऐसी भी घटना घटी, जिसकी बदौलत मेंने नमक भी 
छोड़ दिया था। यह सिलसिला लगभग १० वरसतक नियमित 
रूपसे जारी रहा। अन्नाहार-संवंधी कुछ पुस्तकोंमं मेने पढ़ा 
था कि मनुष्यक लिए नमक खाना आवश्यक नहीं हे । जो नमक 
नहीं खाता है, आरोग्यकी दृष्टिसे उसे छाभ ही होता है और 
मेरी तो यह भी कल्पना दौड़ गई कि ब्रह्मचारीको भी उससे 
लाभ होगा। जिसका शरीर निर्बल हो, उसे दाल न खानी चाहिए, 
यह मेंने पढ़ा था और अनुभव भी किया था; परन्तु में उसी समय 
यह छोड़ न सका, क्यों कि दोनों चीजें मुझे प्रिय थीं। 

कस्तूरवाईको रक्‍त-स्रावकी बीमारी थी, जिसके लिए 
उसका आपरेशन हुआ था । उसके बाद यद्यपि उसका रक्‍त-स्राव 

दा समयके लिए बंद हो गया था, तथापि वादको वह फिर जारी 

हो गया । अबकी वह किसी तरह दूर न हुआ। पानीके इलाज 
बेकार सावित हुए। मेरे इन उपचारोंपर पत्नीकी वहुत श्रद्धा न 
थी; पर साथ ही तिरस्कार भी न था। दूसरा इलाज करनेका 
भी मुझे आग्रह न था; इसलिए जव मेरे दूसरे उपचारोंमें सफलता 
न मिली तब मेंने उसको समझाया कि दाल और नमक छोड़ 
दो। मैंने उसे समझानेकी हृद कर दी । अपनी बातके समर्थनमें 
कुछ साहित्य भी पढ़ सुनाया; पर वह नहीं मानती थी। अन्‍्तमें 
उसने झुंझलाकर कहा--“दाल और नमक छोड़नेके लिए तो 
आपसे भी कोई कहे तो आप भी न छोड़ेंगे।” 

इस जवाबको सुनकर जहाँ मुझे दुःख हुआ, वहाँ हर्ष भी 
8 क्योंकि इससे मुझे अपने प्रमका परिचय देनेका अवसर 

। उस हर्पमें मेने तुरन्त कहा--“ तुम्हारा खयाल गलत है । 

में यदि बीमार होऊँ और मुझे यदि वैद्य इन चीजोंको छोड़नेके 
लिए कहें तो जरूर छोड़ दूं। पर ऐसा वयों ? लो, तुम्हारे लिए 
आजसे ही दाल और नमक एक साल तक छोड़े देता हूँ। तुम 
छोड़ो या न छोड़ो, मेंने तो छोड़ दिया । 

यह सुनकर पत्नीको बहुत दुःख हुआ। वह कह उठी--“माफ 
करो, आपका स्वभाव जानते हुए भी यह वात मेरे मुंहसे निकल 
गईं । अब में तो दाल और नमक न खाऊँगी; पर आप अपना 
वचन वापस ले लीजिए । यह तो मझे भारी सजा दे दी। 

मेंने कहा--“तुम दाल और नमक छोड़ दो तो बहुत ही 

गोगा । मुझे विश्वास हैं कि उससे तुम्हें लाभ ही होगा। 

परंतु में जो प्रतिज्ञा कर चुका हूँ, वह नहीं टूट सकती। मुझे भी 
उससे लाभ ही होगा । हर किसी निमित्तसे मनृष्य यदि संयमका 
पालन करता हैँ तो इससे उसे लाभ ही होता है। इसलिए , तुम 
इस बातपर जोर न दो, क्योंकि इससे मझे भी अपनी आज- 
माइश कर लेनेका मौका मिलेगा और तुमने जो इनको छोड़नेका 
निश्चय किया हैं, उसपर दढ़ रहनेमें तुम्हें मदद मिलेगी। 
इतना कहनेक वाद तो मुझे मनानेकी आवश्यकता रह नहीं गई 
थी । “आप तो बड़े हठी हैं, किसीका कहा मानना आपने सीखा 
ही नहीं ।'--यों कहकर वह आँस वहाती हुईं चप हो रही। 

इसको में पाठकोंके सामने सत्याग्रहक तौरपर पेश करना 
चाहता हूँ और कहना चाहता हूँ कि में इसे अपने जीवनकी मीठी 
स्मृतियों में गिनता हूँ 

इसके वाद कस्त्रबाईका स्वास्थ्य खब सम्भलने लगा । 
अब यह नमक और दाल के त्यागका फल था, या उस त्यागसे हुए 
भोजनक छोट-वड़ परिवरत॑नोंका फल था, या उसक बाद दूसर 
नियमोंका पालन करानेकी मेरी जागरूकताका फल था, या इस 
घटनाक कारण जो मानसिक उल्लास हआ उसका फल था, 
यह में नहीं कह सकता; परंतु यह वात जरूर हुईं कि कस्तूरबाईका 
सूखा शरीर फिर पनपने लगा । रक्‍त-स्राव वंद हो गया और 

ऊपर कह है ३८ दा हू कि भोजनमें कितने ही परिवर्तन कस्तूर- 
बाईकी बीमारीक उत हुए; पर अब तो दिन-दिन उसमें 
ब्रह्मचयंकी दृष्टिसे परिवर्तत करता गया। 

पहला परिवर्तन हुआ दूधका त्याग | दूधसे विकार पैदा 
होते हैं, यह बात पहले-पहल रायचंद भाईसे मालूम हुई थी । 
अन्नाहार-संवंधी अंग्रेजी पुस्तकें पढ़नेसे इस विचारमें वृद्धि हुई; 
परंतु जबतक ब्रह्मचयं-ब्रत नहीं लिया था तबतक दूध छोड़नेका 
इरादा खासतौरपर नहीं कर सका था | यह बात में कभीसे 
समझ गया था कि शरीरकी रक्षाक लिए दूधकी आवश्यकता 
नहीं; पर उसका सहसा छूट जाना कठिन था। इधर में यह बात 
अधिकाधिक समझता ही जा रहा था कि संयमक लिए दूध छोड़ 
देना चाहिए कि कलकत्तेसे कुछ ऐसा साहित्य मेरे पास आया, 
जिसमें ग्वालों द्वारा गाय-भेंसोंपर होनेवाले अत्याचारोंका 
वर्णन था। 

इस साहित्यका मुझपर बड़ा बुरा असर हुआ और उसके 
सम्बन्धमें मेने मि० केलनवेकसे भी चर्चा की। 

हालाँकि मि० केलनवेकका परिचय में 'द० अ० के सत्या- 
ग्रहका इतिहास' में करा चुका हूँ; परंतु यहाँ उनके संबंधमें दो 
शब्द अधिक कहनेकी आवश्यकता है। उनकी मेरी मुलाकात 
अनायास हो गई थी । मि० खानके वह मित्र थे। मि० खानने 
देखा कि उनके अन्दर गहरा वेराग्य-भाव था। इसलिए मेरा 
खयाल है कि उन्होंने उनसे मेरी भेंट कराई। जिन दिनों उनसे 
मेरा परिचय हुआ, उन दिनों उनके शौक और शाह-खर्चीको 


5. ५ 


देखकर में चौंक उठा था; परंतु पहली ही मुलाकातमें मुझसे 

उन्होंने धर्मके विषयमें प्रश्न किया | उसमें भगवान बुद्धकी बात 
सहज ही निकल पड़ी । तबसे हमारा संपर्क बढ़ता गया और वह 
इस हृदतक कि उनके मनमें यह निश्चय हो गया कि जो कार्य में 
करूँ, वह उन्हें भी अवश्य करना चाहिए । वह अकेले थे। अकेलेके 
लिए मकान-खचचेक अलावा लगभग १२०० ) रुपये मासिक खर्च 
करते थे। यहाँसे अंतको वह इतनी सादगीपर आ गए कि उनका 
मासिक खर्च १२० ) रुपये हो गया। मेरे घरवार बिखेर देने और 
जेलसे आनेके वाद तो हम दोनों एकसाथ रहने छगे थे। उस समय 
हम दोनों अपना जीवन अपेक्षाकृत बहुत कड़ाईसे विता रहे थे। 

दूधके संबंधर्में जब मेरी उनसे वातचीत हुईं तब हम साथ ही 
रहते थे । एक बार मि० केलनबेकने कहा--“जब हम दृधमें 
इतने दोष बताते हैं तो फिर उसे छोड़ वयों न दें ? वह अनिवार्य 
तो है ही नहीं ।” उनकी इस रायको सुनकर मुझे बड़ा आनन्द 
ओर आइचर्य हुआ। मेंने तरंत उनकी वातका स्वागत किया ओर 
हम दोनोंने टाल्स्टाय-फार्ममें उसी क्षण दूध छोड़ दिया । यह 
बात १९१२ की है। 

पर हमें इतनेसे शांति न हुई । दूध छोड़ देनेके थोड़े ही 
समय वाद कंवल फलपर रहनेका प्रयोग करनेका निश्चय किया। 
फलाहारमें भी धारणा यह रखी गईं कि सस्ते-से-सस्ते फलसे 
काम चलाया जाय । हम दोनोंकी आकांक्षा यह थी कि गरीब 
लोगोंके अनुसार जीवन व्यतीत किया जाय । फलाहार में बहुतांश- 
में चूल्हा सुलगानेकी जरूरत नहीं होती, इसलिए कच्ची मूंगफली, 
केले, खजूर, नींबू और जेतुनका तेल, यह हमारा खाना हो 
गया था। 

जो छोग ब्रह्मचर्यका पालन करनेकी इच्छा रखते हैं, उनके 
लिए यहाँ एक चेतावनी देनेकी आवश्यकता हैँ। यद्यपि मेंने 
ब्रह्मचर्यके साथ भोजन और उपवासका निकट संबंध बताया हैं, 
फिर भी यह निश्चित हैं कि उसका मुख्य आधार है हमारा मन। 

मलिन मन उपवाससे शुद्ध नहीं होता । भोजनका उसपर 

असर नहीं होता। मनकी मलिनता विचारसे , ईंश्वर-ध्यानसे और 
अंतको ईश्वर-प्रसादसे मिटती हैं; परंतु मनका शरीरके साथ 
निकट संबंध है और विकार-युक्त मन अपने अनुकूल भोजनकी 
तलाझषमें रहता है और फिर उस भोजन और भोगोंका असर 
मनपर होता है । इस अंशतक भोजनपर अंकुश रखनेकी ओर 
निराहारकी आवश्यकता अवश्य उत्पन्न होती है । 

मेंने संयमके उद्देश्यसे उपवासके प्रयोग आरंभ किये। वे 
श्रावण महीनेके दिन थे और उस साल रमजान और श्रावण-मास 
एकसाथ आये थे । गांधी-कुटुंबमें वेष्णव-ब्रतोंके साथ शैव-ब्रतोंका 
पालन किया जाता था। हमारे परिवारके लोग जिस प्रकार 
वैष्णव-देवालयोंमें जाते, उसी प्रकार शिवाल्योंमें भी जाते। 
श्रावण-मासमें प्रदोष-ब्रत तो हर साल कुदुंबमें कोई-न-कोई 
रखता ही था । इसलिए मेंने इस वार श्रावण-मासके ब्रत रखने- 
का इरादा किया। 

इस महत्त्वपूर्ण प्रयोगका आरंभ टाल्स्टाय-आश्रममें हुआ। 
वहाँ सत्याग्रही कंदियोंके कुटुंबोंको एकत्र कर में और केलनबेक 
रहते थे । उनमें बालक और नवयुवक भी थे। उनके लिए एक 
पाठशाला खोली थी । इन नवयुवकोंमें चार-पाँच मुसलमान 
भी थे। उन्हें में इस्लामके नियम-पालनमें मदद करता और 
उत्तेजन देता । नमाज वगैराकी सहूलियत कर देता । आश्रममें 
पारसी और ईसाई भी थे। नियम यह था कि सबको अपने-अपने 
धर्मोके अनुसार आचरण करनेके लिए प्रोत्साहन दिया जाय। 
इसलिए मुसलमान नवयुवकोंको मेने रोजा रखनेमें उत्तेजन 
दिया और मुझे तो प्रदोष रखने ही थे, परंतु हिन्दुओं, पारसियों 


और ईसाइयोको भी मेने मुसलमान नवयुवकोंका साथ देनेकी 
सलाह दी मेंने उन्हें समझाया कि संयम-पालनमें सबका साथ 
देना अच्छा है । बहुतेरे आश्रमवासियोंने वात पसंद की । हिन्दू 
और पारसी लोग मुसलमान साथियोंका पूरा-पूरा अनुकरण 
नहीं करते थे। करनेकी आवश्यकता भी नहीं थी । मुसलमान 

इधर सूरज डूबनेकी राह देखते तवतक दूसरे लोग उनसे पहले 
भोजन कर लते कि जिससे वे मुसलूमानोंको परोस सकें और 
उनके लिए खास चीजें त॑यार कर सकें । इसके अलावा मुसलमान 
सरगही करते--अर्थात्‌ ब्रतक दिनोंमें सबेरे सूर्योदयक्क पहले 
भोजन करते थे, पर दूसरे लोग उसमें शरीक नहीं होते थे। 
इधर मुसलमान तो दिनमें भी पानी नहीं पीते थे, पर दूसरे 
लोग जब चाहते, पी लिया करते। 

इन प्रयोगोंसे मेरा यह अनुभव हुआ है कि जिसका मन 
संयमकी ओर झुक रहा है, उसके लिए भोजनकी मर्यादा और 
निराहार बहुत सहायक होते हें । 3 


३० 
वकील-जीवनकी कुछ स्मृतियाँ 


दक्षिण अफ्रीकामें वकालत करते हुए मुझे जो-कुछ अनुभव 
हुए हैं, उनकी कुछ स्मृतियाँ यहाँ देना चाहता हूँ । जब में पढ़ता 
था तव सुना था कि वकीलका काम बिना झूठ बोले नहीं चल 
सकता, परंतु इसका मुझपर कोई असर न होता था, क्योंकि 
में झूठ बोलकर न तो धन ही कमाना चाहता था, न पद-प्रतिष्ठा 
ही पाना चाहता था। 
जहाँतक मुझे याद है, वकालत करते हुए मेंने कभी असत्य- 
का प्रयोग नहीं किया और आमदनीका एक बड़ा हिस्सा केवल 
छोक-सेवाक लिए ही अपित कर दिया था एवं उसके लिए में 
जव-ख्चंसे अधिक कुछ नहीं लेता था। कभी-कभी तो वह भी 
छोड़ देता था। मवक्किलंसे भी पहले ही कह देता कि यदि 
मामला झूठा हो तो मेरे पास न आना । गवाहोंको बनानेका काम 
करनेकी आशा मुझसे न रखना । आगे जाकर तो मेरी ऐसी साख 
हो गई थी कि कोई झूठा मामला मेरे पास आता ही नहीं था। 
ऐसे मवक्किल भी मेरे थे जो अपने सच्चे मामले ही मेरे पास लाते 








बकील-जीवनकीो कुछ स्मृतियाँ १०३ 


और जिनमें जरा भी गंदगी होती तो वे दूसरे वकीलके पास 
ले जाते। 

जोहान्सवर्गकी एक घटना मुझे याद आती हैं। में एक 
मुकदमेकी पैरवी कर रहा था। मुकदमेके दौरानमें मुझे मालूम 
हुआ कि मेरे मवक्किलने मुझे धोखा दिया है। कठघरेमें वह 
बिलकुल घबरा गया था। मेंने बिना बहस किये ही मजिस्ट्रेटसे 
कहा कि मुकदमा खारिज कर दीजिए । विरोधी वकीलको इस- 
पर ताज्जुब हुआ । लेकिन मजिस्ट्रेट इससे खुश हुआ । इस घटनाके 

कारण मेरी वकालतपर कोई बुरा असर नहीं हुआ, बल्कि मुझे 

कहना चाहिए कि उल्टा मेरा काम आसान हो गया। मेने यह भी 
अनुभव किया कि मेरे सत्य-पालनका प्रभाव मेरे साथी वकीलों- 
पर भी अच्छा ही पड़ा और मेरी ख्याति भी बढ़ी। वहाँके 
रंग-द्वेषके वातावरणमें भी में कुछ मामलोंमें उनका प्रीति-पात्र 
भी बन जाता था। 

पारसी रुस्तमजीका नाम दक्षिण अफ्रीकाके हिन्दुस्तानियों- 
में घर-घर फैला हुआ था । सार्वजनिक कार्योमे अरसेसे वह मेरे 
साथी थे। इनपर एक बार बड़ी विपत्ति आ गई थी । हालाँकि 
वह अपनी व्यापार-संबंबी वहत-सी बातें भी मुझसे किया करते 
थे फिर भी एक वात मुझसे छिपा रखी थी। बंबई, कलकत्तेसे 
जो माल मँगाते, उनकी चुंगीमें चोरी कर लिया करते। तमाम 
अधिकारियोंसे उनका मेल-जोल अच्छा था। इसलिए किसीको 
उनपर शक नहीं होता था। 

मगर एक वार उनकी यह चोरी पकड़ी गई | तब वह मेरे 
पास दौड़े आये । उनकी आँखोंसे आँसू निकल रहे थे। मुझसे 
कहा--“भाई, मेंने आपको धोखा दिया है । मेरा पाप आज 
प्रकट हो गया है। में चुंगीकी चोरी करता हूँ। यह बात मेने 
आपसे छिपाई थी, अब इसकेलिए पछताता हूँ।' 

मैंने उन्हें धीरज और दिलासा देकर कहा--“मेरा तरीका 


९ 


तो आप जानते ही हैं । छुड़ाना न छुड़ाना ईइवरके हाथ है। में तो 

आपको उसी हालतमें छुड़ा सकता हूँ, जब आप अपना गुनाह 
कबूल कर लें ।” 

“परन्तु मेंने आपके सामने कबूल कर लिया, इतना ही क्या 
काफी नहीं है ? ” रुस्तमजी सेठने कहा । 

“आपने कसूर तो सरकारका किया है, तो मेरे सामने कबूल 
करनेसे क्या होगा ? ” मेने धीरेसे उत्तर दिया। 

हमने उनके वकीलसे सलाह भी ली। उन्होंने मेरी तजवीज 
पसन्द नहीं की, लेकिन पारसी रुस्तमजीने मेरी सलाहपर चलना 
ही बेहतर समझा। मेंने कहा--“में चुंगीके अफसर और अटर्नी- 
जनरल दोनोंसे मिलूँगा, क्योंकि उन्हींपर इस मुकदमेके चलाने- 
की जिम्मेदारी है । में उन्हें सुझाऊंगा कि पारसी रुस्तमजीपर 
जुरमाना कर दिया जाय । अगर वे राजी न हुए तो आपको जेल 
जाना होगा ।” मेंने उन्हें समझाया कि जेल जानेमें शर्म की वात 
नहीं है, शर्मकी बात तो चोरी करनेमें है। में यह नहीं कह सकता 
कि रुस्तमजी सेठ इनसव वातोंको ठीक-ठीक समझ गए हों। पर 
वह बहादुर आदमी थे। 

उन्होंने कहा--“में तो आपसे कह चुका हूँ कि मेरी गरदन 
आपके हाथमें है । जेसा आप मुनासिव समझें कर।” 

मेंने इस मामलेमें अपनी सारी कला और सौजन्य खर्च कर 
डाला । में दोनों अफसरोंसे मिला, चोरीकी सारी बातें मेंने 
निःशंक होकर उनसे कह दीं । 

मुझे कहना चाहिए कि मेरी सत्य-प्रियताकों उन्होंने देख 
लिया और उनके सामने में यह सिद्ध कर सका कि में कोई बात 
उनसे छिपाता नहीं था। 

रुस्तमजीपर मकदमा नहीं चलाया गया। हुक्म हुआ कि 
जितनी चोरी पारसी रुस्तमजीने कबूल की है, उसके दूने रुपये 
ले लिये जायें और मुकदमा न चलाया जाय। 

रुस्तमजीने अपनी इस चुंगी-चोरीका किस्सा लिखकर 
शीद्ोमें जड़ाकर अपने दफ्तरमें टांग दिया और अपने वारिसों 


सत्याप्रहका जन्म १०५ 
तथा व्यापारियोंको ऐसा करनेके लिए खबरदार कर दिया। 

जद मिडोह सौंपे गये अपने कामको खत्म करके जब में 
अपने के सहयोगियोंसे अपनी योजनाओं और जीवनके 
आदर्शोंकी चर्चा कर रहा था, मुझे खबर मिली कि २२ अगस्त 
१९०६ के टरांसवाल सरकारके “असाधारण गजट' में एक आऑर्डि- 
नेंसका मसविदा छपा है, जिसका उद्देश्य एक प्रकारसे दक्षिण 
अफ्रीका-प्रवासी भारतीयोंकी वबरवादी करना था। उसके 
पक आठ साल या उससे ज्यादह उम्रके हर एक हिन्दुस्तानी- 
--चाहे वह मर्द हो या औरत--द्रांसवालमें रहनेके लिए 
एशियाटिक-रजिस्टरमें अपना नाम दर्ज करवाना पड़ता और 
अपने लिए रजिस्ट्रीका परवाना प्राप्त करना पड़ता । ये परवाने 
लेते वक्‍त अपने पुराने परवाने अधिकारियोंको सौंप देने पड़ते । 
नाम लिखनेकी अर्जीमें अपना नाम, स्थान, जाति, उम्र वगेरा 
लिखे जाते | नाम लिखनेवाले अधिकारी अर्जीदारका हुलिया नोट 
करते और अंगुलियों तथा अंगूठेके निशान ले लेते । जो स्त्री" 
पुरुष नियत समयमें रजिस्ट्री न करवा छते, उनका ट्रांसवालमें 
रहनेका हक छिन जाता । अर्जी न देना भी कानूनी अपराध माना 
जाता और उसके लिए अपराधी जेलमें भेज दिया जा सकता या 
६ ९७६ भी कर दिया जा सकता था और अगर अदालत चाहे 
देश-निकालेकी भी सजा दे सकती थी। 
दूसरे दिन कुछ गण्य-मान्य भारतीयोंकों इकट्ठा करके 
मेंने उन्हें इसका मतलब अक्षरशः समझाया। उसका असर 
उनपर भी वही हुआ जो मुझपर हुआ था । सभी स्थितिकी 
गंभीरताको समझ गये और यह नि३चय हुआ कि एक सार्वजनिक ५५ 
सभा बुलाई जाय। + ९४ 

१ सितम्बर, १९०६ को सभा बुलाई गईं। उसमें जो सबसे 
महत्त्वपूर्ण प्रस्ताव पास हुआ वह चोथा प्रस्ताव है, जोकि बहुत 
प्रसिद्ध हो चुका है । मेंने यह प्रस्ताव सभाको अच्छी तरह समझा 
दिया। उसका आशय यह था कि इस बिलका विरोध करनेके लिए 
तमाम उपायोंका अवलम्बन किया जाय, पर यदि इतनेपर भी 
वह पास हो ही जाय तो भारतीयोंको उसके आगे अपना सिर न 
झुकाना चाहिए और इस अवज्ञाकं फलस्वरूप जो कुछ दुःख 
सहना पड़े, वह सब सह लेना चाहिए | आंदोलनको उस समय 
निष्क्रिय प्रतिरोध (?95अंए९ ि८४५(७॥06 ) कहते थे। बाद- 
में इसे 'सत्याग्रह' कहने लगे। 

हमारे आंदोलनके बावजूद वह बिल पास हो ही गया । 
हालाँकि हमने पिकेटिंग भी किया और लोकमत भी उसके विरुद्ध 
था, फिर भी कुछ हिन्दुस्तानियोंने अपने नामकी रजिस्ट्री करवा 
ही ली । लेकिन जब एशियाटिक विभागने देखा कि उनके तमाम 
आकाश-पाताल एक करनेपर भी उन्हें ५०० से अधिक लोग 
रजिस्ट्री करानेवाले न मिले तब उन्होंने पकड़ा-धकड़ी शुरू की । 
जमिस्टनमें बहुत-से भारतीय रहते थे। उनमें रामसुन्दर नामक 
एक व्यक्ति भी था। वह बड़ा वाचाल और बहादुर दिखता था। 
उसके गिरफ्तार होते ही, जहाँ केवल जमिस्टनक ही भले लोग 
उसे जानते थे, वहाँ अब सारे दक्षिण अफ्रीकाके लोग जानने लग 
गये । अदालतमें भी रामस॒न्दरका वैसा ही आदर-सत्कार किया 
गया जैसा कि कौमके प्रतिनिधि और एक असाधारण अपराधीका 
होना चाहिए था । अदालत उत्सुक भारतीयोंसे खचाखच भर 
गई थी। रामसन्दरकों एक मासकी सादी कंदकी सजा हुई और 
वह जोहान्सवर्गकी जेलके यूरोपियन वार्डमें अलग कमरे में रखा 
गया | उसकी गिरफ्तारीका दिन बड़ी धम-धामसे मनाया गया। 

पर रामसुन्दर अयोग्य सावित हुआ। कौम और जेल- 
अधिका रियोंसे खासी-अच्छी सेवा लेनेके बाद भी उसे जेल 
दुःखदायी मालूम हुआ और उसने ट्रांसवाल और आंदोलन दोनों- 

को अन्तिम नमस्कार करके अपनी राह ली। 

रामसुन्दरका यह किस्सा मेने उसके दोष-दर्शनक लिए नहीं 
लिखा है, बल्कि उससे शिक्षा ग्रहण करनेके लिए लिखा है। 
प्रत्येक पवित्र आंदोलन या युद्धके संचालकोंको चाहिए कि वे 
उसमें शुद्ध मनुष्योंको ही शरीक करें। 

मगर रामसुन्दरकी गिरफ्तारीसे सरकारको जरा भी लाभ 
न हुआ, वल्कि उलटा कौमका उत्साह दिन-दूना रात-चौगुना 
बढ़ने लगा। एशियाटिक विभागके अधिकारी इंडियन ओपी- 
नियन' के लेख ध्यानपूर्वक पढ़ा करते थे। युद्ध-सम्बन्धी कोई 
भी वात छिपाकर नहीं रखी जाती थी | कौम और आंदोलनकी 
सारी गतिविधि सब इस अखबारसे जानी जा सकती थी। इससे 
उन्होंने यह तय किया कि जवतक वे कुछ खास-खास 
अगुआओंको गिरफ्तार नहीं कर लेते तबतक लड़ाईकी कमर 
नहीं तोड़ी जा सकती | इसलिए दिसंवर १९०७ में कितने ही 
अगुआओंको अदालतमें हाजिर होनेका समन मिला। वे सव २८ 
दिसम्बर, शनिवारको अदालतमें हाजिर हुए। उन्हें इस बातका 
जवाब देना था कि एशियाटिक कानूनक मुताबिक रजिस्ट्री न 
करनेके कारण क्‍यों न उनपर मुकदमा चलाया जाय ? मजिस्ट्रेट- 
ने हरएकका मकदमा अलग-अलग किया और तमाम मुल्जिमोंको 

दिया कि कुछ तो ४८ घण्टेके अन्दर और कुछ ७ या १४ 

दिनके भीतर टुसवाल छोड़कर चले जायें । यह मियाद १० 
जनवरी १९०८ को खत्म होती थी और उसी दिन हमें आदलतमें 
सजा सुननेके लिए बुलाया गया। हमें किसीको सफाई देनी ही 


नहीं थी। सब अपना गुनाह कबूल करनेवाले थे कि हमने 


है ई.प 


मियादके अंदर ट्रांसवाल न छोड़कर आज्ञा भंग की है। 

अदालतमें जो बयान मेने दिया, उसमें मेने मजिस्ट्रेटसे अपने 
लिए अधिक-से-अधिक सजा माँगी । फिर भी मजिस्ट्रेटने मुझे 
सिर्फ दो महीनेकी ही सजा दी । जिस अदालतमें में संकढ़ों 
वार वकीलकी हेसियतसे खड़ा रहता था, वकीलोंके साथ बठता 
था, वहींपर आज में अपराधीके कठघरेमें खड़ा हँ--यह विचार 
कुछ विचित्र जरूर मालूम हुआ, पर यह तो मुझे अच्छी तरह याद 
हैं कि वकीलोंक साथ बेठनेमें अपना जो सम्मान समझता था, 
उसकी वनिस्वत कहीं अधिक सम्मान आज मेंने इस कठघरेमें 
खड़े रहकर माना । 

अदालतमें तो संकड़ों हिन्दुस्तानी भाई, वकील, मित्र 
वगैराके सामने में खड़ा था, लेकिन सजा सुनाते ही मुझे फौरन 
ह॒वालातमें ले गये, और वहाँ अकेला रखा गया । एक पुल्सि 
सिपाहीने मुझे वहाँ एक वेंचपर बैठनेके लिए कहा और दरवाजा 
बन्द करके चला गया । यहाँ मेरे दिलमें जरूर क्षोभ पैदा हुआ। 
में गहरे विचार-सागरमें गोते खाने लगा | वकालत कहाँ गई? 
घर-बार कहाँ हैं ? वे सभाएँ कहाँ हें ? क्या यह सव सपना था ? 
ओर आज में कंदी हो गया हैं! इन दो महीनोंमें क्या होगा ? 

क्या पूरी सजा काटनी होगी ? यदि लोग बरावर एकके 
वाद एक आते रहे, तव तो यहाँ दो महीने न रहना पड़ेगा, पर 
यदि न आवें तो यह दो महीने कंसे कटेंगे ? यह लिखते हुए जितना 
समय लग रहा है, उसके सौवे हिस्सेसे भी कम समय मेरे मनमें 
ये तथा ऐसे कितने ही विचार आये । और फिर मेरा सिर शर्मक 
मारे झुक गया । “अरे, यह कंसा मिथ्याभिमान ! में तो जेलको 
महल बता रहा था--उस खूनी कानूनका सामना करते हुए जो 
कुछ मुसीवतें आवें, उन्हें दुःख नहीं, सुख समझना चाहिए, 
उसका सामना करते हुए जान-माल भी अपंण कर देना ही तो 
सत्याग्रहकी पूर्णता है--य्रह सब ज्ञान अब कहाँ चला गया ?” 
वस, ये विचार आते ही में फिर होशमें आया और अपनी मूर्खता- 
पर आप ही हँसने लगा । अब दूसरे भाइयोंको कंसी सजा दी 


जेलके प्रथम अनुभव १०९ 


जायगी, उन्हें मेरे साथ ही रखेंगे या अलग, आदि व्यावहारिक 
विचारोंमें में पड़ा। इस प्रकार विचार-सागरमें गोते लगा ही 
रहा था कि दरवाजा खुला । पुलिस-अधिकारीने आकर मुझसे 
कहा कि मेरे साथ चलो | में रवाना हुआ । मुझे आगे करके वह 
पीछे हो लिया और जेलकी बन्द गाड़ीक पास मुझे ले जाकर 
उसमें बेठनेके लिए कहा । मेरे बैठते ही गाड़ी जोहान्सब्ग जेलकी 
तरफ चली । 

जेलमें आनेपर मेरे कपड़े उतरवाये गये । मेरा नाम-ठाम 
लिखनेके बाद मुझे एक बड़े कमरेमें ले गये। कुछ देर वहाँ रखा 
होगा कि इतने हीमें मेरे और साथी भी हँसते-हँसते और बात- 
चोत करते हुए आ पहुँचे। मेरे वाद उनका मुकदमा कंसे चला, 
आदि सब हाल उन्होंने कह सुनाया । हम सबको एक ही 
जेल और एक ही बड़े कमरेमें रखा गया | इससे हम सव बड़े 
प्रसन्न हुए। 


रे३े 

छः बजें हमारे कमरेका दरवाजा वन्द कर दिया गया। 
वहाँके जेलकी कोठरियोंके दरवाजेमें छोहेकी छड़ें नहीं होतीं । 
वे बिलकुल मुंदे रहते हें और ठेठ ऊपर दीवारमें एक झरोखा 
हवाके लिए रखा जाता है। इसलिए हमें तो यही मालूम हुआ कि 
हम मानो सन्दूकमें वन्द हैं । 

दूसरे-तीसरे दिनसे सत्याग्रहके कैदियोंके झुंड आने लगे। 
वे सब जान-बझकर गिरफ्तार होते थे । उनमें अधिकांश तो 
फेरीवाले थे। दक्षिण अफ्रीकामें हरएक फेरीवाले को, फिर वह 
गोरा हो या काला, फेरी का परवाना लेना पड़ता हैं जो उसे 
हमेशा पास रखना पड़ता है और पुल्सिके माँगनेपर बताना 
पड़ता है। अक्सर कोई-न-कोई पुलिसका आदमी परवाना 

माँग ही बैठता था और अगर उसके पास परवाना नहीं हुआ तो 
उसे गिरफ्तार कर लेते । फेरीवाले इस काममें बढ़े । उनके लिए 
गिरफ्तार होना भी आसान था। फेरीका परवाना नहीं बताया 
कि हुए गिरफ्तार । इस प्रकार गिरफ्तारियाँ होते-होते एक 
सप्ताहक अन्दर कोई १०० सत्याग्रही कंदी हो गए । और भी 
आ ही रहे थे। इसलिए हमें तो बिना ही अखघारके खबरें मिल 
जाया करतीं | ये भाई नित नई खबरें लाते थे। जब सत्याग्रही 
बड़ी तादादमें गिरफ्तार होने लगे तब उन्हें सख्त कंदकी सजा 
दी जाने लगी । 

जोहान्सवर्ग जेलमें सादी कंदके कदियोंको सुबह मवकीका 
दलिया मिलता था । दलियेमें नमक नहीं रहता था। वह अलगसे 
दिया जाता था | दोपहरको बारह वजे एक पाव भात, थोड़ा 
नमक और आधी छटाँक घीके साथ एक डबल रोटी भी मिलती 
थी । शामको मक्कीके आटेकी राव और थोड़ी आलूकी तरकारी 
मिलती । आल अगर छोटे होते तो दो, और बड़े होते तो एक 
मिलता था। इसलिए उससे किसीका पेट नहीं भरता था । चावल 
पतले पकाये जाते । जेलके डावटरसे कुछ मसाले माँगे गये, और 
दाहा गया कि मसाला भारतकी जेलोमें भी दिया जाता है तो 
डाक्टरने कड़ककर जवाब दिया--“यह हिन्दुस्तान नहीं है। 
कंदी को स्वाद कैसा ? मसाला नहीं मिल सकता ।” तब हमने 
दाल मांगी, क्योंकि जो खाना हमें दिया जाता था, उसमें स्नायु- 
पोषक द्रव्य एक भी नहीं था। उसपर डाक्टरने उत्तर दिया कि 
कंदियोंकों डाक्टरी दलीले नहीं देनी चाहिए । तुम लोगोंको 
स्नाय-पोषक खुराक भी दी जाती है, वर्योकि सप्ताहमें दो वार 
मवकी के बदले शामको मटर दी जाती है । सप्ताह अथवा पख- 
वाड़ेप्रें जुदे-जुदे गणवाली खुराक जुदे-जुदें समयपर एक साथ 
लेकर यदि मन॒प्य उसके सत्त्वको आकपित कर सकता हो तब तो 
डाक्टरकी दलील ठीक थी । पर वात यह थी कि डाक्टर किसी 
प्रकार हमारी बात सुनना ही नहीं चाहता था, परन्तु सुपरिटेडेंटने 

हमारी इस सूचनाको मंजूर किया कि हम अपना भोजन खुद ही 
पका लिया करें । थंवी नायडूको हमने अपना पाक-शास्त्री 
बनाया । चौकेमें उन्हें कितने ही झगड़े करने पड़ते थे । साग 
अगर कम मिलता तो और माँगते । यही हाल दूसरी चीजोंका 
भी था, पर हमारे जिम्म कवल दोपहरका भोजन पकाना किया 
गया था। यह स्वतंत्रता मिलनेपर भोजन कुछ सनन्‍्तोषजनक 
मिलने लगा। 

पर ये सुविधाएँ मिलें या न मिलें, हम सबने तो यही निश्चय 
किया था कि इस जेलकी सजाको सुखपूर्वक ही काटे । सत्याग्रही 
कैदियोंकी संख्या बढ़ते-बढ़ते १५० तक चली गई । 

इस प्रकार कोई १५ दिन बीते होंगे कि नये क॑दी खबर 
लाने लगे कि सरकारके साथ सुलहकी कोई बातचीत चल रही 
है। मुझे जनरल स्मट्ससे मिलने बुलाया गया और यह तजवीज 
पेश की गई कि “भारतीय स्वेच्छासे अपने परवाने बदलवा लें। 
उनपर कानूनकी कोई पावंदी न रहेगी। नवीन परवाना भारतीयों - 
की सलाहसे बनाया जाय और यदि भारतीय इसे स्वेच्छासे मंजूर 
कर लें तो यह काला कानून रद हो जायगा और सब कंदी छोड़ 


दिये जायेंगे ।” सत्याग्रहीके नाते में ऐसे समझोतेकों नामंजूर 


नहीं कर सकता था। फलतः कंदी छोड़ दिये गए और में अपने 
देश-बन्घुओंको समझौतेकी शर्तें समझानेम छग गया। 


४ 


स्मरणीय प्रसंग--१ 


जेलसे छूटकर में सीधा जोहान्सवर्ग पहुँचा । उसी रात 
११-१२ बजे सभा हुईं | सूचनाके लिए समय वहुत कम मिला 
था, रात भी ज्यादा बीत गई थी, पर तो भी लगभग १००० 
आदमी जट गए थे। सभामें दो पठानोंको छोड़ किसीने समझौते- 


>> 


का विरोध नहीं किया, क्योंकि पठानोंको यह बात जँच नहीं रही 

थी कि स्वेच्छासे भी अँगुलियोंकी छाप देना मुनासिव है। 

१० फरवरी १९०८ को हम कितने ही लोग परवाना लेने . 
जानेको तैयार हुए । लोगोंको खूब समझा दिया गया था कि वे 
अपने-आप परवाने ले लें। यह भी तय हो चुका था कि पहले दिन 
खास-खास लोग ही परवानें लें । उसके तीन कारण थे । एक तो 
यह कि लोगोंके दिलसे भय को भगा दें। दूसरे यह देखना था कि 
एशियाटिक आफिसके लोग कामको सचाई और सम्यतासे 
करते हें या नहीं, और तीसरा कौमकी देखभाल करना । 
मेरा दफ्तर ही सत्याग्रहनआफिस था। में वहाँ पहुँचा तो मेने 
आफिसके मकानके बाहर मीर आलम और उसके मित्रोंको 
देखा | मीर आलम मेरा पुराना मवक्किल था| अपने तमाम 
कामोंमें वह मेरी सलाह लेता था। वह छः फट से अधिक ऊँचा 
जवान था । शरीर भी दुहरा था। आज मेंने मौर आलमको 
पहले-पहल ही इस प्रकार आफिसके वाहर खड़े हुए देखा। 
वह अक्सर अंदर आकर बंठ जाया करता था । हमारी आँखें 
मिलीं, पर यह पहला ही मौका था जब उसने सलाम नहीं किया। 
जब मेने सलाम किया तो उसने भी किया । अपने रिवाजके 
मुताबिक मेंने पूछा--"कंसे हो ?” मुझे कुछ-कुछ ऐसा याद है 
कि उसने उत्तर में कहा-"अच्छा हैँ ! ” पर आज उसका चेहरा 
हमेशाकी तरह प्रसन्न नहीं था। मेंने यह देखा और अपने दिलमें 
उतार लिया। उसी समय यह भी सोच लिया कि आज कुछ 
गड़बड़ होगी । में आफिसके अंदर घुसा । झीघ्र ही इंशप मिर्याँ, 
जो कि अध्यक्ष थे, अन्य मित्रोंके साथ आ पहुँचे और हम एशिया- 
टिक आफिसकी ओर रवाना हुए। मीर आलम और उसके 
साथी पीछे-पीछे हो लिये। 

एशियाटिक आकिसवाला मकान मेरे आफिससे एक मीलसे 
भी कम फासलेपर धा। वह एक बड़े मंदानमें था। वहाँ हमें 
एक बड़ी सड़कपर होकर जाना पड़ता था। आफिस कोई पाँच 
कदम रहा होगा कि मीर आलम मेरी बगलरमें आ पहुँचा और 

उसने पूछा--"कहाँ जा रहे हो ?” मेंने जवाव दिया--“दसृ 
अँंगुलियोंकी छाप देकर परवाना निकलवाना चाहता हूँ । अगर 
तुम्त भी चलोगे तो तुम्हें दसों अंगुलियोंकी छाप नहीं देनी होगी; 
तुम्हारा परवाना पहले निकलवाकर वादमें अपनी अँगुलियोंकी 
छाप देकर अपना परवाना निकलवाऊँगा ।” यह में कह ही रहा 
था कि इतनेमें मेरें सिरपर पीछेसे एक लाठी आकर लगी। 
में वेहोश होकर औंधे मुंह गिर पड़ा और मुंहसे निकला--“हे 
राम !” इसके बाद क्‍या हुआ सो में नहीं जानता, पर मीर 
आलम और उसके साथियोंन और भी लाठियाँ और लातें मुझे 
लगाईं ! चारों ओर शोर मच गया । राहगीर गोरे इकट्ठे 
हो गये । मीर आलम और उसके साथी भागे, मगर गोरोंने पकड़ 
लिया, तवतक पुलिस भी वहाँ आ पहुँची। पुलिसने उन्हें हिरासत- 
में ले लिया । पास ही एक गोरेका आफिस था। वहाँ मुझे उठाकर 
ले गये। थोड़ी देरमें मुझे होश आया, तब मेंने रेवरेंड डोकको 
अपने ऊपर झुके हुए देखा। उन्होंने पूछा--/“अब कंसे हो ? / मेने 
हँसकर कहा--"में तो ठीक हूँ, पर मरे दाँत और पसलियोंमें 
दर्द है। मीर आलम कहाँ है?” उत्तर मिला--“वह और 
उसके साथी तो गिरफ्तार कर लिये गए।' मेंने कहा --“तो उन्हें 
छूटना चाहिए ।” डोकने उत्तर दिया--“यह सब होता रहेगा । 
यहाँ तो आप एक अपरिचित गृहस्थके आफिसमें पड़े हुए हैं। आपके 
होंठ और गाल बुरी तरह फट गये हैं। पुलिस अस्पताल ले जाना 
चाहती है, पर अगर आप मेरे यहाँ चले तों मिसेज़ डोक और 
में अपनी शक्ति भर आपकी शुश्रूषा करेंगे ।” मेने कहा--“हाँ, 
| जा यहाँ ले चलिए । पुलिसकी मिहरवानीके लिए मेरी 
में उसका ऐहसान मान लीजिए। उन छोगोंसे कहियेगा 

कि में आपके यहाँ जाना चाहता हूँ । 
इतनेमें एशियाटिक आफिसके अधिकारी मि० चमनी भी 
आ पहुंचे । एक गाड़ीमें डालकर मुझे इन पादरी सज्जनके 
मकानपर ले गये । डाक्टर बुलाया गया, पर इस बीचमें ही मेंने 


११४ संक्षिप्त आत्मकथा 


मि० चमनीसे कहा--“में तो यह उम्मीद करता था कि आपके 
दफ्तरमें जाकर दसों अंगुलियोंकी छाप देकर सबसे पहले अपना 
परवाना लूँ, पर ईश्वरको यह मंजूर न था। अब कृपया यहींपर 
अपने कागज मंगवाकर मुझे रजिस्टर कर लीजिए। में आशा 
करता हूँ कि आप मुझसे पहले किसीकी रजिस्ट्री न करेंगे । 
उन्होंने कहा--“ऐसी कौन जल्दी पड़ी है । अभी डाक्टर साहव 
आते हैं । आपको जरा तसल्ली हो जाने दीजिए, फिर सब होता 
रहेगा। दूसरोंको परवाने अगर दूंगा तो भी आपका नाम सबसे 
पहले रक्‍्खूँगा ।” 

मेंने कहा--“यह नहीं हो सकता। मेरी तो यह प्रतिज्ञा है कि 
अगर जिंदा रहा और परमात्मा ने चाहा तो में ही सबसे पहले 
परवाना लूंगा | इसीलिए तो में इतना आग्रह कर रहा हूँ । आप 
कागज ले आइये ।” मि० चमनी जाकर कागज ले आये । 

मेरा दूसरा काम यह था कि अटर्नी जनरल अर्थात्‌ सरकारी 
वकीलको यह तार कर दूं कि मीर आलम और उसके साथियोंने 
मुझपर जो हमला किया है, उसके लिए में उन्हें दोषी नहीं 
समझता । जो भी हो, में यह चाहता हूँ कि आप उन्हें मेरी 
खातिर मुक्त कर दें । इस तारक फलस्वरूप मीर आलम और 
उसके साथी छोड़ दिए गए। 

पर जोहान्सवर्गके गोरोंने अटर्नी जनरलकों नीचे लिखे 
अनुसार एक लम्बा पत्र लिखा-- 

“मुलजिमोंको सजा देने न देनेके विषयमें गांधीजीके जो 
विचार हों, वे दक्षिण अफ्रीकामें नहीं चल सकते । खुद उन्हींको 
मारा है, इसलिए वह भले ही उनका कुछ न करें, पर मुलजिमोंने 

उनके घरमें जाकर नहीं मारा है । जुर्म आम रास्तेपर हुआ 

। यह एक सार्वजनिक अपराध है । कितने ही अंग्रेज इस बातका 
सबूत दे सकत हैं, एसलिए अपराधियोंका चालान करना जरूरी 
है।” इसपर रारकारी वकीलने मीर आलम और उसके एक साथी- 
को गिरफ्तार करवाया । उन्हें छः-छ: महीनेकी सख्त सजा हुईं। 


स्मरणीय प्रसंग--२  श्श्५ 
हाँ, मुझे गवाह बनाकर नहीं बुलाया गया । 
रे५ 


स्मरणीय प्रसंग--२ 


मि० चमनी कागज वगरा लेने गये तवतक डाक्टर आ 
पहुँचे। उन्होंने मेरे शरीरकी जाँच की । मेरा होंठ फट गया था, 
उसे जोड़ा, पसलियोंकी जाँच करके मालिश करनेकी दवा दी 
और होंठके टाँके टूटने न पावें, इसलिए धीरे-धीरे बोलनेकी 
इजाजत दी । इसमें मेरा वोलना तो वंद-सा हो गया, केवल हाथ 
हिला सकता था। 

मेने कौमक नाम एक छोटा-सा पत्र गुजरातीमें लिखकर 
अध्यक्षके द्वारा प्रकाशित करनेको भेज दिया । वह इस प्रकार है-- 

“मेरी हालत अच्छी है। मि० और मिसेज डोक मुझपर जान 
दे रहे हें । में बहुत जल्दी अपना काम सम्भालने लायक हो 
जाऊँगा। हमला करनेवालोंपर मुझे कोई रोप नहीं है । उन्होंने 
अज्ञानके कारण ऐसा किया है । उनपर कोई मामला न चलाया 
जाय | अगर हम सब भाई शांत रहेंगे तो यह घटना भी हमारे 
लिए लाभदायक सिद्ध होगी । 

“हिंदू लोग अपने दिलमें जरा भी नाराज न हों। में चाहता 
हैँ कि इस घटनाके कारण हिंदू-मसलमानोंके बीच वेमनस्य नहीं, 


े न ट 


पर प्रेम बढ़े । परमात्मासे मेरी यही प्रार्थना है । 

“मुझे मार खानी पड़ी। शायद आगे और खानी पड़े, तो भी 
में तो यही सलाह दूंगा कि सव मिलकर यही प्रयत्न करें कि हममें- 
से अधिकांश व्यक्ति अपनी दसों अंगुलियोंकी छाप दें । कौमका 
और गरीबोंका भला इसीमें है । उसको रक्षा इसीमें होगी । 

“अगर हम सच्चे सत्याग्रही होंगे तो मारकी, या भविष्यमें 
विश्वासघात होनेकी, आशंकासे जरा भी नहीं डरेंगे । जो दस 
अँगुलियोंकी छाप न देनेवाली वातपर ही जड़े हुए हैं, वे गलती 

कर रहे 

“में परमात्मासे प्रार्थना करता हूँ कि वह कोमका भला 
करे। उसे सत्यमागंपर ले चले और मेरे खूनसे हिंदू तथा मुसल- 
मानोंको एक करे। 

मि० चमनी कागजात लेकर लोटे । बड़ी मुश्किलसे मेने 
अपनी अँगुलियोंकी छाप दी। उस समय मेंने उनकी आँखोंमें आँसू 
देखे । उनके खिलाफ तो मुझे बड़े सख्त लेख लिखने पड़े थे, पर 
उस समय मेरी आँखोंके सामने इस बातका चित्र खड़ा हो गया 
कि मौका पड़नेपर मनुष्यका हृदय कितना कोमल हो सकता हूँ। 
इस कार्रवाईमें बहुत समय नहीं लगा। फिर भी मि० डोक और 
उनकी धर्मपत्नी बड़े अधीर हो रहे थे कि में शीघ्र शांत और 
स्वस्थ हो जाऊँ। चोटक बाद मेरी मानसिक प्रवृत्तिक कारण 
उन्हें दुःख हो रहा था। उन्हें यह भी भय था कि कहीं मेरे स्वास्थ्य- 
पर इसका विपरीत असर न हो। इसलिए संकेत द्वारा तथा और 
तरकीबसे वे पलंगके पाससे सबको दूर ले गये और मुझे लिखने 
वर्गराकी मनाही कर दी । मेंने चाहा (और उसे लिखकर 
प्रकट किया) कि सोनेसे पहले और चित्त-शांतिके लिए उनकी 
लड़की ओलिव, जो उस समय वालिका थी, मुझे मेरा प्रिय 
अंग्रेजी भजन [,०७० 470] ॥8॥0 (प्रेमल ज्योति) सुना दे। 
मेरी इस इच्छाकों डोकने खूब पसन्द किया । यह लिखते समय 
वह सारा दृश्य मेरी आँखोंके सामने खड़ा हो रहा हैं और 
ओलिवकी वे दिव्य तानें अब भी मेरे कानोंमें गूंज रही हैं । 


३६ 
फिर सत्याग्रह 


पिछले प्रकरणमें हमने देखा कि किस तरह भारतीयोंने 
व-खद अपनी रजिस्ट्री करा ली। उससे ट्रांसाल-सरकारकों 
संतोष हुआ | अव सरकारकी बारी थी । उसे 'काला कानन' 

रद कर देना था और अगर उसने ऐसा किया होता तो सत्याग्रह- 
: संग्राम खत्म हो गया होता। मगर उस काले कानूनको रद करने- 

के वजाय जनरल स्मट्सने एक नई ही कारंवाई की। उन्होंने एक 
वक्तव्य प्रकाशित किया, जिसके द्वारा एक ओर तो काला कानून 
बहाल रखा और दूसरी ओर उन ऐच्छिक परवानोंकों कानूनी 
करार दिया, पर उस वक्तव्यमें उन्होंने एक वाक्य यह भी डाल 
दिया था कि जो भारतीय अबतक परवाना ले चुके हैं, उनपर 
काले कानूनका अमल नहीं होगा। 

इसको पढ़कर में तो बिलकुल किकतंव्य-विमूढ़ हो गया । 

मेंने जनरल स्मट्सको एक चिट्ठी लिखी, लेकिन राज- 
नीतिज्ञोंका यह कायदा होता है कि वे प्रायः ऐसी बातोंका जवाव 
नहीं देते, जो उन्हें उलझनमें डालती हैँ । अगर देते हें भी तो 
गोल-मोल । 

तब हमने ट्रांससाल सरकारकों एक जोरदार पत्र लिखा, 
जिसमें कहा गया था कि यदि समझोतेके मृताबिक 'एशियाटिक 
कानून” रद नहीं किया गया; और अगर ऐसा करनेके सम्बन्धमें 
सरकारके निश्चयकी खबर नियत समयसे पहले कौंसिलकों न 
मिली तो वह उन तमाम परवानोंकों जला देगी जिनको उसने 
एकत्र कर रखा है और यह करनेके लिए उसपर जो मुसीव्तें 
आवेंगी, उन सवको वह विनय और दृढतापूर्वक सहेगी। 

इस अल्टीमेटम अथवा निदचय-पत्रकी आखिरी मियादका 
दिन वही रखा गया था, जिस दिन कि वह दूसरा एशियाटिक 
कानून मंजूर होनेको था। मियाद वीतनेके दो घण्टे बाद परवाने 
जलानेका सार्वजनिक समारोह करनेक हेतु एक सभा बुलाई गई 
थी । सत्याग्रह-कमेटीने सोचा था कि अगर कहीं सरकार अनुकूल 
उत्तर भेजदे (यद्यपि यह एक अकल्पित बात ही होती) तो भी 
वह सभा निरथंक न सिद्ध होती क्योंकि यदि ऐसा ही होता तो 
उस सभा द्वारा सरकारका अनुकूल निश्चय ही जाहिर फिया 
जा सकता था । - 

सभाका काम शुरू होनेवाला ही था कि इतनेमें एक स्वयं- 
सेवक बाईसिकलपर चढ़ा आ पहुँचा। उसके हाथमें एक तार था। 
वह सरकारका उत्तर था। उसमें कौमक निशचयपर दुःख प्रकट 
करते हुए जाहिर किया गया था कि सरकार अपने निरचय- 
को नहीं बदल सकती | तार सभामें पढ़कर सुना दिया गया। 
सभाने उसका बड़ा स्वागत किया, मानो सरकार यदि निशचय- 
पत्रकी माँगोंको मंजूर कर लेती तो परवानोंकी होली जलाने- 
का शुभ अवसर हाथसे चला जाता । 

सभाका कार्य शरू हुआ । अध्यक्ष सभाको सावधान 
किया, सारी परिस्थिति समझाई और प्रसंगोचित प्रस्ताव 
स्वीकृत किये गये । 

अबतक कमेटीके पास दो हजारसे भी अधिक परवाने 
जलानेके लिए आ पहुँचे थे । उनके बंडलको मेने एक कड़ाहीमें 
फैलाया । ऊपरसे मिट॒टीका तेल छिड़का और आग लगा दी। 
एकदम सारी सभा खड़ी हो गई और जबतक वें परवाने जलते 
रहे, तालियोंसे उसने सारे मैदानको गुंजा दिया । कितने ही 
लोगोंने अब भी अपने परवाने रख छोड़े थे । अब उनकी वर्षा 

चपर होने लगी । ये भी कड़ाही में झोंक दिये गये । 

अंग्रेजी अखबारोंके संवाददाता भी इस सभामें आये थे। 
उनार भी उस दृश्यका बड़ा अच्छा असर पड़ा । उन्होंने अपने 
समाचारपत्रोंकों सभाका पूरा वर्णन भेजा । 

धारा सभाकी जिस बेठकमें (दूसरा) एशियाटिक कानून 
मंजर किया गया, उसीमें जनरल स्मट्सने एक और विल पेश 
किया । उसका नाम था--इमिग्रेंट्स रिस्टिक्शन बिल” अर्थात्‌ 
नवीन बस्तीका नियमन करनेवाला कानन। यह इस तरकीवसे 
बनाया गया था कि अप्रत्यक्ष रूपसे वहाँ एक भी नवीन भारतीय 
प्रवेश नहीं पा सकता था। 

उसका विरोध करना तो कौमके लिए बड़ा ही आवश्यक 
था, क्‍योंकि वह उनके अधिकारों पर एक नया कुठाराघात 

था । अगले दो सालमें पड़ोसके नेटालसे बहुत-से सत्याग्रही 
स्वेच्छासे ट्रांसवालमें प्रविष्ट हुए थे और वे वोकसरस्टकी जेलमें 
रखे गये थे । नेटालके इन मित्रोंका साथ देनेकी इच्छासे 
दूसरे वहुत-से उत्साही लोगोंने, जिन्होंने अपने परवाने जला 
दिये थे, बाजारमें साग-सव्जीकी टोकरी लगाना शुरू कर दिया। 
इसके लिए परवानेकी जरूरत थी और चूंकि वे बिना परवानेके 
थे, अतः गिरफ्तार कर लिये गए। एक समय वोकसरस्ट जेलमें 
भारतीयोंकी संख्या ७५ तक पहुँच गई थी | सरकार इन 
सत्याग्रहियोंके जमावसे परेशान हो रही थी, जेलमें डालनेके 
बदले देश-निकाला देना शुरू किया । इससे जरूर कुछ भारतीय 
कमजोर पड़े, मगर वहुतेरे बिलकुल दृढ़ और प्रसन्न रहे और 
लड़ाई चलाते रहे । 

अबतक (१९१० ई०) तो जेल जानेवाले कुटुम्बोंका पोषण 
उनको प्रतिमास द्रव्य देकर किया जाता था। यह बहुत असंतोष- 
जनक और सार्वजनिक धनका दुर्व्यय सिद्ध हुआ; लेकिन जो लोग 
वराबर जेल जाते थे, वे वीचक दिनोंके लिए रहें भी कहाँ, यह 
प्रइन था, क्योंकि उन्हें तो कोई नौकरीपर रखता नहीं था। इन 
दोनों कठिनाइयोंका एक ही हल था। वह यह कि तमाम 
सत्याग्रही और उनके कुटुम्बी सव॒ एकसाथ रहें और एक बड़े 
डा लोगोंकी तरह हिल-मिलकर काम करें | इसके लिए 
० केलनबेकने अपनी ग्यारह सौ एकड़ जमीन मफ्तमें हमें 
प्रदान कर दी । इस खेतमें कोई एक हजार पेड़ थे। उसके सिरेपर 
एक छोटी-सी टेकड़ी थी जिसपर एक छोटा-सा मकान भी था। 
दो कुएँ थे, एक छोटा-सा झरना भी था, जहाँसे स्वच्छ पानी 
मिलता था । लाली रेलवे स्टेशन वहाँसे कोई एक मील पड़ता 

था और जोहान्सवर्ग २१ मील | बप, इसी जमीनपर मकान बाँध- 
कर सत्याग्रही कुटुम्बोंको बसानेका निश्चय किया । इस खेतमें 
संतरा, खुमानी ओर बेर खूब पैदा होते थे, इतनो तादादमें कि 
मौसममें सत्याग्रहियोंके भर-पेट खानेपर भी बच रहते। झरना 
रहनेके स्थानसे कोई पांच सो गजके फासले पर था | हमने यह 
नियम रखा कि नौकरोंके द्वारा किसी प्रकारका घरू, खेती या 
मकान बाँधनेका काम भी न लिया जाय । इसलिए पाखाना साफ 
करनेसे लेकर खाना पकानेतकका सभी काम प्रत्येक कुटुम्बको 
करना पड़ता था। कुट॒म्बोंको रखनेमें यह नियम पहले हीसे बना 
लिया था कि स्त्रियों और पुरुषोंको अलग-अलग ही रखा जाय। 
इसलिए मकान भी अलग-अलग ओर दूर-दूर ही बनाये गए। 
शुरूमें १० स्त्रियों और ६० पुरुषोंके रहने योग्य मकान बनाने- 
का निश्चय किया गया । मि० कलनबेकके रहनेके लिए भी मकान 
बनाना था। साथ ही एक पाठशाला के लिए भी मकान बनाना 
था । इसके अलावा बढ़ईखाना, मोचीखाना आदिक लिए भी 
एक मकान बना लेना जरूरी था। 
यहाँपर रहनेके लिए जो लोग आनेवाले थे, वे गुजरात, 
मद्रास, आंध्र तथा उत्तर भारतके थे । धर्मके अनुसार वे हिन्दू, 
मुसलमान, पारसी और ईसाई थे। लगभग ४० युवक, २-३ बूढ़े, 
५ स्त्रियाँ और २५-३० बच्चे थे, जिनमें ४-५ कुमारियाँ थीं । इस 
आश्रममें आकर कमजोर आदमी भी सशक्त हो गये और सभी 
परिश्रमक आदी हो गए। सभीको किसी-त-किसी कामसे जोहा- 
न्सवर्ग जाना पड़ता । वच्चोंको वहाँकी सैर करनेकी इच्छा होती। 
झे भी काम-काजक लिए वहाँ जाना पड़ता । इसलिए यह तय 
किया कि सार्वजनिक कामके लिए जानेवालोंको ही रेलसे जाने- 
की छट॒टी दी जाय । जिसे केवल सर करनेके लिए जाना हो, वह 
पंदल जावे। हाँ, रास्तेम नाइतेके लिए जरूर कुछ छल जा सकत हू। 
शहरम अपने खानेपर कोई खर्च न करे | यदि इतने कड़े नियम 
नहीं बनाये जाते तो जिन पैसोंकी बचत करनेके लिए वनवासके 

कष्ट उठाये थे, वे रेल-किराये और शहरके नाइते-खर्चमें ही उठ 
जाते । घरसे हम लोग जो नाइता ले जाते, वह भी सादा ही होता 
था। हाथके पिसे मोटे और बिना छने आटेकी रोटी, मूंगफलीसे 
घरपर बनाया हुआ मक्खन और संतरेके छिलकोंका मुरब्बा । 
आटा पीसनेके लिए हाथसे चलानेकी लोहेकी चक्की खरीद ली 
गई थी । मूंगफलीको भूनकर पीस डालनेसे मक्खन वन जाता है। 
दूधसे बनाये मक्खनसे इसकी कीमत एक-चौथाई होती थी । 
सन्तरे तो आश्रममें ही पैदा होते थे । आश्रममें गायका दूध 
शायद ही कभी खरीदते । अक्सर डिब्बेके दूधसे ही काम चला 
ले जाते । 

जिनको सैर करनेके लिए जोहान्सबग्ग जानेकी इच्छा होती 
थी, वे सप्ताहमें १-२ वार जाते, पर उसी दिन लौट आते | में 
पहले ही कह चुका हूँ कि फासला २१ मीलका था, पैदल जानेके 
इस नियमसे सकड़ों रुपये बच गए और पैदल जानेवालोंकों भी 
बड़ा लाभ हुआ--कितनों हीको तो चलनेका नवीन अभ्यास 
हो गया । नियम यह था कि इस तरह जानेवालेको रातको दो 
बजे उठकर २॥ बजे निकल पड़ना चाहिए। कम-से-कम समयमें 
पहुँचनेवालोंको ४ घंटे और १८ मिनट लगते । 

हमारा उद्देश्य यह था कि सत्याग्रही कुटुम्बोंको उद्यमी 
रखें, पेसे बचावे और अन्ततः हम कुछ स्वाश्रयी बन जावें। 
हमने सोचा कि अगर हम इतना कर सके तो चाहे जितने समय- 
तक लड़ सकेंगे । हमने यू तोंका एक कारखाना भी खोल लिया 
था। पास ही जर्मन कैयलिक पादरियोंका एक मठ था। वहाँ- 
पर चप्पलें बनाना सिखाया जाता | उस मठमें जाकर मि० 
केलनबेकने चप्पलें वनाना सीख लिया और मुझे तथा दूसरे 
साथियोंको भी सिखा दिया । मेने खुद दर्जनों चप्पल बनाई 
हैं । मेरे कई चेठे इस कलामें मुझसे बहुत आगे बढ़ गये । अपने 
मित्रोंमें हम उन चप्पलोंको बेचते भी थे । हमने बढ़ईका काम 
शुरू किया । हम वेंचसे लेकर संदूकतक छोटी-मोटी चीजें 


श्रर संक्षिप्त आत्मकया 


खुद ही बना लेते थे। आश्रमक लिए पाठशाला तो होनी ही 
चाहिए। पर वह काम सबसे कठिन मालूम हुआ और अबतक 
पूर्णताको नहीं पहुँचा । शिक्षाका भार खास मि० केलनवेक और 
मुझपर था। पाठशालाका समय दोपहरके वाद ही रखा जा सकता 
था | मजदूरी करते-करते हम दोनों खूब थक जाते और मारे 
नींदक हम झोंके खाते और आँखोंपर पानी लगाकर नींद भगाते। 
बच्चोंके साथ हँसी-खेल करते और उनका तथा अपना भी 
आलस्य भगाते; पर कई वार यह सब प्रयत्न निष्फल होता। 
शरीरको आवश्यक आराम देना ही पड़ता; परन्तु यह तो पहला 
ओर सबसे छोटा विघ्न हुआ, क्योंकि ऊँघते रहनेपर भी हम वर्ग- 
को तो चालू ही रखते, कितु सबसे बड़ी कठिनाई तो यह थी कि 
तमिल, तेलगू ओर गुजराती इन तीनों भाषाओंक बोलनेवालोंको 
एकसाथ क्या और किस तरह पढ़ाया जाय ? मातृभाषाके द्वारा 
शिक्षा देनेका लोभ तो हमें अवश्य ही रहता था | तमिल तो में 
कुछ जानता भी था, पर तेलगू विलकुल नहीं । इस हालतमें 
अकेला एक शिक्षक क्या कर सकता था ? 

पर यह शिक्षा-प्रयोग व्यर्थ साबित नहीं हुआ । लड़कोंमें 
कभी असहिष्णुता नहीं दिखाई दी। एक-दूसरेके धर्म और 
रीति-नीतिका उन्होंने आदर करना सीखा, सभ्यता सीखी और 
उद्यमी भी बने। आज भी उन वालकोंमेंसे जितनोंको में जानता हूँ 
उनके कार्योको देखते हुए मुझे यही मालूम होता है कि टॉल्स्टॉय- 
आश्रममें उन्होंने जो कुछ सीखा था, वह व्यर्थ नहीं गया। अधूरा- 
सा ही सही, पर था यह विचारमय और धामिक प्रयोग। टॉल्स्टॉय- 
आशरमकी अत्यंत मधुर स्मृतियोंमें शिक्षाप्रयोगकी स्मृति 


है] हुँ 


किसी प्रकार कम मधुर नहीं है । 

३८ 
अच्छे-बुरेका मेल 

टॉल्स्टॉय-आश्रममें मि० केलनवेकने मेरे सामने एक प्रश्न 
खड़ा कर दिया था। इससे पहले मेंने उसपर कभी विचार नहीं 
किया था। आश्रममें कितने ही लड़के बड़े ऊधमी ओर आवारा 
भी थे। उन्हींके साथ मेरे तीन लड़के रहते थे। दूसरे लड़के भी 
थ, जिनका कि लालन-पालन मेरे लड़कोंकी ही तरह हुआ था 
परन्तु मि० केलनबेकका ध्यान तो इसी बातकी तरफ था कि 
आवारा लड़के और मेरे लड़के एकसाथ इस तरह नहीं रह 
सकते । एक दिन उन्होंने कहा-“आपका यह सिलसिला मुझे 
बिलकुल नहीं जँचता । इन लड़कोंके साथ आपके लड़के रहेंगे तो 
इसका बुरा नतीजा होगा। उन आवारा लड़कोंकी सोहबतसे ये 
बिगड़े बिना कैसे रहेंगे ? 

इसको सुनकर में सोचमें पड़ा या नहीं, यह तो मुझे इस समय 
याद नहीं, परन्तु अपना उत्तर मुझे याद हैँ । मेंने जवाब दिया-- 
“अपने लड़कों और इन आवारा लड़कोंमें में भेद-भाव कंसे रख 
सकता हूँ ? अभी तो दोनोंकी जिम्मेदारी मुझपर है। ये लड़के 
मेरे बुलाये यहाँ आये हैं । यदि में रुपये दें दूं तो ये आज ही 
जोहान्सबग्ग जाकर पहले की तरह रहने लग जायेंगे। आइचरय नहीं 
यदि उनके माता-पिता यह समझते हों कि उन लड़कोंने यहाँ 
आकर मुझपर बहुत मिहरवानी की हैं ।_ यहाँ आकर वे 
असुविधा उठाते हैं, यह तो आप और में दोनों देख रहे हैं। सो इस 
संबंधमें मेरा धर्म मुझे स्पष्ट दिखाई दे रहा है। मझे उन्हें यहीं 
रखना चाहिए, मेरे लड़के भी उन्हींके साथ रहेंगे । फिर क्या 
आजसे ही मेरे लड़कोंको यह भेद-भाव सिखावें कि ये औरोंसे ऊँचे 
दर्जेके हैं ? ऐसा विचार उनके दिमागमें डालना उन्हें उल्टे रास्ते 
ले जाना है | इस स्थितिमें रहनेसे उनका जीवन बनेगा, स्वयं 
भले-बुरेकी परीक्षा करने लगेंगे। हम यह क्यों न मानें कि उनमें 

यदि सचमुच कोई गण होगा तो उसीका असर उनके साथियोंपर 
होगा ? जो कुछ भी हो, पर में तो उन्हें नहीं हटा सकता और ऐसा 
करनेमें यदि कुछ जोखिम हो तो उसके लिए हमें तंयार रहना 
चाहिए ।” इसपर मि० केलनवेक सिर हिलाकर रह गये। 

नहीं कह सकते कि इस प्रयोगका नतीजा बुरा हुआ में नहीं 
मानता कि मेरे लड़कोंको इससे कुछ नुकसान हुआ | हाँ, लाभ 
होता हुआ तो अलवत्ता मेंने देखा हैं । उनमें बड़प्पनका यदि कुछ 
अंश रहा होगा तो वह चला गया, उन्होंने सवके साथ मिल-जुलकर 
रहना सीखा। 

इससे तथा ऐसे दूसरे अनुभवोंसे मेरा यह खयाल बना कि 
यदि माँ-वाप ठीक-ठीक निगरानी रख सके तो उनके भले और 
बुरे लड़कोंके एकसाथ रहने और पढ़नेसे अच्छे लड़कोंका किसी 
प्रकार नुकसान नहीं हो सकता । अपने लड़कोंको घरमें बन्द कर 
रखनेसे वे शुद्ध ही रहते हें और वाहर निकालनेसे वे बिगड़ जाते 
हैं, यह कोई नियम नहीं है | हाँ, यह बात जरूर हैं कि जहाँ अनेक 
प्रकारके वालठक और बालिकाएँ एकसाथ रहते और पढ़ते हों 
वहाँ माँ-वापकी और शिक्षककी कड़ी जाँच हो जाती हैं। उन्हें 
बहुत सावधान और जागरूक रहना पड़ता है । 

इस तरह लड़के-लड़कियोंकी सच्चाई और ईमानदारीके 
साथ परवरिश करने और पढ़ाने-लिखानेमें कितनी और कंसी 
कठिनाइयाँ हैं, इसका अनुभव दिन-दिन बढ़ता गया। शिक्षक और 
संरक्षककी हेसियतसे मुझे उनके हृदयोंमें प्रवेश करना था । 
उनके सूख-दुःखर्म हाथ बँटाना था । उनके जीवनकी गत्वियाँ 

सुलझानी थीं। उनकी चढ़ती जवानीकी तरंगोंको सीधे रास्ते 

ले जाना था। 

कितने ही कदियोंके छट जानेके बाद टॉल्स्टॉय-आश्रममें 
थोड़े ही लोग रह गये। ये खास करके फिनिक्सवासी थे। इसलिए 
में आश्रमको फिनिक्स ले गया । फिनिक्समें मेरी कड़ी परीक्षा 
हुई। इन बच हुए आश्रम-वासियोंको टॉल्स्टॉय-आश्रमसे फिनिवस 

पहुँचाकर में जोहान्सवर्ग गया। थोड़े ही दिन जोहान्सबर्ग रहा 
होऊँगा कि मुझे दो व्यवितयोंके प्रतनके समाचार मिले। सत्याग्रह- 
जैसे संग्राममे यदि कहीं भी असफलता-जसी कुछ चीज दिखाई 
देती तो उससे मेरे दिलको चोट नहीं पहुँचती थी, परन्तु इस 
घटनाने तो मुझपर वज्-प्रहार ही कर दिया। मेरे दिलमें घाव 
हो गया । उसी दिन में फिनिक्स रवाना हो गया | मि० केलनवेक- 
ने मेरे साथ जानेका आग्रह किया | वह मेरी दयनीय स्थितिको 
समझ गये थ । जोर देने लगे में आपको अकेला नहीं जाने दूंगा। 
इस पतनकी खबर मुझे उन्हींके द्वारा मिली थी। रास्तेमें ही मेंने 
सोच लिया, अथवा यों कहूँ कि मेंने मान लिया कि इस अवस्थामें 
मेरा धर्म क्या है ? मेरे मनने कहा कि जो लोग हमारे संरक्षणमें 
हैं, उनके पतनक लिए संरक्षक और शिक्षक किसी-न-किसी अंशम्में 
जरूर जिम्मेदार हें और इस दुर्घटनाके संबंध तो मुझे अपनी 
जिम्मेदारी साफ-साफ दिखाई दी । मेरी पत्नीने मुझे पहले ही 
चेताया था; पर में स्वभावतः विश्वासशील हूँ, इससे मेने उसकी 
चेतावनीपर ध्यान नहीं दिया था । फिर मुझे यह भी प्रतीत हुआ 
कि ये पतित लोग मेरी व्यथाको तभी समझ सकेंगे जब में इस 
पतनके लिए कुछ प्रायद्चित्त करूँगा । इसीसे उन्हें अपने दोपोंका 
ज्ञान होगा और उसकी गम्भीरताका कुछ अन्दाज मिलेगा । इस 
कारण मैंने सात दिनके उपवास और साढ़े चार मास तक एक 
समय भोजन करनेका विचार किया | मि० केलनवेकने मुझे रोकने- 
की बहुत कोशिशकी; पर उनकी न चली । अन्त उन्होंने 
प्रायश्चित्तक औचित्यकों माना और अपने लिए भी मेरे साथ ब्रत 
रखनेपर जोर दिया । उनके प्रेमको में न रोक सका । इस निश्चयके 
बाद ही तुरन्त मेरा हृदय हलका हो गया, मुझे शान्ति मिली । 
दोष करनेवालोंपर जो-कुछ गुस्सा आया था, वह दूर हुआ और 
उनपर दया ही आती रही । 

इस तरह ट्रेनमें ही अपने हृदयकों हलका करके में फिनिकस 
पहुँचा । पूछ-ताछकर जो कुछ बातें जाननी थीं, वे जान लो । 

यद्यपि मेरे इस उपवास से सबको बहुत कष्ट हुआ; पर उससे 
वातावरण शुद्ध हुआ । उस पापकी भयंकरता को सबने समझा 
और विद्यार्थी-विद्याथिनियोंका और मेरा सम्बन्ध अधिक मजबूत 
और सरल हुआ। 

इस दुर्घटनाके सिलसिलेमें ही, कुछ समयक वाद, मुझे 
फिर चौदह दिनके उपवास करनेकी नौबत आई थी और में 
जानता हूँ कि उसका परिणाम आश्ञासे अधिक अच्छा निकला; 
परन्तु उन उदाहरणोंसे में यह सिद्ध नहीं करना चाहता कि 
शिष्योंक प्रत्येक दोषके लिए हमेशा शिक्षकको उपवासादि 
करना ही चाहिए; पर में यह जरूर मानता हूँ कि मौकेपर ऐसे 
प्रायश्चित्त-रूप उपवासके लिए अवश्य स्थान है; किन्तु उसके 
लिए विवेक और अधिकारकी आवश्यकता है । जहाँ शिक्षक और 
शिष्यमें शुद्ध प्रेम-वन्धन नहीं, जहाँ शिक्षककों अपने शिष्य 
दोषोंसे सच्ची चोट नहों पहुँचती, जहाँ शिष्यके मनमें शिक्षकके 
प्रति आदर नहीं, वहाँ उपवास निरयेक है और शायद हानिकारक 
भी हो; परन्तु ऐसे उपवास या एक समय भोजन करनेके विषयमें 
भले ही कुछ शंका हो; कितु शिष्योंके दोषोंके लिए शिक्षक 
थोड़ा-बहुत जिम्मेदार जरूर है, इस विषयमें कुछ भी संदेह नहीं। 

१९१२ के जाड़ेमें गोखले दक्षिण अफ्रीका आये। उनके 
आनेका उद्देश्य था--सरकार और सत्याग्रहियोंके वीच समझौता 
कराना । जनरल बोथासे मिलनेक बाद उन्होंने हमें यह आशा 
दिलाई कि सव मामला ठीक हो जायगा। उन्होंने कहा--“अगले 
साल काला कानून रह हो जायगा और तीन पौंडका टैक्स हटा 
दिया जायगा ।” 

दूसरा साल आया; लेकिन हमारी आशा पूरी न हुई और 


| 
) 

१९१३ में टॉल्स्टॉय-आश्रमके निवासियोंको सत्याग्रहकी तैयारी 
करनी पढ़ी, जिसका उद्देश्य था--तीन पौंडके करको हटवाना। 
अबतक हमने स्त्रियोंको सत्याग्रहमें जेल जानेसे रोक रखा 
था--हालाँकि वे अपने पतियोंके साथ जेल जानेके लिए उत्सुक 
रहती थीं; परन्तु अब एक ऐसी घटना हुई, जिसे देखते हुए यह 
मालूम होने लगा कि मानो परमात्मा स्वयं अदृश्य रूपसे भार- 
तीयोंकी जीतके लिए कोई सामग्री तैयार कर रहे हों और मानों 
दक्षिण अफ्रीकाक गोरोंके अन्यायोंकों अधिक स्पष्ट रीतिसे बता 
देना चाहते हों । एक ऐसा मामला अदालतमें आया, जिसमें 
न्यायाधीशने यह फैसला दिया कि दक्षिण अफ्रीकाके कानूनमें 
उसी विवाहके लिए स्थान हैं जो ईसाई-धर्मके अनुसार होता है-- 
अर्थात्‌ जो विवाह अधिकारीके रजिस्टरमें दर्ज कर लिया जाता 
है, उसके सिवा और किसी विवाहके लिए उसमें स्थान नहीं हैँ । 
इस भयंकर फैसले के अनुसार हिंदू, मुस्लिम, पारसी सभी विवाह 
करार दे दिये गये और इसके अनुसार दक्षिण अफ्रीका 
विवाहित कितनी ही भारतीय स्त्रियोंका दर्जा धमंपत्नीका न 
रहा । वे सरासर रखेलियाँ समझी जाने लगीं। स्त्रियोंका ऐसा 
अपमान होनेपर कंसे धीरज धारण किया जा सकता था ? अब 
स्त्रियोंको सत्याग्रहमें शामिल होनेपर हम नहीं रोक सकते थे। 
यह निश्चय हुआ कि उन्हें सत्याग्रह-संग्राममें शामिल होनेके लिए 
निमंत्रित किया जाय । सबसे पहले टॉल्स्टॉय-आश्रममें रहनेवाली 
बहनोंको ही निमंत्रण दिया गया । वे स्वयं भी सत्याग्रहमें शामिल 
होनेके लिए तड़प रही थीं । संग्राममें आनेवाली तमाम कठि- 
नाइयों और जोखिमोंका चित्र मते उनके सामने रखा । खान- 
पान, कपड़े-लत्ते, सोना-बेठना आदि सब बातोंमें उन्हें परतंत्रता 
रहेगी आदि समझाया । जेलमें सख्त मशक्कत करनी होगी, 
कपड़े घुलवाये जायेंगे, अधिकारी लोग अपमान करेंगे इत्यादि 
बातोंसे भी उन्हें सावधान कर दिया पर वे बहनें तो एक बातसे 
भी नहीं डरीं--सव-की-सब बहादुर थीं। उनमेंसे एक तो गर्भवती 

थी । कई बहनोंके गोदमें नन्‍्हें-नन्‍्हें बच्चे थे पर उन्होंने भी 
शामिल होनेका आग्रह किया । जिस प्रकार नेटाल से बिना 
परवाने ट्रांसाल जाना गुनाह समझा जाता था, उसी प्रकार 
ट्रांसवालसे नेटाल आनेवाला भी गुनाहगार था। इसाल यह 
निश्चय किया गया था कि इन लोगोंको सरहद लॉघकर बिना 
परवानेंक़े ट्रांसवालमें प्रवेश करनेके गुनाहमें गिरफ्तार करवा 
दें । इसी वीच जो बहनें गिरफ्तार करके छोड़ दी गई थीं, उन्हें 
वापस नेटाल भेजा जाय । अगर उन्हें गिरफ्तार कर लिया गया 
तो ठीक, यदि नहीं तो नेटालकी कोयलेकी खानमें, जिनका 
केंद्र न्‍्यूऊंसल था, चली जाये और वहाँके मजदूरोंको खानें 
छोड़नेक लिए समझावें । मजदूर प्रायः मद्रास इलाकेके तमिल- 
तेलगू ही थे। 

इसके बाद में किनिक्स पहुँचा । वहाँ सबके साथ मेंने चर्चा 
की । सबसे पहले फिनिक्समें रहनेवाली बहनोंसे इस विषयमें बात- 
चीत कर लेना था। में जानता था कि बहनोंको जेलमें भेजना एक 
भयंकर वात है । फिनिक्समें रहनेवाली बहुत-सी बहनें गुजराती 
थीं । इसलिए उन्हें टांसवालवाली बहनोंके समान $%+ और 
अनुभवी नहीं कह सकते थे । फिर उनमेंसे कितनी ही तो मेरी 
रिश्तेदार थों, इसलिए संभव था कि केवल मेरे लिहाजसे जेल 
जाना मंजूर करलें और यदि ऐन वक्‍तपर घबड़ाकर अथवा जेलमें 
जातेके वाद कप्टोंसे डरकर माफी माँग लें तो मुझे कितना 
आघात पहुँचेगा, लड़ाई भी एकदम शिथिल हो जायगी, इत्यादि 
सभी वातोपर विचार कर लेना जरूरी था । यह तो मेंने निश्चय 
ही कर लिया था कि अपनी पत्नीकों में कभी नहीं ललचाऊंगा । 
एक तो वह ललचानेपर 'ना” कह नहीं सकती थी और यदि 
'हाँ कर भी ले तो मुझे यह निश्चय नहीं था कि उसकी 'हाँ 
को कितना मह-व दिया जाय । ऐसे जोखिमके समय सभी अपने- 
आप जो काम करें, उसीको मंजूर करना हितकर होता है। 
इसलिए अन्य वहनोंके साथ मेंने बातचीत की। उन्होंने ट्रांसवालकी 

बहनोंकी तरह फोरन बीड़ा उठा लिया और सब जेल-्यात्रा 
करनेको तैयार हो गईं। उन्होंने मुझे विश्वास दिलाया कि 
हर प्रकारके कष्ट झेलकर भी वे जेल-यात्रा पूरी करेंगी । इन सब 
बातोंको मेरी पत्नीने सुन लिया। उसने मुझसे कहा--“मुझे दुःख 
है कि आप मुझसे इस विषयमें कोई बातचीत क्यों नहीं करते ? 
मुझमें ऐसी कौन कमी है जो में जेल न जा सकूंगी ? में भी तो 
उसी पथपर चना चाहती हूँ, जिसके छिए आप इन बहनोंको 
सलाह दे रहे हैं ।'' मैंने जवाब दिया--“तुम्हारे चित्तको में दुःखी 
तो कंसे कर सकता हूँ ? न इसमें अविश्वासकी कोई बात है । 
में तो तुम्हरे जवावस खुश हूँ; पर मुझे इस बातका आभास 
तक पसंद नहीं कि तुम मेरे कहनेसे जेल गई हो । ऐसे काम सबको 
अपनी-अपनी हिम्मतपर ही करने चाहिए। यदि में तुमसे कहूँ 
और तुम मेरी आज्ञाका पालन करनेके लिए जेल चली भी जाओ, 
पर अगर अदालतमें खड़े रहते समय तुम्हारे हाथ-पाँव काँपने 
लगें, हिम्मत हार जाओ, जेलके कष्ट बरदाइत न कर सको तो 
मेरा क्या हाल होगा ? संसारमें हम ऊँचा सिर करके कंसे खड़े 
रह सकेंगे ?”” उत्तर मिला--“यदि में हिम्मत हारकर छूट 
आऊ तो मुझे स्वीकार मत करना । आप यह कल्पना भी कस 
तरह कर सकते हें कि आप और हमारे बच्च तो उन कप्टोंको 
सह सकते हैं और में उन्हें नहीं सह सकंगी ? मुझे तो आपको इस 
युद्धमें शामिल करना ही होगा ।” मेंने उत्तर दिया-“तब तो 
हमें तुम्हें शामिल करना ही पड़ेगा | तुम मेरी शर्त जानती ही हो । 
मेरा स्वभाव भी जानती हो । अब भी विचार करना हो तो कर 
लो | पूरा विचार लेनेपर तुम्हें लगे कि शामिल न होना चाहिए 
तो तुम्हें छटूटी है |आगे कदम वढ़ानेक पहले ही अपना निद्यय 
बदलनेमें कोई शर्मकी बात नहीं है) / उसने कहा--“मुझे कुछ 
सीचना-विचारना नहीं है, में अपने निबचयपर दृढ़ हूँ ।” 
फिनिक्समें और रहनेवाले भी थे। उन्हें भी मेने इस प्रइनपर 
स्वतंत्र रीतिसे विचार करनेके लिए कहा | संग्रामका अंत शीघ्र हो 


५९ 

या देरीसे, फिनिक्स वना रहे या मिट जाय, जानेवाले भले-चंगे 
रहें या वीमार हो जाये, पर किसीको पीछे न हटना चाहिए-- 
इत्यादि शर्तें मेंने बार-बार भली प्रकार समझा दीं । सब तैयार हो 
गये । फिनिक्सके बाहरवालोंमें केवल रुस्तमजी पारसी थे। उन्हें 
सब लोग प्रेमसे 'काकाजी' कहते थे । उनसे ये सब बातें में छिपा 
नहीं सकता था और न वे पीछे रह सकते थे। पहले सत्याग्रहम 
भी वे जेल जा चुके थे। अब दूसरी वार भी तैयार हो गये। 

जैसा हमने सोचा था वैसा ही सब हुआ। जो बहनें टांस- 
वालमें गिरफ्तार न हो सकीं, वे निराश होकर अब नेटाल आईं 
मगर पुलिसने उन्हें गिरफ्तार नहीं किया । इसलिए वे न्यू-कैसल 
चली गई और वहाँ अपना काम शुरू कर दिया । इसका असर 
विजलीकी तरह हुआ । तीन पौंडके करकी बातका उनपर बहुत 
प्रभाव पड़ा । बस, मजदूरोंने अपना काम छोड़ दिया। 

भला, अब सरकार उन वहादुर वहनोंको कंसे छोड़ सकती 
श्री? उन्हें पकड़ा और तीन मासकी सजा दी गई। 


४० 
बहनोंका हिस्सा---२ 


स्त्रियोंकी वहादुरीका वर्णन करना कठिन है । वे सब नेटाल- 
की राजधानी मेरित्सवर्गक जेलमें रखी गई। वहाँ उन्हें कष्ट 
भी खूब दिए गए। उनके खान-पानकी जरा भी चिन्ता नहीं की 
जाती थी। 

उनकी धोबीका काम दिया गया । बाहरसे खाना मँगानेकी 
मनाही थी जो आखीरतक कायम रही । कस्तुरवाई (मेरी पत्नी ) 
का ब्रत था कि वह एक खास तरहका भोजन ही कर सकती थी। 
बड़ी मुशिकिलसे उसे वही खराक देना अधिकारियोंने मंजर 
किया; पर चीजें ऐसी मिलती थीं कि खाई नहीं जा सकती थीं। 
जंतूनके तेलकी खास तौरपर जरूरत थी। पहले तो वह दिया ही 

नहीं गया और जब मिला तो पुराना और खरावब। जब यह 
प्राथना की गई कि हमारे खर्चसे ही खाना मंगवा दिया जाय 
तो उसपर जवाब दिया गया--"“यह होटल नहीं है। जो 
मिलेगा, वही खाना पड़ेगा ।” जब वह जेलसे छूटीं तो बदनमें 
हड्डियाँ भर रह गई थीं और बड़ी मुश्किलसे वह बची । 
एक दूसरी वहन भयंकर वुखार लेकर बाहर निकली, जिसने 
थोड़े ही दिन बाद उसे परमात्माके घर पहुँचा दिया। उसे में क॑से 
भूल सकता हूँ ? वालीअम्मा आर० मनृस्वामी मुदल्यार १६ 
वर्षकी बालिका थी । में उसके पास गया तब वह विस्तरसे उठ 
नहीं सकती थी । कद ऊँचा था, इससे उसका लकड़ीक जंसा 
शरीर बड़ा डरावना माल्म होता था। मेंने पूछा--“वालीअभ्मा, 
जल जानेपर अफसोस तो नहीं है ? 
) “अफसोस क्‍यों हो ? अगर मुझे फिर गिरफ्तार करें तो में 
' इसी क्षण जेल जानेके लिए तैयार हूँ। 
“पर इसमें अगर मौत आ जाय तो ? ” 
“भले ही आवे न ! देशक लिए मरना किसे अच्छा न 
लगेगा ? ” 
इस वातचीतक कुछ ही दिन वाद वालीअम्मा चल बसी। 
उसकी देह चली गईं; पर वह अपना नाम अमर कर गईं। इन 
बहनोंका बलिदान विशुद्ध था। उनका जेल जाना उनका आत्तनाद 
था, श॒द्ध यज्ञ था । ऐसी श॒द्ध हार्दिक प्रार्थनाको ही प्रभु सुनते हैं । 
यज्ञकी शुद्धि हीमें उसकी सफलता हैं। भगवान्‌ तो भावनाके 
भूखे हें । भक्तिपूर्वक अर्थात्‌ निःस्वार्थ भावसे अपित किया हुआ 
पत्र, पुष्प और जल भी परमात्माको प्रिय हैं। उसे वे सप्रेम 
अंगीकार करके करोड़ों गुना फल देते हैं । सुदामाके मुट्ठी-भर 
चावलक बदलेमें उसकी बरसोंकी भूख भाग गईं। अनेक जेल 
जानेसे चाहे कोई फल न निकले, मगर एक शुद्धात्माका भक्ति: 
पूर्ण समर्पण किसी समय निप्फल नहीं हो सकता । कौन कहता है 
। कि दक्षिण अफ्रीकामें किस-किसका यज्ञ सफल हुआ; पर इतना 
है 

हम जरूर जानते हूँ कि वालीअम्माका बलिदान अवश्य ही 
सफल हुआ। 

स्वदेश-यज्ञमें, जगत्‌-यज्ञ्में असंख्य आत्माओंका बलिदान 
दिया गया है, दिया जा रहा है और दिया जायगा । यही ठीक भी 
है; क्योंकि कोई नहीं जानता कि पूर्णरूपसे शुद्ध क्या हैं? पर 
सत्याग्रही इतना तो जरूर जानते हैं कि उनमेंसे यदि एक भी शुद्ध 
होगा तो उसका यज्ञ फलोत्पत्तिके लिए काफी है। पृथ्वी सत्यके 
वलपर टिकी हुई है। 'असत्‌'--'असत्य' के मानी हैं 'हीं', 
'सत्‌'-- सत्य अर्थात्‌ 'है'-जहाँ असत्‌ अर्थात्‌ अस्तित्व ही 
नहीं, उसकी सफलता कैसे हो सकती है? और जो सत्‌-- 
अर्थात्‌--'है” उसका नाश कौन कर सकता है ) बस, इसीमें 
सत्याग्रहका सिद्धान्त समाविष्ट है। ं 


४१ 
मजदूर भी 


वहनोंकी इस गिरफ्तारीका मजदूरोंपर बड़ा अद्भुत प्रभाव 
पड़ा । न्‍्यू-कंसलके पासकी खानोंमें काम करनेवाले मजदूरोंने 
अपने औजार फेंक दिये और जत्थे-के-जत्थे नगरमें आने लगे। 
खबर मिलते ही फिनिक्स छोड़कर में न्यू-कैसल पहुँचा। 

ऐसे मजदूरोंका अपना घर नहीं होता | मालिक ही उनके 
लिए घर बनाते हैं, वे ही उनके रास्तों आदिपर दिया-बत्तीके 
प्रकाशका और पानीका इन्तजाम भी करते हैं । मतलब यह कि 
मजदूर हर तरहसे पराधीन रहते हैं। 

ये हड़ताली मजदूर मेरे पास कई प्रकारकी शिकायतें ले- 
लेकर आने लगे । कोई कहता कि खानोंके मालिकोंने रास्ते 
परक़ी वत्तियोंकों हटा लिया है। कोई कहता है कि उन्होंने पानी 
बन्द ४र दिया है । कोई कहते कि वे हड़तालियोंका असवाब 
कमरा मेंसे वाहर फेंक रहे हें । एक पठान भाई सैयद इब्राहीमने 

मुझे अपनी पीठ दिखाकर कहा--“यह देखिए, मुझे कंसा मारा 
है। सिफे आपकी खातिर मेंने उस बदमाशको छोड़ दिया है, 
क्योंकि यही आपका हुक्म है । नहीं तो में पठान हूँ और पठान 
कभी मार नहीं खाता; बल्कि मारता है।” 

मेंने उत्तर दिया--“भाई, तुमने बहुत अच्छा काम किया । 
इसीको में सच्ची बहादुरी कहता हूँ | तुम-जैसे लोगोंके बलपर ही 
हम जीतेंगे।” 

मजदूर पाँच-पक्चीस नहीं, सकड़ों थे। संकड़ोंसे हजारों 
होनेमें भी देर नहीं थी । और ऐसा हुआ भी । उनकेलिए में 
मकान कहाँसे लाऊँ ? खाने-पीनेका प्रबंध क्या करूँ ? इतने बड़े 
और प्रतिक्षण बढ़नेवाले जनसमुदायको एक ही स्थानपर बिना 
किसी उद्योगक रखना भयानक जरूर था। 
जग इसका एक उपाय सूझा। इनको भी फिनिक्सके 

की तरह ट्रांसाल ले जाकर जेल्में क्यों न बैठा दूं ? कोई 
५०० आदमी इकट्ठे हो गए होंगे । उन सबको ट्रेनसे नहीं ले जा 
सकता था । इतने रुपये में कहाँसे लाता ? फिर इससे लोगोंकी 
परीक्षा भी नहीं हो सकती थी। न्यू-कैसलसे ट्रांसवालकी सरहद 
३६ मील थी । नेटालका सरहदी गाँव चाल्सेटाउन था और 
टरांसवालका वोकसरस्ट । पैदल ही सफर करनेका निश्चय किया। 
मजदूरोंसे भी सलाह की । उनमें स्त्रियाँ, बच्चे वगेरा भी थे। 
कितने ही टाल-मटोल कर गये । हृदयको कठोर करनेके सिवाय 
मेरे पास कोई उपाय ही नहीं था। मेंने उनसे कह दिया कि जो 
वापस खानोंमें कामपर जाना चाहते हों, वे जा सकते हैं; पर लौट 
जानेको कोई तैयार नहीं था । जो पंगु थे, उन्हें ट्रेने भेजनेका 
निश्चय हुआ, शेष सब चार्ल्सटाउन तक पैदल चलनेको तेयार 
हो गये। रास्ता दो दिनमें तय करना था। अंतममें सभी प्रसन्न हो 
गये । न्यू-कंसलके गोरोंको हैजेका भय था, इसलिए वे जो-कुछ 
इंतजाम करनेवाले थे, उससे वे मुक्त हो गए और हम भी उनके 
इंतजामक संकटसे मुक्त हो गए। 

कूचकी तैयारी कर ही रहे थे कि खानके मालिकोंका निमंत्रण 
आया। में डरवन पहुँचा। वे इस बातको नहीं मानते थे कि तीन 
पौंडके करका खानोंसे कोई संबंध नहीं है। में उन्हें इस बातके 
लिए राजी न कर सका कि वें सरकारक पास इस करको हटानेके 
लिए दरख्वास्त करें। तब में न्यू-कंसल लौटा। मजदूरोंका प्रवाह 
चारों तरफसे बढ़ता आ रहा था। मैंने उन्हें सब बातें खोलकर 
समझा दी थीं। मेंने यह भी कहा था कि अगर आप लौट जाना 
चाहते हें तो लौट सकते हैं । मालिकोंकी धौंस-धमकीकी वात भी 
कही । भावी विपत्तियोंका भी चित्र खींचकर बता दिया और 
चेता दिया कि लड़ाई कव समाप्त होगी, इसका कोई ठिकाना 
नहीं । जेलक कष्ट बताये | सबकुछ समझाया; पर वे अपने 
निश्चयसे नहीं हटे | “आप जबतक लड़नेके लिए तैयार हें तवतक 
हम भी अपना कदम पीछे नहीं हटावेंगे। हमें कष्टोंका पूरा 
खयाल हैं, हमारी चिता न कीजिए ।” इस तरहका निर्भय उत्तर 
मुझे मिला। 

अब तो सिफ कूच करना बाकी रहा। एक दिन साँझको 
मेंने मजदूरोंको खबर दी कि दूसरे दिन (२८ अक्तूबर १९१३) 
बड़े सवेरे कूच करना है। राहमें चलते हुए किन नियमोंका पालन 
करना चाहिए, वे भी समझा दिये। पाँच-छ:ः हजारके झुंडको 
समझाकर रखना कोई मज़ाक नहीं था। मेने उनसे कह दिया कि 
उन्हें रास्तेमें १॥ पौंड रोटी और आधी छटाँक शक्‍्करके अलावा 
कोई और खुराक मिलनेक़ी गुंजाइश नहीं है । हाँ, यदि रास्तेमें 
भारतीय व्यापारी कुछ देंगे तो ले छूगा, लेकिन ऐसा नहीं हो सका 
तो उन्हें रोटी और शक्‍्करपर संतोप करना होगा । बोअर-्युद्ध 
ओर जुट्‌-बलवेमें मुझे जो अनुभव प्राप्त हुआ था, उसने इस 
मौकपर खूब काम दिया । कोई जरूरतसे ज्यादा कपड़े न ले चले, 
यह शर्ते भी थी। रास्तेमें किसीकी चीजको हाथ न लगाया जाय। 
रास्तेमें अधिकारी लोग या दूसरे अंग्रेज मिलें, गालियाँ दें, या 
पीट तो सब बरदाइत कर लिया जाय । पुलिस कंद करना चाहे तो 

चुपचाप अपने-आपको सौंप दिया जाय। अगर में गिरफ्तार हो 
जाऊँ तो भी लोग उसी तरह कूच करते चले जायें। ये सब वातें 
उन्हें समझा दी गई थीं। यह भी समझा दिया था कि मेरे 
पीछ क्रमश: कौन-कौन मेरा स्थान ले और कौन काम 
जारी रक्‍्खे। 

लोग समझ गये । हमारा झुंड सही-सलामत चाह्संटाउन जा 
पहुँचा। यहाँ व्यापारियोंने खूब सहायता की। अपने मकान 
ठहरनेके लिए खोल दिये । मस्जिदक अहातेमें रसोई बनानेके लिए 
सुविधा कर दी । कूचक लिए जो खुराक दी गई थी, वह वहीं 
तकके लिए थी। चाल्संटाउनमें हमें कुछ दिन ठहरना पड़ा, 
इसलिए हमें रसोईक बर्तनोंकी जरूरत पड़ी । व्यापारियोंने ये 
भी खुशी-खुशी दे दिये । चावल वगैरा हमारे पास पहले ही 
काफी थे, पर फिर भी व्यापारियोंने अपनी तरफसे और दिये । 

चाल्सेंटाउन एक छोटा-सा गाँव था। उस समय उसकी 
आबादी मुश्किल से १००० होगी। उसमें इतने हजार मनृप्योंका 
समा जाना कठिन था। इसलिए बच्चों और स्त्रियोंको ही 
मकानोंके अन्दर रखा, बाकी सव खुल मंदानमें ठहरे । 

हमारे मन॒प्योंसे स्वच्छताके नियमोंका पालन करवाना बड़ा 
कठिन था, लेकिन मेरे साथियोंने मेरे इस कामको आसान कर 
दिया। यह मेरा हमेशाका अनुभव है कि अगर नेता मुख्य सेवक 
वन जाय और ह॒क्‍म देनेके पहले खुद सेवा करने लग जाय तो 
बहुत-सा काम हो जाता है। अगर नेता अपने शरीरको जरा भी 
कष्ट देगा तो दूसरे लोग भी ऐसा ही करने लग जायेंगे। कम-से- 
कम मुझे इस मौकेपर तो यही अनुभव हुआ । में और मेरे साथी 
कभी झाड़ना-बुहारना, मा उठाकर फेंकना आदि काम करते 
जरा भी नहीं हिचकिचाते थे, इसलिए दूसरे छोग उन्हीं कामोंको 
उत्साहसे करने लग जाते । अगर हम खुद अपना हाथ नहीं चला 
सकते तो केवल हुक्म चला देनेसे कोई फायदा नहीं होता हैं। // 
सभी सरदार बनकर दूसरोंपर हुकूमत जताने लगें तो कुछ, भी 

काम नहीं हो सकता; लेकिन जहाँ खुद सरदार ही सेवक बन 
जाता है, वहाँ दूसरे लोग सरदारीका दावा नहीं कर सकते । 

भोजनमें दाल और भात दिया जाता था। सब्जी भी खूब 
मिल जाती थी, पर उसे अलग-अलग पकानेके लिए एक तो 
बत॑न नहीं थे, दूसरे उतना वक्‍त भी चाहिए। इसलिए साग-दालके 
साथ मिला दिया जाता था। चौबीसों घंटे खाना पकता रहता; 
क्योंकि भूखे आदमी दिन-रात आते रहते थे। न्यू-कंसलमें किसी 
मजदूरके ठहरनेकी जरूरत नहीं थी। रास्ता सभीको मालम 
था; इसलिए हरेक आदमी खानसे निकलते ही सीधा चाल्सटाउन 
आ पहुँचता। 

जब में मनृष्यके धीरज और सहनशीलतापर विचार करता 
हूँ तो मेरे सामने परमात्माकी महिमा खड़ी हो जाती हैँ। खाना 
पकानेवालों में में मुखिया था। किसी दिन दालमें पानी ज्यादा हो 
जाता, कभी वह गल ही नहीं पाती, कभी साग कच्चा रहता तो 
कभी भात बिगड़ जाता । लेकिन मेंते संसारमें ऐसे कम लोग देखे 
हैं, जो ऐसा भोजन निगल लें । इसके विपरीत दक्षिण अफ्रीकाके 
जेलमें मेने यह देखा कि निश्चित भोजनसे कुछ कम या देरीसे, 
या कच्चा खाना मिलते ही अच्छे-अच्छे शिक्षित समझे जानेवाले 
लोगोंका मिजाज विगड़ जाता था। 

खाना पकानेसे परोसनेका काम और भी कठिन था। वह तो 

बिलकुल मेरे ही सुपुर्दे धा। कच्चे-पकके भोजका उत्तरदायी में 
रहता था। कभी-कभी खानेवाले बढ़ जाते और सामग्री कम हो 
जाती तो ऐसे मौकंपर थोड़ा-थोड़ा कम भोजन बाँटकर मझे 
लोगोंकों समझाना भी पड़ता था। कम भोजन मिर नेयर बहनें 
मेरी ओर उलहानेकी दृष्टिसे देवने छगतीं और मेरा हेतु समझते 
ही हँसती हुई चल देतीं । वह दृश्य में अपने जीवनमें कभी नहीं 
भूल सकता। में कह देता--“में तो लाचार हूँ । मेरे पास 
पकाया हुआ खाना तो थोड़ा है और लेनेवाले बढ़ गये | इसलिए 
अब मुझ इसी तरह देना चाहिए, जिससे थोड़ा-थोड़ा सभीकों 

अब चाल्सटाउन छोड़नेका समय आ पहुँचा था। मेंने 
सरकारको लिख दिया था कि हम ट्रांसवालमें निवास करनेक हेतु 
प्रवेश करना नहीं चाहते । हमारा प्रवेश तो वह सक्रिय पुकार हैं, 
जो हम सरकारके वचन-भंगके उत्तरमें उठाना चाहते हैं। हमारा 
प्रवेश महज उस दुःखका चिह्न है, जो हमारे आत्म-सम्मानकी 
हानिसे हमारे हृदयमें हो रहा है । यदि आप हमें यहीं चार्ल्से- 
टाउनमें गिरफ्तार कर लेंगे तो हम निर्श्चित हो जायेंगे । यदि आप 
ऐसा न करेंगे और हममेंसे कोई चुपचाप शांतिपूर्वक ट्रांसवालमें 
प्रवेश कर लेंगे तो इसके लिए हम जवाबदेह नहीं हैं । हमारे 
संग्राममें छिपाने योग्य कुछ नहीं है । इसमें किसीका व्यक्तिगत 
स्वार्थ भी नहीं है। यदि कोई लुक-छिपकर प्रवेश करेगा तो वह 
हमें प्रिय न होगा; पर जहाँ हजारों आदमियोंसे काम लेना हैं, 
जहाँ प्रेमके सिवा अन्य कोई बन्धन नहीं है, वहाँ हम क्सीके 
कार्यके लिए जिम्मेदार नहीं हो सकते | साथ ही आप इतना भी 
जान लें कि यदि आप तीन पौंडवाला कर उठा लेंगे तो तमाम 
गिरमिटिया पुनः अपने कामपर लौट आवेंगे और हड़ताल समाप्त 
हो जायगी । भारतीयोंके अन्य कष्टोंको दूर करनेके लिए हम 
उन्हें अपने सत्याग्रहमें शामिल नहीं करेंगे। 

इस पत्रके कारण भी स्थिति बड़ी अनिश्चित हो गई थी। 
इसका कोई ठिकाना न था सरकार कब हमें गिरफ्तार कर 
लेगी; पर ऐसे अनबनके मौकेपर सरकारके उत्तरकी प्रतीक्षा 
दिनोंतक नहीं की जा सकती थी। इसलिए हमने निश्चय कर 
लिया कि यदि सरकार यहीं हमें गिरफ्तार न करे तो 0५५. 
टरांसवालमें प्रवेश कर लिया जाय । यदि रास्तेमें भी वह हमें कहूँ 

नहीं पकड़े तो प्रतिदिन २० से लेकर २४ मील तकका सफर यह 
समुदाय ८ दिन तक करता रहे। ८ दिनमें टॉल्स्टॉय-आश्रमपर 
पहुँचनेकी योजना थी । यह भी विचार कर लिया था कि बादमें 
युद्धकी समाप्ति तक वहींपर सब रहें और काम करके अपनी 
आजीविका पैदा करें | मि० केलनबेकने सभी व्यवस्था कर रखी 
थी। इन्हीं यात्रियोंकी सहायतासे वहाँ मिट्टीके मकान बनवा 
लेनेका निश्चय कर लिया था। तबतक छोटे-छोटे डेरे लगाकर 
बूढ़े और कमजोर लोगोंको उनमें रखनेका विचार था। हट्टे-कट्टे 
स्त्री-पुरुष तो बाहर भी पड़े रह सकते थे। कठिनाई सिर्फ यही 
थी कि बारिशका मौसम शुरू होनेको था, इसलिए बरसातमें 
तो सबके लिए आसरा होना जरूरी था, पर मि० केलनबेकको 
विश्वास था कि तबतक यह मामला ठीक हो जायगा। 

कूचकी और तंयारियां भी की गईं। चार्ल्सटाउनके डाक्टर 
ब्रिस्को बड़े सज्जन थे। वे हमसे बड़ी सहानुभूति रखते थे। 
उन्होंने ऐसी दवाओंकी छोटी-सी पेटी दी जो रास्तेमें काम 
आ सकती थी । उन्होंने ऐसे कई डाक्टरी औजार भी दे दिये थे 
जिनसे मुझ-जेसा आदमी भी काम ले सके | इसे खुद हम ही 
उठाकर ले भी जाते थे; क्योंकि दलके साथ कोई सवारी वगैरा 
तो थी नहीं | इसलिए हमने इतनी ही दवाइयाँ रखीं जो एक साथ 
सौ आदमियोंके लिए काम दे सकें । इससे हमें कोई कठिनाई नहीं 
हुई; क्योंकि प्रतिदिन शामकों हमें किसी-न-किसी गाँवके 
नजदीक पड़ाव डालना पड़ता था और किसी दवाईके खतम होते 
ही फोरन वहाँसे नई ले ली जा सकती थी । दूसरे, हम अपने साथ 
एक भी मरीज या पंगु आदमीको नहीं रखते थे। उन्हें राहमें ही 
छोड़ते चल जात थे। 

खानेके लिए डबल रोटी और शकक्‍्करके सिवा क्या मिल 
सकता था ? पर उस रोटीको भी तो आठ दिन तक हम कंसे 
रख सकते थे ? वह तो प्रतिदिन लोगोंको बाँटी जाती थी | इसका 
उपाय यही हो सकता था कि हर मंजिलपर कोई हमें रोटियाँ 


हमारा कूच--१ १३९ 


भेज दिया करे, पर करे कौन ? हिन्दुस्तानी बावर्ची तो वहाँ थे 
नहीं। फिर हर गाँवमें इस तरह डबल रोटी बनानेवाले भी तो 
नहीं होते । देहातमें तो शहरोंसे रोटियाँ जाती हैं । यदि बावर्ची 
रोटी बरावर तैयार कर दिया करें और रेलवाले ठीक समय उसे 
पहुंचा दिया करें, तभी यह हो सकता था। चाल्संटाउनकी अपेक्षा 
वोकसरस्ट लगभग दूना बड़ा गाँव था। वहाँ डबल रोटी पकाने- 
वालेकी एक बड़ी दूकान थी। उसने वड़ी खुशीसे रोटियाँ पहुँचाने- 
का काम अपने जिम्मे ले लिया। हमारी कठिनाइयों को देखकर 
बाजार-भावसे अधिक पैसे लेनेकी कोशिश भी उसने नहीं की । 
रोटियाँ भी अच्छे आटेकी देता और रेलपर वह समयपर रोटियाँ 
भेज देता और रेलवाले भी, जोकि गोरे ही थे, प्रामाणिकतापूर्वक 
हमारे पास पहुँचा देते। यही नहीं, वल्कि इसमें वे विशेष सावधानी 
ओर सम्भाल भी रखते । उन्होंने हमारे लिए कितनी और सुविधाएं 
)| भी कर दीं, क्योंकि वे जानते थे कि हमारी किसीसे दृश्मती नहीं 
थी और न किसीको हानि पहुँचानेका हमारा उद्देश्य था। हमें तो 
खुद कष्ट सहकर अपने अन्यायकी पुकार करनी थी। इसलिए 
हमारे आसपासका वायु-मंडल भी इसी तरह शुद्ध हो गया और 
रहा था। मनष्य-जातिका प्रेम-भाव प्रकट हुआ । सबने यही 
अनुभव किया कि हम सब ईसाई, पारसी, मुसलमान, हिंदू, 
यहुदी इत्यादि भाई-भाई ही हैं। 
इस तरह, कूचकी तैयारी होतेपर, मेने एक बार फिर 
समझौतेकी कोशिश की | पत्र, तार वगैरा तो भेज ही चुका था। 
अव मेंने टेलीफोनपर जनरल स्मट्ससे बातचीत की। आबे 
मिनटमें जवाब मिला--“जनरल स्मट्स आपसे कोई वास्ता 
रखना नहीं चाहते । आपके जो जीमें आबे कीजिये ।” और 
टेलीफोन बन्द । यह अकल्पित वात नहीं थी । हाँ, मेंने इतने रूखे- 
पनकी आशा जरूर नहीं रखी थी। दूसरे दिन (६ नवंबर, १९१३ 
को) निश्चित समय पर ६॥ वजे सुबह हमने प्रार्थना की और 
इंद्वरका नाम लेकर कूच शुरू कर दिया। कूचमें हमारे साथ 

२०३७ पुरुष, ११७ स्त्रियाँ और ५७ बच्चे थे। 
ड३े 


हमारा कूच--२ 


चार्स्टटाउनसे एक मीलकी दूरीपर वोकसरस्टका झरना 
था, इसको पार करते ही ट्रांसवालमें पहुंच जाते हेँ । इस 
झरनेके उस पार घुड़सवार-पुलिस खड़ी थी। सबसे पहले में 
उसके पास गया। लोगोंको समझा दिया गया था कि जव में 
उधरसे इशारा करूँ तो वे फौरन झरना पार कर जाय॑, पर 
अभी में पुलिससे बातचीत कर ही रहा था कि लोग आगे घुस 
गये और झरनेको पारकर चले आये। घुड़सवार उनके सामने 
खड़े हो गये, पर वह समुदाय इस तरह रुकनेवाला नहीं था। 
पुलिस हमें पकड़ना नहीं चाहती थी। मेंने लोगोंको शान्त 
किया और उन्हें समझाया कि वे एक कतारमें होकर चलें। 
५-७ मिनटमें सभी शांत हो गये और अब ट्रांसवालमें कूच करना 
आरंभ किया। 

वोकसरस्टके गोरोंने दो दिन पहले ही सभा की थी, उसमें 
हमें अनेक प्रकारकी धमकियाँ दी गई थीं। कितनों हीने तो यहाँ- 
तक कहा कि यदि भारतीय ट्रांसवालमें प्रवेश करेंगे तो हम उनपर 
गोलियाँ चला देंगे । इस सभामें मि० केलनबेक गोरोंकों समझाने 
गये थे, पर उनकी वात कोई सुनना ही नहीं चाहता था। 

इस सभाकी खबर हमें मिल चुकी थी और हम इस अवसर- 
के लिए तैयार भी थे। काफी पुलिस बुलानेका मतलब यह भी 
हो सकता था कि गोरोंको उपद्रव करनेसे रोका जाय । जो 
हो, हमारा जुलस शांतिपूर्वक अपने मुकामपर जा पहुँचा । मुझे 
तो याद है कि किसी गोरेने जरा भी खुराफात नहीं की । सभी 
इस नये आइचर्यको देखनेके लिए बाहर निकल पड़े थे। उनमेंसे 
कितनों हीकी आँखोंसे मित्रता झलकती थी। 


हमारा कूच--२ श्डर्‌ 


हमारा पहला मुकाम पामफोर्ड था, जो वोकसरस्टसे ८ 
मील दूर था | शामको कोई पाँच बजे हम वहाँ पहुँच गये। 
रोटी और शक्कर खाकर सव लोग खुली ह॒वामें लेटे हुए थे। 
कोई भजन गा रहा था तो कोई बातचीत कर रहा था। कितनी 
ही स्त्रियाँ थककर चूर हो गई थीं। अपने बच्चोंको गोदमें लेकर 
चलनेकी हिम्मत तो उन्होंने की थी, पर अब आगे चलना 
उनके बसके बाहर था। इसलिए अपनी चेतावनीके अनुसार 
मेंने उन्हें एक भारतीय सज्जनकी दूकानपर छोड़ दिया और 
इन्हें कह दिया कि हम टॉल्स्टॉय-आश्रमपर पहुँच जायें तो 
वे उन्हें वहाँ भेज दें और गिरफ्तार हो जायें तो उन्हें अपने 
घरपर वापस भेज दें। 

जैसे-जैसे रात होती गई, वैसे-वैसे शांति बढ़ती गई। में 
भी सोनेकी तैयारी कर रहा था कि इतनेमें कुछ आवाज सुनाई 
दी । छालटेन हाथमें लिए हुए पुलिस-अफसरको मेंने देखा। 
में इसका मतलव समझ गया। मुझे कोई तैयारी तो करनी 
ही नहीं थी। पुलिस-अफसर ने कहा--“मेरे पास आपके नाम 
वारंट है, मुझे आपको गिरफ्तार करना है ।' ह 

मेंने पूछा---“कब ? 

उत्तर मिला--“अभी ।/ 

“मुझे कहाँ ले जाइयेगा ? 

“अभी तो इस नजदीकवाले स्टेशनपर। गाड़ी मिलते 
ही वोकसरस्ट ।”” 

मेंने कहा--“तब तो में विना किसीको जगाये ही आपके 
साथ हो लेता हूँ, पर अपने एक साधीको कुछ समझान-वुझा 
दूं? 

“शौक से ।” हु 

मेंने पास ही सोये हुए पी० के० नायडूकों जगाया, उन्हें 
अपनी गिरफ्तारीकी वात कही और समझा दिया कि वे लोगोंको 
सुबह होनेसे पहले न जगावें। प्रातः होते ही नियमानुसार सूर्य 

उदय होनेसे पहले कूच कर दें। जहाँ विश्रांति लेने और रोटी 
बाँटने का समय हो, वहीं वे मेरी गिरफ्तारीकी खबर उन्हें सुना दें। 
इस दर्मियानमें जो-जो पूछें, उन्हें बताते जावें। यदि सरकार 
दलको गिरफ्तार करना चाहे तो वे गिरफ्तार हो जावें। न पकड़े 
तो दल नियमित रूपसे क्च करता चला जाय । नायडूको किसी 
प्रकारका भय तो था नहीं | उन्हें यह भी समझा दिया गया था 
कि अगर वे खुद गिरफ्तार हो जावें तो उन्हें क्या करना चाहिए। 
वोकसरस्टमें मि० केलनवेक भी थे ही। में पुलिसके साथ-साथ 
हो लिया प्रात:काल हुआ, वोकसरस्टकी ट्रेन में बंठे । वोकसरस्ट- 
की अदालतमें मुकदमा चला। सरकारी वकीलने तारीख 
बढ़ानेकी दर्खास्त दी; क्‍योंकि उसके पास कोई सबूत तैयार 
नहीं था। तारीख बढ़ा दी गईं। मेंने जमानतकी दर्ू्वस्त पेश 
की । कारण वताया--“मेरे पास २००० पुरुष, १२२ स्त्रियाँ 
और ५० बच्चोंका दल हैं । अगली तारीख तक में उनको निश्चित 
स्थानपर पहुँचाकर फिर हाजिर हो सकता हूँ ।” सरकारी 
वकीलने इसका विरोध किया। मजिस्ट्रेट लाचार था, क्योंकि 
मुझपर जो इलजाम लगाया गया था, वह ऐसा नहीं था जिसमें 
हाजिर जमानत नहीं हो सकती थी। उसने ५० पौंडका मुचलका 
लेकर मुझे छोड़ दिया । मि० केलनवेकने मेरेलिए मोटर तैयार 
रखी थी। में फौरन अपने लोगोंमें पहुँच गया । हम पुनः आगे 
बढ़े, पर मझे आजाद छोड़कर सरकार कंसे चन पा सकती थी ? 

इसलिए में ८ तारीखको ही दुवारा स्टेंडटंनमें पकड़ लिया गया। 
अपेक्षाकृत यह स्थान कुछ बड़ा है । बड़ी अजीब रीतिसे यहाँ 

मेरी गिरफ्तारी हुईं । में लोगोंको रोटी बाँट रहा था। यहाँक 
दूकानदारोंने हमें म्रव्बोंवो वुछ डिब्बे भेंटम दिये थे । उसके 
वॉँटनेमें उस दिन ज्यादा समय लगा था। इसी बीच मजिस्ट्रेट 
मेरे पास आकर खड़ा हो गया। बाँटनेका काम पूरा होते ही 
उसने मुझे एक तरफ वृलाया। में उसे जानता था, इसलिए 
शायद वह कोई वात कहना चाहता हो; परत्तु उसने तो 

हँसकर मुझसे कहा-- 
“आप मेरे कंदी हैं।” 
मेंने कहा--“तब तो मेरा दरजा बढ़ गया । पुलिसके बदले 
आपको मेरी गिरफ्तारीके लिए आना पड़ा; पर मुझपर मुकदमा 
तो अभी चलाइएगा न ? ” 
“मेरे साथ ही चले चलिए | अदालत हो रही हूँ ।” वह 
बोले। 
लोगोंसे कूच जारी रखनेको कहकर में उनके साथ चल 
दिया ०+आऔ में अदालतके कमरेमें पहुँचा तो अपने दूसरे कुछ 
साथियोंको भी गिरफ्तार पाया। 
फोरन मुझे कोर्टके सामने खड़ा किया गया। मेंने अपने 
छूटनेके लिए व ही कारण पेश किये, जो मेने वोकसरस्टमें पेश 
किये थे। यहाँ भी सरकारी वकीलने विरोध किया और ५० 
]| पोंडकी जमानत पेश करनेपर मुझे २१ ता० तकके लिए छोड़ 
दिया गया। 
व्यापारी लोगोंने मेरेलिए गाड़ी तंयार ही रखी थी। हमारा 
दल तीन मील भी नहीं चल पाया था कि में फिर उसमें जा मिला । 
इस बार हम लोगोंने सोचा कि शायद अब हम सब टॉल्स्टॉय- 
आश्रम तक जा पहुँचेंगे, पर यह धारणा गलत निकली । लोग मेरी 
गिरफ्तारीके आदी हो गये, यह बात कुछ कम थी ? मेरे ५ साथी 
तो जेलमें ही रहे । अब हम जोहान्सवर्गके पास पहुँचते जा रह 
थे। पाठकोंको याद होगा कि पूरा रास्ता आठ दिनमे तय करनेका 
निशचय किया था। अबतक हम अपने निश्चयानुसार प्रति- 
दिन रास्ता तय करते आ रहे थे और अब पूरी चार मंजिलें बच 
रही थीं; लेकिन ज्यों-ज्यों हमारा उत्साह बढ़ता जाता था, 
ञों-त्यों सरकार ज्यादा-से-ज्यादा परेशान होती जाती थी कि 
इस भारतीय हमलेको कंसे रोके ? हमें अपनी मंजिल तय 
.  करनेपर यदि वह पकड़ती तो उससे उसकी कमजोरी ओर 
! अकुशलता जाहिर न हं.ती ? इसलिए उसने शायद सोचा कि 

यदि पकड़ना ही हूँ तो मंजिलपर पहुँचनेके पहले ही क्यों न पकड़ 
लिया जाय ! 
इसी समय गोखलेका एक तार मिला कि मि० हेनरी 
पोलक, जो हमारे साथ फिनिक्सम रहा करते थे, भारतवर्ष 
जाकर भारतीयों और ब्रिटिश गवर्नमेंटक सामने वहाँकी 
वस्तुस्थिति रखनेमें उनकी मदद करें । इसलिए हमने उनको 
भारत भेजतेफी तंपरारी की । मेंते उन्हें लिखा कि वह जावें; 
लेकिन वह जानेसे पहले मुझसे मिलकर सारी सूचनाएं ले लेता 
चाहते थे। इसलिए उन्होंने इस सफरमें ही मुझसे मिल लेनेकी 
इजाजत माँगी । मेंने तारसे उन्हें उत्तर दिया--“गिरफ्तार हो 
जानेकी जोखिम उठाना चाहें तो चले आवें। 
जोदिम उठाकर भी मुझसे सलाह लेनेंकी इच्छासे मि० 
पोलक हमें स्टेंडर्टन और ग्रेलिगस्टेडक बीच टीकवर्थ में ९ तारीख- 
को मिले | दोपहरके ३ बजे होंगे। हमारी बातचीत अभी हो ही 
रही थी । मि० पोलक और में दोनों दलके आगे-आगे चल रहे 
थे | कुछ और साथी भी हमारी बातें सुन रहे थे। शामकों मि० 
पोलकको डरबन जानेवाली गाड़ी पकड़नी थी, लेकिन 'मोरे मन 
कुछ और है कर्ताके कछु और ।” हमारी बातचीत हो ही रही थी 
कि एक घोड़ा-गाड़ी सामने आकर ठहर गई । उसमें ट्रांवसवालके 
इमिग्रेशन-आफिसके उच्च अधिकारी मि० चमनी और एक 
पुलिस-अफसर भी थे। दोनों नीचे उतरे उन्होंने मुझे दूर ले 
जाकर कहा--"में आपको गिरफ्तार करता हूं। 
इस तरह चार दिनमें में तीन बार पकड़ा गया। मेंने पूछा-- 
“इस दल को १! 
हम उसे देख लेंगे! उन्होंने उत्तर दिया। में आगे कुछ न 
बोला । मेंने मि० पोलकसे कह दिया कि वह दलके साथ जावें। 
सिफं अपने गिरफ्तार होनेकी खबर दलको देनेका समय ही मुझे 
दिया गया। लोगोंसे शांति रखनेके लिए मैंने कहना शुरू किया ही 
था कि अधिकारीने बीच हीमें रोककर कहा--“अब आप कंदी 

हैं, भाषण नहीं दे सकेंगे ।” 

में अपनी स्थितिको समझ गया । बोलना बंद करके तुरंत 
हो अफसरने गाड़ीवानको गाड़ी तेज चलानेकी आज्ञा दी और 
पल भरमें दल आँखोंसे ओझल हो गया। 

पहले मुझे वे ग्रेलिगस्टेड ले गए और वहाँसे बेलफोर होते 
हुए हीडलबग। यहाँ मेंने रात विताई। 

उधर हमारा दल भी मि० पोलकके नेतृत्व में बढ़ता गया 
और रातभर ग्रेलिगस्टेडमें ठहरा । १० तारीखको सबेरे ९ बजे 
दल भी बेलफोर पहुँचा जहाँ तीन स्पेशल रेलगाड़ियाँ उन्हें नेटाल 
लेजाकर छोड़नेके लिए तेयार खड़ी थीं। छोग कुछ हठ पकड़ 
गए--“गांधीकों बुलाओ, वह कहेंगे तब हम गिरफ्तार होंगे 
ओर रेलमें बैठेंगे । ” मि० पोलक और काछलिया सेठने समझा- 
बुझाकर और यह कहकर कि आखिर हमारी यात्राका उद्देश्य 
भी तो जेल जाना है, यात्रियोंको राजी किया और सव-के-सब 
शांतिपूर्वक रेलमें बैठ गए। 


डेढ़ 


सत्याग्रहकी विजय 


इधर मुझे फिर अदालत में खड़ा किया गया। इस बार मेरी 

गिरफ्तारी डडीसे जारी हुए वारंटके मुताविक हुईं थी, इसलिए 
मुझे वे उसी दिन डंडी ले गए। 

उधर मि० पोलकको बेलफोरमें गिरफ्तार तो किया नहीं, 

वल्कि उनकी सहायताके लिए अधिकारियोंने उनके प्रति कतज्ञता 

प्रकट की । पर जब वह रेलमें बैठनेवाले ही थे कि उन्हें चार्ल्स- 

टाउनमें गिरफ्तार कर लिया गया | मि० केलनवेक भी नहीं बच 

सके और दोनोंको वोकसरस्ट जेलमें बन्द करदिया गया। __ 

११ तारीखको डंडीमें मुझपर मुकदमा चला और नी महीने 

| सल्तुकंदकी सजा मुझे.सुना दी गई | अभी तो :्वांसवालमें प्रवेश 

करनेके लिए लोगोंको उकसाने ओर फुसलानेके अपराधमें 
वोकसरस्टमें मुझपर मुकदमा चलाना बाको था। चुनाचे मुझे 
१३ तारीखको वोकसरस्ट ले गए । वहाँ जेलमें मुझे कलनवंक 
ओर पोलक भी मिल गए। मुझे खुशी हुई। 

१४ तारीखको हम तीनों वोकसरस्टकी अदालतमें पेश हुए 
हम तीनोंको ३-३ महीनेकी कंद हुईं । वोकसरस्ट जेलमें आये 
दिन नये-नये कंदी आते थे और हमें वाहर होतेवाली घटनाओंकी 
खबरें मिल जाया करती थीं, इसलिए कुछ दिन तो खुशी-खुशी 
कट गए । इन सत्याग्रही कंदियोंमें हरवतसिह नामक एक बूढ़ा 
भी था, अवस्था ७५ वर्षसे भी अधिक होगी। वह खानोंमें नौकर 
नहीं था| उसने बरसों पहले अपना गिरमिट पूरा कर लिया था, 
इसलिए वह हड़ताली भी नहीं था। मेरे गिरफ्तार होते ही 
लोगोंमें जोश बढ़ आया और बहत-से लोग नेटालसे टरांसवालमें 

प्रवेश करके गिरफ्तार होने लगे। हरवतसिह भी इल्हींमेंसे 
एक था । 

एक दिन मेंने जेलमें हरबतसिंह से पूछा, “आप जेल्में क्यों 
आये; आप-जसे बूढ़ोंको तो मेने जेल जानेके लिए नहीं कहा 

हरवतसिहने उत्तर दिया, “जब आप, आपकी धर्मपली 
और आपके बच्चेतक हमारी खातिर जेल गये तो में कंसे रह 
सकता था ? 

“लेकिन आप जेलके कष्टोंको नहीं सह सकेंगे। आप जेल 
छोड़कर चले जावें तो ठीक होगा । कया में आपको छुड़ानेकी 
कोशिश कहूँ ? 

“में जेल हरगिज नहीं छोड़ गा। मुझे तो--एक दिन--आज- 
कलमें मरना है ही। ऐसे भाग्य कहाँ जो में जेलमें ही मर सके ? 

इस निशचयको में कंसे डिगा सकता था। उस अशिक्षित 
साधुक आगे मेरा मस्तक श्रद्धासे झुक गया । हरवतसिह की. साध 
पूर्ण हुईं। वह जेल हीमें ५ जनवरी १९१४ को मर गया। सैकड़ों 
भारतीयोंके समक्ष हिंदू-पथाके अनुसार सम्मानपूर्वेक उसके 

शवका अग्नि-संस्कार किया गया । उस युद्ध में हरवतसिह-जंसे 
एक नहीं अनेक लोग थे; ल किन जेलमें मरनेका सौभाग्य पानेवाले 
हरबतसिह अकेले ही थे और इसलिए दक्षिण अफ्रीकाक सत्याग्रह- 
के इतिहासमें हरव॒तसिह का नाम आदरके साथ लिया जायगा। 
मगर अब कूच करनेवाले लोगोंकी ओर चलें । स्पेशल 
गाड़ियाँ उन्हें वापस नेटाल ले गईं और वहां उन्हें जेलमें डाल दिया 
गया। सरकारने खानोंके आसपास घेरे बना दिये । उन्हें डंडी 
और न्यूकंसल जेलोंका हिस्सा करार दिया गया और मजदूरोंको 
उन्हींमें काम करनेकी मशवकत दी गई | इस गुलामीके खिलाफ 
हिन्दुस्तानमें तीर रोप फैला। 
बीमार होते हुए भी खासतौर से गोबलेने इस वातके लिए 

बहुत कोशिशकी । इसी समय (दिसम्बर १९१३) वाइसराय 

| लाई हाडिगने अपना वह प्रसिद्ध भाषण दिया था जिसके कारण 
दक्षिण अफ्रीका और इंग्लेंडमें भी जहाँ-तहाँ खलबली मच 
गई। कायदा यह था कि वाइसराय साम्राज्यके दूसरे स्थानोंकी 
टीका-टिप्पणी नहीं करते थे; पर लार्ड हाडिगने तो सख्त टीका 
कर डाली । इतना ही नहीं, उन्होंने तो सत्याग्रहियोंका पूरा-पूरा 
बचाव भी किया । यहाँतक कि सविनय अवज्ञाका भी समर्थन 
कर डाला उनके इस साहसका सब तरफ अच्छा असर पड़ा। 
एक जाँच कमीशन बेठा और, यद्यपि कोई भी हिन्दुस्तानी इस 
कमीशनका मेम्बर नहीं था, तथापि जनरल स्मट्ससे पत्र-व्यवहार 
कर मुझे विश्वास हो गया कि हमारा उद्देश्य सत्याग्रह-आंदोलनको 
बन्द करनेसे भी पूरा हो सकेगा । और निश्चय ही, कमीशनकी 
रिपोर्ट प्रकाशित होते ही गवर्नमेंटने यूनियनके सरकारी गजटमें 
“इंडियन रिलीफ विल' प्रकाशित किया, जिसके फलस्वरूप, 
देरसे ही सही, लेकिन कुछ समझौता .हुआ । उस बिलके 
मृताबिक-- 

. “१ तीन पौंडका टेक्स उठा लिया गया। 
। त॑ . २ तमाम ऐसी शांदियाँ; जो हिन्दुस्तानमें विधि-विहित 

मानी जाती थीं, अफ्रीका्में भी विधि-विहित मानी जाने लगीं। 
3. व्यक्तिके अंगठेक़े निशानवाला परवाना उसको यनिः 
यनकी सीमामें प्रवेश करनेके लिए इजाजतनामा करार दिया। 
इस प्रकार ८ साल के वाद यह महान्‌ सत्याग्रह-आन्दोलन 
खत्म हुआ और ऐसा प्रतीत होने लगा कि दक्षिण अफ्रीका के 
भारतीयोंको अब कुछ राहत मिली । और में १८ जुलाई १९१४ 
को स्वदेश जाते हुए रास्तेमें इंग्लेंडमें गोखलेसे मिलनेके लिए 
रवाना हुआ। मेरे हृदयमें उल्लास और दुःख दोनोंकी छाया थी। 
उल्लास इस बातका कि में बरसोंके वाद स्वदेश लौट रहा था 
और गोखलेके पथ-प्रदर्शनमें स्वदेश सेवा करनेका इच्छुक था। 
और दुःख इस बातका कि जहाँ मेने जीवनके २१ साल बिताये, 
असंख्य मीठे और कड़ वे अनुभव प्राप्त किये, अपने जीवन-कार्यकी 
नींव डाली, उस दक्षिण अफ्रीकासे में विदा हो रहा था। ॥ 


४५ 
गोखलेसे मिलने 


ऊपर लिख चुका हूँ कि सत्याग्रह-युद्धके समाप्त होनेके वाद 
गोखलेकी इच्छासे इंग्लेंड होते हुए स्वदेशके लिए रवाना हुआ। 
साथमें कस्तूरबवाई और केलनवेक थे । सत्याग्रह-संग्रामके दिनोंमें 
मेंने रेलमें तीसरे दर्जेके टिकट खरीदे परन्तु इस तीसरे दर्जे 
और हमारे तीसरे दर्जे्में बहुत अन्तर है । हमारे यहाँ तो सोने- 
बेठनेकी जगह भी मुश्किलसे मिलती हे और सफाईकी तो बात 
ही क्या पूछना । किन्तु इसके विपरीत यहाँके जहाजोंमें जगह 
काफी रहती थी ओर सफाईका भी अच्छा खयाल रखा जाता 
था । कम्पनीने हमारे लिए कुछ और भी सुविधाएँ कर दी थीं। 
कोई हमको तंग न करने पाये, इस खयालसे एक पाखानेमें ताला 
लगाकर ताली मरे सपुर्दे कर दी थी; और हम फलाहारी थे, 
इसलिए हमको ताजे और सूखे फल देनेकी आज्ञा भी. जहाजके ! 

खेजांचीको दे दी गई थी। मामूली तौरपर तीसरे दर्जेके यात्रियोंको 
फल कम ही मिलते हें और मेवा तो कतई नहीं मिलता । इस 
सुविधाक कारण हम लोग समूद्रपर बहुत शांतिसे १७ दिठ 
बिता सके। 

इस यात्राके कितने ही संस्मरण जानने योग्य हें। मि० 
केलनवेकको दूरवीनका वड़ा शौक था। एक-दो कीमती दूरबीनें 
उन्होंने अपने साथ रखी थीं; पर इसके विषय में रोज हमारी 
आपसमें बहस होती । में उन्हें यह जँंचानेकी कोशिश करता कि 
यह हमारे आदर्शके और जिस सादगीको हम पहुँचना चाहते हैं 
उसके अनुकूल नहीं है । एक रोज तो हम दो नोंमें इस विपयपर 
गरमागरम बहस हो गईं । उस समय हम दोनों अपनी केविनकी 
खिड़कीके पास खड़े थे। 

मेंने कहा--“आपके और मेरे बीच ऐसे झगड़े होनेसे तो 
क्या यह बेहतर नहीं है कि इस दूरवीनको समुद्रमें फेंक दें ? 

मि० केलनवेकने तुरन्त उत्तर दिया--/जरूर, इस झगड़ेकी 
जड़को फेंक ही दीजिए ।” 

मेंने कहा--.“देखो, में फेंक देता हूँ ।'' 
५ उन्होंने बे-रोक उत्तर दिया-- 'में सचमुच कहता हूँ 
फेंक दीजिए |” 

बस मेने दूरवीन फेंक दी । उसका दाम कोई सात पौंड था, 
परन्तु उसकी कीमत उसके रुपयेकी अपेक्षा मि० केलनवेककों 
जो मोह उसके साथ था, उसमें थी | फिर भी मि० केलनवेकने 
अपने मनमें कभी इस बातका दु:ख न होने दिया । उनके और मेरे 
बीच तो ऐसी कितनी ही वातें हुआ करती थीं--यह्‌ तो उसका 
एक नमूना पाठकोंको दिखाया है । ँ 
. हम दोनों सत्यको सामने रखकर ही चलनेका प्रयत्न करते 
थे। इसलिए मेरे-उनके इस संवंधके फलस्वरूप हम रोज कुछ-न- 
कुछ नई बात सीखते । सत्यका अनुसरण करते हुए हमारे क्रोव, 
स्वाथ, द्वेप इत्यादि सहज ही शमन हो जाते थे और यदि न होते तो 

सत्यकी प्राप्ति न होती थी। राग-द्वेषादिसे भरा मनुष्य सरल हो 
सकता है, वाचिक सत्य भले ही पाल ले, पर उसे शुद्ध सत्यकी 
प्राप्ति नहीं हो सकती । सत्यका शोध करनेके मानी हें राग-द्वेपादि 
दन्द्रसे सर्वथा मुवित प्राप्त कर लेना । 

जिन दिनों हमने यह यात्रा आरंभ की, उससे पहले टॉल्स्टॉय 
आश्रमके व्यक्तियोंकी नैतिक कमजोरीके कारण मेने सात और 
चौदह दिनके उपवास किये थे, यह में पहलेके अध्यायमें बता 
चका! हूँ । इसके कारण अभी बदनमें पूरी ताकत नहीं आ पाई 
थी । जहाजमें डेकपर खूब घूमकर काफी खाने और उसे पचानेका 
यत्न करता, पर ज्यों-ज्यों में अधिक घूमने लगा, त्यों-त्यों 
पिडलियोंमें ज्यादा दर्द होने लगा। विलायत पहुँचनेके बाद तो 
यह दर्द और बढ़ गया । वहाँ डाक्टर जीवराज मेहतासे मुलाकात 
हो गई थी। उपवास और इस दर्दका इतिहास सुनकर उन्होंने 
कहा---“यदि आप थोड़े समयतक आराम नहीं करंगे तो आपके 
पैरोंके सदाके लिए सन्न पड़ जानेका अंदेशा है ।”” तब जाकर मुझे 
पता चला कि बहुत दिनोंके उपवाससे गई ताकत जल्दी लाने या 
बहुत खानेका छोभ नहीं रखना चाहिए। उपवास करनेकी 
अपेक्षा छोड़ते समय अधिक सावधान रहना पड़ता हैं और शायद 
इसमें अधिक संयम भी होता है । 

मदी रामें हमें समाचार मिले कि लड़ाई अब छिड़ने ही वाली 
हैं । इंग्लेंडकी खाड़ीमें पहुँचते-पहुँवते खबर मिली कि लड़ाई 
शुरू होगई और हम रोक लिये गए। पानीमें जगह-जगह सुरंगें 
विछा दी गई थीं, उनसे वचाकर हमें साउदैम्पटन पहुँचते हुए 
एक-दो दिनकी देर होगई। युद्धकी घोषणा ४ अगस्तको हुई 
ओर हम लोग ६ अगस्तको इंग्लेंड पहुँचे। 

विलायत पहुँचनेपर खबर मिली कि गोखले तो पेरिसमें 
रह गए हैं। पेरिसके साथ आवागमन-संबंव बंद होगया हैं, 
ओर यह नहीं कहा जा सकता कि वह कब आयेंगे । गोखल 
अपने स्वास्थ्य-सुधारके लिए फ्रांस गये थे, कितु बीच में युद्ध 
छिड़ जानसे वहीं अटक गये । उनसे मिले विना मुझे देश जाना 
नहीं था, और वह कठ आवेंगे, यह कोई कह नहीं सकता था। 

अब सवाल यह पैदा हुआ है कि इस दरमियान करें क्‍या ? 
इस लड़ाईके संबंध मेरा वया धर्म है? जेलके मेरे साथी 
और सत्याग्रही सोरावजी अडाजणिया विलायतमें बेरिस्टरीका 
अध्ययन कर रहे थे। सोरावजीको एक श्रेष्ठ सत्याग्राहीके तौरपर 
इंग्लेंडमें बैरिस्टरीकी तालीमके लिए भेजा था कि जिससे दक्षिण 
अफ्रीकामें आकर वह मेरा स्थान ले लें। उनका खर्च डाक्टर 
जीवराज मेहता देते थे । उनके और उनकी मार्फत डाक्टर जीव- 
राज मेहता इत्यादिके साथ, जो विलायतमें पढ़ रहे थे, इस 
विषयपर सलाह-मशविरा किया । विलायतमें उस समय जो 
हिन्दुस्तानी लोग रहते थे उनकी एक सभा की गई और उनके 
सामने मेंने अपने विचार उपस्थित किये । मेरा मत यह हुआ 
कि विलायतम रहनेवाले हिन्दुस्तानियोंकों इस लड़ाईमें अपना 
हिस्सा अदा करना चाहिए । अंग्रेज विद्यार्थी लड़ाईमें सेवा करनेका 
अपना निहचय प्रकट कर चुके हें। हम हिन्दुस्तानियोंको भी 


इससे कम सहयोग न देना चाहिए । मेरी इस बातके विरोध- 
में इस सभामें बहुतेरी दलीलें पश की गईं। कहा गया कि 
हमारी और अंग्रेजोंकी परिस्थितिमें हाथी-घोड़ेका अन्तर 
हँ--.एक गुलाम, दूसरा सरदार। ऐसी स्थितिमें गुलाम अपने 
प्रभुकी विपत्तिमें स्वेच्छापू्वक कैसे मदद कर सकता है ? फिर 
जो गुलाम अपनी गुलामीसे छूटना चाहता है, उसका धर्म क्‍या 

यह नहीं है कि प्रभुकी विपत्तिसे लाभ उठाकर अपना छुटकारा 
कर लेनेकी कोशिश करे ? पर वह दलील मुझे उस समय कंसे 
जंच सकती थी ? यद्यपि में दोनोंकी स्थिति का महान्‌ अन्तर 
समझ सका था, फिर भी मुझे अपनी स्थिति बिलकुल गुलाम- 
की-सी नहीं मालूम होती थी । उस समय में यह समझे हुए 
था कि अंग्रेजी शासन-पद्धतिकी अपेक्षा कितने हो अंग्रेज 
अधिकारियोंका दोष अधिक था और उस दोषको हम प्रेमसे दूर 
कर सकते हैं ! मेरा यह खयाल था कि यदि अंग्रेजोंक द्वारा और 
उनकी सहायतासे हम अपनी स्थितिका सुधार चाहते हों तो 
हमें उनकी विपत्तिके समय सहायता पहुँचाकर अपनी स्थिति 
सुधारनी चाहिए । ब्रिटिश-शासन-पद्धतिको में दोषमय तो 
मानता था, परन्तु आजकी तरह वह उस समय असह्य 
नहीं मालूम होती थी। अतएव आज जिस प्रकार वर्तमान शासन- 
पद्धतिपरसे मेरा विश्वास उठ गया है और आज में अंग्रेजी 
राज्यकी सहायता नहीं कर सकता, इसी तरह उस समय जिन 
लोगोंका विश्वास इस पद्धतिपरसे ही नहीं, बल्कि अंग्रेजी अधि- 
कारियोंपरसे उठ चुका था, वे मदद करनेके लिए कैसे तैयार 
हो सकते थे ? 

उन्होंने इस समयको प्रजाकी माँगें जोरके साथ पेश करने 
और झासनमें सुधार करनेकी आवाज उठानेके लिए बहुत 
अनुकूल पाया। मेंने इसे अंग्रेजोंकी आपत्तिका समय समझकर 
माँगें पेश करना उचित न समझा और जवतक लड़ाई चल 
रही हे तवतक हक मांगना मुल्तवी रखनेके संयममें सभ्यता और 
दूर-दृष्टि समझी । इसलिए में अपनी सलाहपर मजबूत बना 
रहा और कहा कि जिन्हें स्वयंसेवकोंमें नाम लिखाना हो, वे 
लिखा दें । नाम अच्छी संख्यामें आये । उनमें लगभग सब प्रान्तों 
और सब धर्मोके लोग थे। 

फिर ला्ड करके नाम एक पत्र भेजा गया। उसमें हम लोगोंने 
अपनी यह इच्छा और तैयारी प्रकट की कि हम हिन्दुस्तानियोंके 

लिए घायल सिपाहियोंकी सेवा-शुश्रूषपा करनेकी तालीमकी 
यदि आवश्यकता दिखाई दे तो उसके लिए हम तैयार हैं । 
कुल सलाह-मशविरा करनेके वाद लार्ड कूने हम लोगोंका 
प्रस्ताव स्वीकार किया और इस वातके लिए हमारा अहसान 
माना कि हमने ऐसे मौकंपर साम्राज्ययी सहायता करनेकी 
तैयारी दिखाई। 

जिन-जिन लोगोंने अपने नाम लिखाये थे, उन्होंने प्रसिद्ध 
डाक्टर केण्टलीकी देख-रेखमें घायलोंकी शुश्रपा करनेकी 
प्राथमिक तालीम शुरू की । छः सप्ताहका छोटा-सा शिक्षा- 
क्रम रखा गया था और इतने समयमें घायलोंकों प्राथ- 
मिक सहायता करनेकी सब विधियाँ सिखा दी जाती थीं। हम 
कोई ८० स्वयंसेवक इस शिक्षा-क्रममें सम्मिलित हुए। छः 
सप्ताहके बाद परीक्षा छी गई तो उसमें सिर्फ एक शख्स फेल 
हुआ । जो छोग पास हो गए, उनके लिए सरकारकी ओरसे 
कवायद वगैरा सिखानेका प्रबंध हुआ। कवायद सिखानेका 
भार कर्नेल बेंकरकों सौंपा गया और वह इस टुकड़ीके मुखिया 
बनाये गए। 

इस समय विलायतका दृश्य देखने लायक था । युद्धसे लोग 
घवराते नहीं थे, वल्कि सब उसमें यथाशक्ति मदद करनेके लिए 
जुट पड़े । जिनका शरीर हट्टा-कट्टा था, वे नवयुवक सैनिक-शिक्षा 
ग्रहण करने लगे, परन्तु अशक्त , बढ़े और स्त्री आदि भी खाली 
हाथ न बैठे रहे । उनके लिए भी काम तो था ही । वे युद्धमें 
घायल सैनिकोंके लिए कपड़ा इत्यादि सीने-काटनेका काम करने 
लगे। वहाँ स्प्रियोंका 'लाइसियम' नामक एक वलव है। उसके 
सम्पोंने सैनिक-विभाग के लिए आवश्यक कपड़े यथाशक्ति 
बनानेका जिम्मा ले लिया | सरोजिनीदेवी (नायडू) भी इसकी 
सम्य थीं। उन्होंने इसमें खूब दिलचस्पी ली थी। उनके साथ 
मेरा वह प्रथम ही परिचय था।. उन्होंने कपड़े व्योंतकर मेरे 
सामने उनका एक ढेर रख दिया और कहा कि जितने सिला सको, 

उतने सिलाकर मुझे दे देना। मेंने उनकी इच्छाका स्वागत करते 
हुए घायलोंकी शश्नूपा की । उस तालीमके दिनोंमें जितने कपड़े 
तैयार हो सके, उतने करके उनको दे दिये। 

इस तरह अपना धर्म समझकर में युद्धमें पड़ा तो सही, 
पर मेरे नसीवमें यह नहीं वदा था कि उसमें में सीधा भाग हल 
बल्कि ऐसे नाजुक मौकंपर सत्याग्रह तक करनेकी नौबत आ गई। 


४७ 
गोखलेकी उदारता 


विलायतमें मुझे पसलीके दर्दकी शिकायत हो गई थी । 
इस बीमारीके वक्‍त गोखले विछायतमें आ पहुंचे थे। उनके पास 
केलनवेक और में हमेशा जाया करते । उनसे ज्यादातर युद्धकी 
ही बातें हुआ करतीं । जमंनीका भूगोल केलनवेककी जवानपर 
था, और यरोपकी यात्रा भी उन्होंने बहुत की थी, इसलिए वह 
नकशा फैलाकर गोखलेको लड़ाईकी छावनियाँ दिखाते। 
जव में बीमार हुआ था तव मेरी बीमारी भी हमारी चर्चाका 
एक विषय हो गई थी । भोजनके प्रयोग तो उस समय भी मेरे चल 
ही रहे थे । उस समय में मूंगफली, कच्चे और पक्के केले, नींबू, 
जतूनका तेल, टमाटर, अंग्र इत्यादि चीजें खाता था । दूध, 
अनाज, दाल वगैरा चीजें बिलकुल न लेता था। मेरी देख-भाल 
जीवराज मेहता करते थे। उन्होंने मुझे दूध और अनाज लेनेपर 
बड़ा जोर दिया । इसकी शिकायत ठेठ गोखले तक पहुँची । 
फलाहार-संबंबी मेरी दलीलोंके वह कायल न थे । तंदुरुस्तीकी 
हिफाजतके लिए डाक्टर जो-जो बतावें उसका सेवन करना 
चाहिए, यही उनका मत था। 
आग्रहको न मानना मेरे लिए बहुत कठिन बात 
ने बहत ही जोर दिया तव मेने उनसे २४ घंटे तक 
विचार करनेकी इजाजत माँगी । केलनबेक और में घर आये। 

रास्तेमें मैंने उनके साथ चर्चा की कि इस समय मेरा क्या धर्म है? 
मेरे प्रयोगमें वह भी मेरे साथ थे। उन्हें यह प्रयोग पसंद भी था, 
परन्तु उनका रुख इस बातकी तरफ था कि यदि स्वास्थ्यके लिए 
में इस प्रयोगकों छोड़ दूं तो ठीक होगा, इसलिए अब अपनी 
अंतरात्माकी आवाजका फैसला लेना ही बाकी रह गया। 

सारी रात में विचारोंमें ड्वा रहा । अब यदि में अपना सारा 
प्रयोग छोड़ दूं तो मेरे सारे विचार और मन्तव्य धूलमें मिल 
जाते थे। फिर उन विचारोंमें मुझे भूल भी नहीं मालूम होती थी, 
इसलिए प्रदन यह था कि किस अंशतक गोखलेके प्रेमके अधीन 
होना मेरा धर्म है, अथवा शरीर-रक्षाके लिए ऐसे प्रयोग किस 
तरह छोड़ देने चाहिए । अंतको मैंने यह निश्चय किया कि 
धार्मिक दृष्टिसे प्रयोगका जितना अंश आवश्यक है, उतना रखा 
जाय और शेष बातोंमें डाक्टरोंकी आज्ञाका पालन किया जाय । 
मेरे दूध त्यागनेमें धर्म-भावनाकी प्रधानता थी । कलकत्तामें 
गाय-भसोंका दूध जिन घातक विधियों द्वारा निकाला जाता हे, 
उसका दृह्य मेरी आँखोंके सामने था। फिर यह विचार भी मेरे 
सामने था कि मांसकी तरह पशुका दूध भी मनुष्यकी खुराक नहीं 
हो सकता । इसलिए दूध-त्यागपर दृढ़ निश्चय करके में सबह 
उठा | इस निशचयसे मेरा दिल बहुत हलका हो गया था; किन्तु 
फिर भी गोखलेका भय तो था ही; लेकिन साथ ही मुझे यह भी 
विश्वास था कि वह मेरे निश्वयकों तोड़नेका उद्योग न करेंगे। 

शामको 'नेशनल लिवरल क्लव' में हम उनसे मिलने गये। 
उन्होंने तुरन्त पूछा--"क्यों, डाक्टरकी सलाहके अनुसार ही 
चलतनेका निइचय किया न ? 

मैंने धीरे-से जवाव दिया--“और सब बातें तो में मान लगा; 
परन्तु आप एक वातपर जोर न दीजिएगा। दूध और दूधकी बनी 
चीजें और मांस, इतनी चीजें में न लगा, और इनके न ॒लेनेसे 
यदि मौत भी आती हो तो में समझता हूँ, उसका स्वागत कर 
लना मेरा धर्म है।” 


श्५६ संक्षिप्त आत्मकथा 


“तुमने यह अंतिम निर्णय कर लिया हैँ ? ” गोखलेने पूछा। 
“में समझता हूं कि इसके सिवा में आपको दूसरा उत्तर नहीं 
दे सकता। में जानता हूँ कि इससे आपको दुःख होगा; परन्तु 
मुझे क्षमा कीजिएगा । मेंने जवाब दिया। 
गोखलेने कुछ दुःखसे, परन्तु बड़े ही प्रेमसे कहा--“तुम्हारा 
यह निश्चय मुझे पसन्द नहीं । मुझे इसमें धर्मकी कोई बात नहीं 
दिखाई देती, पर अब में इस बातपर जोर नहीं दंगा ।'” यह कहते 
हुए जीवराज मेहताकी ओर देखकर उन्होंने कहा--“अब 
गांधीको ज्यादा दिक न करो। उन्होंने जो मर्यादा बांध ली हैं, 
उसके अन्दर ये जो-जो चीजें ले सकते हें, वही देनी चाहिए।” 
डाक्टर ने अपनी अप्रसन्नता प्रकट की, पर वह लाचार थे। 
मुझे मूंगकी दालका पानी लेनेकी सलाह दी, और कहा-“उसमें 
हींगका बघार दे लेना ।” मैंने इसे मंजूर कर लिया। एक-दो दिन 
मेंने वह पानी पिया भी; परन्तु इससे उल्टा मेरा दर्द बढ़ गया। 
मुझे वह मुआफिक नहीं हुआ, इससे में फिर फलाहारपर 
आ गया। ऊपरके इलाज डाक्टरने जो मुनासिब समझे, किये ही। 
इससे अलबत्ता आराम था, परन्तु मेरी इन मर्यादाओंपर वह बहुत 
बिगड़ते । इसी बीच गोखले भारतवर्ष को रवाना हुए, क्योंकि 
वह लंदनका अक्तृवर-नवम्बरका कोहरा सहन नहीं कर सके। 
पसलीका दर्द भोजन-परिवर्तन करनेसे और कुछ वाह्म 
उपचारोंसे ही मिटा; परन्तु बीमारी विलकुल निर्मूल न हुईं। 
सम्भाल रखनेकी जरूरत तो अभी थी ही। अभी विछौनेपर ही 
पड़ा रहना पड़ता था। डाक्टर मेहता बीच-बीचमें आकर देख 
जाया करते थे, और जब जाते तभी कहा करते--“अगर मेरा 
इलाज कराओ तो देखते-देखते आराम हो जाय ।”” 
यह सव हो रहा था कि एक रोज मि० रावद्टस मेरे घर 
आये और मुझसे जोर देकर कहा कि आप अपने देश चले जाइए। 
. उन्होंने कहा, “ऐसी हालतमें आप नेटली' हमगिज नहीं जा 
१. यह अस्पतालका नाम है, जहां घायलोंकी शुभूषा करनेके लिए 


विदा १५७ 


सकते । कड़ाकेका जाड़ा तो अभी आगे आनेवाला हैं। में तो 
आग्रहके साथ कहता हूँ कि अपने देश चले जायंगे तो वहाँ 
जाकर चंगे हो जायँंगे। तवतक यदि युद्ध जारी रहा तो उसमें 
मदद करनेके और भी बहुत अवसर मिल जायँंगे और नहीं तो 
जो कुछ आपने किया है, उसे भी में कम नहीं समझता । 

मुझे उनकी यह सलाह अच्छी मालम हुई और मेने देश 
जानेकी तैयारी की । 


४८ 
विदा 


मि० केलनवेक देश जानेके निशचयसे हमारे साथ रवाना 
हुए थे । विलायतमें हम साथ ही रहते थे । युद्ध शुरू हो जानेके 
कारण जम॑न लोगोंपर बड़ी सख्त देख-रेख थी । इससे हम सबको 
इस बातकी आशंका ही थी कि केलनवेक हमारे साथ आ सकेंगे 
या नहीं । उनके लिए पासपोर्ट प्राप्त करनेका बहुत प्रयत्न किया 
गया । मि० रावर्ट स खुद उन्हें पास दिला देनेक लिए रजामंद 
थे। उन्होंने सारा हाल तार द्वारा वाइसराय को लिखाए; पर लाई्ड 
हार्डिंगका तुरन्त सीधा और सूखा जवाब आया--“हमें अफसोस 
है, हम इस समय किसी तरह जोखिम उठानेके लिए तंयार नहीं 
हैं । हम सबने इस जवाबके औचित्यको समझा। केलनबेकके 
वियोगका दुःख तो मुझे हुआ ही, परन्तु मेंने देखा कि मेरी अपेक्षा 
उनको ज्यादा हुआ । यदि वह भारतव्षमें आ सके होते तो आज 
एक बढ़िया किसान और वुनकरका सादा जीवन व्यतीत करते 
होते । 

हमने तीसरे दर्जेका टिकट लेनेकी कोशिश की, परन्तु पी० 
एंड ओ० के जहाजमें तीसरे दरजेका टिकट नहीं मिलता था, 


“7 जंबीजीको अपनी टू दुकड़ोके साय न्फ़ाया। कर एड 2! 


१५८ संक्षिप्त आत्मकथा 


इसलिए दूसरे दरजेका लेना पड़ा। दक्षिण अफीकासे हम कितना 
ही ऐसा फलाहार साथ बाँव छाये थे, जो जहाजोंमें नहीं 
मिलता था। वह हमने साथ रख लिया । दूसरी चीजें तो जहाजमें 
मिलती ही थीं। 

डाक्टर मेहताने मेरे शरीरको मीट्स प्लास्टरके पटटेसे 
बाँव दिया था और मुझे कहा था कि पट्टा बँधा रहने देना। 
दो दिनके बाद वह मुझे सहन न हो सका और बड़ी महश्किल के 
बाद मेंते उसे उतार डाछा और नहने-धोने भी लगा । फल और 
मेवेके सिवा और कुछ नहीं खाता था, इससे तवियत दिन-दिन 
सुधरने लगी और स्वेजकी खाड़ीमें पहुँचनेतक तो अच्छी हो 
गईं। यद्यपि इससे शरीर कमजोर हो गया था, फिर भी वीमारी- 
का भय मिट गया था और में रोज धीरे-धीरे कसरत बढ़ाता 
गया । स्वास्थ्य में यह शुभ परिवर्तन तो मेरा यह खयाल हैं 
कि समशीदोष्ण हवाकी बदौलत ही हुआ। 

पुराने अनुभवसे अथवा और किसी कारणसे अंग्रेज यात्रियों 
के और हमारे अन्दर यहाँ जो अन्तर मेंने देखा, वह दक्षिण 
अफ्रीकासे आते हुए भी नहीं देखा था। वहाँ भी अन्तर तो था 
परन्तु यहाँ और ही प्रकार का भेद दिखाई दिया। किसी-किसी 
अंग्रेजके साथ बातचीत होती; परन्तु वह भी 'साहब-सलामत'- 
से आगे नहीं । हादिक भेंट नहीं होती थी; किन्तु दक्षिण अफ्रीकाके 
जहाजमें और दक्षिण अफ्रीकामें हादिक भेंट हो सकती थी । इस 
भेदका कारण तो में यही समझा कि इधरके जहाजोंमें अंग्रेजोंके 
मनमें यह भाव कि 'हम शासक हैं” और हिन्दुस्तानियोंके मनमें 
यह भाव कि 'हम गुलाम हें जानमें या अनजानमें काम कर 

रहा था। 

ऐसे वातावरणसे जल्दी छटठकर देश पहुँचनेके लिए में 
आतुर हो रहा था । अदन पहुँचनेपर ऐसा भास हआ मानों 
थोड़े-बहुत घर आ गए हैं । अदनवालोंके साथ दक्षिण अफ्रीकार्मे 
हा हमारा अच्छा संवंध वँव गया था, क्योंकि भाई कंकोबाद 


गोखलेके साथ पूनामें १५९ 


कावसजी दीनशा डरवन आगये थे और उनके तथा 
उनकी पत्नीके साथ हमारा अच्छा परिचय हो चुका था। 
थोड़े ही दिन में हम वम्बई आ पहुँचे। जिस देशमें में १९०५ 
में लौटनेकी आशा रखता था, वहीं १० वर्ष बाद पहुँचनेसे 
मेरे मनको वड़ा आनन्द हो रहा था । वम्बईम गोखलने 
स्वागत वगराका प्रबंध कर ही डाला था। उनकी तबियत 
नाजक थी । फिर भी वह वम्वई आ पहुँचे थे। उनसे मिलकर 
तथा उनके जीवनमें मिलकर अपने सिरका बोझ उतार डाल्न- 
की उमंगसे म वम्बई पहुँचा था; परन्तु विधातानें कुछ और 
ही रचना रखी थी-- 
'मोरे मन कछु ओर है कतकि कछु और ।' 


४९ 
गोखलेके साथ पूनामें 


मेरे वम्बई पहुँचते ही गोखलेने मुझे खबर दी कि बम्बईके 
गवर्नर आपसे मिलना चाहते हैं और पूना आनेसे पहले आप 
उनसे मिलते आवें तो अच्छा होगा । इसलिए में उनसे मिलने 
गया । मामूली बातचीत होनेके बाद उन्होंने मुझसे कहा-- 

“आपसे में एक वचन लेता चाहता हूँ। में चाहता हूँ 
कि सरकारके संवंधमें यदि आपको कहीं कुछ आन्दोलन करना 
हो तो उसके पहले आप मुझसे मिल ले और बातचीत कर लें। 

मेंने उत्तर दिया, “यह वचन देना मेरे लिए बहुत सरल 
है, क्योंकि सत्याग्रहीकी हैसियतसे मेरा यह नियम ही हैं कि 
किसीके खिलाफ कुछ करनेके पहले उसका दृष्टि-विदु खुद 
उसीसे समझ ले और अपनेसे जहांतक हो सके, उसके अनुकूल 
होनेका यत्न करूँ । हमेशा दक्षिण अफ्रीकामें इस नियमका पालन 
किया हैं और यहाँ भी में ऐसा ही करनेका विचार करता हूँ। 

लाई विलिगडनने इसपर मुझे धन्यवाद दिया और कहा-- 


१६० संक्षिप्त आत्मकया 


“आप जब कभी मिलना चाहें, मुझसे तुरन्त मिल सकेंगे 
और आप देखेंगे कि सरकार जान-बूझकर कोई बुराई नहीं 
करना चाहती ।” 

मेंने जवाब दिया--“इसी विश्वासपर तो में जी रहा हैं।” 

इसके बाद में पूना पहुँचा। वहांके तमाम संस्मरण 
लिखना मेरी सामर्थ्यके वाहर हैं । गोखलेने और भारत-सेवक 
समितिके सम्योंने मुझे अपने प्रेमसे नहला दिया। जहांतक 
मुझे याद है, उन्होंने तमाम सम्योंको पूना बुलाया था। सबके 
साथ दिल खोलकर मेरी बातें हुईं | गोखलेकी तीत्र इच्छा 
थी कि में भी समितिका सदस्य बन्‌। मेरी इच्छा तो थी 
ही; परन्तु सदस्योंकी यह धारणा हुईं कि समिति के आदर्श 
और उनकी कार्य-प्रणाली मुझसे भिन्न थी । इसलिए वे दुविधामें 
थे कि मुझे सदस्य होना चाहिए या नहीं। गोखलेकी यह मान्यता 
थी कि अपने आदर्शपर दृढ़ रहनेकी जितनी प्रवृत्ति मेरी थी 
उतनी ही दूसरोंके आदर्शकी, रक्षा करने और उनके साथ. मिल 
जानेका स्वभाव भी था। उन्होंने कहा--“परन्तु हमारे साथी 
अभी आपके दूसरोंको निभा लेनेके इस गुणको नहीं पहचान 
पाये हैं । वे अपने आदर्शपर दृढ़ रहनेवाले स्वतंत्र और निश्चित 
विचारके लोग हैं । में आशा तो यही रखता हैँ कि वे आपको 
सदस्य बनाना मंजूर कर लेंगे, परन्तु यदिन भी करें तो 
आप इससे यह तो हगिज न समझें कि आपके प्रति उनका प्रेम 
या आदर कम है। अपने इस प्रेमको अखंडित रहने देनेके 
लिए ही वे किसी तरहकी जोखिम उठानेसे डरते हैं; परन्तु 
आप समितिके बाकायदा सदस्य हों या न हों, में तो आपको 
सदस्य मानकर ही चलूंगा।” 

में समितिका सदस्य बनूं या न बन, पर एक आश्रमकी 
स्थापना करके और फिनिक्सके साथियोंको उसमें रखकर 
में कहीं वैठना चाहता था। मैंने अपना यह संकल्प उनपर प्रकट 
-किया था, । गुजराती होनेके कारण गुजरातके द्वारा सेवा करनेकी 


गोखलेके साथ पूनामें १६१ 


पंजी मेरे पास अधिक होनी चाहिए, इस विचारसे गुजरातमें 
ही कहीं स्थिर होनेकी इच्छा भी थी। गोखलेको यह विचार 
पसंद आया और उन्होंने कहा-- 

“जरूर आश्रम स्थापित करो । सदस्योंके साथ जो बात- 
चीत हुई हैं उसका फल कुछ भी निकलता रहे, परन्तु तुम्हारे 
आश्रमके लिए धनका प्रवंध में कर दूंगा। उसे में अपना ही 
आश्रम समझूंगा। 

यह सुनकर मेरा हृदय फूल उठा। चन्दा माँगनेके झंझट- 
से बचा, यह समझकर बड़ी खुशी हुईं और इस विश्वास- 
से कि अब मुझे अकेले अपनी जिम्मंदारीपर कुछ न करना 
पड़ेगा, वलकि हरएक उलझनके समय मेरे लिए एक पथ- 
प्रदर्शक यहाँ हैँ, मेरे सिरका बोझ उतर गया। 

गोखलेने स्वर्गीय डाक्टर देवकों बुलाकर कह दिया--- 
“गांधीका खाता अपनी समितिमें खोल लो और उनको अपने 
आश्रमके लिए तथा सार्वजनिक कामोंके लिए जो कुछ रुपया 
चाहिए वह देत रहना।” 

अब में पूना छोड़कर शांतिनिकेतन जानेकी तयारी कर 
रहा था । अंतिम रातको गोखलेने खास मित्रोंकी एक पार्टी इस 
विधिसे की जो मुझे रुचिकर होती । उसमें वे ही चीजें अर्थात्‌ 
फल और मेवे मंगाये थे, जो में खाया करता था। पार्टी उनके 
कमरेसे कुछ ही दूरपर थी । उनकी हालत ऐसी न थी कि वह 
वहांतक भी आ सकते; लेकिन उनका प्रेम उन्हें कैसे रुकने देता ? 
वह जिद करक॑ आये, परन्तु उन्हें गश आ गया और वापिस लौट 
जाना पड़ा। ऐसा गद्य उन्हें बार-वार आ जाया करता था, 
इसलिए उन्होंने कहलवाया कि पार्टीमें किसी प्रकारकी गड़बड़ 
न होनी चाहिए । पार्टी क्या थी, समितिक आश्रममें अतिथि- 
घरके पासके मंदानमें जाजम बिछाकर हम लोग बठ गए थे और 
मूंगफली, खजूर वगरा खाते हुए प्रेम-वार्त्ता करते थे एवं एक- 
दूसरेके हृदयको अधिक जाननेका उद्योग करते थे। 

किन्तु उनकी यह मूर्च्छा मेरे जीवनके लिए कोई मामूली 
अनुभव नहीं था। 

धमकी ? 


वम्बईसे मुझे अपनी विधवा भौजाई और दूसरे कुटुबियोंसे 
मिलनेके लिए राजकोट और पोरबन्दर जाना था। इसलिए में 
राजकोट गया । दक्षिण अफ्रीकामें सत्याग्रह-आन्दोलनके सिल- 
सिलेमें मेने अपना पहनावा जितना हो सकता था गिरमिटिया 
मजदूरकी तरह कर डाला था । मेरे-ऐसे कपड़े पहननेवाला 
आमतौरपर गरीब आदमियोंमें ही गिना जाता है । इस समय 
वीरमगाम और बढ़वाणमें प्लेगके कारण, तीसरे दरजेके 
मुसाफिरोंकी जाँच-पड़ताल होती थी । मुझे उस समय हलका-सा 
बुखार था । जाँच करनेवाले अफसरने मेरा हाथ देखा तो उसे 
वह गरम मालूम हुआ, इसलिए उसने हुक्म दिया कि राजकोट 
जाकर डाक्टरसे मिलो और मेरा नाम लिख दिया। 

बम्बईसे शायद किसीने तार या चिट्ठी भेज दी होगी, इस 
कारण बढ़वाण स्टेशनपर दर्जी मोतीलाल, जो वहाँके एक 
प्रसिद्ध प्रजा-सेवक माने जाते थे, मुझसे मिलने आये । उन्होंने 
मुझसे वीरमगामकी जकातकी जांचका तथा उसके संबंधमें 
होनेवाली तकलीफोंका जिक्र किया । मुझे बुखार चढ़ रहा था, 
इसलिए बात करनेकी इच्छा कम ही थी। मेने उन्हें थोड़ेमें ही 
उत्तर दिया-- 

“आप जेल जानेके लिए तंयार हैं ? ” 

इस समय मेंने मोतीलालको वसा ही यूवक समझा, जो 
बिना विचारे उत्साहमें हां कर लेते हें ; परन्तु उन्होंने बड़ी दृढ़ताके 
साथ उत्तर दिया-- 

हाँ, जरूर जेल चले जायँंगे, पर आपको हमारा अगुआ 

बनना पड़ेगा । काठियावाड़ी की हँसियतसे आपपर हमारा 
पहला हक हैँ । अभी तो हम आपको नहीं रोक सकते; परन्तु 
वापस लौटते समय आपको बढ़वाण जरूर उतरना पड़ेगा । 
वहाँके युवकोंका काम और उत्साह देखकर आप खुश 
होंगे । आप जब चाहें तब अपनी सेनामें हमें भरती कर 
सकेंगे। 

राजकोट पहुँचते ही में दूसरे दिन सुबह पूर्व/वत हुक्मके 
अनुसार अस्पताल गया । वहाँ तो में किसीक लिए अजनबी नहीं 
था । डाक्टर मुझे देखकर शर्म ये और उस जाँच-कारकुनपर 
गुस्सा होने लगे। मुझे इसमें ग्रसेकी कोई वजह नहीं मालम हूं ती 
थी । उसने तो अपना फर्ज अदा किया था। एक तो वह मुझे 
पहचानता नहीं था और दूसरे पहचाननेपर भी तो उसका फर्ज 
यही था कि जो हुक्म मिला उसकी तामील करे; परन्तु में था 
मशहूर आदमी इसलिए राजकोटमें मुझे जाँच करानेके लिए 
जानेके एवजमें लोग घर आकर मेरी पूछ-ताछ करने लगे। 

काठियावाड़में में जहाँ-जहाँ गया वहाँ-वहां वीरमगामकी 
जकातकी जांचसे होनेवाली तकलीफोंकी शिकायतें मंने सुनीं । 

इसलिए लाई विलिंगडनने जो निमंत्रण मुझे दे रखा था 
उसका मेंने तुरंत उपयोग किया । इस संबंधमें जितने कागज-पत्र 
मिल सकते थे सब मेंने पढ़े । मेने देखा कि इन शिकायतों में बहुत 
तथ्य था । उसको दूर करनेके लिए बम्बई-सरकारसे लिखा-पढ़ी 
की । उसके सेक्रेटरीसे मिला, लार्ड विलिगडनसे भी मिला । 
उन्होंने सहानुभूति दिखाई, परन्तु कहा कि “दिल्लीकी तरफसे 
ढील हो रही है । यदि यह बात हमारे हाथमें होती तो हम 
कभीके इस जकातको उठा देते । आप भारत-सरकारके पास 
अपनी शिकायत ले जाइए ।” 

मेंने भारत-सरकारके साथ लिखा-पढ़ी शुरूकी, परन्तु वहांसे 
पहुँचके अलावा कुछ भी जवाब न मिला । जब मुझे लार्ड चेम्स- 
फोर्डसे मिलने का अवसर आया, तब अर्थात्‌ दो-तीन वर्षकी 

लिखा-पढ़ीके बाद सुनवाई हुईं। लाड्ड चेम्सफोर्ड्से मेने इसका 
जिक्र किया तो उन्होंने इसपर आइचर्य प्रकट किया । 
वीरमगामके मामलेका उन्हें कुछ पता न था। उन्होंने मेरी वातें 
गौरके साथ सुनीं और उसी समय टेलीफोन करके वीरमगामके 
कागज-पत्र मंगाये और वचन दिया कि यदि इसके खिलाफ 
कर्मचारियोंको कुछ कहना न होगा तो जकात रह कर दी 
जायगी । इस मुलाकातके थोड़े ही दिन बाद अखबारमें पढ़ा 
कि जकात रह हो गई। 

इस जीतको मेने सत्याग्रहकी बुनियाद माना, क्‍योंकि 
वीरमगामके संवंधरमें जब बातें हुई तव बम्बई-सरका के सेक्रेटरी- 
ने मुझसे कहा था कि वक्‍सरामें इस संबंधमें आपका जो भाषण 
हुआ था उसका नकल मेरे पास है और मेने जो सत्याग्रहका 
उल्लेख किया था उसपर उन्होंने अपनी नराजगी भी बतलाई। 
उन्होंने मुझसे पूछा--“आप इसे धमकी नहीं कहते ? इस प्रकार 
वलवान सरकार कहीं धमकी की परवाह कर सकती है ? ” 

मेंने जवाब दिया--"यह धमकी नहीं है । यह तो लोकमत- 
को शिक्षित करनेका उपाय हैँ । लोगोंको अपने कप्ट दूर करनेके 
लिए तमाम उचित उपाय बताना मुझ जैसोंका धर्म हैं । जो प्रजा 
स्वतंत्रता चाहती हैं उसके पास अपनी रक्षाका अंतिम इलाज 
अवश्य होना चाहिए । आमतौरपर ऐसे इलाज हिंसात्मक होते 
हैं, परन्तु सत्याग्रह शुद्ध अहिसात्मक शस्त्र है। उसका उपयोग 
और उसकी मर्यादा बताना में अपना धर्म समझता हूँ। अंग्रेज 
सरकार वलवान है, इस वातपर मुझे संदेह नहीं; परन्तु सत्याग्रह 
सर्वोपरि शस्त्र है, इस विषयमें भी मुझे कोई संदेह नहीं ।” 

इसपर उस समझदार सेक्रेटरीने सिर हिलाया और 
कहा--“देखेंगे ।” 

राजकोटसे में शांतिनिकेतन गया। वहाँके अध्यापकों और 
विद्यार्थियोंने मुझपर बड़ी प्रेम-वृष्टि की। स्वागतकी विधिमें 
सादगी, कला और प्रेमका सुन्दर मिश्रण था। वहाँ काका- 
साहब कालेलकरसे मेरी पहली बार मुलाकात हुई । 

शांतिनिकेतनमें मेरे मंडलको अलग स्थानमें ठहराया गया 
था। वहाँ मगनलाल गांधी उस मंडलीकी देख-भाल कर रहे थे 
और फिनिक्स-आश्रमके तमाम नियमोंका वारीकीसे पालन 
कराते थे । मेंने देखा कि उन्होंने शांतिनिकेतनमें अपने प्रेम, 
लगन और उद्योगशीलताके कारण अपनी सुगंध फैला रखी 
थी। एंड्र ज तो वहाँ थे ही । पियसंन भी थे। 

अपने स्वभावक अनुसार में विद्यार्थियों और शिक्षकों में 
मिल-जुल गया और शारीरिक श्रम तथा कामके बारेमें चर्चा 
करने लगा। स्वयं भोजन बनाने तथा बर्तन माँजनेका प्रयोग भी 
वहाँ भोजनशाला में शुरू किया। बंगाली भोजनमें कुछ सुधार 
करानेके इरादेसे एक छोटी-सी पाकशाला भी अलग कर ली 
गई थी। 

मेरा इरादा शांतिनिकेतनमें कुछ दिन रहनेका था; पर 
विधाता मुझे जवर्दस्ती वहांसे घसीट ले गया। में मुश्किलसे 
वहाँ एक सप्ताह रहा होऊँगा कि पूनासे गोखलेके अवसानका 
तार मिला । सारा शांतिनिकेतन शोकमें डूब गया । सब लोग 
मातम-पुरसी करने मेरे पास आये । में उसी दिन पूना रवाना 
हुआ। साथमें पत्नी और मगनलालको लिया। बाकी सब शांति- 
निकेतनमें ही रहे । 

एंड, ज ब्दवान तक मेरे साथ आये थे। उन्होंने मुझसे 
पूछा--“क्या आपको प्रतीत होता है कि हिन्दुस्तानमें सत्याग्रह 

करनेका समय आवेगा ? यदि हाँ तो कब ? ” 
मेंने उत्तर दिया--“यह कहना कठिन है। अभी तो एक 
सालतक में कुछ करना नहीं चाहता । गोखलेने मुझसे वचन 
लिया हूँ कि में एक साल तक भ्रमण करूँ। किसी भी सार्वजनिक 
प्रश्नपर विचार प्रकट न करूँ। में अक्षरशः इस वचनका 
पालन करना चाहता हूँ। इसके बाद भी में तबतक कोई वात न 
कहूँगा, जवतक किसी प्रशनपर कुछ कहनेकी आवश्यकता न 
होगी। इसलिए में नहीं समझता कि अगले ५ वर्षतक सत्याग्रह 
करनेका कोई अवसर आवेगा । 
यहाँ इतना कहना आवश्यक हैँ कि 'हिन्द स्वराज्य" में 
मेंने जो विचार प्रदर्शित किये हैं, गोखले उनपर हंसा करते 
और कहते थे--“एक वर्ष तुम हिंदुस्तानमें रहकर देखोगे तो 
तुम्हारे ये विचार अपने-आप ठढे पड़ जाय॑गे। 


प्र 
तीसरे दर्जेकी मुसीबत 


बर्दवान पहुँचकर हम तीसरे दर्जा टिकट कटाना चाहते थे 
पर टिकट लेनेमे बड़ी मुसीबत हुईं | टिकट लेने पहँचा तो जवाब 
मिला, “तीसरे दर्जेके मुसाफिरक लिए पहलेसे टिकट नहीं दिया 
जाता। तब में स्टेशन-मास्टरके पास गया। मुझे भला वहाँ कौन 
जाने देता ? किसीने दया करके बताया कि स्टेशन-मास्टर वहाँ 
हैं। में पहुँचा । उनके पाससे भी यही उत्तर मिला । जब खिड़की 
खुली तब टिकट लेने गया; परन्तु टिकट मिलना आसान नहीं 
था। कट्टे मुसाफिर मुझ जैंसेको पीछे धकेलकर आगे घस 
जाते । आखिर टिकट तो किसी तरह मिल गया । 

गाड़ी आईं। उसमें भी जो जबरदस्त थे वे घस गए। उतरने- 
वालों और चढ़नेवालोंके सिर टकराने लगे और धक्का-मक्की 


* सस्ता साहित्य मण्डल से प्रकाशित 

होने लगी। इसमें भला में कंसे शरीक हो सकता था ? इसलिए हम 
तीनों एक जगहसे दूसरी जगह जाते । सव जगहसे यही जवाब 
मिलता--“यहाँ जगह नहीं ह । तव में गाडंक पास गया। उसने 
जवाब दिया--“जगह मिले तो बैठ जाओ, नहीं तो दूसरी 
गाड़ीसे जाना ।” मेंने नरमीसे उत्तर दिया--“पर मुझे जरूरी 
काम है । गार्डको यह सुननेका ववत नहीं था। अब में सब तरहसे 
हार गया । मगनलालसे कहा--“जहाँ जगह मिल जाय बेठ 
जाओ ।” और में पत्नीको लेकर तीसरे दर्जेके टिकटसे ही ड्योढ़े 
दर्जेमें घुसा । गार्डने मुझे उसमें जाते हुए देख लिया। 

आसनसोल स्टेशनपर गार्ड ड्यौढ़े दर्जेकजा किराया लेने 
आया। मेंने कहा--“आपका फजं था कि आप मुझे जगह बताते। 
वहाँ जगह न मिलनेसे में यहाँ बेठ गया । मुझे तीसरे दर्जेमें जगह 
दिलाइये तो में वहाँ जानेको तयार हूं । 

गा साहब बोले--“मुझसे दलील न करो । मेरे पास जगह 
नहीं हैं। किराया न दोगे तो तुमको गाड़ीसे उतर जाना होगा। 

मझे तो किसी तरह जत्दी पूना पहँचना था। गाइंसे 
लड़नेके लिए मेरे पास समय नहीं था, न सुविधा ही थी । लाचार 
होकर मैंने किराया चुका दिया। उसने ठेठ पूना तकका ड्यौढ़े 
दर्जेका किराया वसल किया मझे यह अन्याय बहुत अखरा । 

सुबह हम म॒ुगलसराय पहुंचे । मगनलालको तीसरे दर्जेमें 
जगह मिल गई थी । वहाँ मैंने टिकट कलेक्टरकों सब हाल सुनाया 
और इस घटनाका प्रमाण-पत्र मेंने उससे माँगा । उसने इन्कार 
कर दिया। मेंने रेलवेके बड़े अफसरको अधिक भाड़ा वापस 
लेनेकी दरख्वास्त दी । उसका उत्तर इस आशय का मिला-- 
“प्रमाण-पत्रके बिना अधिक भाड़ाका रुपया लौटानेका रिवाज 
हमारे यहाँ नहीं है; परन्तु यह आपका मामला है, इसलिए 
आपको लौटा देते हैं । वर्दवानसे मुगलसराय तकका अधिक 
किराया वापिस नहीं दिया जा सकता ।” 

इसके बाद तीसरे दर्जेके सफरके इतने अनुभव हुए हैं कि 

उनकी एक पुस्तक बन सकती है, परन्तु प्रसंगोपात्त उनका जिक्र 
करनेके उपरांत इन अध्यायोंमें उनका समावेश नहीं हो सकता। 
शरीर-प्रकृतिकी प्रतिकूछताके कारण मेरी तीसरे दर्जेकी यात्रा 
बंद हो गई।* यह बात मुझे सदा खटकती रहती है और खटकती 
रहेगी। तीसरे दर्जेके सफरमें कर्मचारियोंकी 'जी-हक्मी' की 
जिल्लत तो उठानी ही पड़ती हे, परन्तु तीसरे दर्जेक यात्रियोंकी 
जहालत, गंदगी, स्वार्थ-भाव और अज्ञानका भी कम अनुभव नहीं 
होता । खेदकी वात यह हैँ कि बहुत बार तो मुसाफिर जानते 
ही नहीं कि वे उदंडता करते हें या गंदगी बढ़ाते हें या स्वार्थ 
साधते हैं । वे जो कुछ करते हें वह उन्हें स्वाभाविक मालूम होता 
है और इधर हम, जो सुधारक कहे जाते हैं, इनकी बिल्कुल 
पर्वाह नहीं करते । 

कल्याण जंकशनपर हम किसी तरह थके-माँदे पहुँचे । 
नहानेकी तयारी की । मगनलाल और में स्टेशनके नलसे पानी 
लेकर नहाये । पत्नीके लिए में कुछ तजवीज कर रहा था कि 
इतनेमें भारत-सेवक-समितिके भाई कौलने हमको पहचाना । 
वह भी पूना जा रहे थे। उन्होंने मेरी पत्नीकी ओर इशारा करके 
कहा--“इनको तो नहानेके लिये दूसरे दर्जेके कमरेमें ले जाना 
चाहिए । 

उतके इस सौजन्यसे लाभ उठाते हुए मुझे संकोच हुआ | में 
जानता था कि पत्नीको दूसरे दर्जेके कमरेका लाभ उठानेका 
अधिकार न था; परल्तु मेने इस अनौचित्यकी ओरसे आँखें मूंद 
लीं । सत्यके पुजारीकों सत्यका इतना उल्लंघन भी शोभा नहीं 
देता । पत्नीका आग्रह नहीं था कि वह उसमें जाकर नहाये, 
परन्तु पतिके मोह-रूपी स्वर्ण-पात्रने सत्यको ढाँक लिया था। 


*इसके बाद फिर अर्से से गांधोजीने तीसरे दर्जेमें सफर शुरू 
कर दिया था, जो अन्त समय तक जारी रहा । 

५३ 


मेरा प्रयत्न 


पूना पहुँचकर गोखलेकी उत्तर-क्रिया इत्यादिसे निवृत्त 
हो हम सब लोग इस बातपर विचार करने लगे कि समितिका 
काम कैसे चलाया जाय और में उसका सदस्य बन्‌ या नहीं । 
इस समय मुझपर बड़ा बोझ आ पड़ा था। गोखलेके जीते-जी 
मुझे समितिमें प्रवेश करनेकी आवश्यकता ही नहीं थी । में तो 
सिर्फ गोखलेकी आज्ञा और इच्छाके अधीन रहना चाहता था । 
यह स्थिति मुझे पसंद भी थी; क्योंकि भारतवर्षके जैसे तूफानी 
समुद्रमें कूदते हुए मुझे एक दक्ष कर्णघारकी आवश्यकता थी और 
गोखले-जैसे कर्णघारके आश्रयमें में अपनेको सुरक्षित समझता 
था। 

अब मेरा मन कहने लगा कि मुझे समितिमें प्रविष्ट होनेके 
लिए जहूर प्रयत्न करना चाहिए । मेंने सोचा कि गोखलेकी 
आत्मा यही चाहती होगी । मेने बिना संकोचके दृढ़ताके साथ 
प्रयत्त शुरू किया । इस समय समितिके सब सदस्य वहाँ मौजूद 
थे। मेंने उनको समझाने और मेरे संबंधमें जो भय उन्हें था 
उसको दूर करनेकी भरसक कोशिश की, पर मेंने देखा कि सदस्यों- 
में इस विषयपर मतभेद था । कुछ सदस्योंकी राय थी कि मुझे 
समितिमें ले लेना चाहिए और कुछ दृढ़ता-पूर्वक इसका विरोध 
करते थे, परन्तु दोनोंके मनमें मेरे प्रति प्रेम-भावकी कमी न थी। 
कितु हाँ, मेरे प्रति प्रेमकी अपेक्षा समितिके प्रति उनकी वफादारी 
शायद अधिक थी--मेरे प्रति प्रेमसे तो कम किसी हालतमें 
नथी। 

इससे हमारी यह सारी बहस मीठी थी और केवल 
सिद्धांपपर ही थी । जो मित्र मेरा विरोध कर रहें थे उनका यह 
खयाल हुआ कि कई वातोंमें मेरे और उनके विचारोंमें जमीन- 
आसमानका अंतर है । इससे भी आगे चलकर उनका यह खयाल 

हुआ कि जिन ध्येयोंको सामने रखकर गोखले ने समितिकी रचना 
की थी, मेरे समितिमें आजानेसे उन्हींके जोखिममें पड़ जानेकी 
संभावना थी और यह बात उन्हें स्वाभाविक तौरपर ही असह्य 
मालूम हुई | बहुत कुछ चर्चा हो जानेके बाद हम अपने-अपने घर 
गये। सदस्योंने अंतिम निर्णय सभाकी दूसरी बैठक तक स्थागित 
रखा। 

घर जाते हुए में बड़े विचारके भँवरमें पड़ गया । बहुमतके 
बलपर मेरा समितिमें दाखिल होना क्या उचित ह ? क्या 
गोखलेके प्रति यह मेरी वफादारी होगी ? यदि बहुमत मेरे 
खिलाफ हो जाय तो कया इससे में समितिकी स्थितिको विषम 
बनानेका निमित्त न वन्‌गा ? मुझे यह साफ दिखाई पड़ा कि 
जबतक समितिके सदस्योंमें मुझे सदस्य बनानेके विषयमें मतभेद 
हो तबतक मुझे खुद ही उसमें दाखिल होनेका आग्रह छोड़ देना 
चाहिए और इस तरह विरोधी पक्षको नाजुक स्थितिमें पड़नेसे 
बचा लेना चाहिए। इसीमें मुझे समिति और गोखलेके प्रति 
अपनी वफादारी दिखाई दी अंतरात्मामें यह निर्णय होते ही 
तुरंत मेने श्री श्ास्त्रीको पत्र लिखा कि आप मुझे सदस्य बनानेके 
लिए सभा न बुलावें | विरोधी पक्षको मेरा यह निश्चय बहुत 
पसंद आया । वे धर्म-संकटसे वच गए । उनकी मेरे साथ स्नेह-गाँठ 
अधिक मजबूत हो गई, और इस तरह समितिमें दाखिल होनेकी 
अपनी दरख्वास्त वापस लेकर में समितिका सच्चा सभ्य वना। 

अव में अनुभवसे देखता हूँ कि मेरा बाकायदा समितिका 
सदस्य न होना ठीक ही हुआ और सव सदस्योंने मेरे सदस्य 
बननेका जो विरोध किया था, वह वास्तविक था। अनुभवने 
दिखला दिया है कि उनके और मेरे सिद्धांतमें भेद था, परन्तु 
मतभेद जान लेनेके वाद भी हम लोगोंकी आत्मामें कभी अंतर 
न पड़ा, न कभी मन-मुटाव ही हुआ । मतभेद रहते हुए भी हम 
वंधु और मित्र बने हुए हें । समितिका स्थान मेरे लिए यात्रा-स्थल 
हो गया । छौकिक दृष्टिसे भले ही में उसका सभ्य न बना हूँ, 

पर आध्यात्मिक दृष्टिसे तो हूं ही। लौकिक संबंधकी अपेक्षा 
आध्यात्मिक संबंध अधिक कीमती हैं । आध्यात्मिक संबंधसे 
हीन लौकिक संबंघ प्राणहीन शरीरके समान है। 


पड 
आश्रमकी स्थापना 


सत्याग्रह-आश्रमकी स्थापना २५ मई सन्‌ १९१५ ई० को 
हुईं । स्वामी श्रद्धानन्दजीकी राय थी कि में हरिद्वारमें वसूं । 
कलकत्ताके कुछ मित्रोंकी सलाह थी कि वेद्यनाथधाममें डेरा 
डालूँ और कुछ मित्र इस बातपर जोर दे रहे थे कि राजकोट- 
में रहूं । 

पर जब में अहमदाबादसे गुजरा तो वहुतेरे मित्रोंने कहा कि 
आप अहमदाबादकों चुनिए और आश्रमके ख्ेका भार भी 
उन्होंने अपने जिम्मे लिया । मकान खोजनेका भी आइवासन 
दिया । इसलिए अहमदाबादपर मेरी नजर ठहर गई। में जानता 
था कि गजराती होनेके कारण में गुजराती भाषाके द्वारा देशकी 
अधिक-से-अधिक सेवा कर सकूंगा | अहमदाबाद पहले हाथ- 
बुनाईका बड़ा भारी केंद्र था, इससे चरखेका काम यहाँ अच्छी 
तरहसे हो सकेगा और गुजरातका प्रधान नगर होनेके कारण 
यहाँके धनाढ्य लोग धनके द्वारा अधिक सहायता दे सकेंगे, यह 
भी खयाल था। 

अहमदाबादके मित्रोंके साथ जब आश्रमके विषयमें बातचीत 
हुई तो अस्पृब्योंके प्रब्नकी भी चर्चा उनसे हुई थी। मेने साफ तौर- 
पर कहा था--“यदि कोई योग्य अंत्यज भाई आश्रममें प्रविष्ट 
होना चाहेंगे तो में उन्हें अवश्य आश्रममें रखंगा।' 

“आपकी शर्तोका पालन कर सफनेवाले अंत्यज ऐसे कहाँ 
रास्तोंमें पड़े हुए हैं ?” एक वैष्णव मित्रने ऐसा कहकर अपने 
मनको संतोष दे लिया और अनन्‍्तमें अहमदाबाद बसनेका 

निरचय हुआ । 

अब हम मकानकी तलाश करने लगे। श्री जीवनलाल 
वैरिस्टरका मकान, जो कोचरबमें था, किरायेपर लेना तय 
पाया । वही मुझे अहमदावादमें बसानेवालोंमें अग्रणी थे। 

इसके बाद आश्रमका नाम रखनेका प्रइन खड़ा हुआ। मित्रोंसे 
मैंने मशविरा किया। सेवाश्रम, तपोवन इत्यादि नाम सुझाये गए। 
सेवाश्रम नाम हम लोगोंको पसंद आता था; परन्तु उससे सेवाकी 
पद्धतिका परिचय न होता था। तपोवन नाम तो भला कैसे स्वीकृत 
हो सकता था, क्योंकि, यद्यपि तपश्चर्या हम लोगोंको प्रिय थी, 
फिर भी वह नाम हम लोगोंको अपने लिए भारी मालूम हुआ। 
हम लोगोंका उद्देश्य तो था सत्यकी पूजा, सत्यका शोध कराना, 
उसीका आग्रह रखना । और दक्षिण अफ्रीकामें जिस पद्धतिका 
उपयोग हम लोगोंने किया था उसीका परिचय भारतवासियोंको 
कराना; हमें यह भी देखना था कि उसकी शक्ति और प्रभाव 
कहाँतक व्यापक हो सकते हैं । इसलिए मेंने और साथियोंने 
सत्याग्रह-आश्रम” नाम पसंद किया । उसमें सेवा और सेवा- 
पद्धति दोनोंका भाव अपने-आप आ जाता था । 

आश्रमके संचालनके लिए नियमावलीकी आवश्यकता थी। 
इसलिए नियमावली बनाकर उसपर जगह-जगहसे रायें मँगवाई 
गइ। बहुतेरी सम्मतियोंमें सर गुरुदास बनर्जीकी राय मुझे याद 
रह गई है। उन्हें नियमावली पसंद आई; परन्तु उन्होंने सुझाया कि 
इन ब्रतोंमें नम्रताके ब्रतकों भी स्थान मिलना चाहिए। उनके 
पत्रकी ध्वनि यह थी कि हमारे युवक-वर्गमें नम्रताकी कमी है । 
में भी जगह-जगह नम्रता के अभावकों अनुभव कर रहा था, मगर 
ब्रतमें स्थान देनेसे नम्रताके न रह जानेका आभास होता था, 
नम्रताका अर्थ तो है शून्यता । शून्यता प्राप्त करनेके लिए दूसरे 
ब्रत हैं ही। शून्यता मोक्ष की स्थिति है। मम॒क्ष या सेवकके प्रत्येक 
कार्यमें यदि नम्रता--निरभिमानता न हो तो वह मुमुक्षु नहीं, 
सेवक नहीं, वह स्व्रार्थी है, अहंकारी है । 


कसोटी पर श्छ३े 


आश्रममें इस समय लगभग तेरह तमिल लोग थे। मेरे साथ 
दक्षिण अफ्रीकासे पाँच तमिल बालक आये थे तथा यहाँके लग- 
भग २५ पुरुष मिलकर आश्रमका आरंभ हुआ था। सब एक ही 
भोजनालयमें भोजन करते थे और इस तरह रहनेका प्रयत्न करते 
थे, मानो सब एक ही कुटुम्बके हों । 


५५ 


कसोटीपर 


आश्रमकी स्थापनाको अभी कुछ ही महीने हुए थे कि इतनेमें 
हमारी एक ऐसी कसौटी हो गई, जिसकी हमने आशा नहीं की 
थी। एक दिन मुझे भाई अमृतलाल ठक्करका पत्र मिला--"एक 
गरीब और ईमानदार अंत्यज कुटुम्बकी इच्छा आपके आश्ममें 
आकर रहनेकी है। क्या आप उसे अपने यहाँ रख सकेंगे ? 

चिट्ठी पढ़कर में चोंका तो, क्योंकि मेंने यह आशा न की थी 
कि ठक्कर बापा-जैसोंकी सिफारिश लेकर कोई अंत्यज कुटुम्ब 
इतनी जल्दी आजायगा | मेंने साथियोंको वह चिट्ठी दिखाई। 
उन लोगोंने उसका स्वागत किया। हमने अमृतलाल भाईको 
चिट्ठी लिखी कि यदि यह कृट॒म्ब आश्रमके नियमोंका पालन 
करनेके लिए तैयार हो तो हम उसे लेनेके लिए तैयार हैं। 

बस, दूधाभाई, उनकी पत्नी दानीवहन और दुधमुंही लक्ष्मी 
आश्रममें आगई । दूधाभाई वंबईमें शिक्षक थे । वे आश्रमके 
नियमोंका पालन करनेके लिए तैयार थे । इसलिए वह आश्रममें 
ले लिये गए। 

पर इससे सहायक मित्र-मंडलमें वड़ी खलबली मची। जिस 
कुएँमें बंगलेके मालिकका भाग था उसमेंसे पानी भरनेमें दिक्कत 
होने लगी । चरस हॉकनेवालेको भी यदि हमारे पानीके छींटे लग 
जाते तो उसे छूत लगती । उसने हमें गालियाँ देनी शुरू कीं । 


१७४ संक्षिप्त आत्मकया 


दूधाभाईको भी वह सताने लगा । मेने सबसे कह रखा था कि 
गालियाँ सह लेनी चाहिए और दृढ़ता-पूर्वक पानी भरते रहना 
चाहिए । हमको चुपचाप गालियाँ सुनता देखकर चरसवाला 
शर्भिन्दा हुआ और उसने हमारा पिंड छोड़ दिया; परन्तु इससे 
आर्थिक सहायता मिलनी बंद हो गईं | जिन भाइयोंने पहलेसे ही 
अछतोंके प्रवेश पर भी, जो आश्रमके नियमोंका पालन करते हों, 
शंका खड़ी की थी, उन्हें तो यह आशा ही नहीं थी कि आश्रममें 
कोई अंत्यज आजायगा | इधर आर्थिक सहायता बंद हुईं, उधर 
हम लोगोंके बहिष्कारकी अफवाह मेरे कानमें आने छगी। 
मेंने अपने साथियोंके साथ यह विचार कर रखा था कि यदि 
हमारा बहिप्कार हो जाय और हमें कहींसे सहायता न मिले तो 
भी हमें अहमदाबाद न छोड़ना चाहिए। हम अछूतोंके मुहल्लोंमें 
जाकर वस जायँगे और जो कुछ मिल जायगा उसपर अथवा 
मजदूरी करके गुजर कर लेंगे ।” 

अंतमें एक दिन मगनलालने मुझे एक नोटिस दिया कि अगले 
महीने आश्रम-खर्चके लिए हमारे पास रुपये न रहेंगे। मेंने 
धीरजक साथ जवाब दिया--“तो हम लोग अछूतोंके मुहल्लेमें 
रहने ढगेंगे । 

मुझपर यह संकट पहली ही वार नहीं आया था, परन्तु हर 

बार आखिरमें जाकर भगवान्‌ने कहीं-न-कहींसे मदद भेज 

ही दीहे। 

मगनलालके इस नोटिसके थोड़े ही दिन वाद एक दिन सुबह 
किसी बालकने आकर खबर दी कि बाहर एक मोटर खड़ी हैं 
और एक सेठ आपको बुला रहे हैं । में मोटरके पास गया । सेठने 
मुझसे कहा--“में आश्रमको कुछ मदद देना चाहता हूँ । आप 
लेगे ?” मेने उत्तर दिया--“हाँ, आप दें तो में जरूर ले लगा, 
और इस समय तो मुझे जरूरत भी है।'' हु 

“में कल इसी समय यहाँ आऊँगा तो आप आश्रममें ही 
मिलेंगे न ? मेने कहा--“हाँ ! ' और सेठ अपने घर चले गए। 


कसोटोपर १७५ है 
| 


दूसरे दिन नियत समयपर मोटरका भोंपू बजा । बालकोंने मुझे 
खबर दी । वह सेठ अंदर नहीं आये । में ही उनसे मिलनेके लिए 
गया । मेरे हाथमें तेरह हजार रुपयेके नोट रखकर वह विदा 
होगए। इस मदद की मेंने विलकुल आशा न की थी। मदद देनेका 
यह तरीका भी नया देखा । उन्होंने आश्रममें इससे पहले कभी 
पैर न रखा था। मुझे ऐसी याद पड़ती है कि में उनसे एक बार 
पहले भी मिला था। न तो वह आश्रमके अंदर आये, न कुछ 
पूछा-ताछा | बाहरसे ही देकर चलते बने। इस तरहका यह पहला 
अनुभव मुझे था। इस मदद से अछूतोंके मुहल्लेमें जानेका विचार 
स्थगित रहा, क्योंकि लगभग एक वर्षके खर्चका रुपया मुझे मिल 
गया था । 

परन्तु बाहरकी तरह आश्रमके अंदर भी खलबली मची। 
यद्यपि दक्षिण अफ्रीकामें अछत वगैरा मेरे यहाँ आते रहते और 
खाते थे, परन्तु यहाँ अछत कुट्म्बका आना और आकर रहना 
मेरी पत्नीको तथा दूसरी स्त्रियोंको पसंद न हुआ । दानीबहनके 
प्रति उनका तिरस्कार तो नहीं, पर उदासीनता, मेरी सूक्ष्म आँखें 
और तीक्ष्ण कान, जो ऐसे विपय में खासतौरपर सतक रहते हैं, 
देखते और सुनते थे । आथिक सहायताके अभावसे न तो में 
भयभीत हुआ, न चिंताग्रस्त ही, परन्तु यह भीतरी क्षोभ कठिन 
था। दानीवहन मामूली स्त्री थी। दूधाभाईकी पढ़ाई भी मामूली 
थी, पर वह ज्यादा समझदार थें। उनका जीवन मुझे पसंद 
आया | कभी-कभी उन्हें गुस्सा आजाता, परन्तु आमतौरपर उनकी 
सहन-शीलताकी अच्छी ही छाप पड़ी है । में दूधाभाईको 
समझाता कि छोटे-छोटे अपमानोंको हमें पी जाना चाहिए। वह 
समझ जाते और दानीवहनको भी सहन करनेकी प्रेरणा करते । 

इस कुट्म्बको आश्रममें रखकर आश्रमने बहुत सबक सीखे 
हैं और आरंभ-कालमें ही यह बात साफतौरसे स्पष्ट हो जानेसे 
कि आश्रममें अस्पृश्यता के लिए जगह नहीं है, आश्रमकी मर्यादा 
बंध गई तथा इस दिशामें उसका काम बहुत सरल हो गया । 


१७६ संक्षिप्त आत्मकथा 


इतना होते हुए भी, आश्रमका खर्च बढ़ते जाते हुए भी, ज्यादातर 
सहायता उन्हीं हिन्दुओं की तरफसे मिलती आरही है, यह बात 
स्पष्ट रूपसे शायद इसी वातको सूचित करती है कि अस्पृश्यताकी 
जड़ अच्छी तरह हिल गई है। 


५६ 


गिरमिट-प्रथा 

अब इस नये बसे हुए आश्रमको छोड़कर, जोकि अब भीतरी 
और बाहरी तूफानोंसे निकल चुका था, गिरमिट-प्रथा या 
कुली-प्रथापर थोड़ा-सा विचार कर लेनेका समय आगया है। 
गिरमिटिया उस कुली या मजदूरको कहते हैं जो पाँच या उससे 
कम वर्षके लिए मजूरी करनेका लेखी इकरार करके भारत के 
बाहर चला गया है । नेटालके ऐसे गिरमिटियों परसे तीन पौंडका 
वापिक कर १९१४ ई० में उठा लिया गया था, परन्तु यह प्रथा 
अभी बंद नहीं हुई थी । सन्‌ १९१६ में भारतभूषण पंडित 
मालवीयजी ने इस सवालको धारा-सभामें उठाया था और लार्ड 
हा्डिगने उनके प्रस्तावको स्वीकार करके यह घोषणा की थी कि 
यह प्रथा 'समय आते ही' उठा देनेका वचन मुझे सम्राटकी ओरसे 
मिला है, परन्तु मेरा तो यह स्पष्ट मत हुआ था कि इस प्रथाको 
तत्काल वंद कर देनेका निर्णय हो जाना चाहिए । हिन्दुस्तान 
अपनी लापरवाहीसे इस प्रथाकों बहुत वर्षो तक दरगुजर करता 
रहा, पर अब मेंने यह देखा कि लोगोंमें इतनी जागृति आ गई है 
कि अब यह बंद की जा सकती है । इसलिए में कितने ही नेताओंसे 
इस विषय में मिला, कुछ अखवारोंमें इस संवंधमें लिखा और 
मेने देखा कि लोकमत इस प्रथाका उच्छेद कर देनेके पक्षमें था। 
मेरे मनमें प्रइन उठा कि क्या इसमें सत्याग्रहका कुछ उपयोग 
हो सकता है ? मझे उपयोगके विषयमें तो कुछ संदेह नहीं था, 
परन्तु यह बात मुझे दिखाई नहीं पड़ती थी कि उपयोग किया 
कैसे जाय ? 


गिरमिट्-प्रया १७७ 


इस बीच वाइसरायने 'समय आने पर' इन शब्दोंका अर्थ भी 
स्पष्ट कर दिया । उन्होंने प्रकट किया कि दूसरी व्यवस्था करनेमें 
जितना समय लगेगा उतने समय में यह प्रथा निर्मूल कर दी 
जायगी | इसपर फरवरी १९१७ में भारत-भूषण मालवीयजीने 
गिरमिट-प्रथाको कतई उठा देनेका कानून पेश करनेकी इजाजत 
बड़ी धारा-सभामें मांगी तो वाइसरायने वह नामंजूर कर दी। 
तब इस मामलेको लेकर मेंने हिन्दुस्तानमें म्रमण शुरू किया। 

भ्रमणका आरंभ मेंने बंबईसे किया । 'इम्पीरियल सिटी- 
जनशिप एसोसिएशन' के नामपर सभा हुई। उसमें जो प्रस्ताव 
उपस्थित किये जानेवाले थे उनका मसविदा वनानेके लिए एक 
समिति बनाई गई । प्रस्तावमें यह प्रार्थंनाकी गई थी कि गिरमिट- 
प्रथा बन्द कर दी जाय । पर यह सवाल था कि कब बंद की जाय ? 
इसके संवंधमें तीन सूचनाएँ पेश हुई--(१) 'जितनी जल्दी हो 
सके (२) '३१ जुलाई' और (३) तुरन्त । ३१ जुलाई' वाली 
सूचना मेरी थी । मुझे तो निश्चित तारीखकी जरूरत थी कि 
जिससे उस मियादतक यदि कुछ न हो तो इस बातकी सूझ पड़ 
सके कि आगे क्या किया जाय और क्या किया जा सकता है। 
सर लल्लूभाईकी राय थी कि तुरन्त शब्द रखा जाय। उन्होंने 
कहा कि '३१ जुलाई ; से तो 'तुरन्त'शब्दमें अधिक जल्दी का भाव 
आता है। इसपर मेंने यह समझानेकी कोशिश की कि लोग 
'तुरन्त' शब्दका तात्पर्य न समझ सकेंगे । लोगोंसे यदि कुछ काम 
लेना हो तो उनके सामने निश्चयात्मक शब्द रखना चाहिए । 
धतुरन्‍्त' का अर्थ सब अपनी मर्जीके अनुसार कर सकते हैं । 
सरकार एक कर सकती है, छोग दूसरा कर सकते हैं; परन्तु 
“३१ जुलाई” का अर्थ सब एक ही करेंगे और उस तारीखतक 
यदि कोई और फैसला न हो तो हम यह विचार कर सकते हैं कि 
अब हमें क्‍या कार्रवाई करनी चाहिए। यह दलील डा० रीडको 
तुरन्त जँच गई । अन्तमें सर लल्लूभाईको भी “३१ जुलाई' रुची 
और प्रस्तावमें वही तारीख रखी गई। सभामें यह प्रस्ताव रखा 

गया और सव जगह “३१ जुलाई' की मर्यादा घोषित हुईं । 

इस समय में अकेला ही सफर करता, इससे सफरमें अनोखे 
अनुभव प्राप्त होते थे । खुफिया पुलिस तो पीछे लगी ही रहती 
थी, पर इनके साथ झगड़नेकी मुझे कोई जरूरत नहीं थी। मेरे 
पास कुछ भी छिपी वात नहीं थी । इसलिए न वे मुझे सताते 
और न में उन्हें सताता था । सौभाग्यसे उस समय मझपर 
'महात्मा' की छाप नहीं लगी थी, हालाँकि लोग जहाँ मुझे 
पहचान लेते वहाँ इस नामका घोष होने लगता था। एक दफा 
रेलमें जाते हुए वहुत-से स्टेशनोंपर खुफिया मेरा टिकट देखने 
आते और नंबर वगरा लेते । में तो, वे जो सवाल पूछते, 
उनका जवाब तुरंत दे दता । इससे साथी मसाफिरोंने समझा कि 
में कोई सीधा-सादा साधु या फकीर हुं। जब दो-चार स्टेशनोंपर 
खुफिया आये तो वे मुसाफिर बिगड़े और उस खुफियाको गाली 
देकर डाँटने लगे---“इस बेचारे साधुको नाहक क्यों सताते हो ? ” 
और मेरी तरफ देखकर कहने लगे--“इन बदमाशोंको टिकट 
मत दिखाओ।” 

मेंने शांतिसे इन यात्रियोंसे कहा--“उनको टिकट दिखानेसे 
मुझे कोई कष्ट नहीं होता । वे अपना फर्ज अदा करते हैं, इससे 
मुझे किसी तरहका दु:ख नहीं है ।” 

उन मुसाफिरोंकों यह बात ज॑ची नहीं | वे मझपर अधिक 
तरस खाने लगे और आपसमें बातें करने लगे कि देखो, 
निरपराध लोगोंको भी ये लोग कैसे हेरान करते हें । 

लाहौरसे लेकर दिल्ली तक मुझे रेलकी भीड़ और तकलीफ- 
का बहुत ही कटु अनुभव हुआ। कराचीसें लाहौर होकर मुझे 
कलकत्ता जाना था । लाहोरमें गाड़ी बदलनी पड़ती थी । यहाँ 
गाड़ीपर चढ़नेमें मेरी कहीं दाल नहीं गलती थी । मसाफिर 
जबरदस्ती घुस पड़ते थे । दरवाजा बंद होता तो खिड़कीमेंसे 
अंदर घुस जाते थे। इधर मुझे नियत तिथिको कलकत्ता पहँचना 
जरूरी था। यदि यह ट्रेन छूट जाती तो में कलकत्ता समयपर 

नहीं पहुँच सकता था। में जगह मिलनेकी आशा मनमें छोड़ रहा 
था । कोई मझे अपने डिब्बेमें नहीं लेता था । आखिर मुझे 
जगह खोजता हुआ देखकर एक मजदूरने कहा--“मुझे वारह 
आने दो तो में जगह दिला द॑ । मेने कहा--“जगह दिला दो तो 
में जरूर बारह आने दूँगा । बेचारा मजदूर मुसाफिरोंके हाथ- 
पाँव जोड़ने लगा, पर कोई मुझे जगह देनेको तयार नहीं होता 
था। गाड़ी छटनेकी तयारी थी । इतनेमें एक डिब्बेके मुसाफिर 
बोले--“यहाँ जगह नहीं है, लेकिन इसके भीतर घुसा सकते हो 
तो घुसा दो । खड़ा रहना होगा ! ' मजदूरने मुझसे पूछा-- 
“क्योंजी ?” मेंने कहा--“हाँ, घुसा दो ।” तब उसने मुझे 
उठाकर खिड़कीमेंसे अंदर फेक दिया । में अंदर घुसा और 
मजदूरने बारह आने कमाये । 

मेरी यह रात बड़ी मश्किलोंसे बीती । दूसरे मुसाफिर तो 
किसी तरह ज्यों-त्यों करक बैठ गए, परन्तु में ऊपरकी बेठककी 
जंजीर पकड़कर खड़ा ही रहा । वीच-बीचमें यात्री लोग मुझे 
डाँटते जाते---“अरे, खड़ा क्यों है, बैठ क्यों नहीं जाता ? ” मेने 
उन्हें बहुतेरा समझाया कि बैठनेकी जगह नहीं हैं; परल्तु उन्हें 
मेरा खड़ा रहना भी वरदाइत नहीं होता था । हालाँकि वे खुद 
ऊपरकी बंठकमें आरामसे पर ताने पड़े हुए थे, पर मुझे बार- 
बार दिक करते थे ज्यों-ज्यों वे मुझे दिक करते त्यों-त्यों में उन्हें 
शांतिसे जवाब देता । इससे वे कुछ शांत हुए | मेरा नाम-ठाम 
पूछने लगे । जब मेने अपना नाम बताया तब वे बड़े ही शमिन्दा 
हुए । मुझसे माफी माँगने लगे और तुरन्त अपने पास जगह कर 
दी । 'सबरका फल मीठा होता है --यह कहावत मुझे याद 
आईं। इस समय में बहुत थक गया था । मेरा सिर घूम रहा था। 
जब बेठनेकी जगहकी सचम॒च जरूरत थी तब इंशवरने उसकी 
सुविधा कर दी । 

इस तरह धक्के खाता हुआ आखिर समयपर कलकत्ता 
पहुँच गया । कासिम बाजारके महाराजने अपने यहाँ ठहरनेका 

मुझे निमन्त्रण दे रखा था। कलकत्ताकी सभाके सभापति भी 
वहीं थे । कराचीकी तरह कलकत्तामें भी लोगोंका उत्साह उमड़ 
रहा था, कुछ अंग्रेज लोग भी आये थे। 

अंतमें ३१ जुलाईके पहले कुली-प्रथा बंद होनेकी घोषणा 
सरकार द्वारा प्रकाशित हुई। १८९४ ई० में इस प्रथाका विरोध 
करनेके लिए पहली दरख्वास्त मेंने वनाई थी और यह आशा रखी 
थी कि किसी दिन यह, अर्ध-गुलामी, जरूर रह हो जायगी । 
१८९४ में शुरू हुए इस कार्यमें यद्यपि बहुतेरे लोगोंकी सहायता 
थी, परन्तु यह कहे बिना नहीं रहा जाता कि इस बारके प्रयत्नके 
साथ शुद्ध सत्याग्रह भी सम्मिलित था। 


५७ 
नीलका दाग 


चंपारन राजा जनककी भूमि है । चंपारनमें जेसे आमके वन 
हैं, उसी तरह, १९१७ में नीलके खेत थे । चंपारनके किसान 
अपनी जमीनके _3 हिस्सेमें जमीनके असली मालिकके लिए 
नीलकी खेती करनेपर कान्‌नन बाध्य थे। इसे वहाँ 'तीन 
कठिया' कहते थे । २० कट्ठका वहाँ एक एकड़ था और उसमेंसे 
तीन कट्ठे नील बोना पड़ता था | इसलिए उस प्रथाका नाम 
था 'तीन कठिया' । 
में यह कह देना चाहता हूँ कि चंपारनमें जानेके पहले में 
उसका नाम-निशान तक नहीं जानता था। यह खयाल भी प्राय: 
तहींके बराबर था कि वहाँ नीलकी खेती होती हैं । नीलकी 
गोटियाँ देखी थीं, परन्तु मुझे यह बिलकुल पता न था कि वे 
चंपारनमें बनती थीं और उनके लिए हजारों किसानोंको दुःख 
उठाना पड़ता था । 
राजकुमार शुक्ल नामके एक किसान चंपारनमें रहते थे। 
उनपर नीलकी खेतीके सिलसिलेमें बड़ी बरी बीती थी। वह 
ख उन्हें खल रहा था और उसीके फलस्वरूप सबके लिए इनमें 

नीलके दाग को धो डालनेका उत्साह पैदा हुआ। 

जब में लखनऊ-कांग्रेसमें गया तब इस किसानने मेरा पल्‍ला 
पकड़ा । “वकील बाव्‌ आपको सब हाल वबतावेंगे --यह कहते 
हुए चंपारन चलनेका निमन्त्रण मुझे देते जाते थे। 

वह वकील बाब्‌ और कोई नहीं, मेरे चंपारनके प्रिय साथी 
बिहारक सेवा-जीवनकं प्राण, ब्रजकिशोर वाब्‌ ही थे । उन्हें 
राजकुमार शुक्‍ल मेरे डेरेपर लाये। वह काले अलपकेका अचकन 
पतलन वगैरा पहने हुए थे । मेरे दिलपर उनकी कोई अच्छी 
छाप नहीं पड़ी । मेंनें समझा कि इस भोले किसानको लूटनेवाले 
यह कोई वकील साहब ही होंगे । 

मेंने उनसे चंपारनकी थोड़ी-सी कथा सन ली और अपने 
रिवाजके मृताविक जवाब दिया--“जवतक में खुद जाकर सब 
हाल देख न लूँ तबतक में कोई राय नहीं दे सकता । आप कांग्रेसमें 
इस विपयपर बोलें, किन्तु मुझे तो अभी छोड़ ही दीजिए। 
राजकुमार शुक्ल तो चाहते ही थे कि कांग्रेसकी मदद मिले । 
चंपारनके विपयमें कांग्रेसमें त्रजकिशोर वाबू बोले और सहानु- 
भूतिका एक प्रस्ताव पास हुआ । 

राजकुमार शुक्लको इससे खुशी हुई, परंतु इतने हीसे उन्हें 
संतोष न हुआ। वह तो खुद चंपारनक किसानोंके दुःख दिखाना 
चाहते थे। मेने कहा--में अपने भ्रमणमें चंपारनको भी ले 
लेगा और एक-दो दिन वहाँक लिए दे दूंगा। उन्होंने कहा-- 
“एक दिन काफी होगा, पर अपनी नजरोंसे देखिए तो सही ।” 

लखनऊसे में कानपुर गया था । वहाँ भी देखा तो राज- 
कुमार शुक्ल मौजूद । 

“बहाँसे चंपारन बहुत नजदीक है । एक दिन दे दीजिएगा ? 

“अभी तो मुझे माफ कीजिए, पर में यह वचन देता हूं कि 
में आऊंगा जरूर ।” यह कहकर वहाँ जानेके लिए में और भी 
बँध गया। 

आश्रम पहुंचा तो वहाँ भी राजकुमार शुवल मेरे पीछे-पीछे 

मौजूद । 

“अब तो दिन मुकरंर कर दीजिए । 

मेंने कहा---“अच्छा, अमुक तारीखको मुझे कलकत्ता जाना 
है, वहाँ आकर मुझे ले जाना। 

कहाँ जाना, क्या करना, क्या देखना, मुझे इसका कुछ पता 
न था । कलकत्तामें भूपेन वाबूक यहाँ मेरे पहुंचनेके पहले ही 
राजकुमार शुक्लका पड़ाव पड़ चुका था । अब तो इस अपढ़- 
अनपढ़ परंतु दृढ़-निश्चय-किसान ने मुझे जीत लिया । 

१९१७ के आरंभमें कलकत्तासे हम दोनों रवाना हुए | हम 
दोनोंकी एक-सी जोड़ी, दोनों किसान-से दीखते थे । राजकुमार 
शुक्ल और में, हम दोनों एक ही गाड़ीमें बैठे | सुबह पटना 
उतरे । 

पटनेकी यह मेरी पहली यात्रा थी । वहाँ मेरी किसीसे 
इतनी पहचान नहीं थी कि कहीं ठहर सक॑ । 

मेंने मनमें सोचा कि राजकुमार शुक्ल हैं तो अनपढ़ किसान 
परंतु यहाँ उनका कुछ-न-कुछ जरिया जरूर होगा। ट्रेनमें उनका 
मुझे अधिक हाल मालम हुआ। पटनेमें जाकर उनकी कलई खुल 
गई । राजकुमार शुक्लका भाव तो निर्दोष था; परंतु जिन 
वकीलोंको उन्होंने मित्र माना था वे मित्र न थे; बल्कि राजकुमार 
शुक्ल उनके आश्वितकी तरह थे । इस किसान मवक्किल और 
उन बकीलोंके बीच उतना ही अंतर था, जितना कि वरसातमें 
गंगाजीका चौड़ा पाट हो जाता है। 

वह मुझे राजेन्द्र बावृके यहाँ ले गये। राजेन्द्रवाब्‌ पुरी या 

कहीं और गये थे । बंगलेपर एक-दो नौकर थे । खानेक लिए 
तो मेरे साथ था, परन्तु मुझे खज्रकी जरूरत थी, सो 
बचारे राजकुमार शक्‍लने वाजारसे छा दी । 

परंतु विहारमे छआछतका बड़ा सख्त रिवाज था । मेरे 
डोलके पानीके छीटे 





टेसे नौकरकों छत लगती थी । नौकर वेचारा 
क्या जानता कि में किस जातिका था ? अंदरक पाखानेका 

उपयोग करनेके लिए राजकुमारने कहा तो नोकरने बाहरके 
पाखानेकी तरफ अँगली बताई। मेरेलिए इसमें अचरजकी या 
रोषकी कोई बात न थी; क्योंकि ऐसे अनुभवोंसे में पक्का हो 
गया था । नौकर तो वेचारा अपने धर्मका पालन कर रहा था, 
और राजेन्द्रवाबके प्रति अपना फर्ज अदा करता था । इन मजेदार 
अनुभवोंसे राजकुमार शुक्लके प्रति जहाँ एक ओर मेरा मान 
बढ़ा वहाँ उनके संबंधमें मेरा ज्ञान भी बढ़ा । अब पटनासे लगाम 
मेंने अपने हाथमें ले ली । 


५८ 

मौलाना मजरुछ॒हक और में एक साथ लंदनमें पढ़ते थे। 
| उसके बाद हम वंबईमें १९१ ५की कांग्रेसमें मिले थे, उस साल 
वह मुस्लिम-लीगक सभापति थे। उन्होंने पुरानी पहचान 
निकालकर जब कभी पटना आऊँ तो अपने यहाँ ठहरनंका 
निमंत्रण दिया था । इस निमंत्रणके आधारपर मेंने उन्हें चिट्ठी 
लिखी और अपने कामका भी परिचय दिया। वह तुरंत अपनी 
मोटर लेकर आये और मझे अपने यहाँ चलनेका इसरार करने 
लगे | इसके लिए मेंने उनको धन्यवाद दिया और कहा कि 
“मुझे अपने गन्तव्य स्थानपर पहली ट्रेनसे रवाना कर दीजिए । 
रेलवे गाइडसे मकामका मुझे कुछ पता नहीं छग सकता । 
उन्होंने राजकुमार शुक्‍्लके साथ बात की और कहा कि पहले 
मुजफ्फरपुर जाना चाहिए। उसी दिन शामकों मुजफ्फरपुर 
गाड़ी जाती थी। उसमें उन्होंने मुझे रवाना कर दिया। मुजफ्फर- 
पुरमें उस समय आचार्य कृपलानी रहते थे। उन्हें में पहचानता 
था। जब में हँदराबाद गया था तब उनके महात्यागकी, उनके 
जीवनकी और उनके द्रव्यसे चलनेवाले आश्रमकी वात डावटर 
चोइथरामसे सनी थी। वह मुजपफरपुर-कालेजमें प्रोफेसर थे; 
(| पर उस समय वहांसे म॒वत हो गए थे। मेने उन्हें तार दिया । 


२ 
है 

ट्रेन आधी रातको मुजफ्फरपुर पहुंचती थी। वह अपने शिष्य- 
मंडलको लेकर स्टेशनपर आ पहुंचे। परन्तु उनके घर-बार कुछ 
नहीं था। वह अध्यापक मलकानीके यहाँ रहते थे । मुझे उनके 
यहाँ ले गए। मलकानी भी वहाँके कालेजमें प्रोफेसर थे और उस 

जमानेमें सरकारी कालेजके प्रोफेसरका मुझे अपने यहाँ ठहराना 
एक असाधारण वात थी । 

कृपलानीजीने  विहारकी, खासकर तिरहुत-विभागकी 
दीन-दशाका वर्णन किया और मुझे अपने कामकी कठिनाईका 
अंदाज बताया । कृपलानीजीने बिहारियोंके साथ गाढ़ा संबंध 
कर लिया था। उन्होंने मेरे कामकी बात वहाँके लोगोंसे कर 
रखी थी। सुबह होते ही कुछ वकील मेरे पास आये। 

ब्रजकिशो रवाब्‌ दरभंगासे और राजेन्द्रवावू पुरी से आये। 
यहाँ जो मैंने देखा तो यह लखनऊवाले ब्रजकिशो रप्रसाद नहीं थे। 
उनके अन्दर एक विहारीकी नम्रता, सादगी, भलमनसी और 
असाधारण श्रद्धा देखकर मेरा हृदय हषसे फूल उठा । उनके प्रति 
बिहारी वकील-मंडलका आदर-भाव देखकर मुझे आनंद और 
आश्चर्य दोनों हुए। 

तबसे इस वकील-मंडलके और मेरे बीच जन्म-भरके लिए 
स्नेह-गाँठ वँध गई । ब्रजकि्योरवाबूने मुझे सव बातोंसे वाकिफ 
कर दिया | वह गरीब किसानोंकी तरफसे मुकदमे लड़ते थे। 
ऐसे मुकदमे उस समय भी चल रहे थे। ऐसा करके वह कुछ 
व्यक्तियोंको राहत दिलाते थे; पर कभी-कभी इसमें भी असफल 
हो जाते थे। इन भोले-भाले किसानोंसे वह फीस लिया करते 
थे। त्यागी होते हुए भी ब्रजकिशोरबाबू या राजेन्द्रवाब्‌ फीस 
लेनेमें संकोच न करते थे। “पेशेके काममें अगर फीस न लें तो 
हमारा घर-खर्च नहीं चछ सकता और हम लोगोंकी मदद भी 
नहीं कर सकते ।” यह उनकी दलील थी। उनकी तथा बंगाल- 
विहारके वैरिस्टरोंकी फीसके कल्पनातीत अंक सुनकर में 
चकित रह गया। “* * "को हमने 'ओपीनियन' के लिए दस हजार 


) 

रुपये दिये ।” हजारोंक सिवा तो मेने बात ही नहीं सुनी । 

इस मित्र-मंडलने इस विषयमें मेरा मीठा उलहना प्रेमके 
साथ सुना। उन्होंने उसका उलटा अर्थ नहीं लगाया। 

मेंने कहा--“इन मुकदमोंकी मिसलें देखनेके बाद मेरी तो 
यह राय होती हैं कि हम यह मुकदमेबाजी अब छोड़ दें । ऐसे 
मुकदमोंसे बहुत कम लाभ होता है । जहाँ प्रजा इतनी कुचली 
जाती है, जहाँ सब लोग इतने भयभीत रहते हैं, वहाँ अदाल्तोंके 
द्वारा बहुत कम राहत मिल सकती है । इसका सच्चा इलाज तो 
है लोगोंके दिलसे डरको निकाल देना | इसलिए अब जबतक यह 
“तीन कठिया' प्रथा मिट नहीं जाती तवतक हम आरामसे नहीं बैठ 
सकते । में तो अभी दो दिनमें जितना देख सक देखनेके लिए 
आया हूँ, परन्तु में देखता हूँ कि इस काममें दो वर्ष भी लग सकते 
हैं, परन्तु इतने समयकी भी जरूरत हो तो में देनेके लिए तैयार 
हूँ । मझे यह तो सूझ रहा है कि मुझे क्या करना चाहिए; परन्तु 
आपकी मददकी जरूरत है। 

मैंने देखा कि ब्रजकिशोरवाबू निश्चित विचारके आदमी हैं। 
उन्होंने शांतिके साथ उत्तर दिया--“हमसे जो-कुछ बन पड़ेगी 
वह मदद हम जरूर करेंगे। 

“हम इतने छोग तो, आप जो काम सौंपेंगे, करनेके लिए 
तैयार रहेंगे । इनमेंसे जितनोंको आप जिस समय चाहेंगे, आपके 
पास हाजिर रहेंगे। जेल जानेकी वात अलबत्ता हमारे लिए नई 
हैं; पर उसकी भी हिम्मत करनेकी हम कोशिश करेंगे। 

अहिं ५९ 
सा-देवीका साक्षात्कार 

मुझे तो किसानोंकी जाँच करनी थी । यह देखना था कि 
नीलके मालिकोंकी जो शिकायत किसानोंको थी, उसमें कितनी 
सचाई है। इसमें हजारों किसानोंसे मिलनेकी जरूरत थी; परन्तु 
इस तरह आमतौरपर उनसे मिलने-जुलनेके पहले, निलहे ,, 


पक 3 हैं. कं मिही 2. 

मालिकोंकी बात सुन लेने और कमिइनर से मिलनेकी आवश्यकता 
दिखाई दी। मेंने दोनोंको चिट्ठी लिखी। 

मालिकोंक मंडलके मंत्रीसे मिला तो उन्होंने मुझसे साफ कह 
दिया--“आप तो बाहरी आदमी हें। आपको हमारे और 
किसानोंके झगड़ेमें न पड़ना चाहिए । फिर भी यदि आपको कुछ 
कहना हो तो लिखकर भेज दीजिएगा ।” मैने मंत्रीसे सौजन्यके 
साथ कहा, “में अपनेको बाहरी आदमी नहीं समझता और 
किसान यदि चाहते हों तो उनकी स्थितिकी जांच करनेका 
मुझे पूरा अधिकार है ।” कमिइनर साहवसे मिला तो उन्होंने 
मुझे धमकानेसे ही शुरूआत की और आगे कोई कार्रवाई न 
कर मुझे तिरहुत छोड़नेकी सलाह दी। 

मेंने साथियोंसे सब वातें करके कहा कि संभव है सरकार 
जाँच करनेसे मुझे रोके और जेल-यात्राका समय शायद मेरे 
अंदाजसे पहले ही आजाय । यदि पकड़े जानेका ही मौका आवे 
तो मुझे मोतीहारी, और हो सके तो, वेतियामें गिरफ्तार होना 
चाहिए। इसलिए जितनी जल्दी हो सके, मुझे वहाँ पहुंच 
जाना चाहिए। 

हम आधे रास्ते ही पहुंचे होंगे कि पुलिस सू्परिटेंडेंटका 
सिपाही आ पहुंचा और उसने मुझसे कहा-“सुपरिटेडेंट साहबने 
आपको सलाम भेजा हैं ।'' में उसका मतलब समझ गया। धरणी- 
धर बावसे मेने कहा--“आप आगे चलिए,''और में उस जासूसके 
साथ गाड़ीमें बैठा जो वह किरायेपर लाया था। उसने मुझे 
चंपारन छोड़ देनेका नोटिस दिया । घर लेजाकर उसपर मरे 
दस्तखत मांगे | मेने जवाब लिख दिया कि “में चम्पारन छोड़ना 
नहीं चाहता । आज मृफस्सिलमें जाकर जाँच करनी है।” इस 
हकमका अनादर करनेक॑ अपराधमें दूसरे ही दिन मुझे अदालतमें 
हाजिर होनेका समन मिला । 

सारी रात जागकर मेने जगह-जगह चिट्व्याँ 
लिखीं और जो-जो आवश्यक बातें थीं वे ब्रजकिशो रवाबूको 

समझा दीं। 

साथियोंके साथ कुछ सलाह करके मेने यह निश्चय किया 
था कि कांग्रेसके नामपर कुछ भी काम यहाँ न किया जाय । 
नामसे नहीं, वल्कि हमको कामसे मतलव है । कथनीकी नहीं, 
करनीकी जरूरत हैं। कांग्रेसका नाम यहाँ लोगोंको खलता हैं । 

इसलिए कांग्रेसकी तरफसे किसी छिपे या प्रकट दूतों द्वारा 
कोई जमीन तैयार नहीं कराई गई थी, कोई पेशवंदी नहीं की 
गई थी । राजकुमार शक्लमें हजारों लोगोंमें प्रवेश करनेका 
सामर्थ्य न था । वहाँ लोगोंके अंदर किसीने भी आजतक कोई 
राजनैतिक काम नहीं किया था। चंपारनके सिवा बाहरकी 
दुनियाको वे जानते ही न थे। फिर भी उनका और मेरा_मिलाप 
किसी पुराने मित्रके मिलाप-सा था। अतएव यह कहनेमें मुझे 
कोई अत्युक्ति नहीं मालूम होती, वल्कि यह अक्षरश्ः सत्य है कि 
मेंने वहाँ इंश्वरका, अहिसाका और सत्यका साक्षात्कार किया । 
जब साक्षात्कार-विषयक अपने इस अधिकारपर विचार करता 
हूँ तो मुझे उसमें प्रेमके सिवा और कोई बात नहीं दिखाई पड़ती 
और यह प्रेम अथवा अहिंसाके प्रति मेरी अचल श्रद्धाकं सिवा 
और कुछ नहीं है । 

चंपारनका यह दिन मेरे जीवनमें ऐसा था जिसे में कभी नहीं 
भूल सकता । यह मेरे तथा किसानोंके लिए उत्सवका दिन था; 
मुझपर सरकारी कानूनके मुताबिक मुकदमा चलाया जानेवाला 
था, परंतु सच पूछा जाय तो मुकदमा सरकार पर चल रहा था। 
कमिइनरने जो जाल मेरेलिए फैलाया था उसमें उसने सरकारको 
ही फेंसा मारा था। 

मुकदमा चला । सरकारी वकील, मैजिस्ट्रेट वगैरा चितित 
हो रहे थे। उन्हें सूझ नहीं पड़ता था कि क्या करें। सरकारी वकील 
तारीख बढ़ानेकी कोशिश कर रहा था। में बीचमें पड़ा और 
मेंने अर्ज॑ की कि “तारीख बढ़ानेकी जरूरत नहीं हैं, 
क्योंकि में अपना यह अपराध कबूल करना चाहता हूं कि मेने 

चंपारन छोड़नेके नोटिसका अनादर किया हैं ।/ यह कहकर 
मेने जो अपना छोटा-सा वक्तव्य तैयार किया था वह पढ़ सुनाया। 
वह इस प्रकार था --- 

“अदालतकी आज्ञा लेकर में संक्षेपमें यह बतलाना चाहता 
हैँ कि नोटिस द्वारा मुझे जो आज्ञा दी गई है उसकी अवज्ञा मेंने 
क्यों की । मेरी समझमें यह स्थानीय अधिकारियों और मेरे बीच 
मतभेदका प्रश्न है। में इस प्रदेशमें राष्ट्रीय तथा मानव-सेवा 
करनेके विचारसे आया हूं । यहाँ आकर उन रैयतोंकी सहायता 
करनेके लिए मुझसे बहुत आग्रह किया गया था, जिनके साथ 
कहा जाता है कि, निलहे साहब अच्छा व्यवहार नहीं करते; 
पर जबतक में सबबातें अच्छी तरह जान न लेता तबतक उन 
लोगोंकी कोई सहायता नहीं कर सकता था । इसलिए यदि हो 
सकें तो अधिकारियों और निलहें साहबोंकी सहायतासे म सब 
बातें जाननेके लिए आया हूं में किसी दूसरे उद्देश्यसे यहाँ नहीं 
आया हूं । मुझे यह विश्वास नहीं होता कि मेरे यहाँ आनेसे किसी 
प्रकार शांति-भंग या प्राणहानि हो सकती हैं। में कह सकता 
कि मुझे ऐसी वातोंका वहुत अनुभव है। अधिकारियोंको 
कठिनाइयाँ होती हैं, उनको में समझता हूँ, और में यह भी 
मानता हूं कि उन्‍हें जो सूचना मिलती है, वे केवल उसीके अनुसार 
काम कर सकते हें। कानून माननेवाले व्यक्तिकी तरह मेरी 
प्रवृत्ति यही होनी चाहिए थी और ऐसी प्रवृत्ति हुई भी कि में 
इस आज्ञाका पालन करू, पर में उन लोगोंके प्रति, जिनके लिए 
में यहाँ आया हूं, अपने कत्तंव्यका उल्लंघन नहीं कर सकता था। 
में समझता हूं कि में उन छोगोंके बीच रहकर ही उनकी भलाई 
कर सकता हूं । इस कारण में स्वेच्छासे इस स्थानसे नहीं जा 
सकता था । दो कत्तंव्योके परस्पर विरोधकी दशामें में केवल 
वही कर सकता था कि अपनेको हटानेकी सारी जिम्मेदारी 
शासकोंपर छोड़ दूं। में भली-भाँति जानता हूँ कि भारतके 
सार्वजनिक जीवनमें मेरी-जेसी स्थितिवाले लोगोंको आदर्श 

उपस्थित करनेमें बहुत ही सचेत रहना पड़ता है। मेरा दृढ़ विश्वास 
हैँ कि जिस स्थितिमें में हूं, उस स्थितिमें प्रत्येक प्रतिष्ठित व्यवित- 
को वही काम करना सबसे अच्छा है, जो इस समय मेने करना 
निश्चित किया हैं और वह यह है कि बिना किसी प्रकारका 
विरोध किये सरकारी आज्ञा न माननेका दंड सहनेके लिए तेयार 
हो जाऊं। मेने जो बयान दिया है, वह इसलिए नहीं कि जो 
दंड मुझे मिलनेवाला है, वह कम किया जाय, वल्कि इस वातको 
दिखलानेके लिए कि मेने सरकारी आज्ञाकी अवज्ञा इस कारण- 
से नहीं की कि मुझे सरकारके प्रति विश्वास नहीं है, बल्कि 
इस कारणसे कि मेने उससे भी उच्चतर आज्ञा--अपनी विवेक: 
बुद्धिकी आज्ञा--का पालन करना उचित समझा है । 

अब मुकदमेकी सूनवाई मुल्तवी रखनेका कुछ कारण ही 
नहीं रह गया था, परन्तु मजिस्ट्रेट या सरकारी वकील इस परि- 
णामकी आशा नहीं रखते थे। अतएव सजाके लिए अदालतने 
फँसला मुल्तवी रखा। मेंने वाइसरायको तार द्वारा सारी हालत- 
की सूचना दे दी थी, पटना भी तार दे दिया था । भारतभपण 
पंडित मालवीयजी वगेराकों भी तार द्वारा समाचार भेज 
दिया था। अब सजा सुननेके लिए अदालतमें जानेका समय आने- 
के पहले ही मुझे मजिस्टेट का हुक्म मिला कि लाट साहबके हक्म- 
से मुकदमा उठा लिया गया है और कलकक्‍्टरकी चिट्ठी मिली 
कि आप जो कुछ जाँच करना चाहें, शौकसे करें और उसमें जो 
कुछ मदद सरकारी कर्मचारियों की लेना चाहें, लें । ऐसे तत्काल 
और शुभ परिणामकी आशा हममेंसे किसीको नहीं थी । 

६६० 
कार्य-पद्धति 
चंपारनकी जाँचका विवरण देना मानो चंपारनके किसानोंका 


इतिहास देना है। यह सारा इतिहास इन अध्यायोंमें नही दिया 
जा सकता। फिर चंपारनकी जाँच कया थी, अहिसा और सत्यका 

बड़ा प्रयोग ही था। १ 

सार्वजनिक कामके लिए लोगोंसे रुपया माँगनेकी प्रथा 
आजतक न थी। ब्रजकिशोरवावूका यह मंडल मुख्यतः वकील- 
मंडल था | इसलिए जब कभी आवश्यकता होती तो या तो वह 
अपनी जेवसे रुपया देते या कुछ मित्रोंसे मांग लेते । उनका खयाल 
यह था कि जो लोग खुद रुपये-पैसेसे सुखी हें, वे सर्वसाधारणसे 
धनकी भिक्षा कंसे माँग सकते हैं ? और मेरा यह दढ़ निश्चय था 
कि चंपारनकी रैयतसे एक कौड़ी न लेनी चाहिए। यदि ऐसा करते . 
तो उसका उलटा अर्थ होता | यह भी निश्चय था कि इस जाँचके 
लिए भारतवर्पमें भी आम लोगोंसे चंदा न करना चाहिए । ऐसा 
करनेसे इस जाँचको राष्ट्रीय और राजनैतिक स्वरूप प्राप्त हो 
जाता । वंबईके मित्रोंने १५०००) सहायता भेजनेका तार दिया, 
मगर गरीबीके साथ भरसक कम खर्च करके यह आन्दोलन 
चलाना था। इसलिए बहुत रुपयेकी तो आवश्यकता भी नहीं 
थी और दरहकीकत जरूरत पड़ी भी नहीं। मेरा खयाल हे 
कि सब मिलाकर दो-तीन हजारसे ज्यादा खर्च न हुआ होगा। 
और मुझे याद हैं कि जितना रुपया इकट्ठा किया था, उसमेंसे 
भी पाँच सौ या हजार बच गया था। 

शरूमें वहाँ हमारी रहन-सहन बड़ी विचित्र थी । मेरे 
लिए तो वह रोज हंसी-मजाकका विपय् हो गया था । इस वकील 
मंडलमें हरेकके पास एक नौकर रसोइया होता । हरेककी अलग 
रसोई बनती रातके बारह बजे तक भी वे लोग खाना खाते। ये 
लोग खर्च बगेरा तो सव अपना ही करते थे; फिर भी मेरेलिए 
यह रहन-सहन एक आफत थी । अपने इन साथियोंके साथ मेरी 
स्नेह-गांठ ऐसी मजबूत हो गई थी कि हमारे दरमियान कभी 
गलतफहमी न होने पाती थी। मेरे शब्द-वाणोंको वे प्रेमसे 


झेलते । अंतमें यह तय पाया कि नौकरोंको छट्टी दे दी जाय, सब 


१. अधिक विवरण जाननेके लिए डा० राजेन्द्रप्रसाद-लिखित चंपारनमें 
महात्मा गांवी' नामक पुस्तक देखिए । --सम्पादक 

एक साथ खाना खावें और भोजनके नियमोंका पालन कर। उसमें 
सभी निरामिषाहारी न थे। और तरह-तरहकी अलग-अलग 
रसोई बनानेका इंतजाम करनेसे खर्च बढ़ता था। इससे यही 
निश्चय किया गया कि निरामिष भोजन ही पकाया जाय और 
एक ही जगह सबकी रसोई बनाई जाय | भोजन भी सादा ही 
रखनेपर जोर दिया जाता था। इससे खर्च वहुत कम पड़ा, हम 
लोगोंके काम करनेकी सामर्थ्य बढ़ी और समय बच गया। 

हमें अधिक शक्तिकी आवश्यकता भी थी, क्योंकि किसानों- 
के झुंड-के-झुंड अपनी कहानी लिखानेके लिए आने लगे थे । 
कहानी-लेखक हमेशा पाँच-सात रहते थे। फिर भी शामतक 
सबके बयान पूरे न हो पाते थे। कहानी-लेखकोंको कुछ नियम 
पालन करने पड़ते थे। वे ये थे--“प्रत्येक किसानसे जिरह करनी 
चाहिए । जिरहमें जो गिर जाय, उसका बयान न लिखा जाय। 
जिसकी बात शुरूसे ही कमजोर पाई जाय, वह न लिखी जाय ।” 
इन नियमोंके पालनसे यद्यपि कुछ समय अधिक जाता था, फिर 
भी उससे सच्चे और साबित होने लायक वयान ही लिखे जाते थे। 

जब ये वयान लिखे जाते तो खुफिया पुलिसके कोई-न-कोई 
कर्मचारी वहाँ मौजूद रहते । इन कर्मचारियोंको हम रोक सकते 
थे; परन्तु हमने शुरूसे यह निश्चय किया था कि उन्हें न॒ रोका 
जाय। यही नहीं, बल्कि उनके प्रति सौजन्य रखा जाय और जो 
खबरें उन्हें दी जा सकती हों, दी जाया । जो बयान लिखे जाते, 
उनको वे देखते और सुनते थे। इससे यह लाभ हुआ कि लोगोंमें 
अधिक निर्भयता आ गई | और बयान उनके सामने लिये जानेसे 
अत्युक्तिका भय कम रहता था इस डरसे कि झूठ बोलेंगे तो 
पुलिसवाले फंसा देंगे, उन्हें सोच-समझकर बोलना पड़ता था। 

में निलहे मालिकोंको चिढ़ाना नहीं चाहता था; बल्कि अपने 
सौजन्यसे उन्हें जीतनेका प्रयत्न करता था| इसलिए जिनके बारे- 
में विशेष शिकायतें होतीं, उन्हें में चिट्ठी लिखता और मिलनेकी 
कोशिश भी करता। उनके मंडलसे भी में मिला था और रैयत- 

की शिकायतें उनके सामने पेश की थीं ओर उनका कहना भी 
सुन लिया था। उनमेंसे कितने ही तो मेरा तिरस्कार करते थे, 
कितने ही उदासीन थे और वाज-बाज सौजन्य भी दिखाते थे। 

एक तरफ तो समाज-सेवाके काम चल रहे थे और दूसरी 
ओर लोगोंके दुःखकी कथाएँ लिखते रहनेका काम दिन-दिन बढ़ 
रहा था। जब हजारों लोगोंकी कहानियाँ लिखी गई तो भला 
इसका असर हुए बिना कंसे रह सकता था ? मेरे मुकामपर लोगों- 
की ज्यों-ज्यों आमदरफ्त बढ़ती गई, त्यों-त्यों निलहे साहबोंका 
क्रोध भी बढ़ता चला। मेरी जाँच बन्द करानेकी उनकी कोशिशें 
उनकी ओरसे दिन-दिन अधिकाधिक होने लगीं। एक दिन मुझे 
विहार-सरकार का पत्र मिला, जिसका भावार्थ यह था, “आपकी 
जाँचम काफी दिन लग गए हैं । आपको अब अपना काम खत्म 
करके विहार छोड़ देना चाहिए ।” पत्र यद्यपि सौजन्यसे युक्त था, 
परंतु उसका अर्थ स्पष्ट था। मेंने लिखा, “जाँचमें तो अभी और 
दिन लगेंगे और जांचके बाद भी जबतक लोगोंका दुःख दूर न 
होगा मेरा इरादा विहार छोड़नेका नहीं है।”' 

मेरी जाँच बन्द करनेका एक ही अच्छा इलाज सरकारके 
पास था। लछोगोंकी शिकायतोंको सच मानकर उन्हें दूर करना 
अथवा उनकी शिकायतोंपर ध्यान देकर अपनी तरफ से एक जांच 
समिति नियुक्त कर देना। गवर्नर सर एडवर्ड गेटने मुझे बुलाया 
और कहा कि में जाच-समिति नियुक्त करनेके लिए तैयार हूँ, 
और उसका सदस्य बननेके लिए मुझे निमंत्रण दिया । दूसरे 
सदस्योंके नाम देखकर और अपने साथियोंसे सलाह करके इस 
शर्तपर मैंने सदस्य होना स्वीकार किया कि मझे अपने साथियोंके 


साथ सलाह-मशविरा करनेकी छट्टी रहनी चाहिए और सरकार- 
को समझ लेना चाहिए कि सदस्य वन जानेसे किसानोंका हिमा- 
यती रहनेका मेरा अधिकार नहीं जाता रहेगा एवं जाँच 
होनेके बाद यदि मुझे संतोष न हो तो किसानोंकी रहनुमाई करने- 
की मेरी स्वतंत्रता जाती न रहेगी । 

सर एडवर्ड गेटने इन शर्तोंको वांछित समझकर मंजूर 
किया। स्वर्गीय सर फ्रेंक स्‍लाई उसके अध्यक्ष बनाये गए। जाँच- 
समितिने किसानोंकी तमाम शिकायतोंको सच्चा बताया और 
यह सिफारिश की कि निलहे लोग अनुचित रीतिसे प्राप्त किये 
रुपयोंका कुछ भाग वापस कर दें और 'तीन-कठिया' का कायदा 
रद कर दिया जाय। 

इस रिपोर्टके सांगोपांग होनेमें सर एडवर्ड गेटका बड़ा हाथ 
था। वह यदि मजबूत न रहे होते और पूरी-पूरी कुशलतासे काम 
न लिया होता तो जो रिपोर्ट एकमतसे लिखी गई, वह नहीं लिखी 
जा सकती थी और अन्तमें जो कानून बना, वहन बन पाता। 
निलहोंकी सत्ता बहुत प्रवल थी । रिपोर्ट पास हो जानेके वाद भी 
कितनों हीने बिलका घोर विरोध किया था, परन्तु सर एडवर्ड 
गेट अंत तक दृढ़ रहे और समितिकी तमाम सिफारिशोंका 
पूरा-पूरा पालन उन्होंने कराया। 

इस तरह सौ वर्षका पुराना यह तीन-कठिया कानून रद 
हुआ और उसके साथ-ही-साथ निलहोंका राज्य भी अस्त हो 
गया। रेयतने, जो दबी हुई थी, अपने बलको कुछ पहचाना और 
उसका यह वहम दूर हो गया कि नीलका दाग तो धोये नहीं 
धुलता। 


६१ 
मजदूरोंसे संबंध 
चंपारन जाँच-समितिके कामसे जरा फुरसत मिली ही थी 
कि अहमदावादसे श्रीमती अनसूया बहनकी चिट्ठी उनके 'मजदूर 
संघ' के संवंधमें मिली । मजदूरोंका वेतन कम था। बहुत दिनोंसे 
उनकी माँग थी कि वेतन बढ़ाया जाय । इस संबंधमें उनका 
पथ-प्रदर्शन करनेका उत्साह मुझे था। यह काम यों तो छोटा-सा 
था, परन्तु में उसे दूर वैठकर नहीं कर सकता था। इससे में तुरंत 
अहमदाबाद पहुँचा। 

इसमें मेरी स्थिति बड़ी नाजुक थी। मजदूरोंका पक्ष मुझे 
मजबूत मालम हुआ । श्रीमती अनसया बहनको अपने सगे भाईके 
साथ लड़नेका प्रसंग आ गया था। मजदूरों और मालिकोंके इस 
दारुण युद्धमें श्री अंवालाल साराभाईने मुख्य भाग लिया था। 
मिल-मालिकोंके साथ मेरा मधुर संबंध था । उनके साथ लड़ना 
मेरेलिए विषम काम था। मेंने उनसे आपसमें बातचीत करके 
अनुरोध किया कि पंच बनाकर मजदूरोंकी माँगका फैसला कर 
लीजिए, परंतु मालिकोंने अपने और मजदूरोंके बीचमें पंचकी 
मध्यस्थताको पसंद न किया। 

तब मजदूरोंको मेने हड़ताल कर देनेकी सलाह दी । यह 
सलाह देनेके पहले मेंने मजदूरों और उनके नेताओंसे काफी 
पहचान और बातचीत कर ली थी । उन्हें मेने हड़तालकी नीचे 
लिखी शर्ते समझाई -- 

(१) किसी हालतमें शांति-भंग न करना। 

(२) जो कामपर जाना चाहें, उनके साथ किसी किस्मकी 

ज्यादती या जबरदस्ती न करना । 
(३) मजदूर भिक्षान्न न खावें। 
(४) हड़ताल चाहे जबतक करनी पड़े, वे दृढ़ रहें और जब 
रुपया न रहे तो दूसरी मजदूरी करके पेट पालें। 

अगूआ लोग इन शर्तोको समझ गए और उन्हें ये पसंद भी 
आईं। अब मजदूरोंने एक आम सभा की और उसमें प्रस्ताव पास 
किया कि जबतक हमारी माँग न स्वीकार की जाय अथवा उसपर 
विचार करनेके लिए पंच मुकरर न हों तततक हम कामपर न 
जाय॑गे। 

इस हड़तालमें मेरा परिचय श्री वल्लभभाई और श्री शंकर- 
लाल बेंकरसे बहुत अच्छी तरह हो गया। श्रीमती अनसयाबहनसे 
तो मेरा परिचय पहले ही खब हो चका था। 

हड़तालियोंकी सभा रोज सावरमतीके किनारे एक पेड़के 
नीचे होने लगी । वे सैकड़ोंकी संख्यामें आते। में रोज उन्हें अपनी 


है 

प्रतिज्ञाका स्मरण कराता, शांति रखने और स्व-मानकी रक्षा 
करनेकी आवश्यकता उन्हें समझाता था। वे अपना 'एकटेक' 
का झण्डा लेकर रोज शहरमें जुल्स निकालते और सभामें आते। 

यह हड़ताल इक्‍्कीस दिनों तक चली । इस बीचमें समय- 
समयपर मालिकोंसे वातचीत करता और उन्हें इन्साफ करनेके 
लिए समझाता । “हमें भी तो अपनी टेक रखनी हैं । हमारा और 
मजदूरोंका बाप-वेटोंका संबंध है उसके बीचमें यदि कोई 
पड़ना चाहे तो इसे हम कंसे सहन कर सकते हें? वाप-बेटोंमें 
पंचकी क्‍या जरूरत हैं ? ” यह जवाब मझे मिलता । 

मजदूरोंने पहले दो हफ्ते बड़ी हिम्मत दिखलाई | शांति भी 
खूब रखी । रोजकी सभाओं में भी वे बड़ी संख्यामें आते थे। में 
उन्हें रोज ही प्रतिज्ञाका स्मरण कराता । वे रोज पुकार-पुकार 
कर कहते, “हम मर जायेंगे, पर अपनी टेक कभी न छोड़गे।'' 

कितु अंतमें वे ढीले पड़ने लगे । और जैसे कि निर्बल आदमी 
हिंसक होता है, वैसे ही, निरवेल पड़ते ही मिलमें जानेवाले मज- 
दूरोंसे द्वेष करने लगे और मुझे डर लगा कि शायद कहीं उनपर 
ये बलात्कार न कर बवेठे । रोजकी सभामें आदमियोंकी हाजिरी 
कम होने लगी । जो आते भी उनके चेहरोंपर उदासी छाई रहती 
थी। मुझे खबर मिलती कि मजदूर बिगड़ने लगे हैं। में तरदददमें 
पड़ा। सोचने लगा कि ऐसे समयमें मेरा क्या कत्तंव्य हो सकता हैं। 
दक्षिण अफ्रीका मजदूरों की हड़तालका अनभव मझे था, मगर 

अनुभव मेरेलिए नया था। जिस प्रतिज्ञाके करानेमें मेरी 
प्रेरणा थी, जिसका साक्षी में रोज ही बनता था, वह प्रतिज्ञा कैसे 
टूटे ? यह विचार अभिमान कहा जायगा या मजद्रोंके और 
सत्यके प्रति प्रेम समझा जायगा ? 

सबेरेका समय था। में सभामें था। मझे कुछ पता नहीं था 
कि क्‍या करना है, मगर सभामें ही मेरे मंहसे निकल गया-- 
“अगर मजदूर फिरसे तेयारन हो जायं और जवतक कोई 
फंसला न हो जाय तबतक हड़ताल न निभा सकें, तो में .तबतक  « 

उपवास करूँगा । यहाँपर जो मजदूर थे, वे हेरतमें आ गए । 
अनसूयावहनकी आँखोंसे आँस निकल पड़े । मजदूर बोल उठे, 
“आप नहीं, हम उपवास करेंगे । आपको उपवास नहीं करने 
देंगे। हमें माफ कीजिए । हम अपनी प्रतिज्ञा पालेंगे ।”” 
मंने कहा, “तुम्हारे उपवास करनेकी कोई जरूरत नहीं है । 
तुम अपनी प्रतिज्ञाका ही पालन करो तो बस है । हमारे पास द्रव्य 
नहीं है । मजदूरोंको भिक्षान्न खिलाकर हमें हड़ताल नहीं करनी 
है । तुम कहीं कुछ मजदूरी करके अपना पेट भरने लायक कमा 
लो तो चाहे हड़ताल कितनी ही लम्बी क्यों न हो, तुम निश्चित 
रह सकते हो । और मेरा उपवास तो कुछ-न-कुछ फंसला करनेके 
पहले ट्टनेवाला नहीं है । 
वललभभाई मजदूरोंके लिए म्यनिसिपलिटीमें कार्य ढंढ़ते 
थे; मगर वहाँपर कुछ मिलने लायक नहीं था। आश्रमके बुनाई- 
घरमें वालू भरनी थी । मगनलालने सूचना दी कि उसमें बहुत-से 
मजदूरोंको काम दिया जा सकता है । मजदूर काम करनेको तयार 
हुए । अनसयावहनने पहली टोकरी उठाई और नदीमें से बालकी 
टोकरियाँ उठाकर लानेवाले मजदूरोंका ठठ लग गया | वह दृश्य 
देखने लायक था। मजदूरोंमें नया जोश आया। उन्हें पेसा 
चुकानेवाले चुकाते-चुकाते थक जाते । 
इस उपवासमें एक दोप था। में यह लिख चुका हूँ कि मिल- 
मालिकोंके साथ मेरा मधर संबंध था । इसलिए यह उपवास उन्हें 
स्पर्श किये बिना नहीं रह सकता था। में जानता था कि बतौर 
सत्याग्रहीके उनके विरुद्ध में उपवास नहीं कर सकता । उनके 
पर जो कुछ असर पड़े, वह मजदूरोंकी हड़तालका ही पड़ना 
चाहिए। मेरा प्रायश्चित्त उनके दोषके लिए न था, किन्तु 
मजदूरोंक दोपके लिए था। में मजदूरोंका प्रतिनिधि था, इसलिए 
इनके दोपसे दूषित होता था । मालिकोंसे तो में सिफ॑ विनय ही 
कर सकता था। उनके विरुद्ध उपवास करना तो बलात्कार गिना 
जायगा । तो भी में जानता था कि मेरे उपवासका असर उनपर 

पड़े बिना नहीं रह सकता । पड़ा भी सही, कितु में अपनेको रोक 
नहीं सकता था। मेंने ऐसा दोषमय उपवास करनेका अपना धर्म 
प्रत्यक्ष देखा 

मालिकोंको मेंने समझाया, “मेरे उपवाससे आपको अपना 
मार्ग जरा भी छोड़नेकी जरूरत नहीं । उन्होंने मुझपर कड़ ए- 
मीठे ताने भी मारे । उन्हें इसका अधिकार था, परन्तु वे केवल 
दयाकी ही खातिर समझौता करनेके रास्ते ढूंढ़ने लगे । 
अनसूयाबहनके यहाँ उनकी सभाएँ होने लगीं । श्री आनंदशंकर 
ध्रुव भी बीचमें पड़े । अंतमें वह पंच चने गए और हड़ताल टटी । 
मझे तीन ही दिन उपवास करना पड़ा | मालिकोंने मजदूरोंको 
मिठाई बाँटी । इककीसवें दिन समझौता हुआ और समझौतेका 
सम्मेलन हुआ । उसमें मिल-मालिक और कमिइनर हाजिर थे । 
कमिश्नरने मजदूरोंको सलाह दी थी कि “तुम्हें हमेशा मि० 
गांधीकी बात माननी चाहिए ।” इन्हीं कमिइनर साहबसे, इस 
घटनाके कुछ दिनों बाद, तुरंत ही मुझे एक लड़ाई लड़नी पड़ी 
थी। समय बदला, इसलिए वह भी बदले और खेड़ाके पाटीदारों- 
को मेरी सलाह न माननेको कहने लगे। 


श्र 
< हे 
रौलट-एक्ट ओर मेरा धर्म-संकट 
खेडा जिलेके किसानोंक सत्याग्रहकी बात यहाँ छोड़ दी 
जाती है। जिस सरकारने इच्छा या अनिच्छासे भी किसानोंकी 
माँग कब॒लछ कर ली, उसी सरकारकी अब मदद करनेका मौका 
आ गया । यरोप में महायुद्ध चल रहा था। दिल्‍्लीमें होनेवाली 
यद्ध-परिपदमें मझे वलाया गया । मेरे सामने धर्म-संकट था। 
इंर्लेंडके दसरे राज्योंके साथ की हुई गुप्त संधियाँ बड़ी चर्चाका 
विषय हो रही थीं। मेने अपना एतराज पेश किया। वाइसराय 
चेम्सफोर्ड साहबने मुझे चर्चाक लिए बुलाया। चर्चाक बाद मेने 
शरीक होना मंजूर किया और पत्र लिखकर अपना मंतब्य प्रकट 

किया । लोकमान्य तिलक और अलीभाई आदि नेताओंकी 
गैरहाजिरीके वारेमें अपना खेद प्रकट किया और लोगोंकी 
राजनंतिक माँगों ओर लड़ाईसे उत्पन्न होनेवाली मुसलमानोंकी 
माँगोंका उल्लेख किया। 

इसके बाद रंगरूट भरती करनेका काम था। खेड़ाके 
किसानोंने यह बात पसंद नहीं की । फिर भी हमको काफी नाम 
मिलने लगे। मेरे इस कार्यंकी काफी टीका हुई है, परन्तु उसको 
शांतिसे सुनना मेने अपना धर्म माना। जिस सल्तनतमें हम 
भविष्यमें संपूर्ण हिस्सेदार वननेकी आशा करते थे, उसके आपत्ति- 
कालमें मदद करना हमारा धर्म ही था। मेरेलिए यह वफादारी- 
का भी प्रश्न था। में तो अंग्रेजोंके जैसी वफादारी प्रत्येक भारत- 
वासीमें प्रकट करना चाहता था। 

परंतु मेरी लंवी बीमारीने और थोड़े ही दिनोंमें समाप्त 
होनेवाले युद्धने मेरे मनोरथकों अधूरा ही रहने दिया। में 
स्वास्थ्य-छाभक लिए माथेरान गया। 

मित्रोंसे ऐसी सलाह पाकर कि माथेरान जानेसे शरीर जल्द 
ही स्वस्थ हो जायगा, में माथेरान गया, परंतु वहाँका पानी भारी 
था, इसलिए मेरे-जैसे वीमारका वहाँ रहना मुश्किल हो गया। 
पेचिशके कारण गुदा-द्वार बहुत ही नाजुक पड़ गया था और वहाँ 
घाव हो जानेसे मल-त्यागके समय बड़ा दर्द होता था । इसलिए 
कुछ भी खानेमें डर लगता था। एक सप्ताहमें माथेरानसे लौटा । 
मरे स्वास्थ्यकी रखवाली करनेका काम श्री शंकरलालने अपने 
हाथमें ले लिया। उन्होंने डा० दलालसे सलाह लेनेका मझे बहुत 
आग्रह किया। डा० दलाल आये। उनकी तत्काल निर्णय करनेकी 
शक्तिने मुझे मोह लिया । उन्होंने कहा--“जबतक आप दूधन 
लेंगे तबतक आपका शरीर नहीं सुधरेगा | शरीर सधारनेके लिए 
तो आपको दूध लेना चाहिए और लोहे व संखियाके इंजेबशन 
ल्ने चाहिए। , आप इतना करें तो में आपका शरीर फिरसे पुष्ट 
करनंको गारंटी देता हूँ ।” 

“आप इंजेक्शन दें, लेकिन में दूध नहीं लूंगा।” मेंने जवाब 
दिया। 

“आपकी दूधवाली प्रतिज्ञा क्या है ? ” डाक्टरने पूछा । 

“गाय-भेसके फूंका लगाकर दूध निकालनेकी क्रिया की 
जाती है। यह जाननेपर मुझे दूधक प्रति तिरस्कार हो आया 
और यह तो में सदा मानता ही था कि वह मनुष्यकी खुराक नहीं 
है, इसलिए मेने दूध छोड़ दिया है ।” मेंने कहा । 

“तब तो बकरीका दूध लिया जा सकता है।” कस्तूरवाई 
जो मेरी खाटके पास ही खड़ी थी, वोल उठी । 

“बकरीका दूध लो तो मेरा काम चल जायगा। डाक्टर 
दलाल बीच हीमें बोल उठे। 

में झका | सत्याग्रहकी लड़ाईंके मोहने मुझमें जीवनका 
लोभ पैदा किया और मेंने प्रतिज्ञा के अक्षरोंके पालनसे संतोष 
मानकर उसकी आत्माका हनत किया । दूध-घीकी प्रतिज्ञा लते 
समय यद्यपि मेरी दृष्टिके सामने गाय-भेंसका ही विचार था, 
फिर भी मेरी प्रतिज्ञा दूध-मात्रके लिए समझी जानी चाहिए 
और जबतक में पशके दूध-मात्रकों मनष्यकी ख्राकके लिए 
निषिद्ध मानता हूँ तबतक मुझे खानेमें उसके उपयोग करनेका 
अधिकार नहीं है । यह जानते हुए भी वकरीका दूध लेनेको में 
तैयार हो गया । सत्यके पुजारीने सत्याग्रहकी लड़ाईके लिए 
जीवित रहनेकी इच्छा रखकर अपने सत्यको कलंक लगाया। 

मेरे इस कार्यका डंक अबतक नहीं मिटा है और बकरीका 
दूध छोड़नेके लिए सदा विचार करता रहा हूँ। वकरीका दूध 
पीते वक्‍त रोज में कप्ट अनुभव करता हूँ, परंतु सेवा करनेका 
महासक्ष्म मोह जो मेरे पीछ लगा है, मुझे छोड़ता ही नहीं। 
अहिसाकी दृष्टिसे खुराकके अपने प्रयोग मुझे बड़े प्रिय हैं | उनमें 
आनन्द आता हैं और यही मेरा विनोद भी है; परन्तु बकरीका 
दूध मुझे इस दृष्टिकोणक कारण नहीं अखरता, यह मुझे सत्यकी 
दृष्टिके कारण अखरता है । अहिसाको जितना में पहचान सका 

हूँ उसकी बनिस्वत में सत्यको अधिक पहचानता हूँ, ऐसा मेरा 
खयाल है । और यदि में सत्यको छोड़ दूं तो अहिसाकी बड़ी 
उलझनें में कभी न सुलझा सकूंगा, ऐसा मेरा अनुभव है । सत्यका 
पालन हँ--लिये गए ब्रतोंके शरीर और आत्माकी रक्षा-- 
दब्दार्थ और भावार्थका पालन । यहाँपर मेंने आत्माका--भावार्थ- 
का नाश सदा किया हैं। यह मुझे सदा ही अखरता हैं। यह 
जाननेपर भी ब्रतक संवंधमें मेरा क्या धर्म है, यह में नहीं जान 
सका हूँ; अथवा यों कहो कि मुझमें उसका पालन करनेकी 
हिम्मत नहीं है । दोनों एक ही बात हें; क्योंकि शंकाके मलम 
श्रद्धाका अभाव होता है । ईश्वर मझे श्रद्धा दे ! 

वकरीका दूध शुरू करनेक थोड़े दिन बाद डा० दलालने 
गुदा-द्वारमें नश्तर छगाया, जिसमें उन्हें बड़ी कामयाबी हुई । 

अभी यों में वीमारीसे उठनेकी आशा बाँध ही रहा था और 
अखबार पढ़ना शुरू किया ही था कि इतनेमें रौलट-कमेटीकी 
रिपोर्ट मेरे हाथ लगी । उसमें जो सिफारिशें की गई थीं, उन्हें 
देखकर में चौंक उठा। भाई उमर और शंकरलालने कहा कि 
इसके लिए कुछ करना चाहिए । एकाध महीनेमें में अहमदाबाद 
गया। श्री वल्लभभाई मेरे स्वास्थ्यका हाल-चाल पूछनेको करीब- 
करीब रोज आते थे। मेने इस वारे में उससे वातचीत की और 
यह सूचित भी किया कि कुछ करना चाहिए। उन्होंने यूछा-- 
“क्या किया जा सकता हैं ?” जदावमें मंने कहा--“अगर 
कमेटीकी सिफारिशोंक अनुसार कानून बनाया जाय तो इसके लिए 
प्रतिज्ञा लेनेवाले थोड़े-से मन॒ष्योंके मिल जाने पर हमें सत्याग्रह 
करना चाहिए। अगर में बीमार न होता तो में अकेला ही 
लड़ता और यह आशा रखता कि पीछेसे और लोग भी इसमें आ 
मिलेंगे । अपनी इस लाचारीकी हालतमें अकेले लड़नेकी मझनमें 

बिलकुल शज़्ित नहीं है । 

इस बातचीतके फलस्वरूप ऐसे लोगोंकी एक छोटी-सी सभा 

करनेका निश्चय हुआ, जो मेरे संपर्कमें ठीक-ठीक आये थे। 

रौलट-कमेटीको मिली गवाहीसे मुझे यह तो स्पष्ट लगता था कि 
उसने जैसी सिफारिशें की हैं, वेसे कानूनकी जरूरत नहीं ह और 
मेरे नजदीक यह बात भी उतनी स्पष्ट थी कि ऐसे कानूनको कोई 
भी स्वाभिमानी राष्ट या जनता स्वीकार नहीं कर सकती है। 

सभा हुईं । उसमें कोई लगभग वीस मनुप्योंको निमंत्रण 
दिया गया होगा । मुझे जहांतक स्मरण है, उसमें वल्लभभाईके 
अलावा श्रीमती सरोजनी नायडू, मि० हानिमेन, स्व० उमर- 
सुभानी, श्री शंकरलाल बेंकर, श्रीमती अनस्याबहन इत्यादि थीं। 

प्रतिज्ञा-पत्र तैयार किया गया और मुझे ऐसा स्मरण है कि 
जितने लोग वहाँ मौजद थे, सभीने उसपर दस्तखत किये। इस 
समय में कोई अखबार नहीं चलाता था, परन्तु समय-समयपर 
अखबारोंमें लिखता रहता था। इस समय भी मेने अखबारों में 
लिखना शुरू किया और शंकरलाल बेकरने अच्छी हलचल शुरू 
कर दी । उनकी काम करनेकी और संगठन करनेकी शवितका 
उस समय मुझे अच्छा अनुभव हुआ। 

मुझे यह असंभव प्रतीत हुआ कि उस समय कोई भी मौजूदा 
संस्था सत्याग्रह जैसे शस्त्रकों उठा सके, इसलिए सत्याग्रह- 
सभाकी स्थापना की गई। उसमें मुख्यतः बम्बईसे नाम मिले और 
उसका केन्द्र भी वम्बईमें ही रखा गया । प्रतिज्ञा-पत्रपर दरतखत 
होने लगे और जैसा कि खेड़ाकी लड़ाईमें हुआ था, इसमें भी 
पत्रिकाएँ निकलीं और जगह-जगह सभाएं हुई। 

इस सभाका अध्यक्ष में वना था। मेने देखा कि शिक्षित-वर्ग 
और मेरे बीच अधिक मेल न हो सकेगा। सभामें गुजराती 
भाषाका ही उपयोग करनेका मेरा आग्रह और मेरी दूसरी कार्य- 
पद्धतिको देखकर वे विस्मित हुए, मगर मुझे यह स्वीकार करना 
चाहिए कि बहुतेरोंने मेरी कार्य-पद्धतिको निभा लेनेकी उदारता 
दिखाई, परन्तु आरम्भ हीमें मेने यह देख लिया कि यह सभा 
दीघकाल तक नहीं चलेगी । फिर सत्य और अहिसापर जो में 
जोर देता था, वह भी कुछ लोगोंको अप्रिय छगता था। फिर भी 

बुरुआतमें तो यह काम बड़े जोरोंसे चल निकला । 
३ 
एक अद्भुत दृश्य 


रौलट-कमेटीकी रिपोर्टके विरुद्ध एक ओर आंदोलन बढ़ता 
चला और दूसरी ओर सरकार उसकी सिफारिशोंको अमलमें 
लानेके लिए कमर कसती गई | रौलट-बिल प्रकाशित हुआ ।॥ में 
धारासभाकी बैठकमें एक ही बार गया हूं । रौलट-विलकी चर्चा 
सुनने गया था। शास्त्रीजीने अपना बहुत ही जोरदार भाषण 
दिया और सरकारको चेतावनी दी । जब शास्त्रीजी की वाग्धारा 
चल रही थी, उस समय वाइसराय शास्त्रीजीकी ओर ताक रहे 
थे। मुझे तो ऐसा लगा कि शास्त्रीजीके भाषणका असर उनके 
मनपर पड़ा होगा। शास्त्रीजीमें जोश उमड़ा पड़ता था। 

किन्तु सोये हुए को जगाया जा सकता है, जागता हुआ 
सोनेका ढोग करे तो उसके कान में ढोल वजानेसे भी क्या होगा? 
धारासभामें बिलोंकी चर्चा करनेका प्रहसन करना ही चाहिए, 
इसलिए सरकारने वह प्रहसन खेला, किन्तु उसे जो काम करना 
था, उसका निश्चय तो हो ही चुका था, इसलिए श्ञास्त्रीजीकी 
चेतावनी बेकार साबित हुई। 

मेरी तृतीकी आवाज तो सुनता ही कौन ! मैंने वाइसराय 
से मिलकर खूब विनयकी, खानगी पत्र लिखे, खुली चिट्टियाँ 
लिखीं । उनमें यह स्पष्ट बतलाया कि सत्याग्रहके सिवा, मेरे पास 
दूसरा रास्ता नहीं है, किन्तु सव वेकार गया। 

अभी विल गजटमें प्रकाशित नहीं हुआ था। मेरा शरीर 
निर्वल था, किन्तु मेने लम्बे सफरकी जोखिम उठाई। मुझमें ऊंची 
आवाजसे बोलनेकी शवित अभी नहीं आई थी। खड़े होकर 
वोलनेकी शक्ति जो गई, सो अबतक नही आई है। खड़े होकर 
बोलते ही थोड़ी देरमें सारा शरीर कांपने लगता और छातीमें 
और पेटमें दर्द होने लगता था, किन्तु मुझे ऐसा लगा कि मद्राससे 


सं 

आये हुए निमंत्रणको स्वीकार करना ही चाहिए; दक्षिण अफ्रीका- 
के संबंधके कारण में मानता आया हूं कि तमिल, तेलुगू आदि 
दक्षिण प्रान्तके लोगोंपर मेरा कुछ हक है और अवतक ऐसा नहीं 
लगा है कि मैंने इस मान्यतामें जरा भी भूल की हैं । आमंत्रण 
स्वर्गीय श्री कस्तूरीरंगा आयंगरकी ओरसे आया था। मद्रास 
जाते ही मुझे जान पड़ा कि इस आमंत्रणके पीछे श्री राजगोपाला- 
चाय थे। श्री राजगोपालाचार्यके साथ मेरा यह पहला परिचय 
माना जा सकता है। इस वार सिर्फ इतना परिचय हुआ किमें 
उन्हें देखते ही पहचान सक्‌ूँ। 

सार्वजनिक काममें ज्यादा भाग लेनेके इरादे और श्री 
कस्तूरी रंगा आयंगर आदि मित्र की इच्छसे वह सेलम छोड़कर 
मद्रासमें वकालत करनेवाले थे। मुझे उर्न्हके यहाँ ठहरानेकी 
व्यवस्थाकी गई थी । मुझे तो दो दिन वाद मालूम हुआ कि में 
उन्हींके घर ठहरा हूं। वह बंगला श्री कस्तूरीरंगा आयंगरका 
होनेके कारण मेंने यही मान लिया था कि में उन्हींका अतिथि 
हूँ। महादेव देसाईने मेरी भूल सुधारी । राजगोपालाचार्य 
दूर-ही-दूर रहते थे; किन्तु महादेवने उनसे भली-भांति परिचय 
कर लिया था। महादेवने मुझे चेताया, “आपको श्री राजगोपाला- 
चार्यंसे परिचय कर लेना चाहिए। 

मेने परिचय किया । उनके साथ रोज ही लड़ाईकी व्यवस्था 
करनेकी सलाह किया करता था। सभाओं के सिवा मुझे और फुछ 
सुझता ही नहीं था। रौलट-बिल अगर कानून बन जाय तो उसका 
सविनय-भंग कंसे हो । उसका सविनय-भंग करनेका अवसर तो 
तभी मिल सकता था, जब सरकार देती । दूसरे, जिन कानूनोंका 
सविनय-भंग हो सकता है, उनकी मर्यादा कहाँ निश्चित हो ? 
ऐसी ही चर्चाएं होती थीं। 

श्री कस्त्री रंगा आयंगरने नेताओं की एक छोटी-सी सभा भी 
की। उसमें भी खूब चर्चा हुईं। उसमें श्री राघवाचार्य खूब हाथ 
बेंटाते थे। उन्होंने यह सूचना दी कि बारीक-से-बारीक सूचनाएं 

लिखकर मुझे सत्याग्रहका पत्र प्रकाशित करना चाहिए । मेंने 
कहा कि यह काम मेरी शवितके बाहर है । 

यों सलाह-मशविरा हो रहा था। इसी बीच खबर आई कि 
विल कानूनके रूपमें गजटमें प्रकाशित हुआ है । जिस दिन यह 
खबर मिली, उस रातको में विचार करता हुआ सो गया। दूसरे 
दिन सुबह में बहुत सवेरे उठ खड़ा हुआ । अध॑निद्रा होगी और 
मुझे स्वप्नमें विचार सूझा । सवेरे ही मेने श्री राजगोपालाचार्य- 
को बुलाया और बात की-- 

“मुझे रातको स्वप्नमें विचार आया कि इस कानूनके 
जवाबमें हमें सारे देशको हड़ताल करनेके लिए कहना चाहिए। 
सत्याग्रह आत्म-शुद्धिकी लड़ाई है, धामिक लड़ाई है । धर्म-कार्य 
शुद्धिसे शुरू करना ठीक लगता है । एक दिन सभी कोई उपवास 
करें और काम-धंधा बंद रखें । मसलमान भाई रोजेके अलावा 
और उपवास नहीं रखते, इसलिए चौवीस घंटेका उपवास 
रखनेकी सलाह देनी चाहिए । यह तो नहीं कहा जा सकता कि 
इसमें सभी प्रांत शामिल होंगे या नहीं । वम्बई, मद्रास, बिहार और 
सिधकी आश्ञा तो मुझे है ही । इतनी जगहोंमें अगर ठीक हड़ताल 
हो तो हमें संतोप मानना चाहिए। 

यह सूचना श्री राजगोपालाचार्यको पसंद आई। पीछे तुरन्त 
दूसरे मित्रोंसे कहा । सबने इसे खुशीसे स्वीकार कर लिया। मेंने 
एक छोटा-सा नोटिस तैयार करके प्रकाशित किया । पहले सन्‌ 
१९१९ मार्चकी ३० तारीख रखी गई थी; किन्तु बादमें 
६ अप्रैल की गई। लोगोंको बहुत थोड़े दिनोंका नोटिस मिला। 
कार्य तुरंत करनेकी आवश्यकता थी, इसलिए लंबी मद्तत देनेका 
समय न था। ्फ 

पर कौन जाने कंसे सारा संगठन हो गया। सारे हिन्दुस्तान 
में--शहरोंमें और गांवों में-“-हड़ताल हुई । यह दृश्य भव्य था। 


और 

दक्षिणमें थोड़ा प्रमण करते हुए बहुत करके में चौथी 
अप्रैलको बम्बई पहुँचा। श्री शंकरलाल वेंकरका ऐसा तार था कि 
छठी तारीखका कार्यक्रम पूरा करनेके लिए मुझे वम्बईमें रहना 
चाहिए। 

किन्तु उससे पहले दिल्लीमें तो ३० तारीखको ही हड़ताल 
मनाई जा चुकी थी। उन दिनों दिल्‍ली में स्व० स्वामी श्रद्धानन्दजी 
तथा मरहुम हकीम अजमलखाँ साहबकी हुकुमत चलती थी । 
हड़ताल छठी तारीखके लिए स्थगित कर दी जानेकी खबर 
दिल्‍्लीमें देरसे पहुँची थी। दिल्‍्लीमें उस दिन जैसी हड़ताल हुई, 
वैसी पहले कभी न हुई थी | हिंदू और मुसलमान दोनों एकदिल 
हुए-से जान पड़े । श्रद्धानन्दजीको जुमा मस्जिदमें निमंत्रण दिया 
गया था और वहां उन्हें भाषण करने दिया गया था । ये सब बातें 
सरकारी अफसर सहन नहीं कर सकते थे। जुलूस स्टेशनकी 
ओर चला जा रहा था । उसे पुलिसने रोका । पुलिसने गोली 
चलाई । कितने ही आदमी जल्‍्मी हुए और कई खून हुए । दिल्ली में 
दमन-नीति शुरू हुई । श्रद्धानन्दजीने मुझे दिल्‍ली बुलाया। मेंने 
तार दिया कि वम्बई में छठी तारीख विताकर में तुरन्त दिल्ली 
रवाना होऊँगा। 

जैसा दिल्‍लीमें हुआ, वैसा ही लाहौर और अमृतसरमें भी 
हुआ था । अमृतसरसे डा० सत्यपाल और डा० किचल्‌के तार 
मुझे तुरंत ही बुला रहे थे । उस समय में इन दो भाइयोंको जरा 
भी नहीं पहचानता था । दिल्लीसे होकर अमृतसर जानेका 
निश्चय मेंने उन्हें वतलाया था। 

छठीको सवेरे बम्बईमें हजारों आदमी चौपाटी में स्नान करने 
गये और वहांसे ठाकुरद्वार जानेके लिए जुलूस निकाला । उसमें 
स्त्रियाँ और बच्चे भी थे। जुलूसमें मुसलमान भी अच्छी तादादमें 

शामिल हुए थे। इस जल्समेंसे हमें मुसलमान भाई एक मस्जिदमें 
ले गये। वहाँ श्रीमती सरोजिनीदेवीसे तथा मुझसे भाषण 
कराये । यहाँ श्री विट्ठलदास जेराजनीने स्वदेशीकी तथा हिदू- 
मुसलमान-ऐक्यकी प्रतिज्ञा लिवानेकी सूचनाकी । मेने ऐसी 
उतावलीमें प्रतिज्ञा लिवानेसे इन्कार किया। जितना हो रहा था, 
उतनेसे ही संतोष माननेकी सलाह दी । प्रतिज्ञा लेनेके बाद वह 
टूट नहीं सकती । हमें स्वदेशीका अर्थ समझना चाहिए। हिल्दू- 
मुसलमान-ऐक्यकी जिम्मेदारी वगरापर भी कहा और सझाया 
कि जिन्हें प्रतिज्ञा लेनेकेा विचार हो, वे कल सवेरे भले ही 
चौपाटीके मंदानमें जावें। 

बम्बईकी हड़ताल पूरी-पूरी रही । 

यहाँ कानूनके सविनय-भंगकी तयारी कर डाली थी। भंग हो 
सकने लायक दो-तीन वस्तुएँ थीं। ये कानून ऐसे थे, जो रद्द होने 
लायक थे और इनको कोई सहज ही भंग कर सकता था। इनमेंसे 
एकका ही उपयोग करनेका निश्चय हुआ था। नमकपर लछगने- 
वाला कर बहुत ही अखरता था। उस करको उठवानेके लिए 

बहुत आदमी प्रयत्न कर रहे थे। इसीलिए एक सुझाव मेंने 

यह रखा कि सव कोई अपने घरमें बिना परवानें के नमक 
बनावे । दूसरा कानून सरकारकी जव्तकी हुई पुस्तकें बेचनेके 
संबंधमें था। ऐसी दो पुस्तकें मेरी ही थीं। वे थीं 'हिन्द- 
स्वराज्य' और 'सर्वोदिय' । इन पुस्तकोंको छपाना और बेचना 
सबसे सहज सविनय-भंग जान पड़ा । इसलिए उन्हें छपाया और 
साॉझका उपवास ट्टनेपर और चौपाटीकी विराट सभा 
विसर्जित होनेके वाद इन्हें बेचनेका प्रबंध हआ। 

साँझको बहुत-से स्वयंसेवक ये पुरतके बेचनेकों निकल पड़े। 
एक मोटरमें में निकला और एकमें श्रीमती सरोजिनी नायड 
निकलीं । जितनी प्रतियाँ छपाई थीं, सव विक गई | इनकी जो 
कीमत वसूल हो, वह लड़ाईके खर्चमें ही डाली जानेवाली थी। 
एक प्रतिकी कीमत चार आने रखी गई थी ; किन्तु मेरे या सरो- 

जिनीदेवीके हाथमें शायद ही किसीने चार आने रखे हों। अपनी 
जेवमेंसे जो कुछ निकल जाय, सभी देकर पुस्तक लेनेवाले बहुत 
आदमी निकल पड़े । कोई दस रुपयेका तो कोई पाँच रुपयेका नोट 
भी देते थे। मुझे याद है कि एक प्रतिके लिए तो ५०) रुपयेका 
भी एक नोट मिला था । लोगोंको समझाया गया था कि लेने- 
वालोंको भी जेलकी जोखिम है; किन्तु घड़ी-भरके लिए लोगोंने 
जेलका भय छोड़ दिया। 

सातवीं तारीखको मालूम हुआ कि जो किताबें बेचनेकी 
मनाही सरकारने की थी, सरकारकी दृष्टिसे वे विक्री हुई नहीं 
मानी जा सकतीं । जो विकीं, वे तो उसकी दूसरी आवृत्ति गिनी 
जायेंगी; जब्त की गई किताबोंमेंसे नहीं । इसलिए यह नई 
आवृत्ति छापने और खरीदनेमें कोई गुनाह नहीं माना जायगा। 
लोग यह खबर सुनकर निराश हुए। 

इस दिन सवेरे चौपाटीपर लोगोंको स्वदेशी ब्रत तथा 
हिंदू-मुस्लिम-ऐक्यके ब्रतके लिए इकट्ठा होना था। विट्ठलदास 
जेराजनीको यह पहला अनुभव हुआ कि उजला रंग होनेसे ही 
सब-कुछ दूध नहीं हो जाता । लोग बहुत कम इकट्ठे हुए थे। इनमें 
दो-चार बहनोंका नाम मुझे याद आता है। पुरुष भी थोड़े थे। 
मेंने ब्रत बना रखे थे । उनका अर्थ उपस्थित लोगोंको खूब 
समझाकर उनसे प्रतिज्ञा करवाई । थोड़ी हाजिरीसे मुझे आइचर्य 
नहुआ, दुःख भी न हुआ, किन्तु धांधलीके काम और धीमे 
रचनात्मक कामके बीचका भेद और लोगोंमें पहलेका पक्षपात 
तथा दूसरेकी अरुचिका अनु भव में तवसे बराबर करता आया हूँ। 

सातवीं तारीखकी रातको दिल्ली, अमृतसर जानेको 
निकला । आठवींको मथुरा पहुँचते ही कुछ भनक मिली कि 
शायद मुझे पकड़ेंगे । मथ्राकं वाद एक स्टेशनपर गाड़ी खड़ी 
थी। वहींपर मुझे आचार्य गिडवानी मिले। उन्होंने विश्वस्त 
खबर दी कि “आपको जरूर पकड़ेंगे और मेरी सेवाकी जरूरत 
हो तो में हाजिर हूँ । मेने उनका उपकार माना और कहा 

कि जरूरत पड़नेपर सेवा लेना नहीं भूलंगा। 

पलवल स्टेशन आनेके पहले ही पुलिस-अफसरने मेरे हाथमें 
यह हुक्म रखा---“तुम्हारे पंजाबमें प्रवेश करनेसे अशांति बढ़ने- 
का भय है, इसलिए तुम्हें हृव॒म दिया जाता है कि पंजाबकी सीमा 
में दाखिल मत होओ ।” पुलिसने हुक्म देकर मुझे उतर जानेको 
कहा । मैंने उतरनेसे इन्कार किया और कहा, “में अशांति 
बढ़ाने नहीं, किन्तु आमन्त्रण मिलनेसे अज्ञांति घटानेके लिए 
जाना चाहता हूँ। इसलिए मुझे खेद हैं कि में इस हुक्मको 
नहीं मान सकता । 

महादेव देसाई मेरे साथ थे। उन्हें दिव्ली जाकर श्रद्धा- 
नन्‍्दजीको खबर देने और लोगोंको शांत रहनेको कहनेके लिए 
कहा । हुक्मका अनादर करनेसे जो सजा हो उसे सहनेका मेंने 
निश्चय किया है तथा सजा होनेपर भी शांत रहनेमें ही हमारी 
जीत है, यह समझानेको भी कहा। 

पलवल आया; स्टेशनपर मुझे उतारकर पुलिसके हवाले 
किया गया । दिल्लीसे आनेवाली किसी ट्रेनके तीसरे दर्ज के 
डिब्बेमें मुझे वेठाया । साथ पुलिसकी पार्टी बैठी । मथुरा पहुँचने- 
पर मुझे पुलिस वेरकमें ले गये। कोई अफसर यह न बता सका कि 
मेरा क्या होगा और मुझे कहाँ ले जाना है। सवेरे ४ बजे मुझे उठाया 
और एक वेलगाड़ीम ले गये। दोपहरको सवाई माधोपुरमें 
उतार दिया । वहाँ वम्बई मेल ट्रेनमें लाहौरसे इंस्पेक्टर बोरिंग 
आये । उन्होंने मेरा कब्जा लिया और वम्बईमें ले जाकर छोड़ 
दिया। 

मेरे घर पहुँचते ही उमर सभानी और अनसूयावहन मोटर- 
से आये और मुझे पायधुनी चलनेको कहा--"लोग अधीर हो गए 
हैं और उत्तेजित हो रहे हैं । हममेंसे किसीके किये वे शांत नहीं रह 
सकते । आपको ही देखनेपर ज्ञांत होंगे।” 

में मोटरमें वंठ गया । पायधुनी पहुंचते ही रास्तेमें बहुत बड़ी 
भीड़ दिखी । मुझे देखकर लोग हर्षोन्मत्त हो गए । अब ज्ल्स 

बना। “वंदेमातरम्‌, “अल्लाहो अकबर की आवाजसे आसमान 
फटने लगा । पायधुनी पर घुड़सवारों को देखा। ऊपरसे इंटोंकी 
वर्षा होती थी। में लोगोंको शांत होनेके लिए हाथ जोड़कर 
प्राथना करता था। ऐसा जान पड़ा कि हम भी इंटोंकी इस 
वर्षसे न बच सकेंगे। 

अब्दुलरहमान गलीमेंसे क्राफर्ड मार्केटी ओर जाते हुए 
जलूसको रोकनेके लिए घड़सवारों की एक टकड़ी सामने 
आ खड़ी हुईं। जलसको फोट्टकी ओर जानेसे रोकनेके लिए वे 
महाप्रयत्न कर रहे थे। लोग समाते न थे । लोगोंने पुलिसकी 
लाइनको चीरकर आगे बढ़ना शुरू किया । हालत ऐसी न थी कि 
मेरी आवाज सुनाई पड़े । इसपर घुड़सवारोंकी ट्कड़ीके अफसरने 
भीड़को तितर-बितर करनेका हुक्म दिया और इस टुकड़ीने 
भाले तानकर घोड़ोंको एकदम छोड़ दिया। मुझे भय हुआ कि उनमें 
से कोई भाला हममेंसे भी किसीका काम तमाम कर दे तो कोई 
आदइचर्य नहीं, किन्तु इस भय के लिए कोई आधार नहीं था। बगल- 
से होकर सभी भाले रेलगाड़ीकी चालसे चले जाते थे । लोगोंके 
झुंड टूट गए। भगदड़ मच गई, कोई दव गए, कोई घायल हुए 
घुड़सवारोंके निकलनेके लिए रास्ता न था। लोगोंके आसपास 
हटनेकी जगह न थी । वे अगर पीछे भी फिरें तो उधर भी हजारों- 
को जबरदस्त भीड़ थी । सारा दृश्य. भयंकर लगा। घड़सवार 
और लोग दोनों ही उन्मत्त-जैसे लगे | घुड़सवार न कुछ देखते 
ओर न पूछ देख ही सकते थे।वे तो आँखें मूंदकर घोड़ोंको 
सरपट दोड़ा रह थे। जितन क्षण इस हजारोंके झुंडको चीरनेमें 
लगे उतने क्षणतक मेने देखा कि वे कुछ देख ही नहीं सकते थे। 

लोगोंको यों बिखेरा और रोका । हमारी मोटरको आगे 
जाने दिया। मेने कमिश्नरके दफ्तरके आगे मोटर रुकवाई और 
उनके पास पुलिसके व्यवहारके लिए फरियाद करने उतरा। 

में कमिश्नर ग्रिफिथके दपतर में गया । उनकी सर ढ़ के पास 
जाते ही देखा कि हथियारबंद सैनिक तैयार बठे थे, मानो किसी 
लड़ाईके लिए ही न तैयार हो रहे हों । वरामदेमें भी हलचल 
मच रही थी। में खबर भेजकर दफ्तरमें घुसा तो कमिइनरके 
पास मि० बो रिगको बेठे हुए देखा। 

मैंने जो कुछ देखा था उसका वर्णन कमिइनरसे किया। उसने 
संक्षेपमें जवाब दिया--“जलसको हम फे टंकी ओर जाने देना 
नहीं चाहते थे। वह जलस जाता तो हुल्लड़ हुए बिना नहीं रह 
सकता था। मेंने देखा कि लोग केवछ कहनेसे लौटनेवाले नहीं 
थे, इसलिए हमला करनेके सिवा और रास्ता नहीं था। 

में बोला--“मगर उसका परिणाम तो आप जानते थे न ? 
लोग घोड़ोंके नीचे जरूर ही कुचलते । मझे तो ऐसा जान पड़ता 
है कि घुड़सवारोंकी टुकड़ीको भेजनेकी ही जरूरत न थी। 

साहबने जवाब दिया--“इसका पता आपको नहीं चल 
सकता । लोगोंपर आपके शिक्षणका कंसा असर पड़ता है इसका 
आपके बजाय हम पुलिसवालको अधिक पता रहता है। हम अगर 
पहलेसे ही सख्त कार्रवाई न करें तो अधिक नुकसान हो सकता 
है। में आपसे कहता हूं कि लोग तो आपके कहनेमें रहनेवाले नहीं 

। कानन-भंगकी वात वे झट समझेंगे, मगर शांतिकी बात 

समझना उनके बतेके वाहर है । आपका हेतु अच्छा हैं मगर लोग 
आपका हेतु नहीं समझते । वे तो अपने ही स्वभावके अनुसार 
काम करेगे। 

में बोला--“यही तो आपके और मेरे बीच मतभेद है। लोग 
स्वभावसे ही लड़ाक नहीं हैं, किन्तु शांतिप्रिय हैं ।” 

हम दली लमें उतरे। 

अंतमें साहब बोले, “खेर, अगर आपको विश्वास होजाय 

कि लोगोंने आपको नहीं समझा तो आय क्या करेंगे ? ” 

मेंने जवाब दिया--“अगर मुझे ऐसा विश्वास होजाय तो 
यह लड़ाई मुल्तवी रखंगा।” 

“मुल्तवी रखनेके क्या मानी ? आपने तो मि० बोरिगसे 
कहा हैं कि में छूटते ही तुरन्त पंजाब लौटना चाहता हूँ। 

“हाँ, मेरा इरादा तो दूसरी ही ट्रेन से ठौटने का था, किन्तु 
यह आज तो नहीं हो सकता ।” 

“आप धीरज रखेंगे तो आपको अधिक बातें माल्म होंगी । 
क्या आपको कुछ पता है कि अभी अहमदाबादमें क्या चल रहा 
हैं? अमृतसरमें क्या हुआ हैं ? लोग तो सभी जगह पागल-से 
हो गए हैं । मुझे भी पूरी खबर नहीं है । कितनी जगह तो तार भी 
टूटे हें। में तो आपसे कहता हूँ कि इन सब दंगोंकी जिम्मेदारी 
आपके सिर है ।” 

में वोला---“मेरी जिम्मेदारी जहाँ होगी, वहाँ उसे में अपने 
सिर ओढ़े बिना न रहूँगा। अहमदाबादमें लोग अगर कुछ करें तो 
मुझे आश्चर्य और दुःख होगा। अमृतसरके वारेमें में कुछ नहीं 
जानता। वहाँ तो कभी नहीं गया हूँ,मुझे कोई जानता भी नहीं 
है, किन्तु में इतना जानता हूँ कि पंजावकी सरकारने मुझे वहाँ 
जानेसे रोका न होता तो में शांति बनाये रखनेमें वहुत हिस्सा ले 
सकता था। मुझे रोककर सरकारने लोगोंको उत्तेजित कर 
दिया है।” 

इस तरह हमारी बातें चलीं। हमारे मतमें मेल मिलनेकी 
सं" वना नहीं थी। 

चौपाटीपर सभा करने और लोगोंको शांति-पालन करनेके 
लिए समझानेका अपना इरादा जाहिर करके मेंने उनसे 
छ्ट्टी ली। 

चौपाटीपर सभा हुई । मेने लोगोंको शांति और सत्याग्रह 
कौ मर्यादाक बारेमें समझाया और कहा--“सत्या ग्रह सच्चेका 
खेल है। लोग अगर शांति पालन न करें तो मुझसे सत्याग्रहकी 

लड़ाई न लड़ी जायगी।” 

अहमदाबादसे श्रीमती अनसूयावहनको भी खबर मिल 
चुकी थी कि वहाँ हल्लड़ हुआ है । किसीने अफवाह उड़ा दी थी कि 
वह भी पकड़ी गई हैं । इससे मजदूर पागल-से वन गए। उन्होंने 
हड़ताल की और हुल्लड़ भी किया। एक सिपाहीका खून भी हुआ। 

में अहमदाबाद गया । नाड़ियादके पास रेलकी पटरी उखाड़ 
डालनेका भी प्रयत्न हुआ था| वीरमगाममें खून हुआ था । जब 
में अहमदाबाद पहुँचा तब तो वहाँ मार्शल-लॉ जारी था। लोग 
भयभीत हो रहे थे। लोगोंने जैसा किया वैसा भोगा और सो भी 
ब्याज सहित । 

कमिश्नर मि० प्रठके पास मुझे ले जानेके लिए स्टेशनपर 
आदमी खड़ा था। में उनके पास गया। वह खूब गुस्सेमें थे। 
मैंने उन्हें शांतिसे उत्तर दिया। जो खून हुआ था उसके लिए 
अपना खेद प्रकट किया। माशंल छॉको अनावश्यकता भी 
बतलाई और जिन उपायोंसे फिरसे शान्ति स्थापित हो, उन्हें 
करनेकी अपनी तंयारी बतलाई । मेने सावंजनिक सभा करनेकी - 
इजाजत माँगी और वह सभा आश्रमकी जमीनपर करनेकी 
अपनी इच्छा बतलाई। यह वात उन्हें पसंद आई। मुभे याद है 
कि इसके अनुसार तेरहवीं मईंको रविवारके दिन सभा हुई थी। 
मार्शल-लॉ भी उसी दिनया उसके दूसरे दिन रद्द हुआ था। 
इस सभामें मैंने छोगोंको उनके दोष वतानेका प्रयत्त॒ किया । 
मने प्रायश्चित्तके रूपमें तीन दिनका उपवास भी किया और 
लोगोंको एक दिनका उपवास करनेकी सलाह दी। जो ख़्न 
वगरा में शामिल हुए हों, उन्हें अपना गुनाह कबूल कर लेनेकी 
भी सलाह दी। 

अपना धर्म मेंने स्पष्ट देखा। जिन मजदूरों वगैराके बीच 
मेंने इतना समय बिताया था, जिनकी मेने सेवा की और जिनसे 
में भलेकी ही आशा रखता था, उनका हुल्लड़में शामिल होना 
मुझ असह्य लगा और मेंने अपने-आपको उनके दोषमें हिस्सेदार 

8 । सत्याग्रह तुरन्त ही मुल्तवी रखनेका निश्चय मेंने प्रकट 
या। 


६६ 
'हिमालय-जेसी भूल! 
पाप अहमदाबादकी सभाक बाद में नाड़ियाद गया। 'हिमालय- 
जैसी भूल” के नामका जो शब्द-प्रयोग प्रचलित हुआ है उसका 
प्रयोग मेंने पहले-पहल नाड़ियादमें किया था । अहमदाबादमें ही 
मुझे अपनी भूल जान पड़ने लगी थी; कितु नाड़ियादमें वहांकी 
स्थितिका विचार करते हुए, खेड़ा जिलेक बहुत-से आदमियोंके 
गिरफ्तार होनेकी वात सुनते हुए, जिस सभाम में इन घटनाओं- 
पर भाषण कर रहा था, वहींपर मुझे एकाएक खयाल हुआ कि 
खेड़ा जिलेके तथा ऐसे ही दूसरे लोगोंको सविनय भंग करनेके 
लिए निमंत्रण देनेमें उतावली करनेकी मेंने भूल की थी और वह 
भूल मुझे हिमालय-जैसी जान पड़ी । 

मेंने इसे स्वीकार किया । इसलिए मेरी खूब हंसी उड़ी 
थी। तो भी मुझे यह स्वीकार करनेके लिए पश्चात्ताप नहीं हुआ 
- है। मेंने यह हमेशा माना है कि जब हम दूसरेके गज-बरावर 
दोषको रज-समान देखेंगे और अपने राई-जैसे जान पड़नेवाले 
दोष को पर्वत-जैसा देखना सीखेंगे, तभी हमें अपने और दूसरेके 
दोषोंका ठीक-ठीक परिणाम मिल सकेगा। मेंने यह भी माना है 
कि सत्याग्रही बननेके इच्छुकको तो इस सामान्य नियमका 

पालुन बहुत ही सृक्ष्मतासे करना चाहिए। 
अब यह देखें कि यह हिमालय-जंसी दिखाई पड़नेवाली भूल 
थी क्या ? कानूनका सविनय भंग उन्हीं छोगोंसे हो सकता है 
जिन्होंने कानूनको विनयपूर्वक स्वेच्छासे मान लिया हो, उसका 
पालन किया हो। वहुतांशमें हम कानूनके भंग होनेवाली 
सजाके डरसे उसका पालन करते हें। इसके अलावा यह बात 
] विशेषकर उन कानूनोंपर लागू होती है जिनमें नीति-अनीति- 


का जज 

का सवाल नहीं होता। कानून हो या न हो, सज्जन माने जानेवाले 
लोग एकाएक चोरी नहीं करेंगे, मगर तो भी रातमें बाइसिकलकी 
बत्ती जलानेके नियमोंसे भटक जानेमें भले आदमीको भी क्षोभ 
नहीं होता । और ऐसे नियम पालनेकी कोई सलाह भी दे तो 
भलेमानस उसका पालन करनेको झट तैयार नहीं होते, किन्तु 
जब यह कानून बन जाता है, उसका भंग करनेसे जुर्मानेका डर 
लगता है, तब जुर्माना देनेसे बचनेके लिए ही वह बत्ती 
जलावेगा, यह नियमका पारून नहीं गिना जायगा। 

कितु सत्याग्रही तो समाजके कानूनोंका पालन समझ-बूझकर 
स्वेच्छासे और धर्म समझकर करेगा । इस प्रकार जिसने समाज- 
के नियमोंका जान-बुझकर पालन किया हैं उसीमें समाजके 
नियमोंकी नीति-अनीतिकों भंग करनेकी शवित आती है और 

उसे मर्यादित परिस्थितिमें अमुक नियमोंके भंग करनेका अधि- 

कार प्राप्त होता है। ऐसा अधिकार प्राप्त करनेके पहले हीसविनय- 
भंगके लिए न्‍्यौता देनेकी भूल मुझको हिमालय-जंसी लगी और 
खेड़ा जिलमें प्रवेश करते ही मुझे वहांकी लड़ाई याद हो आई । 
मुझे जान पड़ा कि मेंने सामनेको दीवारको देखे बिना ही, आँख 
मदकर, सरपट दौड़ लगाई । मुझे ऐसा लगा कि उसके पहले कि 
लोग सविनय-भंग करनेके लायक बनें, उन्हें उसके गंभीर रहस्य- 
का भान होना चाहिए। जिन्होंने रोज ही इच्छा से काननको तोड़ा 
हो, जो छिपकर अनेक वार कानूनका भंग करते हों, वे भला 
एकाएक कंसे सविनय-भंगको पहचान सकते हैं । उसकी मर्यादा- 
का पालन कसे कर सकते हैं ? 

यह बात सहज ही समझमें आ सकती है कि इस आदर्शका 
पालन हजारों-लाखों आदमी नहीं कर सकते: कितु बात अगर 
ऐसी ही हो तो सविनय-भंग करानेके पहले लोगोंको समझाने 
वाले और प्रपिक्षण उन्हें रास्ता बतलानेवाले शद्ध स्वयंसेवकोंका 
दल खड़ा होता चाहिए और ऐसे दलको सविनय-भंग और 
उसकी मर्यादाकी पूरी-पूरी समझ होनी चाहिए 


पु 


॥| 

ऐसे विचारोंसे भरा हुआ में वम्बई पहुंचा और सत्याग्रह- 
सभाके द्वारा मेंने सत्याग्रही स्वयंसेवकोंका दल खड़ा किया। 
उनके जरिये लोगोंको सविनय कानून-भंगकी तालीम देनी शुरू 
की और सत्याग्रहका रहस्य बतलानेवाली पत्रिकाएं निकालीं। 

यह काम चला तो सही, मगर मेने देखा कि में इसमें लोगोंकी 
बहुत दिलचस्पी पैदा न कर सका । स्वयंसेवक काफी नहीं मिले। 
यह नहीं कहा जा सकता कि जो भर्ती हुए उन सभीने तालीम भी 
पूरी ली। भर्तीमें नाम लिखानेवाले भी ज॑से-जैसे दिन बीतने लगे 
वसे-वैसे दृढ़ होनेके बदले खिसकने लगे। मेंने सम्झा कि सविनय- 
भंगकी गाड़ीक जिस चालसे चलनेकी में आशा रखता था वह 
उससे कहीं धीमी चलेगी। 


६७ 
पंजाबमें 

पंजाबमें जो कुछ हुआ, उसके लिए सर माइकेल ओड्वायरने 
मुझे गुनहगार ठहराया था। उधर वहाँके कई नौजवान फौजी 
कानूनके लिए भी मुझे गुनहगार ठहरानेमें हिचकते न थे । 
क्रोधके आवेशमें वे यह दलील देते थे कि यदि मेने सविनय 
कानून-भंग मुल्तवी न किया होता तो जलियाँवाला बागमें यह 
कत्ल न हुआ होता और न फौजी कानून ही जारी हो पाता। कुछ 
लोगोंने तो धमकियाँ भी दी थीं कि अब आपने पंजाब में पेर रखा 
तो आपका खून कर डाला जायगा। 

पर में तो मान रहा था कि मैंने जो कुछ किया है वह इतना 
उचित और ठीक था कि उसमें समझदार आदमियोंकों गलत- 
फहमी होनेकी संभावना ही न थी । में पंजाब जानेके लिए अधीर 
हो रहा था । इससे पहले मेने पंजाब नहीं देखा था; पर अपनी 
आँखोंसे जो कुछ देख सक्‌, देखनेकी तीत्र इच्छा थी और मझे 
बुलानेवाले डा० सत्यपाल, डा० किचलू, पं० रामभजदत्त चौधरी 
आदिसे मिलनेकी अभिलाषा हो रही थी। वे थे तो जेलमें, पर 

मुझे पूरा विश्वास था कि उन्हें सरकार अधिक दिनों तक जेलमें 
नहीं रख सकेगी । जब-जब में बम्बई जाता तब-तब कितने ही 
पंजाबी मिलने आजाते थे। उन्हें में प्रोत्साहन देता और वे प्रसन्न 
होकर जाते । उस समय मेरा आत्म-विश्वास बहुत था। 

पर मेरे पंजाब जानेका दिन दूर-ही-दूर होता जाता था। 
वाइसराय भी यह कहकर उसे दूर ढकलते जाते थे कि अभी 
समय नहीं है। 

इस बीच हंटर-कमेटी आईं । वह फौजी फकाननकी जाँच 
करनेके लिए नियुक्त हुईं थी। दीनवंधु एंड्रयूज़ वहाँ पहुंच गए 
थे । उनकी चिट्टियोंमें वहाँका हृदय-द्रावक वर्णन होता था। 
उनके पत्रोंसे यह ध्वनि निकलती थी कि अखबारोंमें जो कुछ 
बातें प्रकाशित हो चुकी हैं उससे भी अधिक जुल्म फौजी कानूनका 
था । वह भी पंजाब आनेका आग्रह कर रहे थे | दूसरी ओर 
मालवीयजी आदिके तार आ रहे थे कि आपको पंजाब अवद्य 
पहुंच जाना चाहिए । तब मेने फिर वाइसरायको तार दिया । 
उनका जवाब आया कि फलाँ तारीखको आप जा सकते हैं । 
अब तारीख ठीक-ठीक याद नहीं पड़ती, पर वहुत करके वह 
१७ अक्तूबर थी। 

लाहौर पहुँचनेपर मेने जो दश्य देखा वह भुलाया नहीं जा 
सकता । स्टेशनपर मुझे लिवानेके लिए ऐसी भीड़ इकट्डी हुईं 
थी मानो किसी बहुत दिनके बिछुड़े प्रिय-जनसे मिलनेके लिए 
उसके सगे-संबंधी आये हों । लोग हर्षसे पागल हो रहे थे। पंडित 
रामभजदत्त चौधरीक यहां में ठहराया गया था। श्रीमती सरला- 
देवी चौधरीसे मेरा पहलेका परिचय था । मेरे आतिथ्यका 
भार उनपर आ पड़ा था। 'आतिथ्यका भार' शब्दका प्रयोग में 
जान-वूझकर कर रहा हूं, वयोंकि आजकी तरह तब भी में 
जहाँ ठहरता वह घर एक धर्मशाला ही हो जाता था। 

पंजाबमें मेने देखा कि वहाँके पंजाबी नेताओंके जेलमें 
होनेके कारण पंडित मालबीयजी, पंडित मोतीलाल और स्वर्गीय 


| 

स्वामी श्रद्धानंदजीने उनका स्थान ग्रहण कर लिया था। मालवीय- 
जी और श्रद्धानंदजीके संपकंमें तो में अच्छी तरह आ च॒का था, 
पर पंडित मोतीलालजीके निकट संपर्कमें तो में लाहौर हीमें 
आया । इन तथा दूसरे स्थानीय नेताओंने, जिन्हें जेलमें जाने 
का गौरव प्राप्त नहीं हुआ था, तुरंत मुझे अपना बना लिया । 
कहीं भी मुझे यह न मालूम हुआ कि में कोई अजनवी हूं। 

हम सब लोगोंने एकमत होकर हंटर-कमेटीके सामने 
गवाही न देनेका निए्चय किया । इसके कारण उसी समय प्रकट 
कर दिये गए थे । अतएव यहाँ इनका उल्लेख छोड़ देता हूँ । वे 
कारण सीधे ही थे और आज भी मेरा यही मत है कि कमेटीका 
बहिष्कार जो हमने किया वह उचित ही था। 

पर यदि हंटर-कमेटीका वहिप्कार किया जाय तो फिर 
लोगोंकी तरफसे अर्थात्‌ कांग्रेसी ओरसे कोई जाँच-कमेटी 
नियुक्त होनी चाहिए, इस निर्णयपर हम लोग पहुँचे । पंडित 
मोतीलाल नेहरू, स्व० चित्तरंजनदास, श्री अव्बासतंयवजी, 
श्री जयकर और में, इतने सदस्य नियुक्त हुए । हम जाँचके लिए 
अलग-अलग स्थानोंमें बंट गए | इस कमेटीकी व्यवस्थाका बोझ 
सहज ही मुझपर आ पड़ा था और मेरे हिस्सेमें अधिक-से-अधिक 
गाँवोंकी जाँचका काम आ जानेके कारण मुझे पंजाबकों और 
पंजाबके देहातको देखनेका अलम्य लाभ मिला। 

इन जाँचके दिनोंमें पंजाबकी स्त्रियाँ तो मुझे ऐसी मालूम 
हुईं, मानो में उन्हें युगोंसे पहचानता होऊँ। में जहाँ जाता वहाँ 
झुंड-की-झुंड स्त्रियाँ आ जातीं और अपने कते सूतका ढेर मेरे 
सामने रख देतीं। इस जाँचके साथ ही में अनायास इस बातको 
भी देख सका कि पंजाब खादीका एक महान क्षेत्र हो सकता है । 

ज्यों-ज्यों में लोगोंपर हुए जुल्मोंकी जाँच अधिकाधिक 
गहराईसे करने लगा त्यों-त्यों मेरे अनुमानसे परे सरकारी 
अराजकता, हाकिमोंकी नादिरशाही और उनकी मनमानी 
अंधाघुंधीकी बातें सुन-सुनकर आइचर्य और दुःख हुआ करता | 

वह पंजाब कि जहाँसे सरकारको ज्यादा-से-ज्यादा सैनिक मिलते 
हैं, वहाँ लोग क्यों इतना बड़ा जुल्म सहन कर सके, इस बातसे 
मुझे विस्मय हुआ और आज भी होता है। 

इस कमेंटीकी रिपोर्ट तेयार करनेका काम मेरे सुपुर्द किया 
गया था। जो यह जानना चाहते हैं कि पंजावमें कंसे-कंसे अत्याचार 
हुए, उन्हें यह रिपोर्ट अवश्य पढ़नी चाहिए। इस रिपोर्टंके बारेमें 
में तो इतना ही कह सकता हूं कि इसमें जान-बूझकर कहीं भी 
अत्यक्तिसे काम नहीं लिया गया है। जितनी वातें लिखी गई हें, 
सबके लिए रिपोर्टमें प्रमाण मौजद हैं । रिपोर्टमें जो प्रमाण पेश 
किए गए हैं उनसे बहुत अधिक प्रमाण कमेटीके पास थे। ऐसी 
एक भी बात रिपोर्टमें दर्ज नहीं की है, जिसके वारेमें थोड़ा भी शक 
था। इस प्रकार विलकुल सत्यको ही सामने रखकर लिखी गई 
रिपोर्टमें पाठक देख सकेंगे कि ब्रिटिश राज अपनी सत्ता कायम 
रखनेके लिए किस हदतक जा सकता है और कंसे अमानषिक 
कार्य कर सकता है । जहाँतक मुझे पता है, इस रिपोर्टकी एक 
भी वात आजतक असत्य साबित नहीं हुई है। 

६८ 
कांग्र समें प्रवेश 

कंग्रेसमें जो मुझे भाग लेना पड़ा है, इसे में कांग्रेसमें अपना 
प्रवेश नहीं मानता । इसके पहलेकी कांग्रेसकी बेठकोंमें जो में 
गया सो तो कंवल वफादार्र की निशान)के तौरपर । छोटे-से- 
छोटे सिपाहीके सिवा वहाँ मेरा दूसरा कुछ काम होगा,एसा आभास 
भी मझे दूसरी पिछली सभाओं क संबंधमें नहीं हुआ और न ऐसी 
इच्छा ही 

अमृतसरक अनभवने बताया कि मेरी एक शक्तिका उपयोग 
कांग्रेस के लिए है । पंजाव-समितिकं मेरे कामसे लोकमान्य, 
मालवीयजी, मोर .छालजी, देशबंध्‌ इत्यादि खश हए थे, यह में 
देख सका था। इस कारण उन्होंने मझे अपनी बैठकों और 

सलाह-मझविरेमें बुलाया । इतना तो मेंने देखा था कि विषय- 
स्मितिका असली काम ऐसी बैठकोंमें होता था और ऐसे 
मशविरोंमें खासकर वे लोग होते, जिनपर नेताओं का खास 
विश्वास या आधार होता, पर दूसरे लोग भी किसी-न-किसी 
बहाने घुस जाते थे। 

आगामी वर्षमें किये जानेवाले दो कामोंमें मेरी दिलचस्पी 
थी, क्योंकि उसमें मेरा चंचुपात हो चुका था। 

एक था जलियाँवाला बागके कत्लका स्मारक । इसके लिए 
कांग्रेसने बड़ी धूमके साथ प्रस्ताव पास किया था | उसके लिए 
कोई पाँच लाख रुपयेकी रकम एकत्र करनी थी। उसके ट्स्टियोंमें 
मेरा भी नाम था । देशके सार्वजनिक कार्योके लिए भिक्षा माँगने- 
की भारी सामथ्ये जिन लोगोंमें है उनमें मालवीयजीका नम्बर 
पहला था और है । में जानता था कि मेरा दरजा उनसे बहुत 
घटकर न होगा । अपनी इस शक्तिका आभास मुझे दक्षिण 
अफ्रीकामें मिला था। राजा-महाराजाओं पर जादू फेरकर 
लाखों रुपये पानेका सामर्थ्य मुझमें न था। आज भी नहीं है। 
इस बातमें मालवीयजीके साथ प्रतिस्पर्धा करनेवाला मेने किसी- 
को नहीं देखा, पर जलियाँवाला वागके काममें उन लोगोंसे द्रव्य 
नहीं लिया जा सकता, यह में जानता था। अतएव इस स्मारकके 
लिए धन जुटानेका भार मुझपर पड़ेगा, यह वात में टस्टी का पद 
स्वीकार करते समय समझ गया था। और हुआ भी ऐसा ही । 
इसी स्मारकके लिए बम्बईके उदार नागरिकोंने पेट-भरकर द्रव्य 
दिया और आज भी लोगोंके पास उनके लिए जितना चाहिए 
द्रव्य है; परन्तु इस हिंदू, मुसलमान और सिखोंके मिश्रित 
खूनसे पवित्र हुई भूमि पर किस तरहका स्मारक बनाया जाए 
यह विकट प्रइन हो गया है, क्योंकि तीनोंके बीच दोस्तीके बदले 
आज दुश्मनीका आभास हो रहा है। 

मेरी दूसरी शक्ति मंत्रीका काम करनेकी थी, जिसका उपयोग 
कांग्रेसके लिए हो सकता था। बहुत दिनोंके अनुभवसे कहाँ, कैसे 

और कितने कम शब्दोंमें अविनय-रहित भाषामें लिखना में जान 
सका हूं---यह बात नेता लोग समझ गए थे। उस समय कांग्रेसका' 
जो विधान था, वह गोखलेकी रखी हुईं पूंजी थी। उन्होंने कितने 
ही नियम बना रखे थे, उनके आधारपर कांग्रेसका काम चलता 
था। वे नियम किस प्रकार बने, इसका मधुर इतिहास मेंने 
उन्हींके मुखसे सुना था, पर अब सब मानते थे कि केवल उन्हीं 
नियमोंके बलपर काम नहीं चल सकता । विधान वनानेकी चर्चा 
भी प्रतिवर्ष चला करती कांग्रेसके पास ऐसी व्यवस्था ही नहीं थी 
कि जिससे वर्ष-भर उसका काम चलता रहे अथवा कोई भविष्य- 
के विषयमें विचार करे । मंत्री उसके तीन रहते, पर वास्तव- 
में तो मंत्री एक ही रहता । वह भी ऐसा नहीं कि चौबीसों घंटे 
उसके लिए दे सके। मंत्री दफ्तरका काम करता या भविष्यका 
विचार करता, या भूत-कालमें ली हुई जिम्मेदारियाँ चाल वर्षमें 
पूरी करता । इसलिए यह प्रइन इस वर्ष सबकी दीता अधिक 
आवश्यक हो गया । कांग्रेसमें तो हजारोंकी भीड़ है, उसमें 
प्रजाका कार्य कैसे चलता ? प्रतिनिधियोंकी संख्याकी हद नहीं 
थी। हर किसी प्रांतसे चाहे जितने प्रतिनिधि आ सकते थे। हर 
कोई प्रतिनिधि हो सकता था, इसलिए इसका कुछ प्रबंध होनेकी 
आवश्यकता सबको मालूम हुई। कांग्रेसका नया विधान बनानेका 
भार मेने अपने सिरपर लिया। पर मेरी एक शर्त थी। जनतापर 
में दो नेताओंका अधिकार देख रहा था | इसलिए मेने उनके 
प्रतिनिधियोंकी माँग अपने साथ की । में जानता था कि नेता लोग 
खुद शांतिके साथ बैठकर विधानकी रचना नहीं कर सकते थे । 
अतएव लोकमान्य तथा देशवन्धुके पाससे उनके दो विश्वासपात्र 
नाम मेंने मांगे । इसके अतिरिक्त दूसरा कोई विधान-समितिमें 
न होना चाहिए, यह मेने साया । यह सचना स्वीकृत हुई । 
लोकमान्यने श्री केठकरका और देशवंधने श्री आई० बी० सेनका 
नाम दिया। यह विधान-समिति एक दिन भी साथ मिलकर न 
बैठी । फिर भी हमने अपना काम चला लिया । इस विधानके 

संबंधमें मुझे कुछ अभिमान है। में मानता हूं कि इसके अनुसार 
काम लिया जा सके तो आज हमारा बेड़ा पार हो सकता है। 
यह तो जब कभी हो, परन्तु यह जवाबदेही लेनेक बाद ही मेने 
कांग्रेसमें सचमुच प्रवेश किया, ऐसी मेरी मान्यता हैं। 

हाथ-करघेके कपड़ेका तो में १९०८ से हिमायती था, 
परन्तु चर्खा मझे हाथ नहीं लगा था। १९१५ में आश्रम-स्थापनाके 
बाद हाथ-कते सूतका विचार होने लगा, वर्योकि मेने देखा कि 
मिलके कते हुए सूतके कपड़ेका उपयोग हमको सूत कातनेवाले 
मिलका बिना तनख्वाह एजेंट बना रहा हैं। इस बंधनसे मुक्ति 
तब ही मिल सकती हैं जबकि हम अपने पुराने चर्खेका 
पुनरुद्धार कर सकें। इस पुनरुद्धारके काममें में लग गया। स्व० 
गंगावहन मजूमदारने, जिनसे मेरा परिचय भड़ोंचमें हुआ था, 
चर्खेकी खोजमें घूमनेकी प्रतिज्ञा की--जिस तरह दमयंती 
नलकी खोजमें घूमी थी । खूब खोज करनेके वाद गंगावहनको 
गायकवाड़के बीजापुर गाँवमें चर्खा मिल गया । इसके बाद मेंने 
गंगाबहनको सुझाया कि वह पूनिया बनानेवालेको ढूंढे । उन्होंने 
यह काम अपने सिर लिया, धुनिया को ढूंढ़ निकाला। उसे हर 
महीने पेंतीस रुपये या इससे भी अधिक वेतन पर नियुवत किया। 
उसने बालकोंको पूनी बनाना सिखलाया। मेने रूईंकी भीख 
माँगी। 

अब आश्रममें भी चर्खे दाखिल करनेमें देर त लगी। मगन- 
ढाल गांधीने अपनी अन्वेषण-शक्तिसे चर्ेमें सुधार किये और 
चर्खे तथा तकुबे आश्रममें तैयार हुए। आश्रमकी खादीके पहले 
थानपर फी गज १८) खर्च आया। मेंने मित्रोंके पाससे मोटी 
कच्चे सूतकी खादीके एक गज टुकड़ेके १८) वसूल किये, जो 
उन्होंने खुशी-खुशी दिये । 

अब में एकदम खादीमय होनेके लिए अधीर हो उठा। मेरी 
घोती देशी मिलके कपड़ेकी थी | बीजापुरमें और आश्रममें जो 
खादी बनती थी वह्‌ बहुत मोटी और ३० इंच अर्जकी होती 

थी। मेंने गंगावहनको चेताया कि अंगर वह ४५ इंच अजंकी 
धोती एक महीनेके भीतर न दे सकंगी तो मुझे मोटी खादीका 
टुकड़ा पहनकर काम चलाना पड़ेगा | गंगाबहन घबराई, उन्हें 
अवधि कम मालूम हुई; लेकिन हिम्मत नहीं हारीं। उन्होंने एक 
महीनेके भीतर ही मुझे ५० इंच अर्जका धोती-जोड़ा ला दिया 
और मेरी दरिद्रता दूर की । 

इसी बीच भाई लथ्ष्मीदास लाठी गाँवसे एक अन्य भाई 
रामजी और उनकी पत्नी गंगाबहन को आश्रममें लाये और उनके 
द्वारा लम्बे अजंकी खादी बुनवाई। खादी के प्रचारमें इस दम्पत्तिका 
हिस्सा ऐसा-वँसा नहीं कहा जा सकता । इन्होंने गुजरातमें और 
गुजरातके बाहर हाथके सतको वुननेकी कला दूसरोंकों सिखाई 
है । यह निरक्षर लेकिन सुसंस्क्रत बहन जव करघा चलाने बेठती 
तो उसमें तललीन हो जाती और इधर-उधर देखनेकी या किसीके 
साथ बात करनेकी आवश्यकता तक अपने लिए महसूस नहीं 
करती थी। 

६९ 
एक सवाद 

जिस समय स्वदेशीक नामपर यह प्रवत्ति शुरू हुई उस समय 
मिल-मालिकोंकी ओरसे मेरी खव टीका होने लगी । भाई उमर- 
सुभानी स्वयं होशियार और सावधान मिल-मालिक थे, इसलिए 
वह अपने ज्ञानसे ता मुझे फायदा पहुंचाते ही थे; लेकिन साथ ही 
वह दूसरोंक मत भी मुझे सुनाते थे। उनमेंसे एक मिल-मालिककी 
दर्कलोका असर भाई उमर सुभानीपर भी पड़ा और उन्होंने 
मुझे उनक पास ले चलनेकी वात कही । मेने उनकी इस बातका 
स्वागत किया और हम उन मिल-मालिकके पास गये। वह 
कहन लग--- 

( तो आप जानते हें न कि आपका स्वदेशी-आन्दोलन 

कोई प८ छा आन्दोलन नहीं है ? ” 

मेंने जवाब दिया--“जी हाँ। 

“आप यह भी जानते हैं कि वंग-भंगके दिनोंमें स्वदेशी 
आन्दोलनने खूब जोर पकड़ा था। इस आन्दोलनसे हमारी मिलोंने 
खूब छाभ उठाया था और कपड़ेकी कीमत बढ़ा दी थी। जो 
काम नहीं करना चाहिए, वह भी किया था ? ” 

“मेंने यह सब सुना है और सुनकर दुखी हुआ हूँ। 

“में आपके दुःखको समझता हूं, लकिन उसका कोई कारण 
नहीं है। हम परोपकारके लिए अपना व्यापार नहीं करते हैं। हमें 
तो नफा कमाना है । अपने मिलके हिरसेदारों (शेयर-होल्डरों) 
को जवाब देना है । कीमतका आधार तो किसी चीजकी माँग है। 
इस नियमके खिलाफ कोई कया कह सकता है ? बंगालियोंको यह 
अवश्य ही जान लेना चाहिए था कि उनके आन्दोलनसे स्वदेशी 
कपड़ेकी कीमत जरूर ही बढ़ेगी ।' 

“वे तो बेचारे मेरे समान शीघ्य ही विश्वास कर लेनेवाले 
ठहरे, इसलिए उन्होंने यह मान लिया था कि मिल-मालिक 
एकदम स्वार्थी नहीं बन जायंगे, दगा तो कभी देंगे ही नहीं और 
न कभी स्वदेशीके नामपर विदेशी वस्त्र ही बेचेंगे। 

“मुझे यह मालूम था कि आप इस तरह का विश्वास रखते 
हैं। यही कारण था कि मेने आपको सावधान कर देनेका विचार 
किया और यहांतक आनेका कप्ट दिया जिससे भोले-भाले 
बंगालियोंकी भांति आप भी भूलमें न रह जाये । 

इतना कह चुकनेपर सेठने अपने एक गुमाइतेको नमूने लानेके 
लिए इशारा किया । नमूने रद्दी सूतके बने हुए कंवलके थे। उन्हें 
लेकर उन्होंने कहा--- 

“देखिए, यह नया माल हमने तैयार किया हैं। इसकी 
बाजारमें अच्छी खपत है। रद्दीसे वना है, इस कारण सस्ता तो 
पड़ता ही है । इस मालको हम ठेठ उत्तर तक पहुँचाते हैं। हमारे 
एजेंट चारों ओर फंले हुए हैं। इससे आप यह तो समझ सकते हैं 
कि हमें आप-सरीखे एजेंटोंकी जरूरत नहीं रहती | सच बात तो 


श्र४ संक्षिप्त आत्मकया 


यह हैं कि जहाँ आप-जसे लोगोंकी आवाज तक नहीं पहुँचती वहाँ 
हमारे एजेंट और हमारा माल पहुँच जाता हैँ। हाँ, आपको यह 
भी जान लेना चाहिए कि भारतको जितने मालकी जरूरत रहती 
हैं उतना तो हम बनाते भी नहीं । इसलिए स्वदेशीका सवाल तो 
खासकर उत्पत्तिका सवाल है। जब हम आवश्यक परिमाणमें 
कपड़ा तैयार कर सकेंगे और जब उसकी किस्ममें सुधार कर 
सकेंगे, तब परदेशी कपड़ा अपने-आप आना बन्द हो जायगा। 
इसलिए मेरी तो यह सलाह है कि आप जिस ढंगसे स्वदेशी- 
आन्दोलनका काम कर रहे हैं उस ढंगसे मत कीजिए और नई 
मिलें खड़ी करनेकी तरफ अपना ध्यान लगाइये। हमारे यहाँ 
स्वदेशी मालको खपानेका आन्दोलन आवश्यक नहीं है, आव- 
इयकता तो स्वदेशी माल उत्पन्न करनेकी है।” 

“अगर में यही काम करता होऊँ तो आप मुझे आशीर्वाद 
देंगे न ! ” मेने कहा। 

“यह कंसे ! अगर आप मिल खड़ी करनेकी कोशिश करते 
हों तो आप धन्यवादके पात्र हैं।” 

“में यह तो नहीं करता हूँ। हाँ, चर्खेके उद्धार-कार्यमें अवश्य 
लगा हुआ हूँ । 

“यह कौन-सा काम है ! ” 

मेंने चर्खेकी वात सुनाई और कहा-- 

“में आपके विचारोंसे सहमत होता जा रहा हूँ । मुझे 
मिलोंकी एजेंसी नहीं लेनी चाहिए। उससे तो लाभके बदले 
हानि ही है। मिलोंका माल यों ही पड़ा नहीं रहता । मुझे तो कपड़ा 
उत्पन्न करनेमें और तैयार कपड़ेको खपानेमें लगना चाहिए। 
अभी तो में केवल उत्पत्तिके काममें ही लगा हूँ। में स्वदेशीमें 
विश्वास रखता हूँ, क्योंकि उसके द्वारा भारतकी भखों मरनेवाली 
आधी बेकार स्त्रियोंको काम दिया जा सकता है । वे जो सत कार्तें 
उसे बुनवाना और इस तरह तैयार खादी लोगोंको पहनाना ही 
मेरी प्रवृत्ति है और यही मेरा आंदोलन है। चर्खा-आंदोलन कितना 

सफल होगा, यह तो में नहीं कह सकता। अभी तो उसका 
श्रीगणेश-मात्र हुआ है, लेकिन मुझे उसमें पूरा विश्वास हैँ। 
चाहें जो हो, यह तो निविवाद है कि इस आंदोलनसे कोई हानि 
नहीं होगी । इस आन्दोलनके कारण हिन्दुस्तानमें तैयार होनेवाले 
कपड़ेमें जितनी वृद्धि होगी उतना ही लाभ होगा। इसलिए इस 
कोशिशमें आपका बतलाया हुआ दोष तो नहीं ही है ।”' 

“अगर आप इस तरह आन्दोलन का संचालन करते हों 
तो मुझे कुछ भी नहीं कहना है। यह एक जुदी बात है कि इस 
यंत्र-यगर्म चर्खा टिकेगा या नहीं। फिर भी में तो आपकी 
सफलता चाहता हूं। 

छ० 
पूर्णाहुति 

अब इन अध्यायोंको बन्द करनंका समय आ पहुंचा है । इससे 
आगेका मेरा जीवन इतना अधिक सार्वजनिक हो गया है कि 
जनता उसके विपयमें कुछ भी न जानती हो, यह संभव नहीं । 
असहयोग-आंदोलनका जन्म और नागपुर-कांग्रेसमें खिलाफतके 
सवालको लेकर असहयोग प्रयोगका और हिन्दू-मुस्लिम एकता 
साधनेका प्रयत्न--इन सब वातोंका यहाँ निर्देश-मात्र किए देता 
हूँ, और सन्‌ १९२१ के सालसे तो में कांग्रेसके नेताओं के साथ 
इतना हिल-मिलकर रहा हूं कि कोई बात ऐसी नहीं है कि 
जिसका यथार्थ वर्णन में उनका जिक्र किये विना कर सके। 
इन बातोंके स्मरण अभी ताजे ही हैं। श्रद्धानन्दजी, देशवनध 
लालाजी और हकीम साहब आज हमारे बीच नहीं हैं, फिर भी 
सोभाग्यसे दूसरे बहुत-से नेता अभी मौजूद हें । कांग्रेसके महा- 
परिवतंनके वादका इतिहास तो अभी तंयार हो रहा है । मेरे 
मुख्य प्रयोग कांग्रेसके द्वारा ही हुए हें, इसलिए उन प्रयोगोंका 
वर्णन करते समय नेताओंका उल्लेख करना अनिवाय है। औचित्य- 

. की दृष्टिसे इन बातों का वर्णन मुझे अभी नहीं करना चाहिए... 

और जो प्रयोग अभी हो रहे हैं उनके संबंधमें मेरे निर्णय 
निइचयात्मक नहीं कहे जा सकते, इसलिए भी इन अध्यायोंको 
फिलहाल बन्द कर देना ही में अपना ककत्तंव्य समझता हूं । 
अगर यह कहूँ कि मेरी लेखनी ही आगे बढ़नेसे इन्कार करती है 
तो भी अत्युक्ति न होगी। 

पाठकोंसे विदा माँगते हुए मुझे दुःख होता है । मेरी दृष्टिमें 
मेरे प्रयोग अभी बहुत कीमती हें। मुझे पता नहीं, में उनका यथार्थ 
वर्णन कर सकता हूँ या नहीं । मेने अपनी ओरसे तो ठीक-ठीक 
वर्णन करनेमें कुछ उठा नहीं रखा है । मेने सत्यको जिस रूपमें 
देखा है और जिस राहसे देखा है उसे उसी रूपमें, उसी राहसे, 
बतानेकी हमेशा कोशिश की है और साथ ही पाठकोंके सम्मुख 
उन वर्णनोंको रखकर मेंने अपने चित्तमें शान्तिका अनुभव किया 
है, क्योंकि मुझे उनसे यह आशा रही है कि उनके पढ़नेस-पाठकोंके 
हृदयमें सत्य और अहिसा के प्रति अधिक श्रद्धा उत्पन्न होगी । 

में सत्यको ही परमेश्वर मानता आया हूं। अगर पाठकोंको 
इन अध्यायोंके पन्ने-पन्ने में यह प्रतीति न हुई हो कि सत्यमय वननेके 
लिए अहिसा ही एक राजमार्ग है, तो में अपने इस प्रयत्नको व्यर्थ 
समझंगा | प्रयत्न भले ही व्यर्थ हो, लेकिन सिद्धान्त तो निरर्थक 
नहीं है। मेरी अहिसा सच्ची होते हुए भी कच्ची है, अपूर्ण है । 
इसलिए मेरे सत्ययी झलक उस सत्य-रूपी सूर्यके तेजकी एक 
किरणमात्रके दर्शनके समान है, जिसके तेजका माप हजारों 
साधारण सूर्योकों इकट्ठा करनेपर भी नहीं हो सकती । अतः 
अबतकके अपने प्रयोगोंके आधारपर इतना तो में अवश्य कह 
सकता हूं कि इस सत्यका संपूर्ण दर्शन, अहिसाके अभावमें 
अशक्य है। 

ऐसे व्यापक सत्यनारायणके प्रत्यक्ष दर्शनके लिए प्राणिमात्रके 
प्रति आत्मवत्‌ (अपने समान) प्रेमकी बड़ी भारी जरूरत हे । 
इस सत्यको पानेकी इच्छा करनेवाला मनृष्य जीवनके एक भी 
क्षेत्रसे बाहर नहीं रह सकता। यही कारण है कि मेरी सत्य-पूजा 

मुझे राजनैतिक क्षेत्रमें घसीट ले गईं। जो यह कहते हैं कि राज- 
नौतिसे धर्मका कोई संबंध नहीं है, में नि:संकोच होकर कहता हूँ 
कि वे धर्मको नहीं जानते--और मेरा विश्वास हैं कि यह वात 
कहकर में किसी तरह विनयकी सीमाको लाँघ नहीं रहा हूँ। 

बिना आत्म-शुद्धिके प्राणि-मात्रके साथ एकताका अनुभव 
नहीं किया जा सकता और आत्मश॒द्धिके अभावमें अहिसा 
घर्मका पालन करना भी हर तरह नामुमकिन है । चूंकि अशद्धात्मा 
परमात्माके दर्शन करनेमें असमर्थ रहता हैं, इसलिए जीवन-रथके 
सारे क्षेत्रोंमें शुद्धौशि जरूरत रहती है। इस तरहकी शुद्धि साध्य 
है, क्योंकि व्यष्टि और समष्टिके बीच इतना निकटका संबंध है 
कि एककी शुद्धि अनेककी शद्धिका कारण वन जाती है और 
व्यवितगत कोशिश करनेकी ताकत तो सत्यनारायणने सब 
किसीको जन्म ही से दी है । 

लेकिन में तो पल-पलपर इस बातका अनुभव करता हूँ कि 
शुद्धिका यह मार्ग विकट है शुद्ध होनेका मतलब तो मनसे, 
कर [से और कायासे निरविकार होना, राग-द्वेषादिसे रहित होना 
है ।)इस निरविकार स्थिति तक पहुंचने के लिए प्रतिपल भ्रयत्न 
'करनेपर भी में उसतक पहुँच नहीं सका हूँ। इस कारण लोगोंकी 
प्रशंसा मुझे भुला नहीं सकती, उलटे बहुधा वह मेरे दुःखका 
कारण वन जाती है। में तो मनक॑ विकारों को जीतना सारे 
संसारको शस्त्र-युद्ध करके जीतनेसे भी कठिन समझता हूँ । 
भारतमें आनेके बाद भी मेने अपनेमें छिपे हुए विकारोंको देखा 
है, देखकर शर्मिन्दा हुआ हूँ, लेकिन हिम्मत नहीं हारी हैं। 
सत्यके प्रयोग करते हुए मेने सुखका अनुभव किया हैं, आज भी 
उनका अनुभव कर रहा हूँ । लकिन में जानता हूं कि अभी मुझे 
बीहड़ रास्ता तय करना है । इसके लिए मुझे शूत्यवत्‌ बनना 
पड़ेगा । जबतक मनुष्य स्वतः अपने-आपको सबसे छोटा नहीं 
मानता है तवतक मुक्ति उससे दूर रहती हैं। अहिसा नम्रताकी 
पराकाष्ठा है, उसकी हद है और यह अनुभव-सिद्ध वात हैं कि 

इस तरहकी नम्रताके बिना मुक्ति कभी नहीं मिल सकती॥। 
इसलिए अभी तो ऐसी अहिसक नम्रता पानेकी प्रार्थना करते 
हुए और उसमें संसारकी सहायताकी याचना करते हुए में इन 
अध्यायोंको समाप्त करता हूँ। 

